
 VEeDEZ O PUSHAH 


LCD monitor s TV tunerjem|LG FLATRON M228wa 

Več vhodov, več možnosti! LCD monitor LG M228WA ponuja multiple aplikacije za 
računalništvo, igričarstvo in domačo zabavo. Priročni AV vhodi omogočajo povezavo 
z DVD predvajalnikom, igralno konzolo, kamkorderjem in drugimi AV napravami. 
Tako ne boste spregledali niti najljubše nogometne tekme! 

RAČUNALNIŠKI ZABAVNIK naklada: 16.500 kosov 


kakor se le račka zna 


Alpress d.o.o., Dunajska 5, Ljubljana 


Samo Žargi, telefon: 01 / 473 82 80 


Dunajska 5, 1000 Ljubljana, jokercajoker.si 
telefon: 01 / 473 82 83 


GLAVNI IN GOVORNI UREDNIK 
David Tomšič 
DEZIJN"" IN GRAFIČNI PRELOM 
David Tomšič 
REDIGENT PO CESTI GRE 
Sergej Hvala 
REDITELJ NATLAČENKE!" 
Matej Jan 
LUSTRATORJA 
Primož Bertoncelj, Tanja Semion 
JOKER CREAM TEAM'" 


Aggressor, Case, 
LordFebo, Luni, 
Navi, Sneti, 
Retro, Yohan 


Bojan Pretnar, telefon: 01 / 473 82 86 
bojan. pretnarčadelo-revije.si 
telefon: 01 / 473 81 23, 473 81 24 


Naročniki imajo imajo sprva 15% popusta pri plačevanju na šest mesecev in 

20% pri plačevanju na eno leto. Lestvica nadaljnjih popustov je navedena na 

naši spletni strani. Naročnina se po izteku plačanega obdobja samodejno po- 
daljša, če naročnik naročnine ne prekliče. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5%. 

Tako kot DDV je tudi DVD sestavni, neodtujljiv del revije! 


Če to prebereš, imaš dobre okularje. To pa zato, ker si redno stimuliraš prostato. Ali ješ korenje. Ali oboje. 

V naši oznanilni rubriki je Vin Diesel, ta Adonis 
21. stoletja z bardovo karizmo in vilinsko gra- 
cioznostjo, omenjen kar trikrat v besedi in 
enkrat v sliki. To bo še zbirateljska izdaja! 


Drugače smo se pa kar zabavali ob delanju tele 
številke in s hulahopom se nam je pridružil ce- 
lo Yohan. Ki drugače nosi puloverje in vozi be- 
lega folkcvagnovega pola. 

MOVJE, KONZOLEC | — | 
Lej stari, kwa je mal špilov: 12  Assassin's Creed 58 UEFA Euro 2008 (konz.) 70 
Me zanima, če jih bo junija 20  Turok 59 Time Crisis (konz.) 71 
Trackmania United Forever 52 Rainbow Six Vegas 2 60 Grand Theft Auto 4 (konz.) 72 


UEFA Euro 2008 54 The Club 61 Naslednjič jih bo ziher več. 100 
Simon the Sorcerer 4 56 Mario Kart Wii (konz.) 68 posto. Ocena od Endortuna? 104 


ŽELEZNINA, PROGRAMJE 


Vista po letu Po Razgledu se ob letu osorej ponovno razgledamo, saj je prišel servisni paket 1. 62 

K [ pari ot. tai zal Mi 
Playstation day 2008 Za/ondarili smo na Sonyjevo predstavitev vsega finega letošnjega za PS. 11 
Čefurjeva zapuščina Zahotelo se nam je ponovno objaviti masirajoča se zamorčka. 20 


Ognjene palice Objavljamo prvi del orožarskega izobraževanja. Bolje vedeti, kot uporabljati. 27 
Strupi v majhnih flaškah Joker spet podpre neodvisne razvijalce, tokrat na osmih straneh. 34 
Lepa rit ni le mit avi opiše najnovejšo Nintendovo pogruntavščino za tesanje telesa. 64 
Pretakanje videa s PCja prek konzole na dnevnosobni teve 70 ni članek o makrameju. 18 


Uvodnjak Bapanezarka 

Uma Turban hI Štorija se 
Črkožer 84 Kražka 88 
Slikosuk 85 Crtič deluks 90 

a. NE Bon VEČ STRAŠIL STARIH HAH. 
2.Ne Boh Več STRAŠIL STARIH MAH. 
3.Ne BOH VEČ STRASIL STARIH MAM. 
h.NE Bon VEČ STRAŠIL STARIH HAH. 
5. Ne pon Več STRAŠIL STARIH MAH. 
C.NE BOH VEC CSTRASIL STARIH MAH. 
4. NE BON VEČ STRAŠIL STARIH MAH. 
%. Ne BOR VEČ STRASIL STARIH MAM. 
8. NE BoH VEČ S 


a 
d BD JI Sam 
x 
Adacta 16 Eventus Leloo 91  Sisplet 
Avtera 2 Izid ga Logitech 55 Simobil 79, k 
Bofex 13, 75 Karantanija 3  MIV Adria 16  Threeants TI 
Colby 9 Kolosej 15,26 Mobitel 67 
Balkanca na naslovnici je narisala Aljoša 'ke ki" Maršič. Pa unega čapca v analih tudi. 

opotovanja dajo lepe izkušnje in pustijo 
lepe spomine. Najboljši del življenja za 
take dogodivščine je seveda mladost - di- 
jaška in (večno)študentska leta, ko še ni 
zaobljub, otrok, službe in kreditov. Tisti 
dobršni del Jokerjevih bralcev, ki sodi v to kategori- 
jo, naj si to zapomni. Brezskrbna vremena gredo vse 
prehitro mimo in ko imaš naslednjič dovolj časa, si 
v tretjem življenjskem obdobju z umetnim kolkom, 
mehko curo in hemeroidi, ki plapolajo v vetru. 
Potepati se zategadelj velja čim več, četudi samo v 
obliki avtomobilskega vikend izleta na drug konec 
domovine. Tanajboljše je seveda klatenje po tujem, 
najsi gre za podeželske avanture na drugem koncu 
sveta ali za ogledovanje evropskih mest. 
Skupni imenovalec večine takih podvigov je letalski 
prevoz. Če potuješ na lastno pest, te pri tem čaka 
grenčičast podvig kupovanja aeroplanskih vozovnic. 
Minili so tisti časi, ko si brez obveznosti rezerviral se- 
deže tri mesece vnaprej in jih plačal teden dni pred 
odhodom. Baje so imele letalske družbe preveč osipa, 
zato je danes pravilo, da globalni računalniški sistem 
rezervacijo po 72 urah samodejno razveljavi, če kar- 
ta ni kupljena. Zato si vedno v dilemi, kdaj nabaviti 
vozovnice. Posebej za bolj eksotične kraje znajo biti 
navadni sedeži ob višku sezone razprodani celo za pol 
leta vnaprej! Splanirati potemtakem vse dosti prej ali 
čakati na zadnji trenutek, upati na prost sedež in tve- 
gati znatno višjo ceno? Kje opraviti posel, pri turis- 
tičnih agencijah oziroma letalskih prevoznikih ali prek 
internetnih ponudnikov, ki imajo često za tretjino nižje 
postavke? Povem vam naš konkreten primer: povrat- 
na karta do San Francisca na istem Lufthansinem 
avionu bi prislovenskem agentu prišla 900 EUR, po 
spletu pa smo odšteli nekaj manj od 900 dolarjev, od 
oka 600 EUR. Vseeno ima nalinijsko kupovanje sa- 
mosvojskosti, ki masikoga odvrnejo. Na prvem mes- 
tu je gotovo brezosebni pristop, občutek kupovanja 
na slepo in nelagodje ob morebitni nepriliki. Zneski 
konec koncev niso majhni in podpora za stranke od 
teh servisov je bistveno manj priljudna od telefonske- 
ga pogovora s slovenskim agentom. V internetnih 
štacunah, takih ali drugačnih, se moraš najprej prav- 
iloma prebiti skozi kup FAGjev, navadno ni nikjer e- 
poštnega naslova, marveč samo sporočilni obrazec, 
za nameček pa je cela znanost dobiti telefonsko 
številko, po možnosti tako, na katero je moč klicati 
od tod. Nadalje so nekateri servisi sila nerodni in ni jih 
malo, ki na koncu enostavno ne sprejmejo številke 


UVODNJAK 


Povratna karta do San Francisca na istem Lufthansi- 
nem avionu bi pri slovenskem agentu prišla 900 EUR, 
po spletu pa smo odšteli nekaj manj od 900 dolarjev, 


(slovenske) kreditne kartice, dasiravno nikjer ne 
omenjajo nobenih državljanskih pogojev. Ampak na- 
še izkustvo s spletnim nakupom se je naposled izka- 
zalo za dobro, saj smo pri (iz)letu v ZDA za svoj kvar- 
tet prištedili dobrega jurja evrov. Elektronske karte so 
delovale in rentacar ter hotelske sobe, ki smo jih zara- 
di ugodnosti kupili v taistem paketu, so nas prav tako 
čakale. Tak način kupovanja zato kljub vsemu pri- 
poročam in upam, da med Jokerjevimi bralci ni več 
takih, ki bi se jim zdele denarne transakcije po inter- 
netu nevaren bavbav. Prihranek je nezanemarljiv in 
ob splošni draginji, predvsem transportni, nadvse do- 
brodošel. 

Še dobro, da so tu nizkocenovni prevozniki, se bo 
marsikdo pridušal. Najbrž res. Če nič drugega, vsaj 
malo zbijajo cene 'normalnocenovnim' družbam. A 
njihovi napihnjeni slavi in reklamam, recimo Easyje- 
tovemu obcestnemu plakatu na Joži Pučniku, ki 
oglašuje 'London za 26,99 EUR', ne gre slepo zaupa- 
ti. Sanjarjenje o drobižnem skoku na kofe v London je 
namreč hitro prizemljeno ob prvem konkretnem 
obisku njihove spletne strani. Najprvo morate vedeti, 
da vsi ti jeftini avionarji za razliko od onih drugih ved- 
no in vselej oglašujejo ceno enosmerne vozovnice, 
kar je načrtni marketinški zavedek. Roko na srce to 
na panoju sicer piše, vendar drobnega tiska mimo- 
vozeč pač ne moreš prečitati. Seveda so povratni pre- 
vozi kot po naključju znatno dražji. A to bi še nekako 
šlo, če ne bi bila promovirana cena čista laž, kajti na 
njihovi strani ni bilo v času pisanja za vso prihajajočo 
sezono niti enega samega leta za omenjeno postavko. 
Najbližja je bila 36,99, zvečine pa so se gibale med 
50 in 150, nekaj celo nad 200. Za eno smer. S tem, 
da Izidet vsaj navaja zneske z vključenimi taksami in 
pristojbinami, dočim jih konkurent Ryanair ne. Je pa 
res, da ima slednji na svoji kičasti strani včasih never- 
jetne ponudbe, celo, verjeli ali ne, zastonjske vozov- 
nice (plačaš le dajatve). Škoda, da so Maribor izklj- 
učili iz svoje mreže, zato Slovencem za letenje z Irci 

od oka 600 EUR. 


preostanejo Trst, Celovec in Gradec. Izi po drugi stra- 
ni leti z Brnika, ravno v času pisanja pa prihajata k 
nam še dva nova pocenkota. 

Toda mrzel tuš, ko ugotoviš, da za par kovačev ipak 
ne boš letel, je komaj začel škropiti. Četudi si datum- 
sko prilagodljiv in najdeš recimo termin za 120 EUR 
gor in dol, debelo pogledaš v naslednjem koraku re- 
zervacije, ko ti servis ponudi 'doplačila'. Za vsako 
boršo, ki gre v prtljažnik, moraš pri Easyjetu že vnap- 
rej odšteti 7,5 EUR, dočim Irci za privilegij posedo- 
vanja cule zacolajo kar 30 tanovih! Oboje velja za eno 
smer! In Izi si celo upa napisati, da so v osnovno ceno 
vključene 'najbolj radodarne omejitve za prtljago v 
Evropi', karkoli že besedna zveza 'radodarna ome- 
jitev' pomeni. Dobesedno krneki. Naslednja opcija ni 
nič manj zanimiva: za šestaka (IJ) oziroma desetaka 
(RA) moreš kupiti tako imenovan priority/speedy 
boarding, kar pomeni priti na letalo prvi in si s tem 
zagotoviti sedež. No, želeni sedež, bržda. Vsaj upam, 
saj bi lahko to alinejo dejansko razumel, da v primeru 
nje neobkljukanja ne morejo jamčiti sedišča. Kot v 
starih časih sovjetskega Aeroflota, ko je moral folk te- 
či do aviona, če ni hotel ždeti v živinskem oddelku 
med ovcami in solato. Ampak okej, recimo, da tega 
ne nucamo. Je zdaj to to? Ne še. Zadnja faza rezerva- 
cije je plačilo in tudi to mora biti zabeljeno z, ne mo- 
reš verjamet, stroškom provizije edinega možnega 
plačila, kreditne kartice, ki znaša 7,5 EUR (IJ) / 4 
EUR (RA). 

Je bilo to zadnje nepredvideno odpiranje tošla ali je 
treba še na licu mesta donirati kako 'obvezno' napit- 
nino? To ravno ne, je pa dobro vedeti, da za svoj 
denar dobiš na letalu le sedlo in nič več. Če češ piti, 
kar češ, saj goraj hitro dehidriraš, funte na plano že za 
navadno vodo. Enako velja za sendviče, grickalice in 
osvežilne robčke. Zelo verjetno imajo celo latrino na 
dvoevrske kovance. In preden se pofočkaš na Picca- 
dillyjev trg, te čaka še eno znatno gotovinsko olaj- 
šanje. Nizkocenovni frčoplani v Londonu ne pristaja- 
jo na glavnih letališčih, marveč na bolj oddaljenem 
Stanstedu. Tja ni nobene tube, marveč vozi vlak, za 
katerega povratna vozovnica košta 30 EUR na glavo. 
Obstaja tudi nekaj cenejši avtobus, ki pa zna v času 
prometnih marmelad kje obtičati. 

Pod črto me je takle testni skok na fiš'n'čips stal 170 
evrov. Brez ribe in krompirja. In istoterminska Adria? 
180 je bila redna cena, vendar, resnici na ljubo, tudi 
na njihovi strani zacolajo po mojem res neumesten 
'strošek rezervacije' 20 EUR. Vseeno Adria leti ob 
boljših urah, dobiš jedež in pijež in v centru si vsaj uro 
prej. Pe še nekaj: slovenski prevoznik nudi popuste 
mladeži in študentariji ter ima neredko res dobre 
ponudbe! 

EasyJet in Ryanair načeloma STA cenejša. Toda 
znatno ceneje prideš skozi le pod pogojem, da imaš 
na pretek časa in ti je vseeno, na kateri dan letiš; da 
imaš s seboj samo magičen peder-tošl, kot je Sport 
Billyjeva torbica ali Malharjeva malha; da si pripravl- 
jen tvegati stojišče; da imaš netežavna prebavila in iz- 
ločala; in da kaniš štopati od aerodroma do Londona. 


David Tomšič 


OZNANILA 


Desetina milijarde prodanih Simčkov 

Serija Sims praznuje! Skupaj z vsemi dodatki in 
odvrtki je v osmih letih s polic odletelo debelih sto 
milijonov izvodov. Na osebnih računalnikih so 


Simčki med franšizami v prepričljivem vodstvu, 


sledi jim serija GTA s 70 milijoni v keš pretopljenih 
škatel. Če upoštevamo še konzole, pristanejo na 
tretjem mestu, za vsemi Mariji (200 milijonov) in 
Pokemoni (175 milijonov). Uspeh so EAjevci obe- 
ležili tudi tako, da so oblikovali posebno praznično 
opravo, ki jo lahko potegnete z uradne spletne st- 
rani in vanjo odenete svoje ljudeke. Žur s potoki 
šampanjca in po miši plešočimi mladenkami seve- 
da ne sme manjkati. 


Majesty 2 zori 

Malokdo se spomni izvirne, a na daljši rok omejene 
in ponavljajoče se fantazijske akcijske strategije 
Majesty. V njej smo gradili mesto in najemali raz- 
notere heroje, pri čemer nad slednjimi nismo imeli 
neposrednega vpliva, marveč smo se zanašali na 
umetno (nes)pamet. Takratni studio Cyberlore je 
nadaljevanje sicer napovedal, a projekt kmalu pos- 


pravil v klet. Po osmih letih je blagovno znamko 
kupil švedski založnik Paradox in razvoj sodobne- 
ga Majestyja zaupal ruski firmi 10. Igra, ki izide v 
začetku prihodnjega leta, bo seveda docela 3D, to- 
da Rusi obljubljajo vzdušje in mehaniko izvirnika s 
pridodano globino, tako glede zidave gradu kot us- 
troja herojev, ki se bodo po novem združevali v 
druščine. Se veselimo, saj svežih elementov v žan- 
ru manjka. 


Crytek nič več samo za PC 

Cevat Yerli, nemški Turek in šef Cryteka, je pove- 
dal, da mu Crysisove odlične kritike in prisotnost 
na vseh lestvicah sicer godijo, mu pa gre hudirjevo 
na nerve, da je igro po njegovi oceni kupil le vsak 
peti igralec, dočim preostali štirje uživajo v gusar- 
ki različici. Zato se je pridušal, da bodo za PC sicer 
še vedno razvijali, a nikakor ne več ekskluzivno. 
Ker je v isti sapi navrgel, da take kakovosti, kot 
smo je bili deležni na zmogljivih računalih, playsta- 
tion 3 in xbox 360 ne moreta zagotoviti, bo vzpo- 
redni razvoj prihodnjega projekta gotovo v minus 
izvedenki za PC. Kurcjeto. 


ecimo gumi pnevmatika: si- 
R mulacijski dnevi vozakarske 

franšize TOCA, ki se je na 
abakih nekoč kosala z najboljšimi 
realističnimi dirkačinami, so tako 
daleč za nami kot trabant v dirki s 
formulo. S selitvijo (tudi) na kon- 
zole nanizanka z vsakim nasled- 
njim delom tone v čedalje bolj ar- 
kadne vode. In dokler bo trendu 
publika, če že kritika ne najbolj, 
naklonjena, U-zavoja v filozofiji 
avtorjev ne gre pričakovati. 
Grid bo arkadno formulo peljal 


par korakov dalje, česar razvojno moštvo pod okriljem 
založnika Codemasters ne skriva. V času, ki nas loči do 
izida, jih sicer zanima predvsem, da bi morebitne kupce 
prepričali v to, da bo Grid dirkačina s samosvojim pe- 
čatom. Elementi zabavnosti, kamor spadajo adrenalins- 
ka mrežna večigralnost, odpustljiv vozni model, spekta- 
kularne nesreče in njim podrejena 
nova funkcija za previjanje časa na- 
zaj, sicer ne bodo izostali. A bolj kot 
vse to je pomembno, da bo sveži Ra- 
ce Driver v rezervoar skušal natočiti 
kar se da visokooktansko, raznoliko, 
vseobsegajočo in, uh, teritorialno 
navdihnjeno gorivo. Dirkaški dogodki 
se bodo zato odvijali na treh speci- 
fičnih svetovnih področjih, čemur se 
bo prilagajal slog volaniziranja. Na 
Japonskem se bomo za denar in sla- 
vo potegovali na uradnih tekmovan- 
jih v driftanju ter v ilegalnih nočnih 


dirkah na ozkih cestah med japon- 
skimi hribi, ki jih je ovekovečil ani- 
me lnitial D. Amerika bo v vele- 
mestih, kakršni sta San Francisco 
in Detroit, gostila poulične dirke z 
mišičastimi beštijami stare ter no- 
ve dobe. Evropski kontinent pa bo 
prizorišče nekoliko bolj (za serijo 
in splošno) tradicionalnih dirk na 
slovitih progah a la Spa, Doning- 
ton ter Niirburgring v skrajšani ob- 
liki, koder bodo glavno vlogo igrali 
štirikolesniki iz višjih klas avto- 
športa. Licencirana tekmovanja iz 
prejšnjih inkarnacij, na primer DIM 
in avstralski V8, bodo tokrat izpadla, in tudi sicer 
število skupno prisotnih superavtekov - teh bo 
okoli petdeset, med njimi mazda 787B, aston 
martin DBR9, koenigsegg CCXR, ferrari F430 GT 
ter camaro concept - ni kazanja zob vredno. 
Sploh v primerjavi s kakim Gran Turismom. 


A nič ne de, Grid ne misli biti zbi- 
ralnica jeklenih konjičev, niti ne 
kozmetični salon, marveč adre- 
nalinska šoferščina, ki se kani gi- 
bati po vse manj ostri ločnici 
med arkado ter simulacijo. Na 
PCju ji hudega najbrž ne bo, saj 
tam ni konkurence. Kako se bo 
odrezala na konzolah, kjer so 
bolj doma serije, kot sta Gran 
Turismo in Gotham Racing, pa je 
vprašanje. 
Codemasters za PC, 
PS3 in xbox 360, junija 

Saint's Row 2 


je konkurenca izbljuvala presenetljivo malo klonov. 
Je bilo pretežko! Prvi Saint's Row (J158, 76), ki ga 
je zakrivila skupina Volition, je bil eden redkih, in bil je 
presenetljivo soliden ter zabaven. Kot vojak poulične 
bande si se trudil pridobiti nadzor nad metropolo Stillwa- 


G lede na to, kakšne uspešnice so Grand Theft Auti, 


ter, kar si počel tako, da si krepaval 
pripadnike drugih tolp. Škoda sicer, 
da so avtorji za Rockstarom ponav- 
ljali tudi neumnosti, toda vobče vze- 
to se je zadeva kar obnesla. Tudi 
prodajno. 

Nadaljevanje, torej. Dvojka bo pono- 
vila formulo enice, se pravi, da se bo 
v peskovniški obliki zopet osredo- 
točila na obračune banditov. Glavni 
junak, ki katerega zunanjost bo moč 
podrobno oblikovati, se bo po trav- 
matičnih dogodkih vrnil v staro sos- 
esko in naletel na razbito staro tolpo, 


okrog nje pa na še hujše konkurente kot 
prej. Ne bo mu preostalo drugega, da se loti 
dela. To pomeni veliko streljanja (s pogle- 
dom iznad ramen, kajpak), vozakanja, me- 
tanja reči v luft, zbijanja pešcev in ostalih 
zadevščin, ki pritičejo čefurščini. 

Ker se bo moral Saint's Row 2 nekako raz- 
likovati od GTA4, so se avtorji zatekli k za- 
pretiravanosti oziroma večji količini neza- 
slišanih dejanj. Na deloma stripovsko-ri- 
sankast in deloma resen način bo moč lju- 
dem kazati fakiča, izvajati opolzke gibe z 
medenico in ljudeke teabaggati. (Teabag- 


Priporočajo ga strokovnjaki, 
zaupajo mu milijoni! 


ging je slengovski izraz za antropološko jako za- 
nimivo prakso, kjer nekdo drugemu v usta poma- 
ka svoja moda, kot bi šlo za vrečko čaja. Česa 
vse se ne spomnijo.) Ko se boš naveličal hecnih 
spolnih praks, pa se boš divje preoblačil in rihtal 
gajbo, da bi ti MTV zavidal. 

S čisto igralne plati bo moč sovrage jemati za 
talce in jih uporabljati kot ščite oziroma jih metati 
v druge capine. Najbolj pa navduši obljubljena 
možnost sodelovalnega opravljanja celotne igre, 
čemur se bo moč kadarkoli pridružiti in oditi. 


A po drugi strani bo razumnež opazil, 
da Volition niso izdali ničesar bistve- 
nega, recimo obetov o zgodbi, pod- 
robnosti sveta in misijah, zlasti njihovi 
raznolikosti. Za nameček pa pri večjih 
cinikih zadeva jako zelo diši po kra- 
vatarsko premišljenem sestavljanju 
vsebine za prodajo tistim, ki bi radi bili 
fejk bedes nigri v varnem okrilju dnev- 
ne sobe. Bomo videli predvidoma ta- 

koj po Leipzigu. 
THA za xbox 360 in PS3, 
koncem avgusta 


OZNANILA 


Jeseni nova doza Harryja Potterja 

Snemanje Princa nečiste krvi poteka s polno paro, 
tako da se nam konec novembra obeta predzadnji 
izlet v vse mračnejši Potterjev svet. Na režiserskem 
stolčku ponovno sedi David Yates iz Feniksovega 
reda, dočim se pred kamerami potijo vsi poglavitni 
znani obrazi. Da se bo filma za ogrinjalo držal tudi 
špil za kopico sistemov, verjetno ni treba poudar- 
jati. Medtem ko bo Voldi uganjal svojo strahovlado, 
bomo Harryju z družbo pomagali pri brodenju po 
vse gostejši čobodri skrivnosti, hormonskih vihar- 
jih, kvidiču in podobnih bradavičjih krožkih. Spet 
bodo prišli na račun lastniki wiija in PS3, saj bo 


podprt nagibalno-opletalni nadzor pri čaranju ter 
dvobojih. Po DSu se bo kajpada čečkalo. Če bodo 
dih jemajočo virtualno akademijo iz Feniksovega re- 
da ovili v prepričljiv zgodbovni način, se nam tok- 
ratni odvrtek morda res prikupi. Za kar bi bil že čas. 


Prihajajo Hitri in drzni 4 

Studio Universal je pričel s snemanjem četrtega fil- 
ma v dirkaški seriji, zaenkrat imenovanega zgolj 
Fast and Furious (prvenec je imel pred obema be- 
sedama še določni člen). Zakaj to oznanjamo? Za- 
to, ker bo večina bralstva Jokerja zdaj padla v 
trans. Vin Diesel in 

Pavel Pešec, super 

frajerja, se namreč v 

velikem slogu vrača- 

ta in bosta kot Dom 

Torreto ter Brian Ou- 

Konr zopet združila 

moči v boju zoper 

losangeleški organi- 

zirani kriminal. To bo 

seveda le kulisa za avtomobilistično razstavo, ki 
kani v četrto preseči predhodnike v vseh pogledih. 
Kateri sfrizirani in nališpani modeli bodo v glavni 
vlogi, producenti ne povedo, a mi pravimo, da bo 
Paul volaniziral novega skylina, Vinko pa fiata 500. 


Prenesite si brezplačno preizkusno različico in 


preverite, če so na vašem računalniku 
nameščeni vohunski programi. 


www.spysweeper.si oudmarl 


webroot' 


Spy Sweeper' 

OZNANILA 


Don King in 2K Sports 

skupaj v ringu 

Le vprašanje časa je bilo. 

Namreč to, kdaj bodo 2K 

Sports vrstam svojih šport- 

nih franšiz končno pridružili 

pošteno boksarščino. In se- 

veda, kdaj bo zloglasni črn- 

ski boksarski promoter Don 

King, ki ga najbolj poznate 

po zblojeni frizuri, zavohal denar med biti in bajti. 
Rezultat kolaboracije se bode imenoval Don King 
Presents: Prizefighter in bo kolebal med arkadno ter 
realistično reprezentacijo tega gosposkega športa. 
Prva sporočila za javnost omenjajo fotorealistično 
grafiko — na xboxu 360 mogoče res, na wiiju manj, 
na DSu bržda ne sploh -, navdušujočo igralnost, 
pogojeno z vzdušno zgodbo v stilu dokumentarca, 
ter vrsto menedžerskih aktivnosti izven ter znotraj 
ringa. Šurči. Prizefighter izide enkrat do poletja. 


Carovnikarjeva nova oblačila 

Zelo dobra pecejaška frpjka The Witcher (J172, 
80), ki se jo proti vsem upom razvijalca CD Projekt 
in besni piratizaciji prodali več kot 600.000 izvodov, 
bo v kratkem izšla v dodelani obliki. The Witcher: 
Enhanced Edition bi se moral na policah pojaviti že 
16. maja, vendar bo zaradi obilnega števila poprav- 
kov, ki jih kanijo poljski avtorji zadegati v dotično 
edicijo, zamudil za nedoločen čas. Med najbolj 
omembe vrednimi je odprava gomile tehničnih te- 
žav (dolgih nalagalnih časov, nenadnih sesutij, 
manjka zares preciznega nadzora med bojem ...), 
ki so pestile izvirnik, kup na novo posnetih dialogov 
ter dolgo pričakovan, prečiščen prevod domala 
vsega teksta v igri. Dodali bodo še petdesetero do- 
datnih ljudekov, dva sveža sklopa kvestov in ureje- 
valnik za kovanje novih dogodivščin. Našteto bo 
kupcem originalnega Witcherja na voljo skozi dol- 
potegljivo zaplato, medtem ko bodo tistim, ki bodo 
po šatuljo z igro v trgovino odhiteli prvič, Poljaki 
dodali še zgoščenko z glasbo iz igre, karto sveta, 
zajetno pomagalno bukvico ter kratko pripoved iz- 
pod peresa Andrzeja Sapkowskega, avtorja knjižnih 
različic Witcherja. Najsss. 


Codemasters prevzel licenco za F1 
Sonyjev zakup nad licenco za formulo ena, ki je na- 
jhitrejši šport vzel pecejašem in jo rezerviral za last- 
nike playstationov, se izteka. H koritu je zdaj prisko- 
čil Codemasters in si zagotovil pravico do klamfan- 
ja uradnih formulščin. Na prvem sadu tega nakupa 
bo v kratkem začelo delati moštvo, ki zdaj končuje 
Race Driver: Grid, bistvo pa naj bi bilo v nalinijski 
skupnosti. Codemasterjevo formulastiko lahko pri- 
čakujemo naslednje leto na PCju in vsakovrstnih 
konzolah, imela pa bo sezono 2009 in Lewisa Ha- 
miltona. Če se jima bo pridružil varnostni avto, bo- 
mo skakali do orbite. 


Verbinski bo režiral film Bioshock 

Ne da nismo pričakovali, da bo sčasoma nastal film 
Bioshock. Ker namreč bo. Smo pa presenečeni, da 
je Take-Two pripravljen rukniti toliko denarja. Za 
režiserja so namreč najeli Gora Verbinskega, ki je 
pred kratkim dokončal velikansko trilogijo Pirati s 
Karibov. Težkokategornik Verbinski film Bioshock 
vidi kot nekaj podobnega Blade Runnerju, še pred 
snemanjem pa naj bi se obilno posvetoval s Kenom 
Levinom, avtorjem igre. Poleg tega želi Gore delati 
lastne špile, ki naj bi se osredotočali predvsem na 
čustva. 


aslednji v vrsti Battlefieldov 
N se je komolčarsko pririnil v 

malone vsak drugi napoved- 
nik zadnjega leta, toda sedaj bo 
naposled dal mir, saj so mu zako- 
ličili bližnji izid: 23. junij. Nanj bi 
pecejaši najraje hitro pozabili, saj 
jih kljuje dejstvo, da igre (vsaj za- 
enkrat) na računalih ne bo, ker sta 
si jo prisvojila xbox 360 in PS3. In 
si raje mrmrajo v brk, da bo to itak 
samo še en Battlefield. 
Imajo prav? Bržkone delno. V prvi 
vrsti bo novost uničljiva okolica, in 


to konkretno. Odprta beta na xboxu je pokazala, na 
kakšen način: zrušljive bodo vse stene, medtem ko bo 
okostje hišk ostalo pokonci, četudi bomo vanj pošiljali 
tankovske granate. Zaenkrat je moč orožij v tem oziru 
jako stripovska, saj ima že preprost podcevni metalnik 
granat na stavbe tak učinek kot strateško bombardiran- 
je. Zato ni izjema, da so karte že po dveh minutah spre- 


menjene v Vukovar. Toda eksplozije 
niso le za kozmetiko, saj kabum ne- 
malokrat na hitro odstrani ne le zidu, 
marveč vse, ki so se za njim potuhnili. 
Ravno zaradi tega bo v Bad Company 
na pretek pehotnih kart, katerih odlika 
bo potreba po hitrem premikanju, če 
so nam udje in organi dragi. Ne bo pa 
seveda manjkalo vseh sort vozilc in 
njim prirejenega terena. Nov igralni 
način bo uničevanje oziroma zasegan- 
je skrinj z denarci: moštvo bo moralo 
naenkrat zavzeti po dva položaja s 


skrinjami, nakar se bo 
fronta premaknila na nas- 
lednja dva. 
Zlato gre stilsko vkup z 
enoigralsko pripovedjo, 
kjer bodo štirje ameriški 
soldatje, ki jim je vojne 
zadosti (beri: dezerterji) v 
slogu Treh kraljev kolo- 
vratili po klišejski azijski 
državici ter streljali poli- 
tično korektne nasprot- 
nike. O tej plati igre še ni 
dosti znanega, vendar 
DICE pravijo, da so se do- 
gajanju zelo posvetili, pri- 
kolice pa kažejo na razdelane, komično zastavl- 
jene like. Precej manj navdušenja je požela na- 
poved, da bo deset orožij na xboxu dosegljivih le 
skozi dodatno kupovanje. Po nekaj grožnjah z an- 
traksom s strani skupnosti so trditve omilili, se 
pravi, zmanjšali številko z deset na pet. A to je 
sprožilo še pretnje s sarinom, črnimi kozami in ra- 
dioaktivnimi odpadki. Zato so 
jeli gasiti ogenj in zdaj velja, da 
bodo imetniki zlate različice 
igre, ki bo koštala deset evrov 
več in bo imela dodatno gradi- 
vo, dotična orožja dobili zas- 
tonj, dočim bo moral stiskaški 
plebs zanje napredovati po 
lestvici činov, nekako tako kot 
v Battlefieldu 2142. Ha, letos se 
je že nekajkrat pokazalo, da gre 
uboga igričarska gmajna lahko 
vkup! 

Electronic Arts za 
xbox 360 in PS3, junija 


o maj 2008 


Sims 2: Kitchen 8 Bath Stuff 
Team Fortress 2 
Half-Life 2: Episode Pack 
CEC: Kane's Wrath 


Battlefield 2: Complete Collection 


Euro 2008 

World of Warcraft: Battlechest 
Frontlines: Fvel of War 
Biitzkrieg 2: Anthology 

Crysis Steelbook 


Sims 2: Free Time 


Devil May Cry 4 

Army of Two 

Lost Planet: Extreme Condition 
NFS: Prostreet 

Fifa 08 

Burnout Paradise 
Half-Life 2: Orange Box 
Unreal Tournament 3 
Euro 2008 

NHL 08 

Assassin's Creed 


-m 


sh 


A BE, VP Po Ai ki 


DORIANI, Žene 


Burnout Dominator 
Battlefield 2: Modern Combat 
Medal of Honor Vanguard 
Residen Evil 4 
Devil May Cry 3 SE 
Jumper Griffin's Story 
Yu-6i-0h: Capsule Monster 
STA: Vice City Stories 
Black 

Nhi 08 

MX vs. ATV: Untamed 


V SVETU, KJER PREBIVAJO KRUTI BOGOVI, MITSKA 
Burnout Paradise B,o BITJA. IZGUBLJENE CIVILIZACIJE IN ČLOVEŠKA RASA, 


Fromtilnes: Fusl of War KI SE BORI ZA SVOJE PREŽIVETJE, BARBARI KONČNO 
CAL: Tiberium Wars 


Smackdown vs, Raw 2008 


Fear Files 30,0 
Halo 3 ša ai PREBUJA STARODAVNO ZLO, V IZPRIJENEM FANTAZI- 


PREVZAMEJO PRESTOL AOUILONIJE. A CONANOVO 
POVELJEVANJE SE VRŠI SREDI KAOSA, KJER SE 


Fifa Street 3 5m ij JSKEM SVETU, POLNEM TEMNIH COPRNIJ IN 
Army of Two 65,00 NEUSMILJENEGA BOJA. KI ČAKA ZA VSAKIM 
Tomb Raider. Legend | 
Spider-Man: Friend or Foe 
Conan 


DREVESOM, MORA VSAK ČLOVEK KOVATI LASTNO 
USODO. 


Med 


OZNANILA 


Nintendova kuharija 

Medtem ko Cooking Mama še vedno strga svoje 
zažgane piskre, bosta okus kmalu skušali popravi- 
ti kar dve kuharski igri za Nintendove konjiče. Wii 
bo julija dobil Order Up!, ki bo sekljaške podigre 
osmislil s strateškimi elementi. Pričeli bomo kot 
skromen pleskavičar in lezli do kuharskega mogu- 
la. Cilj bo poustvariti gostilniški vrvež, zato bomo 
ob poplavi naročil cmarili več jedi hkrati in budno 
pazili na posamezne faze. Za pomoč bomo naje- 
mali dodatne kuharje, ki bodo imeli močne in šibke 
točke. Nekaj malega naj bi se ob tem tudi naučili, 
čeprav bo poudarek bržda na zabavi. 


Bolj resno je zastavljen DSov Cooking Guide, ki 
meri na junij. Zadeva je širom spleta znana kot 
Cooking Navi (v čemer Sneti najde neizčrpen vir 
zabave) in je na Japonskem zunaj že skoraj dve leti. 
Gre za interaktivno kuharsko knjigo z več kot 
dvesto jedmi. Izvirnik črpa predvsem iz azijske ku- 
linarike, ni pa znano, ali bodo zadevo za zahodni trg 
kaj prilagodili. Po receptih bo med drugim mogoče 
listati glede na čas priprave, kalorije in celo ses- 
tavine, ki jih bomo imeli tisti hip doma. Navodila 
bodo brana, pa tudi nadobudni jamie za štedil- 
nikom bo z igro komuniciral glasovno. Ideji sta 
vsekakor fletni in srčno upamo, da bomo krožnike 
resnično s kruhom pomazali! 


Guinnessova knjiga igrarskih rekordov 
Guinness ni le pivo, ki je dobro za zdravje, ampak 
tudi organizacija, ki spremlja rekorde vseh vrst. 
Možem, ki zmorejo najdlje držati prižgano cigaro v 
sečnem kanalu, in ženam, ki znajo v petih minutah 
zapraviti celo premoženje, smo se zdaj pridružili ig- 
ričarji. V 250-stranski knjigi Guinness World Re- 
cords Gamer's Edition 
2008 so zbrani rekordi 
vseh sort, od najhitreje 
prodajanih frpjev do 
najhudejšega števila 
točk v Pac-Manu, poleg 
tega pa še kup zanimi- 
vih dejstev, tako številč- 
nih kot dogodkovnih. 
Slikovita bukva spada 
na polico vsakega raz- 
gledanega gejmerja, na 
Amazon.co.uk v trdi ve- 
zavi stane borih trinajst evrov. Le poštnine bo ma- 
lo več od običajne, saj je knjiga kar težka, ampak 
nima veze, cena je še vedno ugodna. Saj veste, da 
odkar smo v EU, carine ni več. Knjiga ti pripotuje 
naravnost na dom. Rekordno hitro. 


GUINNESS 


Prejšnjemesečne prvoaprilščine 

Če je kdo verjel, naj tega ne počne več. Wii scala, 
Perzijske princese, lesene Nintendove drkalice, Ap- 
plovega iringa in stritfajterjevskih figuric v čokolinu 
NI. Ok? Ni! 

Metal Gear Solid 4 


kratic GTA4, a že junija se zna to 

spremeniti. Tedaj namreč izide 
MGS4, novo nadaljevanje resno-odbite 
in na trenutke resno odbite tiho- 
lazščine. Ker je narejen za PS3, naj bi 
šlo za nekaj posebnega, saj je Hideo 
Kodžima zdavnaj povedal, da bo lahko 
šele sedaj uresničil dolgoletno vizijo. 
MGS4: Guns of the Patriots, ki nas z 
videotki in sličicami postopoma vse 
bolj rajca od lanskega Leipziga, kani 
torej biti drugačen od predhodnic. 


Z: je glavni piton v džungli 


Samosvoja je že obljuba, da bo to res, roko na srce in 
smrt v nasprotnem primeru, zadnji del serije Metal Gear 
Solid. Glede na to, da je glavni junak Solid Snake videti 
siv in zgužvan kot Klinc Istvud, bo to skorajda nujno, 
sicer se bomo skrivali le še pred sestrami v domu upo- 
kojencev. Nadalje bodo Krepelca domoljubov igralno 
drugačna od MGS2 in 3, ki se ju najbolj spomnite. Novi 
pogonski motor obeta lažji in gladkejši nadzor nad pre- 
mikanjem, kamero ter merjenjem na sovražnike. Te bo 
moč na muho jemati samod- 
ejno, iz tretjeosebnega pogle- 
da iznad ramen v slogu Re- 
sident Evila 4 ali iz prve os- 
ebe. In pokati jih treba bo, saj 
naj bi MGS4 postregel z na- 
jveč direktno nažigaške akci- 
je v seriji. Kaj drugega bo 
Kačonu preostalo ob nadgra- 
jenih barabinih, ki bodo ska- 
kali kot nori in se izkazovali z 
nindžarsko gibčnostjo? Dobro 
torej, da bo Snake imel na za- 
logi veliko število raznolikih 
orožij ter da bo opremljen z 


visokotehnološko prevezo za uč, ki 
bo omogočala radarsko, toplotno in 
nočno zaznavanje tarč. 

Metal Gear Solid kajpak ne bi bil to, 
kar je, če ne bi vseboval kot pone- 
deljek dolgih vmesnih animacij, sko- 
zi katere se razkriva filozofska štorija. 
A to spogledovanje s filmi naj bi bilo 
v štirici ekstra impresivno iz dveh raz- 
logov. Prvič, vse bodo storjene z ig- 
rinim srčkom, ki naj bi izkoriščal 
skrite moči PS3 ter postregel z noro 
zunanjostjo. In drugič, vanje bo po- 
mešane nekaj interaktivnosti s pritis- 
kanjem gumbov ob pravih trenutkih, kar prispe- 
valo drugačne poglede na dogajanje. Nekako 
tako kot v Assassin's Creed, le da bolje. Itak. 

In za konec je tu še spletna večigralska kompo- 
nenta, Metal Gear Online. Ta naj bi ne bil nič dru- 
gega kot opevanje temeljne igralne mehanike 
brez štorijalnih in osebnostnih pribitkov. Šestnajst 
igralcev, arene, skrivanje, streljanje, nagrajevanje 
lika, pet načinov (deathmatch, moštveni DM, 


capture, base, sneaking) - to bo to. 
Zelo verjetno bo multiplayer povezan s 
puščavnostjo, bržda skozi orožja. Na 
srečo MGO ne bo treba kupovati po- 
sebej, ampak bo, v nasprotju z izvir- 
nim načrtom, del izdelka. Beta je štar- 
tala že prejšnji mesec, vendar so strež- 
niki padali kot za stavo, tako da izku- 
šenj na žalost nimamo. Ampak hej, 
itak je treba čakati le še mesec, da bo 
Kačon spet zasssikal. Res zadnjič? 
Konami za playstation 3, 
12. junija 


o maj 2008 


Ne en film Hobit, kar dva bosta! 

Precej presenetljiva, domala prvoaprilska novica je 
konec meseca marelja oficielno prispela iz direktors- 
ke pisarne studia New Line Cinema: odločujoči ljud- 
je so pljunili v roke in oznanili filmsko priredbo Tol- 
kienovega Hobita, predhodnika Gospodarja Prsta- 
nov. To sicer samo po sebi ni tako dolpadajoče, saj 
se je o projektu špekuliralo že nekaj let. A poleg štori- 


je o škratovsko-hobitski odpravi, ki gre krast zmaju 
spod riti davno izgubljen zaklad, bodo posneli še en 
film, ki bo predstavil šestdeset let med Hobitom in 
Bratovščino Prstana, torej bo govoril o Sauronovem 
ponovnem zavzetju Mordorja. Kaj več detajlov okoli 
tega ni, vsekakor pa bo zanimivo videti odziv fanatič- 
ne tolkienovske skupnosti, ki bo sigurno cepila dla- 
ke, lovila pike in se postavljala na glavo. Oba filma bo 
režiral bradati Mehičan Guillermo del Toro, ki se bo 
poleti v ta namen za nekaj let preselil na Novo Ze- 
landijo. Tako za sceno in kostumografijo kot za digi- 
talne učinke v slogu Goluma bo namreč znova skrbe- 
lo tamkajšnje podjetje Weta. Peter Jackson, proslav- 
ljeni režiser Gospodarjeve trilogije, bo to pot le pro- 
ducent. Od igralske zasedbe je zaenkrat potrjen sir- 
gej lan MeKellan kot Gandalf, dočim morajo Bilba in 
trinajsterico škratov še najti. Za Thorina, sina Thrai- 
na, sinu Throra, bi po naše morali najeti Vina Dizla. 
V Srednji svet se bomo vrnili leta 2011 in nato po- 
novno 2012. 


Sveža igra LOTR ... 

... prihaja jeseni na PC, PS3 in xbox 360 (ter DS), de- 
lajo jo Pandemic Studios, imenuje pa se The Lord of 
the Rings: Conguest. Ker so Pandemic avtorji prvo- 
osebne streljanke Star Wars: Battlefront, ni nič pre- 
senetljivega, da bo Conguest slične sorte igra. V ep- 
skih bitkah bomo lahko sodelovali na obeh straneh in 
prevzeli vlogo sekljača, lokostrelca (tega bomo igrali 
iz tretje osebe), podpornega čarodeja ali tiholazniš- 
kega izvidnika. Mestoma pa nas bo špil postavil v 
opanke Gandalfa, Froda, Aragorna ter Legolasa. Nad 
bitkami, ki bodo divjale okrog nas, ne bomo imeli ne- 
posrednega poveljniškega vpliva, le izpolnjevanje cil- 
jev bo pripomoglo k zmagi naše strani. Med napov- 
edmi se je znašla tudi obljuba, da bomo igrali kot 
trol, Sauron in olifant. 


Stripovskih filmov ne bo manjkalo 

Medtem ko se DC Comics povezujejo z Midwayjem 
(MK vs. DC), globoko diha tudi Marvel. Leta 2009 
sicer ne bodo splovili nobenega filma, v katerem bi 
nastopal kak njihov junak in kjer bi bili oni produ- 
centi. Zato pa je njihov urnik poln za leti 2010 in 
2011. Iron Man 2 v Ameriko pride 30. aprila 2010 in 
Thor 4. junija 2010, dvajurjevo x enajst pa bo ugle- 
dalo dvojni filmski projekt Avengers. 6. maja 2011 
kanijo sploviti The First Avenger: Captain America, 
kar je še delovni naslov, in julija enostavno poimeno- 
vane The Avengers. (To so drugače superherojsko 
moštvo, ki ga glede na obdobje tvorijo raznoteri liki, 

od Hulka prek Kapitana 
Amerike do Spider-Mana. 
Njihova ustreznica pri DC 
Comics je Justice League 
of America.) Datumi so 
presenetljivo fiksni, am- 
pak tu govorimo o resnih 
firmah, ne o špilavskih 
podjetjih, ki svoje projek- 
te stalno prestavljajo. Tam 
se dela, tristo kosmatih. 
Pošastkov. 


Novi Perzijski princ baje že letos 

The Two Thrones, kao šesti del v seriji PoP, je zaklju- 
čil trilogijo Sands of Time, po kateri Disney snema 
istoimenski film. Vendar je Ubisoft že najavil frišno 
poglavje, ki bo otvorilo novo štorijo, neodvisno od 
predhodnikov. Prodigy, kakršen naj bi bil podnaslov, 
bo po pripovedovanju montrealskega razvojnega 
studia bolj barvit in bolj pravljičen od temačnih zad- 
njih delov, torej bliže Tisoč in eni noči. Svež bo gra- 


fični način, saj so se odločili za risankasto-stripovs- 
ki cel-shading. Avtorji želijo ustvariti novo igro v 
vseh pogledih, tako po videzu kot po občutku. Za pri- 
merjavo navajajo Okami in Zeldo, pa tudi Assassin's 
Creed, kajti svoboda in tiholazenje naj bi bila vklju- 
čena elementa. Baje bomo v prinčeve sandale mogli 
stopiti ob Božiču, tako na PCju kot na xboxu 360 in 
playstationu 3. 


WiiWare zdaj zdaj 

Nintendov spletni servis WiiWare, ki bo na wii pripel- 
jal neodvisne, male igre v slogu Xbox Live Arcade, 
bo v Evropi štartal 20. maja. Na Japonskem so ga 
ugledali 25. marca, v ZDA pa 12. tega meseca. Med 
kandidatkami za splovitev so naslovi Final Fantasy 
Chronicles: My Life as a King, LostWinds, Pop, Ma- 
jor League Eating: The Game (o moj Bog), World of 
Goo in Strong Bad's Cool Game for Attractive Peo- 
ple. Vsak špil bo koštal 500 wiijevskih točk, razen tis- 
tih, ki bodo dražji (FF bo gotovo). 


EA-Land poginil, še preden je shodil 
Največji založnik Electronic Arts nima srečne roke z 
vzrejo nalinijščin, saj so mu doslej crknile prav vse 
razen Ultime Online. Motor City Online je umrl po 
manj kot treh letih životarjenja, Earth 8. Beyond celo 
leto prej, Sims Online pa so bili vsesplošno razo- 
čaranje. Ta projekt je EA februarja letos preimenoval 
v EA-Land in oznanil velike spremembe. A manj kot 
trimesečje zatem so se kravatniki odločili, da je vse 
skupaj en klump in da bodo strežnike prvega avgus- 
ta odklopili. Vsem 
devetim gejem in 
trem gospodinjam, 
ki so to špilali, so 
obljubili 15-dolars- 
ki kupon za kateri- 


OZNANILA 


koli njihov špil ter zastonjsko naročnino za spletno 
igranje dame in reversov v EAjevem klubu Pogo. Ma- 
lo so nesposobni tile pri EAju, kajneda? 


Burnout Paradise prihaja na PC 

Brzopeta dirkačina v svobodnem svetu, ki smo ji v 
Jokerju 175 prisodili (v nasprotju s pričakovanji) ne 
zares impresivnih 75, bo kmalu nared za osebna 
računala. Pravijo, da bodo zvišali ločljivost, izboljšali 
multiplayer in vdelali nove nalinijske prijeme ter do- 
datno vsebino, ki medtem na PS3 in xbox 360 priha- 
ja v obliki zaplat. Te vsebujejo recimo motocikle. 


Napovedali Doom 4 

Jep, Id Software je napovedal, da so začeli delati na 
Doomu 4. Juhej. Zaenkrat ni znanega še ničesar kon- 
kretnega, saj je pravzaprav edini pokazatelj dela Idje- 
va napoved in iskanje novih ljudi, ki bi delali na pro- 
jektu. Tako ne moremo z gotovostjo reči, da ne bo 
šlo za miselno puzlarico z rožnatimi zajčki, kakor ne, 
da bo Carmack vse skupaj poslal v tri krasne in upo- 
rabil Unreal Engine. Ampak hej, tudi velik asteroid 
nam lahko jutri pade na glavo. Vsekakor bo prej izšel 
Rage kot Doom 4, ki ga lahko bržda pričakujemo 
enkrat 2009 ali 2010. Še vedno pet let prej kot Duke 
For(n)ever. 


Cycling Manager 2008 bo 

Cyanidovci so razbobnali dve novosti glede prihaja- 
joče letošnje različice najboljše poslovno-športne 
simulacije jemanja steroidov ter brcanja pedal. Prva 
je temeljita prenova ostarelega grafičnega srčka, ki 
bo po novem baje sposoben prikazovati vsako 
hlačno izboklino kolesarjev. Prav tako bodo zglancali 
vmesnik in itak superiorni poslovni model. Druga 
novost pa bo različica za Sonyjevo drkalico PSP. 
Tako se guljenje jajčk seli tudi v žepe. 


Kri (dobrega okusa) na pesku 

Na 50 Cent: Bulletproof, eno najbolj debilnih iger, 
ima lepe spomine samo enajstletna mulčad in Iztok 
Gartner. A prodaja je vseeno presegla milijon kosov, 
kar samo zase govori o ruljinem stanju duha. Zato ni 
presenetljivo, da bo reč dobila nadaljevanje, zvano 
50 Cent: Blood on the Sand. Za Vivendi ga delajo 
Swordfish Studios, ki se lahko pohvalijo z, em, rag- 


Rek 3 


bijem in kriketom, pa tudi s solidno streljanko Cold 
Winter (J144, 77) za PS2. 50 Cent bo moral v tej ak- 
cijadi najti z diamanti posuto lobanjo, in sicer v na- 
mišljeni državi, ki jo pretresa vojna. Strelsko-klavsko 
dogajanje bo polno krvi in bo temeljilo na sistemu 
skrivanja, podobnem Gears of War. Špil je že v tej 
zgodnji fazi privlekel dosti pozornosti, ko se je neka- 
terim zazdelo, da se bo odvijal v deželi na Bližnjem 
vzhodu. Producent Julian Widdows je to zanikal, 
vseeno pa scenarij tipka eden redkih muslimanskih 
piscev v Hollywoodu, da si avtorji ne bi slučajno 
nakopali fatve. Verski gorečneži jim je najbrž res ne 
bodo napovedali, sumimo pa, da bomo v nekaj 
podobnega primorani razžaljeni opisovalci. 

Mortal Kombat vs. DG Universe 


Franšiza Mortal Kombat ne bo nikoli umrla, jo pa bodo kravatarji v želji po čim 
večjem zaslužku povsem izmaličili. Kako drugače naj ocenimo posiljeno 
namero, da MKjeve like postavijo nasproti onim iz stripov hiše DC Comics, kot 
sta Superman in Batman? No, lahko se vržemo na trepalnice, pa bo igra še 
vedno izšla in se bržda prodala v milijonu kosov. Kajpak bo šlo za pretepačino, 
v kateri bomo prevzeli nadzor nad nič manj kot dvaindvajsetimi liki. Zaenkrat 
so potrjeni Sub-Zero, Scorpion, Supermož in Netopirdec. Običajni borilni 
mehaniki, ki bo temeljila na prejšnjih delih serije MK, bosta pridružena nova 


prijema. Freefall Kombat se bo vklopil, ko bomo nasprotnika zadegali na nižji 
nivo večstopenjske arene, in bo omogočal tepež med padanjem, zmagovalec 
pa bo ob pristanku utrpel manj poškodb ter bo imel prednost pri udarjanju. 
Klose Kombat (samo ne mislite, da so te reči pravilno napisane!) pa bo omo- 
gočil ruvanje čisto od blizu. Od ostalih dobrot omenjajo kup mini iger, rane na 
koži, raztrgana oblačila, tek na Unreal Enginu 3 in spektakularne zaključne 
udarce. Čemu ne rečemo 'usmrtitve'"? Zato, ker zaključki ne bodo ne tako 
edinstveni, ne krvavi, kot je za Kombate značilno, saj bo moral špil obdržati 
starostno oznako T (teen). Res odlična zamisel o spajanju svetov, Midway! 
Midway za xbox 360 in PS3, jeseni 


Tension 


Studio Ice-Pick Lodge 
nemara poznate po izk- 
rivljeni avanturi Patho- 
logic. Rusi se zdaj na bo- 
jišče podajajo vdrugo, in 
sicer z nenavadno prvo- 
osebnico Tension (v iz- 
virniku Turgor). Šlo bo 
za preživetveno pusto- 
lovščino, kjer bomo sku- 
šali pobegniti iz deformi- 
rane Praznine. Soživelj 
bodo tvorile horde nepri- 
jaznih Lovcev in poltene 
Sestre - ne transvestiti, 
ampak zaresne brhke 
tetke, ki bodo kazale 
joške in ki naj bi jih celo 
osvajali. Poglavitni na- 
predni element bo uk- 
varjanje z obilico skriv- 
nostne energije, imeno- 
vane limfa. Ta bo proni- 
cala v vse pore igranja in 
bo predstavljala tako na- 
šo življenjsko moč kot orožje, valuto in še marsikaj drugega. Aktivirali jo bo- 
mo z risanjem simbolov in igralno polje bo zasijalo glede na to, za katero bar- 
vo se bomo odločili. Vsak odtenek bo imel svojstvene učinke. Kako bomo z 
limfo ravnali in kakšne odločitve bomo sprejemali, bo vplivalo na pot igre ter 
končni razplet. Teh naj bi bilo več kot deset. Predstavitveni filmček, ki ga naj- 
dete na natlačenki, vzbudi močan tek, zato naj Rusi ne mečkajo preveč in Na- 
petost čim prej zloščijo za zahodni trg! 

Ice-Pick Lodge za PC, konec leta letošnjega 


The Wheelman 


Majski Joker je pa res ena židana 
izdaja, saj že drugič omenjamo 
najmičnejšega med igralci, Mar- 
ka Vincenta Sinclaira, med strip- 
tizerji znanega kot Vin Diesel. 
Prav on bo namreč v naslovni 
vlogi prihajajočega špila The 
Wheelman, ki ga soustvarja nje- 
gov lastni razvojni studio Tigon. 
Špil bo nekakšna ekstremna mešanica Driverja in filma Transporter. Kot nabildan 
plačanec z opičjim, ahem, Adonisovim obrazom bomo harali po Barceloni in opravl- 
jali umazane posle za najboljše ponudnike. Naše najhujše orožje bo avto, s katerimi 
bomo počeli vse sorte vragolij, se denimo pri polni hitrosti obrnili za 180 stopinj, 
ritensko vozeč postrelili pnevmatike zasledovalcev, nakar odvili nazaj ter nadaljevali 
pot. Po napovedniku na natlačenki sodeč bo realizem zelo elastična komponenta: vse 
na račun zabave, pač. Poleg štirikolesnikov bo gorilko mogel sesti tudi za balanco 
motocikla, neredko pa bo za določene naloge moral brusiti podplate. Stvaritelji se 
zavedajo nasičenosti zvrsti, vendar se ob tem skrivnostno in samozavestno muzajo, 
po čemer lahko sklepamo na veliko še nerazkritih adutov. No, eden od njih je 
vsekakor doslej še neizrabljena naveza igre in filma, kajti Dizlov Vincent vzporedno 
snema istoimenski film, ki nadaljuje štorijo iz igre. 

Midway za PC, xbox 360 in PS3, konec leta 


Darksiders: Wrath of War 


Vsi poznamo štiri jezdece apokalipse, ki nas bodo prišli obiskat ob koncu časov, ko 
se bosta v zadnji bitki spopadla dobro in zlo ter bo človeštvo za svoja dejanja preje- 
lo račun. Se pravi, čez kaka štiri leta. A vsaj na prvi pogled bo to račun brez 
krčmarja, saj eden od jezdecev (Vojna, namreč) ugotovi, da je bil le kmet v v igri 
višjih sil, zato se loti maš- 
čevanja. V postapokalip- 
tičnem svetu se odpravi 
na pohod proti demonom, 
ki zdaj naseljujejo planet. 
Za bojevanje bomo vihteli 
ogromen meč, ki bo pos- 
pravil vse na poti, upravl- 
jali pa bomo tudi s krepel- 
ci, ki jih bodo pustili sov- 
ragi, in s posebnimi spo- 
sobnostmi.  Neizkušena 


teksaška skupina Vigil Ga- 
mes nam samozavestno 
obeta hudo grafiko, kul 
štorijo, nelinearno poha- 
jkovanje in poleg bojevan- 
ja še reševanje ugank. Dr- 
znemo pa si podvomiti, da 
bo bojevalni sistem na sm- 
rt napreden. 
THA za PS3 in xbox 
360, naslednje leto 

Na Japonskem so 
začeli prenašati 3D 
TV-program 
Črno-bela televizija, barve, 
HD ... trirazsežnost se zdi 
logično nadaljevanje. Le- 
dino so zaorali kje drugje 
kot na Japonskem. Mreža 
Nippon Broadcasting odd- 
aja eno uro športa in narave na dan v 3D tehniki. To 
pomeni sliko, posneto z dvema kamerama pod ust- 
reznim kotom. S tem načinom je združljiv le en 
aparat, in sicer, pazite to, Hyundaijev 46-palčen 
HDTV z oznako E465 za okoli 5000 dolarjev. Precej 
nenavadno, da ob vsej ponudbi tokijskih izdeloval- 
cev pobudo prevzame korejska firma. In ne samo 
ena: tudi Samsung je namreč predstavil slišen mo- 
del. Zaenkrat so za ogled globinske slike potrebni 
posebni naočniki, vendar že razvijajo 50-palčen 
LCD, ki bo možgane zajebaval brez očal. Televizija 
doživlja pravo revolucijo! 


Seagatov častitljivi mejnik 

Seagate uspeh pri svojem delu, ki jim je prinesel ta 
hip kar 35-odstoten tržni delež, dokazuje tudi s 
prejšnjemesečno obelodanitvijo, da so v promet 
spravili nič manj kot milijardo pogonov. Prvi je luč 
sveta ugledal davnega leta 1979: v magnetno nedr- 
je je spravil celih 5 MB (ja, megabajtov) in koštal 


Seagate (O 


čez 1500 zelencev. Odtlej je bil Seagate zaslužen za 
marsikak rekord, vključno s prebitjem stomegabajt- 
ne in enogigabajtne meje ter predstavitvijo diskov s 
hitrostjo sukanja 7200 in 10.000 obratov v minuti. 
V zadnjih letih je k prepoznavnosti tvrdke prispeval 
šefe Bili Watkins, ki v raznih intervjujih kaže še 
manj zadržkov kot Microsoftov Steve Ballmer. Ne- 
koč je izjavil, da njegovo podjetje 'ne spreminja sve- 
ta, temveč sestavlja izdelke, ki ljudem pomagajo h 
kopičenju sranja in gledanju pornografije'. Osvežu- 
joče iskren nazor, ni kaj :). 


Windows XP SP3 prišel, odšel in prišel 
Potem ko se je slično zgodilo že ob splovitvi prve 
servisne zaplate za Visto, je Microsoft zamočil še 
tretjo zbirko popravkov za Okna XP. 316 MB dolg 
paket s čez tisoč obliži in dodatki je luč sveta (urad- 
no) ugledal 29. aprila, nakar so ga že čez par ur 
umaknili s strežnikov. Razlog naj bi bila nezdruž- 
ljivost z aplikacijo Dynamics Retail Management 
System, kar je glede na njeno poreklo (izdeluje jo 
Microsoft) najmanj ironično. Tik pred zaključkom 
redakcije pa je Microsoft sporočil, da so težave od- 
pravljene in da je SP3 zdaj na voljo. 


AMD sanja o dvanajstih jedrih 

Če je verjeti virom znotraj podjetja, se je AMD od- 
ločil za radikalno potezo. Proizvajalec procesorjev 
naj bi ukinil dela na osemjedrni arhitekturi in vse 
sile preusmeril v njenega naslednika z nadimkom 
magny-corus. Če se jim načrti ne zalomijo, bomo 
koncem naslednjega leta ali v začetku 2010 dobili 
procesorje s kar dvanajstimi (v strežniški postavit- 
vi) oziroma šestimi (za domače uporabnike) jedri 
in z 12 MB drugonivojskega predpomnilnika. Ko- 
liko resnice je v teh napovedih, je težko sklepati, a 
dejstvo je, da AMD za preživetje potrebuje pretres. 

Spletni Photoshop 


Po eni od napovedi naj bi nekoč doma sploh ne imeli 
nikakršnega softvera in bi vse igre in programe po- 
ganjali kar po spletu. Tam nekje bi bili po isti teoriji 
tudi shranjeni vsi naši izdelki. Kako je oziroma bo s 
tem, bo pričal članek na temo 'oddaljenih' aplikacij v 
junijski številki, tu pa nizamo vestičko, da se je v te 
vode podal tudi Adobe. No, softverski gigant nekaj 
takih projektov že ima, recimo zelo elementarni Pre- 
miere Express za rezanje videa na YouTube in Photo- 
bucket ter zanimivi Kuler za izbiranje barvnih palet. A 
zdaj je prvič predstavil samostojen spletni program za 
mase. Photoshop Express, kakor se spletni inačici 
njihovega paradnega konja reče, biva na www.photo- 
shop.com/express in ga je moč pognati skozi Explo- 
rer ali Firefox, opremljen s Flash Playerjem 9. Prog- 
ram omogoča nalaganje fotografij JPG v dvegigabajt- 
ni predal na Adobovem strežniku, njih urejanje po al- 
bumih, ki so lahko bodisi javni, bodisi skriti, obojes- 
merno povezavo z galerijami socialnega mreženja Fa- 
cebook, Photobucket in Picasa (nič MySpace) ter pr- 


€ Photoshop Express s svojim samostojnim sorodnikom 
oziroma njegovim videzom, vmesnikom in posledično celot- 
nim občutkom nima nobene skupne točke razen imena. 


gišče obdelovalnih prijemov in učinkov. Med slednje 
sodijo sukanje, obrezovanje, ostrenje in vrsta barvnih 
popravkov. Zanimivo je, da se večina teh prijemov 
plastno nalaga in se tako tudi shrani, kar pomeni, da 
jih lahko kadarkoli nelinearno izklapljamo ali dodelu- 
jemo. 

Zadeva je, tako kot večina podobnih projektov, v fazi 
beta, predvsem pa v fazi neuporabnosti. Toda Adoba 
velja razumeti: enkrat je treba začeti in vsekakor je fi- 
no biti med prvimi. Aplikacijo bodo nedvomno razvi- 
jali, govora je tudi o plačniški varianti in pa podob- 
nem, samostojnem orodju za video. 


sDMark Vantage 


Po večmesečnem rajcanju z erotičnimi slikostreli in 
nesramno dolgem odštevanju je 28. aprila končno iz- 
šel novi 3DMark. Futuremarkovo testno okolje je sko- 
zi leta postalo ustaljen standard za primerjavo zmog- 
ljivosti mlinčkov, zato je ta dogodek za hardveraške 
zanesenjake primerljiv z izidom novih Oken ali pred- 
stavitvijo nafrfuljenega procesorja. 

Tokratni 3DMark je še posebej pomemben, saj razdi- 
ra nekaj dolgoletnih tradicij svojih bratcev. Za začetek 
prinaša celovito prenovljen nabor testov in ne le 
pogrete župce starih, kot denimo edicija 06. Vsebine 
je manj, kot smo vajeni: osrednja grafična preizkusa 
sta dva, pobeg iz utrdbe norega znanstvenika in orbi- 
talno bombardiranje, dopolnjujejo pa ju mučilnik os- 
rednjega procesorja, testis fizikalnega pospeševanja 


CO Nekaj dni po izidu Vantaga sta AMD in Nvidia iz- 
dala prirejene gonilnike za svoje grafe. Toda orod- 
je niti z njimi ni docela stabilno. 


in kratki testi posameznih funkcij grafičnih kartic. Sce- 
narije je moč pognati v štirih prednastavljenih stopn- 
jah podrobnosti. Vstopna oziroma 'entry' je namenje- 
na starejšim mlinčkom, 'performance' predstavlja zla- 
to sredino in je privzeta, 'high' zviša ločljivost na 1680 
x 1050 pik, tu pa je še 'extreme', ki se zati- 
ka bolj kot Crysis in zagotavlja dolgoživost 
za železnino future. Pogoj za poganjanje 
Vantaga je operacijski sistem Vista s poprav- 
kom SPI in kartica, ki celostno prebavlja Di- 
rectX 10. Razumljivo, saj morajo Tridemarki 
ostati uporabni vrsto let in DX10 počasi, a 
zanesljivo nabira zagon. 

Po drugi strani je manj logičen novi poslovni 
model, ki se zgleduje po bratcu PCMark Van- 
tage. Testisirnik je v zastonjski obliki odslej 
omejen na en sam zagon, dočim je za mno- 
gokratno ponavljanje treba kupiti osnovno li- 
cenco za slabih sedem zelencev. Več nadzo- 
ra nad potekom preizkusov ponuja šele ver- 
zija 'advanced' za slabih dvajset, polno funk- 
cionalnost pa odklepa inačica 'pro', ki košta 
nesramnih 495 dolarjev. Po eni strani je ra- 
zumljivo, da želijo Futuremarkovci pošteno 
tržiti svoj trud, vendar je ravno zastonjskost 
tisto, kar je iz 3DMarka naredilo šport sodob- 
nih računalničarjev. Tako se zna hitro zgoditi, da bodo 
friki, navijalci in ostali najbolj zvesti Futuremarkovi 
uporabniki mirno ostali na različici 06. 

Kar se tiče Jokerjevih testov, bodo kakopak vključe- 
vali rezultate iz Vantaga, a šele ko dozori tako samo 
orodje kot grafični gonilniki. 


Trijedrni phenomi 


Ker je kmalu po izidu opevanih phenomov (test v 
Jokerju 175, strankin id 4651) postalo jasno, da AMD 
še nekaj časa ne bo enakopravno konkuriral Intelu, 
črno-zeleni posegajo po gverilskih taktikah. Ena takih 
je nedavna predstavitev trijedrnih procesorjev phe- 
nom X3. Družino zaenkrat tvorijo trije modeli, od ka- 
terih je najbolj poskočen 
8750 s taktom 2,4 GHz. 
Kot bi si lahko mislili, 
AMD ni razvil nove ar- 
hitekture, marveč je pre- 
pakiral nepopolne phe- 
nome X4 z eno nedelujo- 
čo sredico. Osnovne spe- 
cifikacije novincev so za- 
to enake močnejšim so- 
rodnikom, vključno s hit- 
rostjo ramniškega krmil- 
nika in predpomnilnikom. 
Triglavce so si zamislili 
kot neposredno konku- 


AMD 


Phenom-X3 


€ Prvi testi nakazuje- 
jo, da liho število X3je- 
vih sredic dela težave 
marsikateri aplikaciji. 

renco Intelovim dvojedrnikom in so cenjeni ustrezno 
napadalno. 8750 pri nas košta okoli 170 evrov, kar 
ga postavlja ob bok core 2 duo E6850 pri 3 GHz. 
Vprašanje za milijon evrov in tri čokoladne sladolede 
je, kaj prinaša večji pospešek: dodatna sredica ali 
600 meganihajev. Nanj bomo ob svojem času odgo- 
vorili s celovitim testom, vendar si upamo napoveda- 
ti, da core 2 duo prevlada v večini aplikacij. Igre tako 
ali tako še naprej vztrajajo pri idoliziranju frekvence, 
prvi odzivi pa kažejo tudi, da nekatere programe 
zmede liho število sredic. 


T-2jev snemalnik 


Ponudba največjega alternativnega ponudnika inter- 
neta v Sloveniji je koncem aprila postala bogatejša za 
digitalni snemalnik televizijskih programov. Podobno 
storitev Siol že ponuja, zato so se T-2jevci potrudili z 
dodatno naphanostjo svoje različice. Odjemalcem 
ponujajo zakup diskovnega prostora na oddaljenih st- 
režnikih, ki ga je moč nafilati s posneto vsebino štirih 
slovenskih kanalov - TVS 1 in 2, POP TVja ter Kanala 


€ roraba prostora 
Ce Lično okolje T-2jevega snemalnika nudi celo- 


vitejšo funkcionalnost kot že nekaj časa delujoča 
Siolova različica. Oba pa močno zaostajata za tivom. 


A. Osnovni paket ponuja 10 GB prostora in košta 
evro mesečno, največji možni pa za desetaka zago- 
tavlja sto giga, kar je dovolj za 25 do 50 ur posnet- 
kov. Upravljanje z vsebino je v polnosti prepuščeno 
stranki, za razliko od Siola, ki po dveh dneh samodej- 
no briše vse posnetke. Snemanje je moč naročati ob 
poljubnih časih ali prednastavljenih intervalih, nakar 
lahko material bolščiš kadarkoli in ga celo urejaš v 
tematske albume. Korak naprej za slovenske razme- 
re, vendar do prilagodljivosti in vsezmožnosti čezluž- 
niškega tiva manjka še dosti. 


WD velociraptor 


Na diskovnem področju se že lep čas vse vrti 
("uhuh", vrti, "huh") okoli SSDjev. Toda napredek, 
akoravno polžji, ne jenja niti pri 'starih' magnetnih 
pogonih. Venomer rastoča gostota zapisa na ploščah 
že sama po sebi zvišuje hitrost pisanja ter branja, tu 
pa so še redki biseri, kot je WDjev velociraptor. Do- 
tični je naslednik proslavljenega raptorja, prvega 
namiznega diska s sukalno hitrostjo 10.000 obratov 
na minuto. Tako kot predhodnik se velociraptor ne 
pokorava uveljavljenim smernicam in med vrstniki 
izstopa kot Case na reviji moškega perila. Za začetek 
so WDjevci strup zapakirali v majhno flaško, natanč- 
neje v 2,5-palčno prenosniško ohišje. To kakopak ne 
pomeni, da je velociraptor namenjen vdelavi v notes- 
nike, kajti v nagužvanem okolju bi se verjetno stopil. 
Razloga za izbrani format sta energijska varčnost in 
slabo znano dejstvo, da bralno-pisalne glave na 
manjših ploščah svoje delo opravljajo hitreje, zaradi 
česar so dostopni časi privzeto nižji. Velociraptor za- 
hvaljujoč temu pri enaki hitrosti 10.000 obratov v 
minuti navedoma dosega za 30 % boljše čase od 
predhodnika, pri čemer s 300 GB prostornine še zda- 
leč ni tako omejujoč. Zverinica je v času, ko to berete, 
pri nas že na voljo, cene pa bi se morale gibati okoli 
280 evropskih novčičev. 


MOVIE 


x 


OZNANILA 


Apple kupil izdelovalca čipov 

Jabolčniški vlak je odvrgel vse zavore že tam pri 
Vurberku in samo še nabira hitrost. Različnim črno- 
gledim napovedim v brk so sadjarji v zadnjem poro- 
čilu razkrili rekordne poslovne rezultate. Drugo četr- 
tletje fiskalnega leta 2008 je prineslo za 40 % boljše 
rezultate kot enako obdobje lani, kar je botrovalo 
prebitju magične milijardne meje čistega dohodka. 
Začuda k temu niso največ prispevali ipodi ter 
iphoni, temveč predvsem navdušujoč sprejem no- 
vega sisema in postavljaškega macbooka air. Apple 
je uspeh proslavil z nakupom podjetja PA Semi, ki 
se, glej no glej, bavi s kovanjem energijsko učinko- 
vitih procesorčkov. Vestička je ostala bolj kot ne ne- 
opažena, a namiguje na velike spremembe v načinu 
Applovega poslovanja. Podjetje se je ob nedavnem 
povišanju cen pomnilnika flash močno opeklo in 
sedaj očigledno stremi k neodvisnosti od zunanjih 
partnerjev. Kdaj bodo ipodi in bratovščina vključe- 
vali Applove srčike, ni znano, je pa jasno, da Intel ob 
najavi ne more ostati ravnodušen. Atom je bil nam- 
reč v marsikaterem pogledu zasnovan z mislijo na 
sadne proizvode ... 


Velikanska protipiratska odškodnina 
Administratorji spletišč za izmenjevanje torrentov 
zadnje dni nimajo mirnega spanca. Začetkom me- 
seca se je v Čezlužju končalo najbolj razvpito proti- 
piratsko sojenje, v katerem je studijsko združenje 
MPAA tožilo iskalnik TorrentSpy. Za lastnika sled- 
njega, Wesa Parkerja in Justina Bunnella, je razplet 
prava mora, saj jima je sodnica Florence-Marie 
Cooper naložila kazen 110 milijonov dolarjev. Do 
vrtoglave cifre je prišla tako, da je 3669 očitanih 
primerov kršitve avtorskih pravic pomnožila z na- 
jvišjo zagroženo odškodnino, 30.000 zelenci. Wesu 
in Justinu ni preostalo drugega, kot da sta vložila 
napovedi za bankrot, predstavniki MPAA pa so se 
privoščljivo hahljali in vzklikali "Pravica je kruta!" 


x. Vabljeni v prenovljeni bar 

spodnji etaži ljubljanskega Koloseja. 

se z malim nahrbtnikom in velikimi 


pričakovanji odpravi na Sonyjev dogodek v Londonu. Poročati ima marsikaj. 


O Na predstavitvi Playstation Homa so poudarili zlasti obilico možnosti za 
kreacijo avatarja ter funkcionalnost vmesnika za opremljanje stanovanja. 


Sony je v Evropi od izida prodal približno toliko PS3jev, kot je pred leti v 
enakem časovnem intervalu prodal playstationov 2. Znanilo pomladi? 


ALErETEnNJEIm 
dav 2008 


radicija je, da se člani Kremastega mošt- 
va z odprav v inozemske metropole vrne- 
mo s polno malho občutkov in vtisov o 
utripu tamkajšnjega urbanega bivanja. Ne 
bodite torej preveč razočarani, če bo tok- 
rat drugače, saj se Playstation Day, prireditev, ki jo 
je za novinarje in poslovno srenjo stare celine Sony 
organiziral ter izpeljal v enem samem popoldnevu, ni 
posojal turizmu. Urnik pisca je bil med poletom iz 
Brnika in povratnim letom z londonskega letališča 
Gatwick naslednjega jutra tako natrpan, da nisem 
uspel razvozlati niti misterija o tehnikih Lufthanse, ki 
so krilo airbusa A321 na moje precejšnje nelagodje 
servisirali kar z lepilnim trakom. Kaj šele, da bi se s 
famozno podzemno železnico odpeljal do bucking- 
hamske palače in s kraljico ob skodelici čaja pokram- 
ljal o novem županu britanske prestolnice ter inferi- 
ornosti angleške kuhinje. 
Sonyjevci so mi, tako kot ostalim odposlancem ig- 
rarskih medijev iz bivše Juge, rezervirali ličen hotel 
sredi Greenwicha, slovite četrti v jugovzhodnem pre- 
delu Londona. Od tam smo se kmalu po odložitvi 
odvečnih cot in marel, saj je bil 6. maj za spremem- 
bo prav poletno prečudovit dan, s taksijem odpeljali 
do destinacije. Japonski velikan si je za prizorišče iz- 
bral bivši Millenium Dome, ki so ga pred kratkim v 
čast telekomunikacijskega sponzorja preimenovali v 

The O2. Zabaviščni center z obsegom kilometra, ki se 
na polotoku ob reki Temzi razprostira pod največjo 
baldahinsko, z ducatom ogromnih stebrov napeto st- 
rukturo na svetu, je v prenovljeni in lani otvorjeni ob- 
liki postal idealno mesto za gostitev vsakovrstnih 
množičnih eventov. 

V samem središču mogočne strukture je O2 Arena, 
koncertna dvorana, ki sprejme 20.000 duš, dočim sta 
v neposredni bližini kompleks kinodvoran Vue ter 
razstavišče O2 Bubble. Povezuje ju mreža shajališč, 
ki spominjajo na ulice in koder je najti številne restav- 
racije, bare ter trgovine. Ponudbo zaključi večnad- 
stropni muzikalni klub IndigO2, kraj Playstationovega 
dneva, kjer so se doslej zvrstili artisti kalibra The Eag- 
les, Prince in Joss Stone, publiko pa je tamkaj nago- 
voril celo Bill Clinton. Sony je na oder sicer pripeljal 
glasbeno in politično manj impresivno, a zato nič 
manj zgovorno zasedbo ... 


Veljakov monologi 


Prva je s pladnja priboljškov cepnila klasična konfer- 
enca, kot jo poznamo z E3ja in sličnih igričarskih se- 
jmov. Shod pomembnežev je pred gorostasnim bleš- 
čečim zaslonom na odru otvoril David Reeves, capo 
di banda Sonyjevega evropskega zabavnega oddelka, 
ki je med drugim povedal, da bo Dan igralne postaje 


po vsej verjetnosti postal tradicionalen. Besedo je 
kmalu predal Kazu Hiraiju, predsedniku Sony Com- 
puter Entertainment. Naučeno hvalisanje slednjega 
ob podpori nebroja grafov in prodajnih cifer (do da- 
nes so v Evropi prodali 48 milijonov playstationov 2, 
dvanajst milijonov PSPjev in pet milijonov playstatio- 
nov 3, slednji se od oktobra 2007 prodaja bolje kot 
xbox 360, la la la) vam bom prihranil. Je pa Kaz 
poudaril pomembnost evropskega področja z vidika 
kovanja softvera, saj od tod izvirajo umotvori, kot so 
Buzz!, Singstar, LittleBigPlanet in Killzone 2, ki bodo 
skupaj z MGS4, GT5P, Resistance 2 ter Haze leta 
2008 temeljni naslovi v vojni proti Microsoftu 6 Nin- 
tendu. Opravičil se je za zamudo Playstation Homa, 
rekoč, da želijo zadevščino izpiliti v nulo, preden jo 
bodo brezplačno objavili na PS Networku. 

Na stolih zasidrani ljudeki smo največ pozornosti na- 
menili špilavni sekciji konference. Dirkaškim zanese- 
njakom je srčece ogrel nastop enega lokalnih šefov 
Nissana, ki je napovedal novo sodelovanje tovarne 
avtomobilov in studia Polyphony Digital. Šlo bo za 
Gran Turismo Academy, posebno nalinijsko tekmo- 
vanje v GT5 Prologue, zmagovalec pa bo nagrajen z 
intenzivnim štirimesečnim tečajem vožnje dejanskega 
Nissanovega bolida, kjer bo pridobil vse potrebne dir- 
kaške licence in se udeležil 24-urne vzdržljivostne dir- 
ke v Dubaju. Hu-do. Vseeno pa moram najbolj všeč- 

no predstavitev večera pripisati kreativnemu direktor- 
ju tvrdke Evolution Studios, ki me je s poplavo pre- 
sežnikov in bučnim nastopom malodane uspel pre- 
pričati, da bo Motorstorm Pacific Rift, nadaljevanje 
adrenalinske off-road norišnice za PS3, najboljša ar- 
kadna dirkačina vseh časov. (Zakaj sem potem rahlo 
spremenil mnenje, boste prebrali v nadaljevanju.) 
Mlačen vtis je po drugi strani pustil nastop Teda Pri- 
ca, glavarja Nespečnikov, ki se je osredotočil na več- 
igralsko plat streljačine Resistance 2. Naslov se kani 
na policah sicer pojaviti natanko čez šest mesecev. 

Kaz Hirai in banda kajpak niso mogli mimo dejstva, 


O struktura tekmovanja GT Academy, ki se bo začelo koncem maja, še ni povse 
m dorečena. Končni zmagovalec se bo usedel za volan Nissanovega bolida 350Z. 


da je Sony edini zmagovalec vojne naslednjegenera- 
cijskih filmskih nosilcev. Blu-ray tu, blu-ray tam, blu- 
ray povsod. Pridobitev internetne interkativnosti, ki se 
skriva pod kratico BD-live, se vsekakor zdi zanimiv 
bonus za medij, a gotovo nisem edini, ki si na modrih 
diskih želi videti predvsem več video vsebin v ustrez- 
no visoki ločljivosti. Za pomanjkanjem dotičnih pa od 
junija naprej ne bo več trpel PSP, saj takrat štarta 
servis Go!View, ki bo lastnikom te prenosne drkalice 
omogočil dostop do televizijskih in filmskih video vse- 
bin. David Reeves je priznal, da je podoben sistem v 
načrtu za playstation 3, vendar se bo moral večji brat 
do nadaljnjega zadovoljiti s playTV, gizmom, skozi 
katerega bo moč na trdi disk konzole snemati televiz- 
ijske oddaje, posnetke pa brez muje integrirati v 
vmesnik XMB. Črno škatlico cenijo na 99 evrov, na trg 
pride septembra, ni pa še jasno, kako bo z dobavlji- 


C če kaj, potem gre po vizualni plati KillIzone 2 zameriti pretirano sivost. Av- 
torji so tudi na Playstation Dayu pokazali eno samo okolje iz igre. 


vostjo ter zlasti uporabnostjo teh hecnosti pri nas. Gle- 
de na to, da ubožni Slovenclji uradno nimamo dostopa 
niti do Playstation Stora, obeti niso najboljši. 


Intenzivno klanje 


Po zaključku predavanj sem se, oborožen z vrčem pi- 
ra, nemudoma odpravil v najvišje nadstropje kvazi 
diskača, kjer je domoval bržkone slinjenja najbolj vre- 
den naslov od prikazanih, Killzone 2. Pričakoval sem 
sicer velik naval, ne pa tudi tega, da bodo Guerillovci 
v London pripeljali cele tri štante z igro. Prevedeno v 


časovne pojme: v vrsti sem čakal več kot poldrugo 
uro, mamicu jim! A se je splačalo, o ja. Da gre za gra- 
fično najbolj impresivno igro na PS3 in širše, dvoma 
ni. Božansko osvetljevanje, naravnost seksualni mo- 
deli orožij, popolna odsotnost nažaganih robov, moj- 
strska raba zamegljevanja ... (Špric! -Sneti) In ta ne- 
prestana akcija! Ko se s soborci znajdeš sredi popla- 
ve ognjevitih eksplozij ter vsevprek letečih delcev, je 
iluzija, da si res na futurističnem bojišču, domala po- 
polna. Res pa je, da je pod šminko špil v tem trenut- 
ku daleč od dodelanega. Guerillovemu uslužbencu 
sem potarnal, da me je, tako kot v izvirniku, negati- 
vno presenetila zlasti umetna pamet. Dokler si sredi 
spektakularnih skriptanih dogodkov, tega niti ne opa- 
ziš, ko se prikradeš do segmentov, kjer se med os- 
novnim premikanjem od točke do točke odkrižuješ 
naključno uletavajočih nepridipravov, pa se njih strel- 


ska polsposobnost in animacijska nerodnost poka- 
žeta v polni luči. Možiček se mi je seveda le nasmeh- 
nil in pokazal na napis 'pre-alpha build' na zaslonu. 
Okeeej. Pri teženju zato nisem vztrajal. Pohvalil sem 
še mehaniko skakanja v zavetje in simpatično rabo 
nagibalnih senzorjev sixaxisa za potrebe mini igre od- 
vijanja ventilov ter se odpravil dalje. 

Pred postojanko Insomniaca je bila gneča na srečo 
manjša, tako da sem uspel celo pokremljati s Tedom 
Pricem. Vendar o enoigralski kampanji Resistance 2 
ni hotel spregovoriti. Dejal je le, da bomo izvedeli več 
o nastanku monstrumov Chimera in izvoru junaka 


Najbolj vroč kos softvera za PSP je v tem trenutku Go!View. Izberi video vse- 
bino, prenesi na abak, od tam na PSP, poglej po želji. Kdaj tudi pri nas? 


Nathana Hala ter da se trudijo, da bi bil špil, ki se bo 
odvijal v ZDA v alternativnih petdesetih letih prejšnje- 
ga stoletja, lokacijsko bolj razgiban od izvirnika. Pre- 
izkusil sem se v edini protipuščavniški karti in videl 
dobršen grafični napredek, ki ga lahko v primerjavi z 
izvirnikom pričakujemo v finalni verziji. Drugače pa, 
hja, streljačina kot streljačina. Z vpeljavo statičnega 
in mobilnega ščita Resistance 2 nemalo spominja na 
Halo 3, medtem ko ste za ocvirek, da kanijo število 
sodelujočih na spletu s štiridesetih povišati na hudih 
šestdeset, že slišali. Ted je prisotnim zaupal, da jim v 
tem trenutku največji izziv predstavlja ravno filtriranje 
zmede, ki ga prinaša taka cifra na posamezni stopnji 
sočasno prisotnih osebkov. Rešitev vidijo v uvedbi 
ekipnega sodelovanja, pri katerem bo vsako moštvo 
znotraj posamezne strani dobilo drugačne cilje. Nap- 
redovanje in statistiko bo kot doslej beležila stran my- 

€ V drobovju gizma playTV se ne skriva nič drugega kot standarden dvokanal- 
ni odkodirnik za sprejemanje digitalne prizemeljske televizije (DVB-T). 

resistance.net, ki jo bodejo do izida nadaljevanja obo- 
gatili z zajetno 'socialno' sekcijo. Pomislite na Face- 
book in sorodne pogruntavščine. 

Preostale akcijsko-strelske titule me niso najbolj nav- 
dušile. Haze, ki izide koncem meseca, je kljub gneči 
sameval v vsej svoji futuristični streljaški generičnosti 
in se ne more pohvaliti niti z greha vredno grafiko. Z 
nemško govorečim sotrpinom sva se petnajst minut 
brezglavo lovila po res zanikrni pragozdni stopnji, v 
vsem tem času pa nisva uspela doumeti niti tega, ka- 
ko naj bi izkoriščala nadčloveške sposobnosti, ki jih 
prinaša vbrizg rumene tekočine. Prestavitev izida na- 
slovu morda ne bi škodila. SOCOM: Confrontation 
čedalje bolj spominja na nekaj, kar bi lahko bil na- 
slednji Counter-Strike, medtem ko je bil Mirror's Ed- 
ge prisoten samo v prikoliški obliki. Predstavljajte si 
Assassin's Creed z babo namesto z Altairjem, laufa- 
nje po vrhovih moderne metropole namesto po stre- 
hah jeruzalemskih palač ter izrazito poudarjeno prvo- 
osebnost. To je zaenkrat to. 


darnim Lemingsom. Aja, odprtega beta testanja ne 
bo, so mi pa potrdili, da bo LittleBigPlanet luč dneva 
zagotovo ugledal oktobra. Hozana! 

Slabih ducat korakov stran so možiclji, odgovorni za 
Home, razkazovali hudičevo počasen zagon večigral- 
ske seanse novega Motorstorma direktno iz grafične- 
ga vmesnika ter odgovarjali na vprašanja novinarjev. 
Bomo dodatno opremo za virtualna stanovanja kupo- 
vali z resničnim denarjem? Da, vendar jo bo moč pri- 
dobiti recimo tudi z odklepanjem dosežkov v igrah. 
Bo na stene domeka moč obešati pogrošne fotkice ti- 
pa dodo anakonda.jpg? Itak, dasiravno v mejah člo- 
veške dostojnosti (karkoli to že pomeni). Bla, bla, bla. 
Da ne bi umrl od dolgčasa in že znanih dejstev, sem 
voditeljema prezentacije zastavil sledečo uganko: za- 
kaj bi se moral kot nekdo, ki ga zanima izključno ig- 
ranje v družbi, časa pa nima na pretek, sploh ukvar- 
jati z vizualno presežnostjo ter odvečno pocukranost- 
jo Homa? Po daljši filozofski debati smo se zedinili 
okoli tega, da bo Dom, če ne drugega, dobra odskoč- 

ljilo na brzinskem, pravočasnem pritiskanju akcijskih 
gumbov, sparjenem z nekaj merske akcije? Seveda 
se jih, saj so taki še danes praktično vsi ščišasti na- 
slovi z olimpijsko licenco. Beijing izjema bo ne. 

Nedaleč stran je ruljo kot komarje na kožo privabljal 
Motorstorm Pacific Rift. Za rokav sem pocukal krea- 
tivega šefa Paula Hollywooda, ki je prej raztural na 
odru, in se mu izpovedal, da mi je prvenec neznansko 
ugajal, vendar le, dokler se ga nisem naveličal zavo- 
ljo manka samotarskih načinov. Osebek mi je samo- 
zavestno odvrnil, da pri njihovi firmici na očeh nima- 
jo plašnic in da se zavedajo vseh hib prvega dela. Za- 
to da bom presenečen nad tem, kako drugačno je na- 
daljevanje. Bojda zaradi novega okolja (havajskega 
vulkanskega otoka) in dodanih elementov, kot so 
vodne površine, ki hitreje hladijo turb(in)o, interkativ- 
no rastlinje ter povsem sveža klasa vozil, orjaški mon- 
stertrucki, katerih edina naloga je peštanje ostalih bo- 
lidov na progi. A ko sem zgrabil za plošček, sem si 
potrdil zlo slutnjo, da je zadeva na prvi, drugi 6 tretji 


€ Vegetacija in preostali uničljivi elementi okolja v Motorstormu ne bodo 
zaradi lepšega, pač pa se jih bo dalo izkoriščati v bitki proti zasledovalcem. 


Ustvari! 


Po spustu v nižji štuk sem se počutil, kot da bi iz pe- 
kla preskočil v nebesa. Prostor, kjer je dominiral og- 
romen bar, je bil za razliko od prejšnjega primerno 
osvetljen, med tropom zanesenjakov pa je bilo opazi- 
ti precejšnje število mičnih predstavnic nežnejšega 
spola. Moje novo, v fitnesu izklesano telo, je ob tem 
kakopak izločilo neverjetne količine testosterona. Če 
je na kaki fotografiji nekaj zameglitve, je to to. 

Situacijo je nemudoma razjasnil pogled na konzole. 
Seveda, LittleBigPlanet. Sonyjeva ustvari-si-jo-sam 
grupna ploščadarica je bila ob Killzonu 2 brez sence 
dvoma zvezda šova. Ko sem s tremi soigralci najprej 
zajahal vadbeni nivo, nato pa še eno naprednejših 
stopenj, sem hitro pogruntal, zakaj. Špil je utelešenje 
smešnosti, barvitosti in zabavnosti, kar je dandanes 
prava redkost. Testna seansa mi je med drugim od- 
pihnila še zadnji dvom o tem, da naslova ne bi šlo je- 
mati za resno, tako rekoč trdojedrno plaformščino, 
saj sem bil priča prav svinjsko zagamanim izzivom, 
pri katerih brez koordiniranega sodelovanja vseh ude- 
leženih ni šlo. Povem vam, za na videz 'dvodimenzi- 
nalen' špil je potrebnega hudo veliko prostorskega 
manevriranja! Vas zanima, kako igra določi najuspeš- 
nejšega igralca iz skupine? Takole: smrt privzeto ni 
stalna, saj je padlega kompanjona moč oživeti na te- 
mu namenjenih točkah, vendar v tem primeru izgubi 
dotlej nabrane točke. V primeru, da se kdo od igral- 
cev zatakne in ne more naprej, mu je na voljo simpa- 
tična možnost samomora, nedvomno poklon legen- 


hormonikaš 2008 


na deska za iskanje in srečevanje ljudi s podobnimi 
igrarskimi interesi. Zdaj si na PS3 omejen bodisi z do- 
dajanjem prijateljev, ki ti jih priporočajo drugi kolegi, 
bodisi s kontaktiranjem naključnih osebkov, ki jih 
srečaš med mrežnim nažiganjem. No, to seveda ne 
pomeni, da so preostale pritikline Homa za odmet. Če 
še nisi prebolel Second Lifa, to je. 


Športna scena in hecnosti 


V pritličje je Sony zadegal športne naslove in vse tiste 
ne-tič-ne-miševosti"", ki jih le stežka z resnim obra- 
zom označiš za polnopravne igre. Mlajšim dečkom bo 
namenjen EyeToy: Hero, nekakšna ležerna avantura, 
kjer bomo sukanje meča oponašali z vihtenjem plas- 
tične sabljice pred kamero, deklicam pa sorodni Eye- 
Toy: Pom Pom Party. Oba izideta izključno za PS2. 
Karaokovski Singstar in digitalni kviznik Buzz! se bo- 
sta po drugi strani sčasoma razpasla na vse platforme 
poševnookega giganta in stavila zlasti na objavljanje 
uporabniških vsebin na spletu. Nadalje sem se lotil 
Go!Messenger za PSP, program za tekstovno, zvočno, 
video in še kake vrste komunikacijo. Vmesnik je kar 
prijeten in zadeva je uporabna, če nimaš abaka, dlan- 
čnika ali malce boljšega mobitela. Pretežno neupo- 
rabna, torej. 

Eskadriljo športnih naslovov so v oddaljenem kotičku 
zastopali Euro 2008, verzija Fife 2008, o katerem ne 
bi izgubljal besed, saj je opis prav v tem Jokerju, GT5 
Prologue, otroško dostopen, a po svoje globoki Eve- 
rybody's Golf 2 ter dokaj porazni Beijing Olympics. 
Pomnite one stare igre, kjer je špilanje v celoti teme- 


€ Prihodnost Buzza so: inačici za PS3 in PSP, brezžičen kontroler in pagina My 
Buzz, od koder bo moč pretakati nove kvize. Mimogrede, tole je poljska verzija. 


pogled natanko taka kot Motorstorm 1, le da je ka- 
njone v ozadju nadomestil ocean. Je pa kul, da je bil 
modus z deljenim zaslonom za dva igralca prisoten že 
v verziji na prizorišču. Na koncu sem vsekakor imel 
močan občutek, da Pacific Rift ne bo sekvel, kot bi si 
ga želeli, pač pa bolj tisto, kar bi moral biti izvirnik. 


Pot v svetli jutri 


Sonce je nad mestom Jacka Razparača že davno po- 
tonilo za obzorje, Playstation Day pa se je bližal svo- 
jemu naravnemu zaključku. Za vašo dobro, o častit- 
ljivo bralstvo, sem pri štantih vztrajal, dokler me niso 
malodane na silo napodili, in se nisem oziral za brhki- 
mi hostesami, ki so naokrog nosile pladnje s futrom. 
(Okej, lažem. Sirnim kroglicam in koščkom ocvrtega 
piščanca se pač nisem mogel upreti, falus naj gleda 
dieto!) V hotel sem se tako vrnil zbit kot laboratorijska 
podgana, a pretežno zadovoljen nad tem, kar sem za- 
čul in ugledal. Z organizacijo dogodka v Londonu je 
Sony nakazal, da Evrope ne postavlja (več) na drugo 
ali celo tretje mesto, in sploh se zdi, da so Japonci 
končno krenili v pravo smer. Doumeli so, da so ključ 
do uspeha predvsem veliki, ekskluzivni naslovi, ki naj 
bi jih bilo v letu 2008 končno dovolj, in da le-teh ne 
gre preveč podrejati multimedijskim sposobnostim 
črne zverine. Ker pozorno berete Joker, itak veste, da 
v nadmoč playstationa 3 kot drkalice nismo nikdar 
dvomili, kvečjemu v dolgoročno sposobnost Sonyja, 
da bodo uspeli rešiti že ob splovitvi majajočo se trd- 
njavo. Potrebovali so nemalo časa, toda temelji za 
svetl(ejš)o prihodnost so naposled postavljeni! 


stim 

ko je špilavska devetdeseta zaznamoval Nintendo z Mariom, novo ti- H 
A sočletje pripada njegovemu nasprotju - nizu interaktivnih kriminalk 


Grand Theft Auto. Nedolžno risankavost brkatega vodoinštalaterja, 

ki živi v pravljični deželi, je nadomestila realistično izrisana urbana 

džungla, polna umorov, ropov, povoženih pešcev, zvirajočih se hotnic 4 
in osebkov, ki bi za plesniv burek fentali lastno mater. Če je bil višek nesramno- 
sti v Marijih to, da si pobalinsko skočil na glavo namrščeni gobici, v GTAjih z vse- 
mi petimi objameš čefursko stanje duha in postaneš robavs, ki se požvižga na | ' 
pravila družbe. Kanca dvoma ni, da je to odraz novega, bolj grobega in na duhu 
ubožnega časa - hkrati pa nov korak v odraščanju interaktivne zabave. Kajti če 
je kak izdelek, ki niagarsko ščije po pojmu 'igrica', je to ravno Grand Theft Auto. | 


ala 
1 


rand Theft Auto je ena najbolj priljubljenih in razvpitih 
igrarskih serij vseh časov, tako v tujini kot v Sloveniji. A 
čeprav jo nažigate že leta, stavi, da o njej ne veste in 
ne razumete marsičesa. Zategadelj jo analno vpogleda. 

Iz tega zornega kota ni težko razumeti, zakaj gre GTA 
nepoučenčkom tako v nos. Saj veste, kako se je Hil- 
lary Clinton ob 'škandalu' na rovaš moda Hot Coffee 
za San Andreas pridušala, da "... bi morali biti vsi 
pretreseni ob dejstvu, da je igra, ki omogoča simula- 
cijo opolzkega spolnega dejanja v interaktivni obliki 
in z visoko realistično grafiko, padla v roke mladih 
ljudi širom dežele." Ali kako je križar iz Butal, odvet- 
nik Jack Thompson, neuspešno dokazoval, da je kri- 
vec za streljanje na šoli Red Lake v Minnesoti pred 
dejanjem na splet poslal flashevsko inačico Vice Ci- 
tyja, s katero naj bi napovedal, kaj bo storil. Grand 
Theft Auti so pač filmsko nazorni in imajo odrasle te- 
matike, hkrati pa so 'video igrice', se pravi nekaj, kar 
naj bi bilo namenjeno otročadi. Ker špile rada nabija 
mladež, iz tega nerazgledan dušebrižnik izpelje, da je 
reč namenjena kvarjenju otrok in štepanju denarja. 
Ajt, Rockstar in Take-Two ne delata za gešenk in ve- 
sta, da je ravno nebrzdano nasilje tisto, zaradi česar je 
GTA tak magnet za množice. Če bi šlo za po- 
kaži-in-klikni avanturo, bi se izdelek brž po- 
slovil od bajnih prodajnih številk. San An- 
dreas so samo na playstationu 2 prodali v 
15 milijonih izvodov, Vice City so na taisti 
konzoli potržili v 14,2 milijona kosih, med- 
tem ko je GTA3 romal v roke 11,6 milijo- 
na lastnikov PS2, Se pravi 41.000.000 
kosov na PS2, kar je le malo manj, kot 

je Teofikov na Fužinah. Kaj šele, če do- 
damo izvode za PC in xbox, 4,4 mi- 

lijona prodanih Liberty City Sto- 

ries za PSP, dva milijončka Vice 

City Stories za taisti sistem, 

milijone pred kratkim izdane 

štirice za PS3 in xbox 360 ... 

Kakorkoli obrneš, je to se- 

rija prodajnih presežkov, 

gorivo za ta ogenj pa je 


Roditelje seveda skrbi, da bi igro, v kateri je nasilje 
tako realistično in ki vsebuje tudi nekaj seksa (kaj 
hujšega!), nažigali takile pokovci. Ampak to izvira iz 
refleksa, ki pravi, da je elektronska zabava samo za 
otroke. Dobro vemo, da že nekaj časa ni tako. 


želja po bogastvu, moči oziroma maš- 
čevanju. Zaradi tega brodijo skozi iz- 
trebke družbe in tonejo vedno globlje v 
svinjarijo, dokler se ne zavejo, kako 
drago so plačali zlodela. Skozi ta in še 
marsikak drug prijem ustvarjalci vsa- 
kič znova povejo, da je moderna 
Amerika s svojim poveličevanjem na- 
silja, lahko dostopnostjo orožja ter zlo- 
rabo nagote polna razpok, kamor človek 
mimogrede pade. 
Itak je vse v GTAjih z namenom kariki- 
rano in zapretiravano. Ženske so 
vlačugaste in koristoljubne, da 
se ilustrira, kakšne so videti v 
očeh moških - in kakšne so 
mnoge med njimi v resnici. Iz 
decev bodisi brizga testoste- 


kota. Vsekakor to niso izdelki za otroke. Ampak ime- 
ti jih za glupe akcijade, v katerih je poanta ceneno 
klanje, pove več o tvoji neumnosti kot o Rockstarjevi 
in igričarski. 

Res pa je, da se je vse skupaj začelo precej enostav- 
neje ... 


Leta 1997 se je razvijalski studio Rockstar North, ki 
skrbi za Grand Theft Aute, imenoval DMA Design in 
je imel v malhi številne igre, med njimi Lemminge. A 
kljub želji, da bi naredili nekaj novega in spektakular- 
nega, niso natanko vedeli, kako naj se projekta lotijo. 
Ker so imeli poln kufer špilov, v katere se niso mogli 
zatopiti, so prišli na zamisel, da bi udejanjili živeče 
mesto, ki bi se s posledicami odzivalo na igralčeva 
dejanja. Najprej so sprogramirali pogon, ki je upora- 
bljal izometričen 3D pogled, le da je bilo moč kame- 
ro prosto obračati. Kar se igranja tiče, pa so se kani- 
li osredotočiti na spopade med tolpami, ki bi se odvi- 
jali peš, saj motor ni bil 
dobro prilagojen vožnji. A 
koderji niso mogli doseči 
spodobne hitrosti, povrhu 
pa je Bullfrog istega leta 
naredil slični Syndicate 
Wars. 

Težavo je v dveh korakih 
rešil programer Mike Dai- 
lly. Najprej ga je navdih- 
nila ploščada Clockwork 
Knight za konzolo saturn, 


kjer je pogled od strani 
zaradi 3D učinkov vsebo- 
val prepričljivo iluzijo glo- 


Dave Jones, prvi šef 
DMA Designa. Oh pre- 
imenovanju je šel in os- 


grafično nasilje. 

Vendar besni pinjau, zabe- h 
ljen s lahnim seksom, ne Ra, 
pomeni, da nasilje v GTA ni 

osmisljeno z zgodbo in ose- 
bami. V enki in dvojki je bilo 
vozakanje širom mesta in ' 
klanje mimoidočih res precej p 
samo sebi namen. Niti v troj- 
ki štorija ni bila napredna. V 
zadnjih treh Autih (Vice City, 
San Andreas, GTA4) pa je 
fabulativna podlaga vedno 


ron, bodisi so zgube, da se os- 
vetli njihovo neumnost ter vdaja- 
nje strastem. Vsakdo je oborožen in 
pokoli so na dnevnem redu, da se raz- 
gali nevarnost pravice do splošnega 
nošenja orožja. Na radiu rolajo og- 
lase za gensko spremenjene otro- 
ke in se zgražajo nad erotiko, 
medtem ko poveličujejo vojno 

ter zatiranje drugačnih. 
Iz vsega tega sledi, da so Grand Theft 
Auti v slogu South Parka prikaz človeš- 
ke debilnosti ter krutosti. So ogledalo 
sprevržene ameriške, zahodne in vse 
bolj tudi slovenske družbe. Omogočajo 
kriminalna dejanja, toda na koncu ti po- 
kažejo posledice teh dejanj. Premalo in 
prepozno? Morda, odvisno od zornega 


D Avstrijski holcer je eden tis- 
močnejša in ost obrača rav-  tihameriških politikov, ki zavze- 
no proti tistemu, kar tako majo za državni nadzor nad trže- 
zlahka počnemo. Spremlja njem: preveč nasilnih iger mla- 
namreč nesrečne like, ki jih  doletnikom. To početje zaenkrat 
žene najbolj osnoven motiv - uravnava telo ESRB. 


A PC CD HOM GAMI 
v 

Prva simulacija 
čefurja: 
Grand Theft Auto (PC) 
- Joker 54, 83 


Grand Theft Auto 3 
(PS2) — Joker 100, 86 
Grand Theft Auto 3 
(PC) — Joker 107, 89 


Welcome to Miami! 

Bienvenido a Miami! 

GTA: Vice City (PC) - 
Joker 119, 92 


NEDEUEN A IH 
kajmaka: 
Grand Theft Auto 2 
(PC) - Joker 76, 76 

noval krožek Real Time 
Worlds (Crackdown). 


bine. Ko je Mike slišal 
opazko o dirkačini, ki bi 
se odvijala iz ptičje pers- 
pektive, je prišel na zamisel - če bi pogledu od strani 
v Clockworku dodal tla, bi dobil kamero od zgoraj. Iz- 
delal je tehnološki demo in tedanji šef DMA Designa, 
Dave Jones, je bil navdušen. Med sedenjem na se- 
kretu se je domislil še novega smisla igranja, lova 
med ravbarji in žandarji, in tako je nastala alfa verzi- 
ja. Tedaj se je igra imenovala Race 'n' Chase in DMA 
so jo ponudili izdajatelju BMG Interactive. 

No, v procesu izdelave je prišlo do marsikake spre- 
membe prvotnega načrta. Najprej so ugotovili, da 
nihče noče igrati kot policaj: ker so avtorji delali na 
kar se da živem in naseljenem mestu, je moral kifeljc 
med stalno gnečo voziti kot po jajcih, kar je bil uda- 
rec zabavnosti. Zato so žaromet prenesli na tolovaja. 
Potem so morali zaradi licenčnega spora z igračkami 


GTA: San Andreas 
(PS2) — Joker 136, 83 
GTA: San Andreas 
(PC) — Joker 144, 83 


Tekila gerila: 
Grand Theft Auto 4 
(PS3 / xbox 360) - 

prav ta Joker, 92 


firme Matchbox spremeniti ime - tedaj je iz Race 'n' 
Chase nastal Grand Theft Auto, kar je v angleščini iz- 
raz za protipravno odtujitev vozila. In naposled so 
stalno drezali po krovnem dizajnu, saj niso vedeli, 
kakšna bo igra na koncu. Ko so se spomnili nečesa 
obetavnega, so to praviloma kar vdelali. Tako je nas- 
tal razvpiti 'gouranga bonus', ki ti je prinesel veliko 
točk, ko si hitro povozil vrsto harekrišnovcev. Naj- 
večji hec pa je, da je bil GTA dolgo običajen niz krat- 
kih, petminutnih nalog, med katerimi si se vračal na 
osrednji zaslon. Šele zgodaj leta 1996 so se na nekem 
sestanku spomnili, da bi ustvarili bolj odprto struktu- 
ro z množico opravil, ki bi jih v okviru nivoja lahko iz- 
polnjeval v poljubnem vrstnem redu. 


Bivši DMA, Rockstar North, je le eden od delov 
skupine Rockstar, ki so jo leta 1998 ustanovili Sam 
in Dan Houser, Jamie King ter Gary Foreman in jo 
zapisali Take-Twoju. Obsega kar 11 studiev: North, 
Leeds, NYC, San Diego, Toronto, Vancouver ... 


To je razvoj podaljšalo za leto dni, kar pri ameriški ve- 
ji založnika ni naletelo na ugoden odziv. Tri mesece 
pred končno verzijo so se čezlužni kravatarji celo 
spomnili, da nihče ne bo kupil velemestne dirkačine 
iz ptičje perspektive in da naj projekt vržejo v koš. Na 
srečo je imela BMGjeva evropska podružnica več 
možganov. Špil je izšel in čeprav je naletel na zgra- 
žanje (v Braziliji so ga takoj prepovedali), mu je to 
prej koristilo kot škodilo. Igralci so ponoreli za izdel- 
kom, ki jim je nudil možnost, da kršijo zakone, dela- 
jo pleskavice iz pikslastih ljudekov ter strumno kosijo 
policiste. Končno si bil namesto dobričine zlobnjak, in 
to v resničnem svetu, ne v tolkienovski fantaziji ali 
ZF-vesolju. 


Prvi GTA se je odvijal v devetdesetih, izbiral pa si 
med osmimi igralno enakimi liki. Tako GTA1 kot 2 
sta zastonj na voljo na rockstargames.com. 


Je pa hitro postalo jasno, da je liberalni razvoj Grand 
Theft Autu tudi škodil. Igra je bila razdeljena na veli- 
ke nivoje v treh mestih, kjer si imel pet življenj in si 
moral nabrati ciljno število točk. Te si dobival z opra- 
vljanjem glavnih misij in s postranskimi opravili, od 
povzročanja štale po mestu prek izzivanja pandurjev 
do kraje in prodaje avtomobilov. Ampak špil je bil 
glomazen, ponavljajoč se in na stopnjah, ki so znale 
trajati po več ur, ni omogočal snemanja položaja. 


Dvojka, ki je uporabljala 
sličen recept, le da so jo 
premaknili v neotipljivo 
prihodnost in ji dodali 
koncept sprtih tolp (ma- 
fija, Rusi, jakuze, verski 
fanatiki ...), za katere si 
križem kražem opravljal 
naloge, je to porihtala le 
delno. Snemanje si moral 
namreč mastno plačati in 
še iskati frdamano cer- 
kev. Zaradi peskovniške 
svobode sta obema igra- 
ma manjkali struktura in 
rdeča nit v obliki štorije. 
Bili sta popularni in se ju 
je na veliko igralo, a le 


London 1969 je bil 
eden od dveh dodatkov 
za GTA1. London 1961, 
je potreboval 1969 in ni 
delal z izdajo v paketu 
GTA Classics. 


malokdo ju je končal. 

Kljub dobri prodaji je GTA2 moral biti zadnji v vrsti 
ptičjepoglednih Autov. Izdali so ga le tri mesece, pre- 
den je napočilo novo tisočletje, in že takrat je bil da- 
leč od tehnološke špice. Zaradi Maria 64, Tomb Rai- 
derja in Ocarine je bila v modi trirazsežna grafika in 
naslednji korak je bil logičen. 


Med drugim so hoteli v GTA2 vnesti kup misij, 
kjer bi gazil zombije, a so si premislili. Ostalo je 
rahlo futuristično prizorišče z boljšo grafiko. 


DMA Design, ki so se medtem preimenovali v Rock- 
star North, so se zavedali, da morajo železo kovati, 
dokler je vroče. Tako so se odločili, da pogonskega 
motorja ne bodo klepali sami, temveč so se zatekli k 
nakupu middlewara, posredniškega nabora že spro- 
gramiranih elementov, od gra- 
fike prek zvoka ter fizike do 
umetne pameti. Izbran je bil 
Renderware podjetja Criterion. 
(Jep, to je taisti Renderware, ki 
poganja 3D GTAje do štirice, 
Burnoute in Crackdown.) Nje- 
gova glavna prednost je bila v 
tem, da je odpravil težave s 
programiranjem playstationa 2, 
Drobovje Sonyjeve konzole je 
bilo mora za koderje, Render- 
ware pa jih je odrešil študira- 
nja, kako emotion engine pri- 
praviti do sodelovanja. 

Na temelju Renderwara je raz- 
voj trojke potekal bliskovito, 
zlasti ker avtorji niso izumljali 
tople vode in so uporabili re- 
cept od prej: biti kriminalec, iz- 
polnjevati naloge, krasti avte, 


gaziti pešce, streljati. Poleti dvajurjevega so že imeli 
nared metropolo v polni 3D grafiki. Nato so dodajali 
avtomobile in njihovo fiziko, menjavanje dneva in 
noči, vremenske razmere, osnovne odprave, bonusne 
misije. Postopek je bil podoben kot pri GTA1 - vsa- 
kdo v firmi je lahko prišel na dan z idejo, kaj bi dali 
noter, in če so lahko, so to storili. Le multiplayerja, ki 
je bil prej prisoten, niso zmogli vgraditi. A vse skupaj 
je bilo tehnološko vseeno impresivno, sploh kar se 
tiče najprej izdelane verzije za PS2, ki je izšla oktobra 
2001. (predelava za PC je prišla sedem mesecev za 
njo). Ta je morala veliko mesto včitavati s ploščka 
sproti in brez zatikanj, kaj šele 'loading screenov'. 


krame 


Poleg taksija in policijskega avta je v Grand 
Theft Autu 3 še več kot sto različnih vozil. Praktično 
v vsakega lahko sedeš in ga pelješ. 


Skladno z gladkim razvojem so rasli apetiti. Rockstar 
North so se namenili storiti igro, ki bi šla čez vse me- 
je in šokirala vsakogar. Posebej ljubitelje Maria. Sam 
Houser, zdaj predsednik Rockstar North, in njegov 
brat Dan sta prispevala vse bolj nore prijeme ter se 
nakanila odstraniti sleherno omejitev. Če si hotel ubi- 
ti cipo in ji vzeti denar takoj po tistem, ko si opravil 
svoje, si jo lahko. Če si hotel z avtom pobiti celo ave- 
nijo ljudi, si jo mogel. Po pločnikih si zbijal starce in 
otroke. Naokoli so med brizgljaji krvi frčale roke in 
noge. Jack Thompson se je prešvican zbujal iz tele- 
patsko induciranih sanj in kričal v visokem ceju. 
Nato pa se je zgodil 11. september. Ko sta padla 
dvojčka, so GTA3 omehčali. Deloma zaradi strahu 
okrog odziva trga, deloma pa, ker so se zavedli, kako 
strašljiva je lahko resničnost. Šolarji in upokojenci so 
izginili z ulic. Udje so ostali na telesih. Izrezali so anar- 
hističnega bombaša, za katerega si opravljal misije. 
Spremenili so obzorje Liberty Cityja, kvazi New Yor- 
ka, kjer se je igra dogajala. Okrnili so pilotiranje leta- 
la, da bi se igralci ne mogli iti džihadiste. 


V prvi verziji GTA3 za PS2 so udje odletavali, nakar so to zaradi 9/11 
umaknili. Razudenje se je zopet pojavilo v PCjevi inačici. 

Kljub kastraciji je Grand Theft 

Auto 3 vžgal kot kup smodnika. 

Bil je hud na pogled, a zraven tega 
je ponudil dotlej najbolj podroben in 
živ virtualen svet. Ulice, so bile polne 
ljudi in avtomobilov, poslušal si radijske 

postaje z muziko in govorom, zlasti pa si imel 
na voljo nevideno obilico opravkov. Lahko 
si delal ključne naloge, s katerimi si poti- 
skal naprej zgodbo ... služil denar kot tak- 
sist ... ganjal kriminalce ... vozil rešilca ... 

dirkal .... streljal v tri krasne ... sedel v 
vsak avto, ki si ga videl ... izzival poli- 
caje. Če si umrl, si se rodil v bol- 

nišnici in nadaljeval. S tem je igra 

ustvarila fantastično iluzijo navidezne res- 
ničnosti, ki je niso motili zasloni za včitavanje. Kon- 
cept peskovniške svobode leta 2001 sicer ni bil nov, 
toda nobena igra ga ni izpeljala bolje kot GTA3. 

V končni fazi pa je naduspešnica postala zaradi siner- 
gije med ključnimi deli: moderno podobo, enotnim 
odprtim svetom ter ravno prav nazorno nasilnostjo. 
Na podlagi prvih dveh elementov je igra zadovoljila 
kritike in lačne napredka, na rovaš tretje pa je o njej 
govorilo staro in mlado. Mulci so itak dol padali, do- 
čim je generacija gejmerjev iz osemdesetih in devet- 
desetih v Grand Theft Autu 3 našla nekaj za svojo na- 
veličano dušo. Ko si zbil pešca, ustrelil kifeljca ali na- 
lomil vlačugo, je bilo to zaradi 3D pogleda hudo na- 
zorno. Zaradi GTA3 je kup ljudi začelo igrati špile, do- 
sti pa se jih z njimi ravno po njegovi zaslugi ni neha- 
lo ukvarjati. Zaradi GTA3 so igre za nadaljnih 18 od- 
stotkov nehale biti igrice. Zaradi GTA3 so drugi razvi- 
jalci našli pogum, da so začeli delati bolj odrasle špi- 
le. Da je industrija danes tako velika in taka, kot je, 
gre zasluga Rockstaru ter Grand Theft Autu 3. 


Trojka, ki je izšla oktobra 2001 za PS2, je šinila 
naravnost na vrhove lestvic. Deloma zaradi opisov, 
deloma pa zaradi govoric in vse večje razvpitosti. 


Tako kot GTA! je bila trojka kljub vsem odlikam pro- 
blematična, saj naloge zopet niso imele checkpoin- 
tov, manjkala je dobra zgodba in protagonist je bil 
neizrazit, v črn leder odet kriminalček. Povrhu je bil 
nem, kar ni bila načrtovana poteza, temveč so avtor- 
ji na to enostavno pozabili. Ko so se spomnili, da tip- 
ček ne govori, je bilo že prepozno. Toda za vogalom 
je že podrhtevalo nadaljevanje. Orenk nadaljevanje. 


Na prvi pogled je bil Vice City, ki se je dogajal v pre- 
barvanem Miamiju, nateg v dupe, saj je izšel komaj 
devet mesecev za GTA3. A nič ne bi moglo biti dlje 
od resnice. V treh četrtinah leta so Rockstar North, ki 
se jim ni bilo več treba toliko ukvarjati z novim po- 
gonskim motorjem, odpravili dosti težav, ki so pesti- 


le trojko, in dodali pohajanje po notranjosti zgradb. 

Obenem je bil izdelek manj razvlečen, saj je 
bilo misij manj, hkrati pa si imel več za- 
bavnih postranskih opravil. Na vsakih de- 
set od skupaj stotih skritih paketkov si do- 

bil nagrado (poslednja je bil, če ne veste, 
vojaški zrakomlat!), vdelani so bili pobijal- 

ski pohodi, kaskaderske točke, drvenje z 

motocikli in modelčki, naloge z gasilskim 

vozilom, streljanje v tarčo, nabiranje 
kriminalnega, medijskega in pilot- 
skega ratinga ... 


gendarna filma, ki ju morate videti, če ju 
še niste. Še en vpliv na VC je bil Taksist. 


Nadalje so Rockstar North naredili dar-mar z 
radijskimi postajami. Tu je imel spet glavno 
vlogo capo di banda Sam Houser, ki je kariero 
začel v glasbenem založništvu. Z bratom Danom 
sta bila sinova lastnika jazzovskega kluba v Lon- 
donu, oba pa sta se najprej zaposlila pri BMG 
Music. (Res čudno, da je DMA Design Veliko 
tatvino najprej ponudil njegovi veji BMG Inte- 
ractive, kajne?) Enciklopedično znanje 
glasbenega frika mu je pri klepanju 
Vice Cityja prišlo prav, saj se je 
odločil, da bodo radiji 
predvajali več glas- 
be iz resničnosti 
kot v trojki, kjer 
se je pošteno me- 
šala z DMAjevo lastno. 
Številni licencirani komadi 
so bili nato tisto, kar je iluziji 
realnosti dodalo še eno plast. Ko si na 
motociklu drvel po miamijskem plaž- 
nem bulevarju med palmami in zahajo- 


jočim soncem, iz zvočnikov pa 
so pronicale Billie Jean, 99 
Luftballons ali Bark at the Moon, 
je bil nivo vživetosti neverjeten. 
Največ pa je Vice City storil na 
štorijalni bledici in neprepo- 
znavnosti heroja. Rockstar 
North so oboje porihtali na 
preprost način: zgledovali so 
se po filmih. Ko so se spra- 
ševali, kam postaviti nada- 
ljevanje trojke, so kraj izbrali 
hitro. Houser je bil namreč 

Sam Houser je že pri GTA3 
začutil, da bo ta igra ena naj- 
močnejših povezav med igra- 
mi in filmi dotlej. Linijo je na- 
daljeval z VC, SA in GTA4. 


Mesto greha je bilo lepše in popolnejše od Trojke, toda misije so bile 
včasih razvlečene in sitne. Pomnite nalogo Naval Engagement? A-R-G-H! 


navdušenec nad Miamijem iz osemdesetih - tako ve- 
lik, da so hoteli tjakaj zadegati že GTA2. Nemalo vpli- 
va na estetiko Vice Cityja sta imela filma z nepozab- 
nim Alom Pacinom: Brazgotinec s kubanskim diler- 
jem Tonyjem Montano, ki si lasti edina bolj umazana 
usta od Cartmana, in Carlito's Way s portoriškim ne- 
pridipravom po imenu Carlito Brigante. Še večji zgled 
pa je bila detektivska nadaljevanka Miami Vice, saj si 
je Houser lastil vseh njenih 110 epizod. Bojda jih je od 
takrat, ko so končali GTA3, več kot leto dni zrl vsak 
dan ob kosilu. S to serijo si je špil tako delil številne 
reči, od obdobja prek neonskih barv do havanskih 
srajc, kubank, gliserjev ter vrste oseb. 

Nobeno presenečenje ni, da je serija GTA botro- 
vala prodaji kupa postranske robe, od soundtrack- 
ov do akcijskih figuric. Takih za v čokolešnik :). 


Glavni lik je bil mafijski morilec Tommy Vercetti, ki 
ga sicilijanska družina po petnajstletni kazni v Liberty 
Cityju pošlje v Miami, da bi tam nabavil 

kokain. A ker gre posel po zlu, mafijci 
Tomiju naročijo, naj poišče odgovor- 
ne. To ga postavi v šolne opravljal- 
ca nalog za razne ponudnike, usoda 
pa hoče, da se povzpne na kriminal- 
ni prestol. Na poti mu pomagajo ali 
odmagajo številni zapomnljivi liki, 


GTAA seveda ni prvi Auto, ki vsebuje multipla- 
yer. Imeli sta ga enka in dvojka za PC in imela sta 
ga odvrtka Stories za PSP. VCS nismo ocenili. 


ustvarjeni na podlagi filmov in nadaljevanke. Nevro- 
tični odvetnik Ken Rosenberg se zgleduje po Carlito's 
Way, zaključek v bogati vili pa je čisti finale Brazgo- 
tinca. 

Tudi drugače je bil Vice City 
glede na GTA3 bolj filmski. Što- 
rijo so zopet pletle vmesne sek- 
vence, a videlo se je, da so ust- 
varjalci precej bolj samozave- 
stni glede držanja navidezne ka- 
mere. Za nameček pa je vpeljal 
zvezdnike iz Tovarne sanj. Raz- 
vijalci so na mizo vrgli cekin od 
trojke, ki so je do sredine 2002. 
prodali več kot šest milijonov, in 
si za posojevalce glasov osred- 
njim likom omislili Dennisa Ho- 
pperja, Toma Sizemorja, Willia- 
ma Fichtnerja, Luisa Guzmana 
ter Burta Reynoldsa. Prebranac 
je vzel Ray Liotta, ki je dal gasil- 
ke Vercettiju. Z njim so se zme- 
nili za fiksno vsoto, a ko se je iz- 
kazalo, da se Vice City odlično 
prodaja, je začel pohlepni Liotta 
jamrati, da bi jim moral računati 
več. Pokazali so mu sredinec in 
to je konec anekdote. 

Gotovo drži, da se je špil zaradi 
Dennisa Hopperja družbe bolje 
prodajal. A v mesecih po izidu 
Vice Cityja se je Houser 

GTA je botroval rasti in odraščanju iger, a je imel tudi negativen 
vpliv na butasto nasilje v izdelkih manj nadarjenih izdelovalcev. 

začel spraševati, če je igral kot Tommy Vercetti ali 
kot Ray Liotta. Bolj kot je razglabljal, bolj se mu je 
zdelo, da je Liottin vpliv prevelik. To se je že poznalo 
na naslednjem GTAju, San Andreasu. Pri njem je so- 
delovalo nič manj kot 339 čvekačev, med njimi dosti 
znanih, kot so Peter Fonda, Ice T, Axl Rose, Chris 
Penn in James Woods. Toda daleč največja zvezda je 
bil Samuel L. Jackson kot policist Tenpenny, med- 
tem ko je glavnega junaka oglasničil malo znan reper 
Young Maylay. Čas trume velikih zvezdnikov, ki so se 
drenjali okrog mikrofonov, pa se je iztekel v štirici, ki 
je brez holivudskih težkokategornikov. 


Rockstar North so se po končanju Vice Cityja upravi- 
čeno spraševali, kako ga bodo presegli. Odgovor je 
bil na dlani: namesto enega mesta bodo ustvarili ce- 
lo zvezno državo! Tako so se lotili svojega največjega 
projekta, San Andreasa. 

Najprej so urihtali pripoved in jo po New Yorku z za- 
četka tisočletja ter Miamiju iz osemdesetih postavili v 
Los Angeles devetdesetih let, ko so to kali- 


Tudi zaradi tako velikega ozemlja je tipska odprava 
v Svetem Andreju trajala četrt ure in je vključevala furanje do spro- 
žilnika misije, demonstracijo šoferskih veščin in streljanje. 


fornijsko greznico tresli boji med vedno 
pogumnejšimi uličnimi tolpami. Tu ni šlo 
več le za zaslužek, temveč za pripadnost 
in čast, zato so bile tolpe organizirane 
kot vojske, njihovi člani pa so se imeli za 
soldate. Saj veste: ko si enkrat član tol- 
pe, si vedno njen član. Glavni lik je nek- 
danji tolpaš Carl Johnson, ki se leta 
1992 iz Liberty Cityja vrne v Los Santos. 
Soseska kleca pod naskoki band iz dru- 
gih četrti, stari kolegi pa posedajo in 
apatično pohajo. CJ se loti čiščenja so- 
seske, a to je šele prvi korak v široki, ep- 
ski zgodbi. Ta se za razliko od Vice City- 
be ja ni neposredno napajala iz filmov, tem- 
h več so jo Rockstar North pretežno udeja- 
njili sami. 

Vendar prava zvezda San Andreasa ni bil 
ne Carl (navzlic temu, da je bil to eden 
redkih črnskih protagonistov v špilih), ne 

Kolaž holivudarjev, ki so posodili glasove likom Vice City in San Andreas. V Svetem Andreju so nas- 
topili Tracy Lauren Matrow alias Ice-T, Axl Rose in Samuel L. 'Motherfucker' Jackson. V Vice Cityju pa 
so pred mikrofoni stali Dennis Hopper, Ray Liotta, Burt Reynolds in večni bed-es Danny Trejo. 


njegovi številni odbiti kolegi. Srž je bilo igralno ob- 
močje, ki je za štirikrat preseglo Mesto greha in za 
petkrat Liberty City iz trojke. Niso se ustavili pri LAju 
oziroma Los Santosu, marveč so dodali še San Fran- 
cisco - San Fierro, Las Vegas - Las Venturas ter po- 
deželsko, puščavsko območje med njimi. Svet je ta- 
ko meril 36 kvadratnih kilometrov. Renderware je 
škripal, a zdržal. 

Nasploh je bil temeljni cilj San Andreasa velikost. La- 
stil si je največje področje med Grand Theft Auti. Vse- 
boval je enajst radijskih postaj s prav toliko voditelji, 
ki so mešano (prej linearno) predvajale 156 komadov 
z logičnim poudarkom na hip-hopu, medtem ko je 
ločeno trženi soundtrack obsegal osem cedejev. Fu- 
ral si nad dvesto vozil, med njimi bicikel in reaktivno 
letalo, se vozil na vlaku in si nadel raketni nahrbtnik. 
Počel si vse živo: grafitiral, igral košarko, se s tolpa- 
mi pehal za nadzor nad področji. In rasel je glavni lik. 
Za razliko od prejšnjih Grand Theft Autov se je Carl 
Johnson namreč spreminjal pred našimi očmi, kajti 
dodan je bil frpjski razvoj. Ne le, da se je CJ besno 
preoblačil, moral je jesti, da je preživel, in telovaditi, 
da se ni zredil, dočim je vožnja z nabiranjem izkušenj 
postajala vedno lažja. 

Je pa igri škodovala natanko ta orjaškost. Niti ni šlo 
toliko za dolgovezno furanje naokoli kot za dejstvo, 
da je vztrajanje pri misijah brez nadzornih točk Rock- 

Spočetka Rockstar North niso menili, da bo črnski protagonist 
težava. Kasneje pa so pogruntali, da se gibljejo po precej ne- 


raziskanem ozemlju, kar se iger tiče ... 

star North ugriznilo v uho. Štorija je merila nič manj 
kot slabih sto nalog, te pa so bile oblikovane tako, da 
so združevale več vrst igranja in so trajale po četrt ure 
in več. Če upoštevamo, da ti je moglo hitro spodlete- 
ti pri vsakem opravilu, zlasti ker je GTAjev svet tako 
nepredvidljiv, je bil špil resnično poln frustracij. 


Med stranskimi aktivnostmi v San Andreasu 
hardcore fuka, khm, masaže ni bilo. Čudno, kajti 
cilj je bil ta, da v igro dajo čisto vse, vključno z 
brisanjem riti. Houser je hotel vdelati celo točenje 
bencina, ampak so ga sodelavci okrog ušes. 


In zdaj? Kakšna je štirica, ki smo jo tu- 
di zato, ker so Rockstar North zavrgli 
Renderware in uporabili lastni pogon 
RAGE (prvič izkoriščen v, heh, Table 
Tennisu), čakali tri leta in pol? Kakšna 
je sedanjost Grand Theft Auta, te kon- 
troverzne in včasih trapaste, a istočas- 
no pogumne, veličastne ter prefrigano 
kritične serije iger, brez katere bi bil da- 
našnji obraz našega hobija gotovo dru- 
gačen? Poglejte v rubriko konzolec in, 
če nimate obtelevizorskega drezala no- 
ve generacije, čakajte na uradno obja- 
vo verzije za PC. Ni vrag, da je ne bi bi- 
lo kmalu. 


Od GTA3, ki se je godil v Liberty Cityju, do GTA4, 
ki se odvije prav tam, smo naredili poln krog. Mar 
to pomeni, da GTA5 ne bo? Ha ha haaa ... 

Igre so tako polne streljanja, da bi morali špilavci 
samokrese poznati bolje kot jedilni pribor. Ker jih 
seveda ne, Aggressor pokuka na področje, kjer je 


le na videz vse jasno. 

OGNJENE PALICE 


obena skrivnost ni, da je zabavna indus- 
trija zahodne civilizacije obsedena s po- 
kanjem. Ko je Tomo Križnar v sudanskih 
gorah Nubam predvajal Bonda, so bili 
domačini presunjeni. "Vi Evropejci gle- 
date pobijanje za zabavo?!", so se čudili. Kaj bi po- 
rekli šele ob tem, ko desetletniki odraščajo ob Ram- 
bu, pri starejšem bratu igrajo Doom in zrejo v televi- 
zijska poročanja iz arabskih konfliktov? Ravno zara- 
di te prežetosti z nažiganjem pa se skoraj nihče iz 
generacije frčečega svinca ne zaveda, da je zaresno 
orožje daleč od krepelc, s katerimi junaki v igricah 
ter filmčkih luknjajo slabe fante. 
Preden se začnete sliniti ob misli na tanke, manevrir- 
ne rakete in laserje (hej, tisti so v Jokerju 142), vedi- 
te, da bomo govorili o ročnem orožju - takem, ki ga 
lahko soldat nosi v rokah, ne da bi si moral pomagati 
s škripcem. In ga lahko ročno tudi uporablja, zato se 
bomo težkih mitraljezov, ki jih je treba postaviti na 
ognjeni položaj ali vgrajeni na vozilih, le dotaknili. 'St- 
relno' kakopak pomeni, da bodo tematika naprave, ki 
v tarčo pošiljajo projektile, termin 'ognjeno' pa oz- 
načuje, da se za pošiljanje izstrelkov uporablja meha- 

nizem gorenja pogonske snovi, v našem primeru 
smodnika. Tokrat se bomo na videz suhoparno bavili 
z zgodovino, delovanjem in vrstami sodobnega orož- 
ja, medtem ko se bomo balistiki, rokovanju z njimi in 
bruhanju ob strelnih ranah posvetili v prihodnjih šte- 
vilkah. Začenjamo pa na tisti točki v hištoriji, ko so 
ljudje o takih rečeh še sanjarili. 


Sekirica v glavi 


Človek pozna orožje, odkar je pogruntal, da je luknja 
v nasprotnikovi glavi večja, če ga useka s kamnom 
kot s pestjo. Prav tako mu je hitro postalo jasno, da je 
bolje, če sovražnika rukneš z razdalje, kjer si zanj ne- 
dosegljiv. Manj boli. Ena slovitih staroveških uporab 
mehanskega pripomočka je trenutek, ko je David Go- 
ljatu napravil lobotomijo s kamnom, vrženim s pračo. 
Ta je še danes improvizirano orožje palestinskih pro- 
testnikov. Rimski legionarji so nosili metalni kopji (pi- 
lum), frankovskim vojakom pa so za pasom čepele 
metalne snete sekirice, franciske. Omenimo še tri bolj 
eksotična krepela daljavne vrste. Prvo je avstralski 
bumerang, ki se v nasprotju s splošnim prepričanjem 


ponavadi ne vrne k metalcu. Sikhovski metalni prstan 
čakram so lučali z vrtenjem na palcu, medtem ko so 
južnoameriško bolo - na vrv pritrjene tri krogle - za- 
sukali in zalučali, da se je vrv zapletla okoli plena. 

Lok in samostrel sta že strelni in ne metalni orožji, 
semkaj pa spada tudi pihalnik. Prvi lok izvira s konca 
zgodnje kamene dobe pred 35.000 leti in je najstarej- 
še strelno orožje, dočim prve omembe samostrela 
spadajo na Kitajsko in v antično Grčijo par stoletij 
pred Kristusom. Zgodovina loka je pestra in zanimi- 
va, z mnogo različnimi vrstami od vsepovsod. Mon- 
goli so uporabljali kompozitne loke iz več materialov, 
da so bila orožja majhna in so jih lahko uporabljali s 
konjskih hrbtov. Na drugem koncu sveta je raztural 
sloviti angleški dolgi lok, ki je bil visok približno toliko 
kot človek in je bil izdelan zelo preprosto, iz enega sa- 
mega kosa tisovine. Če nisi nosil oklepa, te je prepik- 
nil na 250 metrih, samostrel pa je nesel še dobrih sto 
metrov dlje, toda proti oklepljenim tarčam sta bila 
učinkovita šele precej pod stotimi metri. Lok je zah- 
teval dokaj močnega in izvežbanega strelca, ki je mo- 
ral med sopihanjem ob napenjanju tetive ciljati v režo 
med oklepnimi ploščami pod pazduho ... saj ne, to 


znajo samo vilini. Urjenje 
lokostrelca je trajalo mese- 
ce, izvedenca z lokom pa le- 
ta, medtem ko so samostrele 
mogli uporabljati tudi šibkej- 
ši in neizkušenejši vojaki. 
Ampak izvežban dolgolokar 
je mogel cilj zasuti s skoraj- 
da petkrat več puščicami v 
danem času kot borec s sa- 
mostrelom. Na koncu je 
zmagovalca odločala smotr- 
nost uporabe in po zaslugi 
dejstva, da so Angleži zma- 
govali, Francozi pa bolj ma- 
lo, ima dolgi lok večji slo- 
ves. 

Toda puščice so bile še kar 
nenatančno in šibko orožje, 
ko je šlo za potrebo po pre- 
magovanju nasprotnika. Vr- 
sta lokostrelcev je boj pon- 
avadi začela na čelu in nas- 
protnika gostoljubno spreje- 
la s ploho strelic, a ni imela možnosti, da bi sama pre- 
magala discipliniranega nasprotnika. Zato so jo mo- 
rali strelci podurhati za regularno pehoto z bridkimi 
sabljicami, kakor hitro se je sovražnik približal. Po- 
vrhu so lokostrelci nosili le okoli sedemdeset puščic 
in so bili zaradi lažjega streljanja neoklepljeni. Moč, 
doseg in natančnost, ki bi prinesla premoč strelnega 
nad hladnim orožjem, je omogočil šele tehnološki na- 
predek v kemiji. Na vrhuncu vladavine loka je v labo- 
ratorijih alkimistov in duhovnikov v samostanih tako 
že pokalo in gorelo. Prišel je smodnik. 


Ročni topovi 
Smodnik so izumili kdo 
drug kot Kitajci, verjetno 
nekje v 9. stoletju. Najprej 
so se z njim igrali tako, da 
so v nebo izstreljevali ra- 
ketice in kriminalce. Je pa 
že v 10. stoletju najti risbe 
prvega ognjenega orožja: 
ognjenega kopja, ki je imel 
na sulico privezan majhen top. Kitajci so v 13. stoletju 
smodnik prinesli tako Arabcem kot Evropejcem, dasi 
ni čisto jasno, ali je informacija prišla po Svileni cesti 
ali s katerim od mongolskih vdorov. Jasno je le, da je 
v šestdesetih letih 13. stoletja angleški menih Roger 
Bacon prvi v Evropi zapisal formulo za črni smodnik, 
ki je postal osrednje pogonsko sredstvo ognjenih 
orožij do iznajdbe modernih smodnikov v devetna- 
jstem stoletju. Vojskujoči se Evropejci so od 
arabskih vdorov v Španijo v 13. in 14. sto- 
letju hitro pobrali zamisel o topu in 


Ce Roč- 
ni topiči niso 
bili enostavni za » 
uporabo in možje so si »" 
pri streljanju najraje po- 
magali kar s poštenimi 
podstavki. Šele kopito pri 
arkebuzi je omogočilo iz- 
streljevanje močnejših kro- — 
gel brez raznih pomagal. 


€ Dober lok ni edini pogoj za si- 
muliranje Robina Hooda. Ključna 
je tudi kvaliteta puščic, ki morajo 
biti ravno prav prožne. 


pri Crecyju 1346 je med drugim obe- 
leženje prve uporabe topa v spopadu 
med evropskimi narodi. Ja, imeli so jih 
Angleži. In ne, niso zmagali zaradi njih, 
temveč pametne rabe lokostrelcev. 
Sčasoma so za svojo vzeli še idejo o 
topiču na palici, katerega prva zabe- 
ležena uporaba v bitki je pri Ain Jalu- 
tu leta 1260, ko so Egipčani z njimi 
pregnali Mongole. Tovrstni ročni topi- 
či so bili nerodni, nenatančni in po- 
časni, a ko so zadeli, je tako bolelo, da 
so te samo še pokopali. Zaradi opisa- 
ne moči so jih običajno uporabljali pri 
obleganju gradov ter utrdb in ne v od- 
prtem boju, kjer jih je nadmudril že 
samostrel. 

Prvi topiči so bili najpreprostejši model 
ognjenega strelnega orožja. V cev, ki 
je na eni strani zaprta, je nasuto po- 
gonsko sredstvo, torej smodnik, pred 
njim pa je izstrelek. Ko se smodnik 
vname, začne hitro goreti, reakcija pa 
sprosti velike količine plinov, ki potis- 
nejo izstrelek po cevi. Skupaj z njim iz cevi ob opti- 
mističnem mišljenju odleti tudi večina saj in neizgore- 
lega smodnika, nakar je treba orožje od spredaj spet 
napolniti - najprej nasuti smodnik in nato vstaviti 
kroglo. 

Na začetku so ročne topiče prižigali kot velike kano- 
ne, z vžigalno vrvico (lunto). Ker je bilo merjenje za- 
radi tega nerodno, so Kitajci lunto privezali na priro- 
čno vzvodno ročico in rodil se je prvi sprožilni meha- 
nizem (celin), luntni celin, z njim pa arkebuza, pred- 
hodnica muškete. Imela je daljšo cev od ročnega to- 


€ Arkebuzirji so morali netilno vrvico praviloma pred vsakim strelom zopet 
prižigati, burleska pa je bila, če je ugasnila ravno med namerjanjem. Kljub 
temu je arkebuza vztrajno izpodrivala samostrel. 


ČRNI PRAH 


Kaj je pravzaprav črna snov, ki jo mularija jemlje iz 
petard, da lahko napravi večjo in si razgoni ne le 
nekaj prstov, temveč obe roki? Prvotni črni smod- 
nik a la Bacon je bil sestavljen iz 74 % kalijevega nit- 
rata KNO3, 10 % žvepla ter 14 % oglja. Kalijev 
nitrat je oksidant, ki oksidira oglje (gorivo), 
medtem ko je žveplo katalizator (pospe- 
ševalnik). Praviloma se je pri re- 
akciji porabila polovica žvepla, 
da je nastal vodikov sulfid H2S, ki 
smrdi po gnilih jajcih. Zato je 
omemba vonja po žveplu in 


raturi zelo pogosta. Dobra po- 
lovica produktov reakcije je bila v 
prašni obliki — dimu, ki se je valil iz 
mušket in dal značilno podobo bojem od 


| napoleonskih vojn do ameriške državljanske vojne. 
8 Vrste soldatov so bile dosti časa zavite v dim in niso 


videle ama nič. 
Ta dim in jedki produkti reakcije, ki so uničevali 


piča in še eno iznajdbo: kopito za naslon ob ramo. Ar- 
kebuze so bile zaradi počasnega polnjenja namenjene 
boju proti vitezom v težkih oklepih. Streljale so ok- 
rogle svinčene krogle in bile po dosegu ter učinku ze- 
lo podobne samostrelu, zato so se tudi podobno upo- 
rabljale. Vojake z njimi so razporedili za črto suličar- 
jev, ki so strelce branili pred napadi konjenice. Kljub 
temu je arkebuza vztrajno izpodrivala lok in samostrel 
predvsem zaradi enega razloga: bila je zanesljivejša in 
preprostejša za uporabo. 


Evropska tehnika pobegne 


Okoli leta 1500 se je pojavil kolesni celin, ki ga mno- 
gi pripisujejo Leonardu da Vinciju. Ob pritisku na pe- 
telina se je sprožila vzmet in zasukala kolešček, ki je 
podrgnil ob kristal pirita, nastale iskre pa so vžgale 
polnitev. Ja, kot ročni vžigalnik. Sistem je bil tehnič- 
no zapletenejši od luntnega in se zato ni trdno usidral 
v večjih orožjih, toda zaradi priročnosti je omogočil 
razširitev kratkocevnega ročnega orožja. Po domače 
pištol. Te so se pojavile okoli leta 1540 in brž postale 
orožje konjenikov, tolovajev in sploh vsakogar, ki je 
imel kaj prostora za pasom. Obenem se je iz arkebuze 
razvila težja mušketa, ki je samostrel po učinkovitosti 
že pustila za sabo. 

O Na začetku je bil najbolj preprost princip za 
povečanje števila strelov med polnitvama več cevi v 
orožju. S slike lahko vidite tudi, da svinčene krogle 
niso bile ravno pojem pravilne oblike. 


V 19. stoletju je tako eksplodiral (heh) razvoj mod- 
ernih, tako imenovanih brezdimnih smodnikov. V 
nasprotju z imenom sicer niso brez dima, so pa čis- 
tejši, bolj obvladljivi in močnejši od črnega smodni- 
ka. Najprej je Christian Schanbein leta 1846 z meša- 
njem bombaža ter dušikove in žveplove kisline od- 
kril nitrocelulozo, ki se še danes uporablja v civilnih 
orožjih. Spojina je bila težko obvladljiva in 
as šele leta 1884 so jo lahko proizvajali, 
4 ne da bi tovarne letele v zrak. 
Naposled je Alfred Nobel leta 
1888 z mešanjem nitrocelu- 
loze in eksploziva nitroglice- 
rina dobil balistit in moder- 
na doba ognjenih orožij se 
je lahko začela. 
Omeniti velja, da je smodnik 
deflagracijski — gorljiv eksploziv 
in pri vžigu ne detonira. Gorenje se širi 
s podzvočno hitrostjo, za razliko od detonacije 
pravega eksploziva, kjer je hitrost širjenja eksplozije 
nadzvočna in ustvari udarni val. Tlak je zato dovolj 
nizek, da ga cev puške prenese, saj bi jo v nasprot- 
nem razneslo. 

O Kremenasti celin v sproženem položaju. Kladivce s pri- 
vitim kristalom kremena je ob pritisku na petelina udarilo 


in podrsalo ob nemarno štrleči del pokrova 
ponvice. Le-to je bilo treba pred 
vsakim strelom napol- 
niti. 


Središče razvoja mušket 
je bila v tistem času Španija 

in težke 'španske' muškete, s katerimi je bilo treba st- 
reljali z naslona z vilami, ki niso bile za seno, so leta 
1570 dokončno zamenjale samostrele. S kroglami 
kalibra od 12 do 20 milimetrov so lahko preluknjale 
človeka na razdaljah nad dvesto metrov, čeprav so 
bile po sedemdesetih metrih že precej nenatančne. 
Odtlej so vojske sestavljali oddelki strelcev in peša- 
kov s sulicami, ki so krojili tridesetletno vojno od 
1618. do 1648. Konjeniki si niso mogli privoščiti, da 
bi opletali s težkimi mušketami, zato so privzeli skraj- 
šane verzije. Po francoskih konjeniških enotah 

se odtlej imenujejo karabinke. 

Soldatje so se namesto v kolesnega zatrapali 
v kremenasti celin (ponovimo: celin 
je sprožilni mehanizem), 
iznajden leta 1610. 
To je bilo kla- 
divce s 

pritr- 
je- 


€ Perkusijski celin je bil vide- 
ti precej manj baročen od kre- 
menastega. Kladivce je udarilo 
direktno po netilni kapici, ki jo je 
bilo takisto treba pred vsakim stre- 
lom zamenjati. 

€ zaradi nenatančnosti mušket je konkreten učinek nastopil šele s streljanjem 
v salvah. Ce ene od strani ni izdala morala in jo je ucvrla, je nastopil še juriš z 
bajoneti. Na sliki se dobro vidi količina dima, ki jo črni smodnik proizvajal. 

nim kremenom, ki je podrsalo po pokrovu ponvice 
s smodnikom in jo hkrati odprlo, iskre pa so vnele 
smodnik v ponvici. Toda škotskemu duhovniku 
Johnu Forsythu je šlo blazno na živce, da je udarec 
kremena ob pokrovček pred strelom splašil ptice, ki 
jih je lovil. Zato je leta 1807 patentiral perkusijski 
vžig. Kladivce ni več praskalo po kovini, marveč je di- 
rektno udarilo perkusijsko (netilno) kapico z majhno 
količino netilne zmesi, ta pa nato smodnik v cevi. Per- 
kusijski celin je postal znan predvsem v ameriški dr- 
žavljanski vojni in končno omogočil uporabne revol- 
verje. Revolverske puške in pištole so se razvile v 17. 
stoletju iz večcevnih pušk in so bile prvo uporabno 
orožje z več naboji. Po iznajdbi perkusijskega vžiga je 
Samuel Colt leta 1835 napravil prvi priročni revolver, 
ki je bil začetnik dolge serije legendarnih coltov. 
Medtem so mušketam začele v zelje hoditi puške ri- 
sanice. Z 'risanico' označujemo puško, katere cev 


ima v notranjosti 
rise — vzdolžne krožne žlebove, ki pri strelu zavrtijo 
kroglo okrog vzdolžne osi in ji stabilizirajo let, zaradi 
česar orožje postane dosti natančnejše. Datirajo že 
nekam v 15. stoletje, a jih je bilo spočetka težko izde- 
lovati. Zato so jih denimo v napoleonskih vojnah da- 
jali v roke majhnim strelskim oddelkom, predhodni- 
kom ostrostrelcev, medtem ko so se navadni soldat- 
je tedaj izmenično polagali s plotuni (salvami) iz muš- 
ket, saj so lahko svojemu nenatančnemu orožju le 
tako zagotovili potrebno udarno moč. Sredi 19. sto- 
letja so se risanice na- 
posled razširile vsled 
uvedbe podolgovatega 
Miniejevega naboja in 
nenadoma so postale 
gladkocevne muškete 
hudo zastarele, saj so 
imele sto in več metrov 
krajši uporabni doseg. 
Preden je črta muške- 
tirjev prvič sprožila, je 
že kasirala več salv. 


Klik-klik- 

Do sedaj sem omenjal 
tako imenovane spred- 
njače, orožja na pol- 
njenje skozi ustje cevi. 
V tistih časih so že poz- 
nali tudi zadnjače, ki se 


€ Prvi Coltovi revolverji so bili pravzaprav spred- 
njaki! Bobnič je od zadaj fasal le netilno kapico, 
medtem ko je bilo treba kroglo in smodniško polni- 
tev vstaviti s sprednje strani ter vse skupaj 'nahiti" 
z vzvodom. Namesto zamudnega filanja so uporab- 
ljali kar rezervne polne bobniče. 


polnijo z zadnje strani, a sprva so bile jako neprak- 
tične in so najprej zahtevale iznajdbo celovitega na- 
boja. Tega sta ločeno patentirala najprej Švicar Pauly 
leta 1812 za netilni vžig in nato Francoz Lefaucheux 
leta 1835 za udarec z iglo. Tako je lahko vojak enos- 
tavno odprl del orožja za ležiščem naboja - 'zaklep', 
vstavil naboj in zaklep zaprl. Primer je bila pruska 
iglenica dreyse iz 1842, ki je naboj že usekala z iglo. 
Bila je tudi prva puška z vrtljivim valjastim zaklepom, 
ki se je obdržal vse do druge svetovne vojne in je v 
lovskih risanicah prisoten še danes. To je značilni za- 
klep, ki ga z ročajem vzdolžno zasučemo in poteg- 
nemo nazaj, kar napravi slovite 
štiri klike. 
Iznajdba brezdimnih smodni- 
kov in kovinskega naboja sta 
odpravila probleme s sajami v 
ležišču naboja. Komajda so evrop- 
ske vojske leta 1840 uvedle perkusijski vžig, že so 
morale takoj menjati puške, najprej za risanice zad- 
njače in nato za repetirke. Repetiranje označuje izmet 
porabljenega tulca po strelu, vstavitev novega nabo- 
ja in nastavitev sprožilnega mehanizma (največkrat 
napenjanje udarne igle). V široki rabi so trije re- 
petirni sistemi. Vzvodni, kot ga naj- 
demo pri sloviti winches- 
trovki, kjer z roko 
sune- 


O Najbolj domač pog- 
led na zaklep repetirnih pušk. Z ročico za- 
sučemo valjasti zaklep, da ga zobci spustijo iz pri- 
meža zaklepišča in ga lahko potegnemo nazaj. Pri 
tem tulec izskoči in iz nabojišča pride pred ležišče 
nov naboj. Dotičnega tjakaj potisnemo z zaprtjem za- 
klepa naprej in ga z ročico vnovič zapahnemo. 


mo dol in naprej; tak z vrtljivim valjastim zaklepom, 
kot ga najdemo pri lovskih puškah, in potezni, priso- 
ten povečini pri šibrenicah, po domače pumparicah 
ali šrotaricah. V prvi svetovni vojni so vse vpletene 
strani že uporabljale risanice repetirke z dolgimi svin- 
čenimi naboji s kovinskim medeninastim tulcem. To- 
vrstno orožje se je ohranilo do sredine druge svetov- 
ne, ko so nastali zametki krepelc, kakršne uporablja- 
mo še danes. 


Ratatatata 


Leta 1962 je ameriški zdravnik 

Richard Gatling patentiral več- 

cevno vrtljivo napravo, podobno 
tisti, ki jo v filmih vihti striček Arnie, le da so jo takrat 
poganjali z ročico, zdaj pa to počne elektromotor. 
Gatling je mitraljez izumil z zamislijo, da bi končal 
spopade, a kot že tolikokrat je bilo orožje uporabljeno 
predvsem za osvajalske kolonialne pohode, konkret- 
no po Afriki, in v ameriški državljanski vojni. Pri gat- 
lingu se naboji pravzaprav 'stresajo' v cev, ko se pri- 
vrtijo ob nabojnik, zato ne velja za pravo samopolnil- 
no - avtomatsko - orožje. Ta naziv gre mitraljezu Hi- 
rama Maxima iz leta 1884. Izkoriščal je odsun ob st- 
relu, da se je zaklep sam odmaknil nazaj in je ležišče 
avtomatično sprejelo nov naboj. Hitrost streljanja 
(kadenca) je bila okoli 600 nabojev na minuto, kar je 
bilo enako vodu tridesetih tedanjih vojakov. Kako 
morilski so mitraljezi te vrste, se je pokazalo v prvi 
svetovni, kjer so soldate lastnorafalno prisilili v vojno 
v strelskih jarkih. 


ČO Gatling je še danes oznaka za mitraljeze z več 
vrtljivimi cevmi. Ime minigun pa izvira iz natanko 
določenega gatlinga podjetja General Electric. 


Vendar to niso bila orožja, s katerimi bi mogel uprav- 
ljati en vojak. Prvo ročno avtomatsko orožje so bile 
brzostrelke na pištolske naboje ob koncu prve sve- 
tovne vojne. Za najbolj praktično velja nemška berg- 
mann MP18 iz 1918, ki je celo videla nekaj akcije z 
nemškimi jurišnimi oddelki. Ni zadostovala, da bi 
Nemčijo rešila poraza. V istem obdobju je ameriški 
general John Thompson skonstruiral brzostrelko anni- 
hilator 1, ki pa je zgrešila vojno in naposled pristala 
na civilnem trgu. Ostalo je zgodovina, kajti zloglasni 
thompson je postal razvpit kot orožje mafijcev in po- 


CO Thompson uporablja močan pištolski naboj 11,43 x 23, ki ga najdemo 
tudi pri sloviti ameriški pištoli coli M1911. Kljub temu ima visoko kaden- 
co streljanja, toda zato je težka in cev pri streljanju rada 'pleza' navzgor. 


O Nemški mitraljez MG42 (Machinen- 

gewehr 1942) je pojem sodobnega mitral- 
jeza. Njegov zaklepni sistem je osnova za mar- 
sikatero moderno avtomatsko orožje. 


licije v času prohibicije. Ameriška vojska ga je vzela 
za svojega šele leta 1938, tik pred drugo svetovno. 
Ta je postregla z legendarnimi ročnimi orožji vseh vr- 
st, kot so nemška brzostrelka MP40 (šmajser), bri- 
tanski sten in ruska PPŠ-41. Uveljavili so se puš- 
komitraljezi in lahki mitraljezi kot avtomatsko 
orožje oddelka, kot sta bila ameriški BAR M19- 
18 in nemški MG42. Američani pa so prodrli s 
prvo široko uporabljano polavtomatsko puško 
garand M1. Polavtomatsko delovanje je bilo 
pri njej takisto samopolnilno, vendar si z en- 
kratnim pritiskom na petelina sprožil zgolj en 
strel. Za popolno združitev puške in brzo- 
strelke so leta 1944 poskrbeli Nemci z mode- 
lom StG44 - sturmgewehr 44, prvo jurišno 
puško. Podobne uporabljamo še danes. 


Sodobno strelno orožje 


Čas je, da neham najedati s starinami in se posvetim 
sodobnim primerkom, ki jih poznate iz iger ter filmov. 
Oziroma jih ne, ker je prvi cilj zabavne industrije za- 
bavati in je verodostojnost prikazanega krepko na 
drugem mestu. Pardon, zadnjem. 

Eden daleč najbolj pogostih kiksov v igrah je, da so 
modeli krepelc zrcalno enaki na levi in desni strani in 


in ročna netrzajna orožja. Čeprav 
so slednja videti kot raketometi, 
to niso in jih še vedno štejemo pod 
ročna ognjena orožja. Resno, panzerfaust 
ne strelja raket. Wolfenstein laže. Dejte ga. 


Kratkocevno orožje 


Termin označuje samokrese ... ne smejte se, to je še 
najprimernejša beseda za združeno poimenovanje 
pištol in revolverjev. Obe vrsti se razlikujeta tako po 
delovanju zaklepnega mehanizma kot shrambi za 
strelivo. Pištole ga hranijo v kopitu, revolverji 

pa v značilnem bobniču, ki se obrača. 
Dotični bobnič je hkrati ležišče 
naboja in namesto da bi 
potrebovali 


€ Konstrukci- 
ja sodobnih civilnih pištol 
je danes osredotočena pred- 
vsem na varno uporabo, z več 
neodvisnimi varovalkami pred 
neželeno sprožitvijo. Ne, ob 
padcu ne bodo šle bum. 


TACTICAL OPERATIONS 


imajo bodisi dvoje izmetnih od- 
prtin za tulce, bodisi sploh no- 
bene, pa tulci vseeno veselo fr- 
čijo ven, hihi. Značilno je tudi 
rambovsko rafaljenje z mitral- 
jezi, čeprav bi se morala cev od 
vročine stopiti v mleček. O 
učinkih pa raje ne bi. Ne, člo- 
vek ne preživi petih zadetkov iz 
bombometa. Jejhata, nategnili 
so vas. 

Kot boste videli, sem na konec 
vtaknil tudi tromblonske mine 


€ Oddelek posebne enote policije z značilno opremo. V rokah pestujejo jurišne 
puške M16 in njihovo karabinsko verzijo M4, pa brzostrelke heckler 8 koch MP5 (pr- 
vi z leve spodaj). Dotične so zaradi natančnosti in zanesljivosti postale pojem, vsaj 
dokler falotje ne oblečejo zaščitnih jopičev. Možak čisto na levi je pa snajper. 


zapleten zaklepni mehanizem, se enostavno giblje 
ležišče. Od tu tudi izraz, iz angleškega glagola 'to re- 
volve', obračati oziroma obračati se. Ni torej nena- 
vadno, da so bili revolverji prvo večstrelno enoročno 
orožje in so še danes v široki rabi. Samokresi so širo- 
ko razširjeni v rekreativnem in športnem streljanju ter 
za samoobrambo, koder so pištole praviloma varnej- 
še, revolverji pa zaradi močnejšega streliva učinko- 
vitejši. Ta krepelca so natančna na daljavah do 50 
metrov, prej kak meter manj, saj med strelom pos- 
kakujejo. Seveda vas lahko fentajo tudi po nekaj sto 
metrih, medtem ko lahko pod pravim kotom nesejo 
do dva kilometra. Ampak tisto je ekshibicionizem. 

€ Med proizva- 
jalci modernih revolverjev 
je na prvem mestu Smith 8 Wesson, 
sledijo mu Colt, Taurus, Ruger, Uberti ... Orož- 

ja niso zastonj nafrfuljena z dodatki, saj se pona- 
vadi uporabljajo v športnem streljanju. 


Ko govorimo o streljanju s pištolami, je 
na prvem mestu poznavanje delovanja 
sprožilnika. Delimo ga na tri skupine: enojno, 
dvojno in izključno dvojno. Pri enojnem sprožil- 
niku je treba pištolo pred strelom napeti, torej poteg- 
niti kladivce nazaj. Takih je bila večina revolverjev na 
Divjem zahodu, vključno s slovitim Coltovim 'pomir- 
jevalnikom'. Zato so za hitro streljanje revol- 
veraši enostavno mlatili po kladivcu ob 
stisnjenem sprožilcu. Tovrstni način je 
značilen za revolverje. Pri dvojnem delo- 
vanju se z začetnim pritiskom sprožilnika 
hkrati napne kladivce. Streljanje je zato 
hitrejše, a manj natančno, saj daljši 
poteg petelina pomeni močnejše 
nihanje orožja pri merjenju. Veči- 
no revolverjev in pištol lahko za- 
to pred strelom napnemo sami, 
če želimo ali smo profiji; v tem 
primeru je pritisk na petelina 
hitrejši in krajši. Delovanje tis- 

tih, ki jih ne moremo, se ozna- 
čuje kot izključno dvojno. Revol- 
ver s takim 'double action' delova- 
njem bi potreboval Buffalo Bill - ne 
kavboj, ampak oni iz Jagenjčkov, 
da ga Starlingova ne bi fentala 
zaradi zvoka napenjanja. 

S stališča delovanja so pištole 
bolj zapletene od revolverjev, 
saj imajo gibljiv zaklep. Ta je 
običajno ves zunanji zgornji 
del pištole in se pri strelu po- 
makne precej nazaj, zaradi 
česar mora strelec paziti, 

da se mu desni palec ne 
prikrade previsoko, sicer 

boli. Pri šibkejšem, deni- 

mo malokalibrskem stre- 


KALIBRI IN 
KROGLE 


Puškovne vo- 
jaške krogle so 
danes večinoma 
podolgovate svin- 
čene, z jeklenim plaš- 
čem. To so polno- 
oplaščene (full metal 
jacket) krogle. Zaradi 
plaščka so hitrejše in 
prebojnejše, a hkrati lažje 
prodirajo skozi živo tkivo in ni- 
majo tako velike zaustavne moči. 
Lovske in revolverske krogle so po 
drugi plati praviloma prirezane ali votle 
(hollow point). Pri zadetku se hitro razširijo in 
oddajo energijo, kar pomeni razmesarjenje velikih 
proporcev. Haaška konvencija iz leta 1899 njihovo 
uporabo v vojni prepoveduje. 

livu, lahko za odmik zaklepa uporabimo kar vi- 
sok tlak v cevi med strelom, da butne zaklep 
nazaj. Tako deluje neblokirani inercijski za- 
klep, ki ga bomo v nadaljevanju še srečali, 
saj ga imajo rade tudi brzostrelke. Moč- 
nejše strelivo bi take vrste zaklep umorilo 
in zanj uporabljajo tako imenovane blo- 
kirane zaklepe, ki so ob strelu spojeni s 
cevjo. Ti izrabljajo ce- 
loten odsun orožja, ki je 
posledica leta krogle 
naprej - iz osnovno- 
šolske fizike veste, 
da mora pištola nato 
potovati nazaj. Sprva 
tako cev in zaklep nazaj 
potujeta skupaj, nato pa se 
zaklep prek različnih mehaniz- 
mov loči od cevi in tulec ima prosto 
pot. Značilen je denimo kolenasti 
zaklep, kakršnega ima sloviti nemš- 
ki luger. 

Pištole so še vedno pogla- 
vitno samoobrambno oro- 
žje vojakov. Daleč najbolj 
razširjen kaliber je 9 x 19 
(na vzhodu 9 x 18 maka- 
rov) ali 'kratka devetka'. 

Veliko vas pozna ameriško legendo colt 

1911 v kalibru .45ACP (11,43 x 

23), že zato, ker je stalnica že 

od prve svetovne vojne dalje. 
Gromozanski in dokaj ne- 
rodni desert eagle pa upo- 
rablja .50 AE (12,7 x 33), 
kar je najmočnejše pištolsko 
strelivo. Z njim dejansko če- 

sa drugega kot streljati lube- 
nic na strelišču ne morete 
početi, filmi gor ali dol. Na 
drugi strani se uvajajo nižji 
kalibri s posebnimi naboji, 
prirejenimi za PDWje, ki jih 
bomo srečali v nadaljevanju. 
Revolverji imajo radi močnejše 
strelivo in tudi njihova devetka, ki 
je najbolj zastopana, je močnejše 
vrste 9 x 33R, z bolj znano oznako 
.357 magnum. Revolverji so bolj 
uporabni pri lovu na divjad, kjer 
imajo večjo zaustavljalno moč. 
Največji naboj je .500 SGW mag- 
num (12,7 x 41R). 


Vojaško strelivo danes označujemo z navedbo pre- 
mera notranjega roba cevi (in ne žlebov!) ter dolžine 
medeninastega tulca. 5,56 x 45 je torej strelivo za 
orožje s premerom krogle 5,56 milimetra in s tul- 
cem dolžine 45 milimetrov. Če za oznako stoji črka 
R, to pomeni, da ima tulec rob, širši od ustja ležišča 
naboja, s katerim se vanj zatakne. To je evropski 
metrični sistem, dočim imajo Američani svojega v 
palcih, ki meri 25,4 mm. Oznako zaokroži dodaten 
podatek o proizvajalcu, orožju in podobnem. Revol- 
verski .44 magnum je tako denimo v evropskem 
sistemu 11x 33 R. Strelivo za puške šibrenice pa 
uporablja čisto nekaj levega: stari angleški sistem iz 
leta 1866, ki določa, koliko krogel danega kalibra je 
mogoče uliti iz enega funta svinca (453,59 grama). 
Kaliber 12 je tako 18,2 mm. Pazite, kaliber 16 je re- 
cimo zaradi tega manjši! Poleg omenjenih je razšir- 
jen še kaliber 20 (15,7mm). 


Lovske puške 


Lahko bi skočil direktno na vojaško dolgocevno orož- 
je, toda lovska krepelca so bržda edine puške, ki jo 
boste kdajkoli držali v rokah. Njihovi največji skupini 
sta klasične repetirne risanice z valjastim vrtljivim za- 
klepom in šibrenice prelamače. Aha, prelamač še ni- 
smo omenili - to je doomovska dvocevka, kjer cev 


O Lovske risanice ni brez poštenega strelnega daljnogleda. 


O njih in namerjanju z njimi več (na)naslednjič. 


'prelomimo', s čimer razkrijemo ležišče naboja. Pose- 
bej zanimiva vrsta so večcevne in kombinirane lovske 
puške. Za prve je značilno, da imajo več enakih cevi, 
praviloma priveznjenih (ena ob drugi) ali poveznjenih 
(ena na drugi). Slednjim se v žargonu pravi bokarice. 
Kombinirane so skupek več različnih cevi, nemalokrat 
v tricevni izvedbi, da so pokrite različne možnosti, v 
katerih se lahko lovec znajde. Lovske puške upora- 
bljajo celo paleto kalibrov. Za zmoglji- 

vosti pa vprašajte kakega jagra, 
samo pazite, da boste število 
košut in razdaljo zadetka 
delili vsaj z dve. 
Velikost ple- 
na pa s 
tri. 


C Šibrena 
bokarica v odprt- 
em, 'prelomljenem' 
položaju. Tulce je tre- 
ba po strelu ročno stresti iz ležišča in 
vstaviti nov naboj. Ročica za zaklepom od- 
loča, iz katere cevi bo bruhnil snop šiber. 


Brzostrelke 


Potrebo po hitrem rafalnem orožju za boj iz bližine za- 
polnjujejo brzostrelke. To niso avtomatske puške, kot 
je M16, temveč manjša in lažja orožja (submachine 
gun), ki trosijo pištolsko strelivo 9 x 19, saj bi bile z 
močnejšim neobvladljive. To je hkra- 
ti njihova hiba, saj imajo majhen 


CO FN P90 nemara izgleda smešno, vendar gre za 
eno najučinkovitejših modernih orožij, ki se je hit- 


ro razširilo med specialci. 


lava karabink z enostavnim krajša- 
njem jurišnih pušk je danes itak raz- 
širjena. Uporabljajo jih za boje v 
prostoru, kjer se je treba bolj stiska- 
ti, predvsem v urbanih bojih. V nas- 
protju z brzostrelkami še vedno 
uporabljajo puškovno strelivo in 
imajo zato večjo prebojnost. 

Vzemimo ob tej priliki v ozir še bel- 
gijsko FN F2000, ki jo je nakupila 
slovenska vojska. Gre za puško ob- 
like bullpup, ki ima nabojni okvir za 
sprožilnikom, podobno kot avstrijs- 
ka steyr AUG in angleška L85. Tak 
sistem ponuja krajše orožje od kla- 
sičnega, ker je del cevi že za spro- 
žilnikom, hkrati pa je problemati- 
čen zaradi izmetavanja tulcev, ki fr- 
čijo ven blizu obraza. F2000 jih 


učinkoviti domet in nizko pre- 
bojnost. Običajno uporabljajo 
zgoraj opisani neblokirani za- 
klep. Kljub kadenci 600 do 
800 nabojev na minuto se z 
njimi praviloma strelja s krat- 
kimi tristrelnimi rafali, ker so 
tako mnogo natančnejše. Smr- 
tonosne so v boju iz bližine 
proti neoklepljenim tarč- 
am, zaradi česar so dan- 
danes razširjene v poli- 
cijskih enotah, recimo 
heckler 6 koch MP5. 
V vojskah pa jih za- 
menjujejo skrajšane 
verzije juriš- 


C iračan drži eno od verzij ka- 
lašnikovke, medtem ko ima avst- 

ralski inštruktor na hrbtu avstrijsko 

€ izraelsko br-  steyr AUG. Avtomatske puške tehtajo 

zostrelko uzi je okoli štiri kilograme, brzostrelke pol 

leta 1949 razvil Uziel Gal in dolgo je bila najsodob- kile manj. 

nejša brzostrelka, prav do nastopa MP5. Italijani 

pa še uporabljajo berettino M12. Mimogrede, na  G36 do 'slovenske' F2000. Strelivo 

sliki je jeruzalemska učiteljica - tam je baje ce- manjšega kalibra pomeni manjši odsun 

loten učiteljski zbor opremljen z uziji. in s tem višjo natančnost, hkrati pa 

lahko vojak s sabo nosi več streliva v 

nih pušk, ki imajo močnejše strelivo. Sovrag je nam- okvirjih (dvajset do trideset metkov na 

reč v vedno več primerih oklepljen in prav zaradi tega | okvir). Po drugi strani je šibkejše in ima H 

se je rodila nova vrsta brzostrelk: PDW, personal de- manjši domet. Učinkovito je v bojih do € Navzlic vesoljskemu videzu je F2000 robustno orožje in napak 

fence weapon oziroma orožje za osebno obrambo. 400 metrov, nakar imajo soldatje prob- bi bilo reči, da je v primeri s tekmico HK G36 zanič. Belgijsko 

Najbolj znana primera sta HSK MP7 ter lem. Američani so zato v vode svoje vo- podjetje FN Herstahl je hkrati konstruktor znane FN FAL. 

FN P90. Njuna posebnost je visoko jske vključili 'strelce' z modernizirano 

prebojno strelivo majhnega kalibra različico starejše M14 v kalibru 7,62 mm, da se od-  speljuje po kanalčku proti sprednjemu delu puške. In 

(4,6 x 30 za MP7 ter 5,7 x 28 za križajo bolj oddaljenih tarč. Vzhodni blok je najprej karkoli porečejo naši vrli novinarji osrednjih cajten- 

P90), ki prebija zaščitne jopiče in fural sloviti 7,62 x 39, ki ga imata prvotni AK47 gov, se puška solidno odreže. 

doseže zaustavljalno moč z nestabil- kalašnikov in tudi zastavina verzija M70. Moder- 


no kroglo, ki se v telesu hitro obrača. nejši AK74 pa ima po zgledu zahoda že manj- a H H] H 
še strelivo 5,45 x 39. Puškomitraljezi 


Jurišne puške uporabljajo posebno vrs- Avtomatsko orožje v oddelku (osem do deset solda- 
to zaklepa z odvodom smodniških pli- tov), ki ga ima ponavadi vsaj en vojak v njem, je na- 
nov. Zaradi močnega streliva je zak- menjeno predvsem temu, da tarčo kar se da hitro za- 
lep najprej blokiran, nakar se plini iz suje s točo svinca. Čeravno imajo puškomitraljezi le 
cevi speljejo nazaj, da ga odbloki- nekaj sto nabojev višjo kadenco od avtomatskih 
rajo in sunejo nazaj. Ta lastnostje pušk, lahko dlje časa streljajo rafalno. 900 nabojev v 
srž vseh problemov, ki jih imajo minuti pomeni, da tarčo na petsto metrih v eni sekun- 
soldatje z ameriško M16. Zaradi di obsuje 15 nabojev v razsipu enega metra. Kdorkoli 
sistema, po katerem plini po cevi je tam, bo ali preluknjan ali pa bo tiščal glavo k tlom. 
vdrejo nazaj, jo je namreč treba red- Tako je, igre puškomitraljezom ponavadi delajo hudo 
no in dobro čistiti ter ni navdušena nad krivico; izjema je Red Orchestra s svojo simulacijo 
ekstremnimi zunanjimi pogoji. Danda-  MG42. Večina puškomitraljezov strelja težje puškov- 
nes jih nekateri na svojo roko pre- no strelivo, recimo 7,62 x 51 z učinkovitim dosegom 
delujejo na sistem, kjer plini do kilometra, medtem ko so se zadnji čas uveljavili 
pritiskajo na bat (HGK 416). lahki puškomitraljezi z lažjim strelivom za jurišne puš- 
In ko smo že tu: M16 strelja ke. S slednjimi lahko streljamo tudi iz počepa, med- 
hitreje in natančneje od kalašnikovke, je tem ko so ostali primernejši za postavitev na dvo- 
pa slednja odpornejša na umazanijo in krake nožice. 
zastoje. Sedaj pa je vse odvisno od tega, Težki mitraljezi v kalibru 12,7 x 99 (browning) so pri- 
kako izvežbanega vojaka imate; če merni le za delovanje s pod- stavka. Zaradi 
zna skrbeti za rafalnega 
svoje orožje, 
bo M16 boljša 
izbira od kalaš- 
nika, sicer ne. Večni dvoboj 
med tema dvema puškama zato 
ni enostaven. V ameriški vojski 
so M16 v mnogih enotah že za- 
menjali s karabinko M4, skraj- 
šano verzijo šestnajstice. Izde- 


Jurišne puške 
Najprej razčistimo kolobo- 
cijo okoli poimenovan- 
ja. Avtomatska in ju- 
rišna puška (assault 
rifle) sta eno in isto, 
le da je 'avtomats- 
ka' tehnični, 'jurišna' 
pa taktični naziv. Ker 
pač z njo veselo tečeš v 
nasprotnikov ogenj, če si Sov- 
jet, Kitajec ali Vietnamec in je 
tvoj nasprotnik Chuck Norris. Ju- 
rišne puške so osnovno orožje 
vojaka našega časa. Združujejo 
avtomatsko delovanje z več kot 
600 naboji v minuti ter močnej- 
še puškovne kalibre, čeprav je 
treba takoj pojasniti, da gre za 
šibkejše različice, kot jih v divjad 
pošilja vaš lovski stric. Zaradi 
hladnovojne standardizacije so 
prisotni štirje glavni kalibri, dva na za- 
hodu in dva na vzhodu. NATO v sodobnih 
puškah uporablja 5,56 x 45 (v palcih .223), 
ki so ga v šestdesetih letih vsilili Američani s 
svojo M16, medtem ko je bil pred njo v upora- 
bi 7,62 x 51 (.308). 5,56 mm uporabljajo vse 
moderne zahodne puške, od M16 prek HSK 


€ FN minimi na sliki ima stre nabojniku, to je 
pas z naboji, za razliko od streliva v okvirju za puške 
za stare repetirke. 

streljanja se cev zelo segreva in jo je treba redno me- 
njavati. Tovrstnim orožjem se cev zato lahko hitro 
sname. Mnogo mitraljezov zna v ta namen streljati iz 
odprtega zaklepa, ki je med mirovanjem v zadnjem 
položaju, da se naboj v vroči cevi ne bi sam sprožil. 


Ostrostrelske puške 


Za delovanje po bolj oddaljenih tarčah potrebujemo 
močnejše strelivo, vendar lahko tudi pozabimo na 
rafalno streljanje. Večina ostrostrelskih pušk ima zato 
bodisi polavtomatsko, bodisi repetirno delovanje in 
uporablja puškovno strelivo, na zahodu 7,62 mm. 
Uporaben doseg je nekje do enega kilometra, za kaj 
več pa potrebujemo kaliber 12,7mm oziroma tako 


€ Britanski soldat na sliki tovori britansko proti- 
materialno AW50 v kalibru 12,7 mm. Poleg os- 
trostrelca je v timu ponavadi še opazovalec, ki zanj 
izbira tarče in preži na nevarnosti. Mark Wahlbetg 
je kul, zato je lahko sam. 


imenovane protimaterialne puške, kakršna je barrett 
M82 z dosegom nad 1800 metrov. Z njimi je moč 
onesposabljati celo neoklepljena vozila, od kjer izvira 
njih naziv. Za prave frajerje pa so tu ročni 20 mm to- 
povi, kot je hrvaški RT-20. Z njim je najbolj zabavno 
loviti nasprotnikove ostrostrelce. 


Bojne šibrenice 
Šibre niso omejene na lovsko uporabo, temveč so za- 
radi izjemne moči na blizu že od prve svetovne vojne 
dalje hvaležno orožje oboroženih sil. Tako imenovane 
'pumparice' poznamo vsi in uporabljajo potezno re- 
petiranje iz nabojnika v cevi pod izstrelno; običajno 
gre noter od šest do osem šibrenih nabojev, večino- 
ma kalibra 12. Kdo ve, zakaj jih imajo tako filmarji 
kot dizajnerji iger neznansko radi, čeprav so že dolgo 
na prizorišču hitrejše polavtomatske in avtomatske 
šibrenice. Slednje običajno streljajo iz bobna s kaden- 
co, primerljivo počasnejšim av- 
tomatskim puškam. Kaj na- 


B 4 ai il Ma. 


€ Zaradi velikosti nabojev imajo šibrenice pona- 
vadi bobnast okvir, v katerega gre več nabojev, kot 
tale AA-12, ali v igrah zloglasni pancor jackham- 
mer. Ima pa Coltov prototipni CAWS klasičnega. 

redi taka zavesa svinca, si raje ne predstavljajmo, 
vendar v oboroženih silah niso širše prisotne in jih po- 
navadi uporabljajo specialci. V spopadih so bolj vidne 
polavtomatske, predvsem v 'čiščenju' stavb. Vendar 
pa šibre, akoravno so smrtonosne tudi na razdaljah 
prek 50 metrov, hitro izgubljajo na moči in so ne- 
učinkovite proti balistični zaščiti. 


Bomhbometi, tromblonske 
mine in netrzajna orožja 


Zakaj bi skušal zadeti tarčo, če jo lahko z granato 
malce zgrešiš, pa bo rezultat še vedno rdeča kašica? 
Že v prvi svetovni vojni so v ta namen razvili tromb- 
lone - nastavke za na puško, s katerih je bi- 
lo moč izstreljevati tromblonske mine. V cev 
so vstavili poseben naboj in na tromblon 
navili mino, nato pa prislonili kopito k tlom, 
sicer jih je tja zabil odsun. Le šibkejše se je 
dalo izstreliti izpod pazduhe. Doseg je bil od 
150 do 200 metrov, kar je precej več kot z 
lučanjem z roko. A nerodna procedura je 
konstruktorje napeljala k izdelavi metal- 
nikov granat - bombometov. Prvi je bil slovi- 
ti ameriški M79 iz vietnamske vojne, ki je 
marsikje v uporabi še danes in je mine lučal 
do 350 metrov daleč. V vojski ZDA ga je za- 
menjal podcevni M203, vdelan na puško 


€ Polavtomatski bombometi 
z bobnom, kot je zgoraj pri- 
kazani južnoafriški milkorjev 
MGL, imajo ponavadi pros- 
tora za šest granat. 


M16/M4. Polavtomatski bom- 
bometi praviloma uporabljajo 
boben, tako kot revolverji, 
medtem ko so na vozilih vg- 
rajeni avtomatski. Ko taka 
naprava zaropota, je na cilju 
ognjemet, ki si ga težko pred- 
stavljamo. Ta ni sestavljen iz 
holivudskih eksplozij, mar- 
več iz roja šrapnelov, ki ob 
eksploziji zletijo iz mine in 
uničujejo živo silo v polmeru 
več deset metrov. Najbolj raz- 
širjeno strelivo je 40 x 46. 
Ročna netrzajna orožja so iznajdba druge svetovne 
vojne in označujejo napravo, ki omogoča izstreljevan- 
je izstrelkov velikosti topovske granate s strelčeve ra- 
me, kar se sliši hudo fino. Namesto da bi bila cev za- 
daj zaprta, je pogonski polnitvi namenjena prosta pot 
ven, zaradi česar je odsun dosti manjši. Vendar pa 
orožja ne moremo uporabljati v zaprtih prostorih, saj 


€ Prototipni ameriški XM-307 kaže sliko prihodnjih orožij: z računal- 
niškim laserskim namerjanjem podprto lučanje majhnih razpršnih, ča- 
sovno tempiranih bombic. Pokol. 


zadaj potrebuje prazen prostor. V osnovi gre za pro- 
tioklepna orožja z dometom od 200 do 500 metrov, 
kakršen je bil nemški panzerfaust. Nemški armbrust, 
ki ga je prožila slovenska teritorialna obramba med 
desetdnevno vojno, pa ima zadaj namesto odprtine 
utež, ki izskoči, zaradi česar se ga da uporabljati v 
stavbah. 


Prihodnost 


Ja, od ognjenega kopja do F2000 je preteklo veliko 
vode. In krvi. Če gledamo kolobocije okoli ameriške 
karabinke M4, ki si jo nekateri želijo zamenjati, drugi 
pa trdijo, da na planetu ni boljše puške, se zdi, da bo 
slika še nekaj časa enaka. Nemška HSK G11 na 
breztulčno strelivo, kjer je bila krogla obdana s smod- 
nikom v trdni obliki, je imela kadenco 2000 nabojev 
na minuto v kratkih rafalih, a je bila preveč zapletena. 
Puščičasto strelivo (flechette), ki za šalo prebija zaš- 
čitne jopiče, pa so Združeni narodi prepovedali zara- 
di grozljivih ran. V igrah smo imeli že večkrat prilož- 
nost videti famozni ameriški OICW, objective indivi- 
dual combat weapon, s spojem G36 in bombometa. 
Reč je dejansko obstajala v testni različici, kjer je 
soldatom zaradi teže povzročala bolečine v križu, a se 
je iz tega vsaj izcimil potencialni projekt bombometa 
X25. To je 25 mm bombomet s tempiranimi raz- 
pršnimi (airburst) minami. Vojaku tako ni več treba 
zadeti nasprotnika, marveč z laserskim daljinomerom 
dožene njegovo razdaljo in ga zasuje z 
granaticami, ki mu eksplodirajo nad gla- 
vo. S tem je moč onesposabljati tudi so- 
vrage v zaklonu in ni čudno, da so razpr- 
šna orožja hitro razvijajoče se podočje, 
predvsem pri orožjih za podporo. 

Zanimiv princip je tudi metal storm, kjer 
so naboji postavljeni v cev eden za drugim 
in se izstreljujejo električno, kar daje nev- 
erjetno kadenco nekaj tisoč nabojev v 
minuti iz večcevnega orožja. Obstaja že 
veliko obetajočih prototipov, trenutno pa 
največ obetov kaže bombometna različi- 
ca, ki jo že vgrajujejo na robote. Taka 
mrcina je prisotna v nedavno izšlih Front- 
lines: Fuel of War. Pri jurišnih puškah pa 

je intrigantna možnost uvedbe kalibra, ki je med Na- 
tovima 7,62 mm in 5,56 mm, recimo 6,8 x 42 re- 
mington SPC, ki bi združeval dobre lastnosti obeh. 
Samo laserskih pušk še ni, šmrc. Kako lahko je ob 
vseh tej fascinantni tehniki pozabiti, da je še vedno 
namenjena ubijanju, eh? Vas bomo zresnili čez par 
mesecev v tonamenskem vedežu. 


IGROVJE 


JCT in hlapca se stradanih želodcev zapodijo v frišno bero alternativnega 
igrarskega jagodičevja. Med zastonjskimi in poceni špili malih, neodvisnih 
avtorjev sicer najdejo gnilobo, vendar hkrati odkrijejo marsikak slasten plod. 


arsikomu je nepredstavljivo, da bi se v 
času orjaških, vizionarskih, za izdelavo 
in nakup dragih, s kravatarsko mašine- 
rijo izdatno podprtih naslovov, kot so 
GTA4, Crysis in Assassin's Creed, 
sploh ukvarjal z igrami, kot jih popisujemo v temle 
članku. Z izdelki, ki so ceneni na pogled, osluh in 
otip. In res bo na naslednjih straneh, tako kot lani v 
Naskoku sladkih alternativic (Joker 164 ali id 3766 
na stranki), norec na ubijalsko grafiko, velik spek- 
takel ter razpiranje obzorij zase našel bore malo. A 
kljub temu je podzemna špilavska scena vedno bolj 
cvetoča. Po eni strani zato, ker občinstvo raste in si 
dosti ljudi ne more privoščiti hardvera, da bi pogan- 
jala najnovejše klasične uspešnice, naj govorimo o 
modernem peceju ali novodobni konzoli. Po drugi pa 
zategadelj, ker vsakdo ne čisla kompleksnih navidez- 
nih svetov. Malodane vse alternativne igre, ki jih po- 
pisujemo bodisi v dotičnem zborniku, bodisi redno v 
rubriki Igrovje, so dokaj ozko omejene na en igralni 
prijem, ki ga razvijejo do te mere, kolikor je imelo tis- 
tih par avtorjev sredstev, časa ali znanja. A obenem 
je manjši igralčev vložek, kar mnoge nadvse osreči. 


Kar povprek izdelkov te baže resda ne gre hvaliti. 
Navsezadnje lahko za 15 do 20 evrov, kolikor običaj- 
no odšteješ za eno od njih, dobiš rabljeno ali starejšo 
igro prvega razreda, ki je komaj kaj izgubila na kako- 
vosti. Pa tudi, če so zastonj, niso avtomatično dobre, 
saj ti lahko poberejo dosti živcev in dragocenega ča- 
sa. A takega šavja nismo obširneje opisovali, razen če 
je šlo za kak pomemben ali zveneč špil. Zato ne skr- 
bite - pred sabo imate veliko skledo gozdnih dobro- 
tic, ki bodo poskrbele, da boste poleg ogljikovih hid- 
ratov, beljakovin ter maščob iz običajnih kosil deležni 
tudi vitaminov. Ludens sano in corpore sano! 

Skoraj vse dotičnice najdete na natlačenki ob tokrat- 
nem Jokerju. 


Harvest: Massive Encounter 

Zvrst: arkadna strategija 

www.oxeyegames.com, 25 $ 

Žetev je pravi piš svežine v zatohlem, rutine polnem 
podžanru ščitenja sela z obrambnimi stolpi. Igra nam- 
reč izvirno in uspešno nadgradi temeljno zasnovo zi- 
danja stolpičev, in sicer z upravljanjem s sredstvi ter 
samosvojo mrežno gradnjo infrastrukture. 


Kot uslužbenec zaslužkarske korporacije stegujete pr- 
ste po mineralih na enem od treh puščobnih planetov, 
ki se razlikujejo po vplivu okolja in vrstah nezemlja- 
nov, ki domujejo na njih. Domek namreč gomazeče 
branijo spake v B-filmskih strojih s ponarodelimi lete- 
čimi krožniki na čelu. Nakaze niso bistre, jih je pa 
prekleto dosti in so raznolike. Tamanijo jih tvoje ob- 
rambne stavbe: vse delo opravijo ena vrsta laserske- 
ga stolpa in tri vrste raketnih izstrelišč. Turne se da 
povezovati v verige za večjo moč, vsem vrstam bajt 
pa lahko posebej določaš, katere vrste capinov naj 
najprej naciljajo. Preprostosti navkljub je sistem zvito 
globok in nagrajuje premišljeno radovednost, saj šteje 
pametno razporejanje in povezovanje objektov. 
Igranje je mrzlično, saj je naval vesoljcev oziroma do- 
mačinov neusmiljeno stalen, vsepovsoden in pod- 
naslovu primerno masoven, dočim hitro pojemanje 
rude zahteva nenehno širjenje, sicer ste ob sredstva 
za obrambo. Ob takem tempu je gladek vmesnik z 
dejavnim premorom pravi blagoslov. 

Poleg denarja, katerega dobivate neposredno za ru- 
darjenje, je ključnega pomena energija. Vsaka gradn- 
ja, strel ali kos izkopane rude je porabi določeno 

količino, in ko je zmanjka, ste mrzli. Ravnanje z ener- 
gijo je največja posebnost igre: zanjo namreč ni štev- 
ca, temveč jo v obliki portalovskih krogel dajejo 
sončne elektrarne, ki jo pošiljajo v omrežje namens- 
kih vozlišč. Energija med njimi kroži usmerjeno ali 
naključno, dokler ne pride do mesta, kjer je potrebna, 
zato je energetska zasnova oporišča ključnega pome- 
na za njegovo učinkovitost. Vozlišča usmerjaš z vle- 
čenjem miške, ob preobremenitvi pa se pregrevajo, 
kar botruje izgubam. Zamisel je pregledna ter intuitiv- 
na in česa podobnega se ne bi branil niti v kaki pol- 
nomastni realnočasovki. 


Način Insane se ne šali in Harvest bo znal zado- 


voljiti trdojedrne igralce. Edina zamera vmesniku 
leti na račun nerodnega povezovanja stolpov. 


Harvest vsebuje štiri načine in prosti peskovnik, poz- 
na nagrajevanje dosežkov z značkami ter nazivom in 
ima spletne lestvine. Glavni hakeljc, ki nehumano 
vleče, pa je usklajevanje učinkovite obrambe z nepre- 
stanim širjenjem in potrebo po energiji. Edini resen 
očitek je pomanjkljiva učna ura, ki večine stvari niti 
ne omeni. A niti to, niti kar visoka cena ne moreta iz- 
ničiti kakovosti in hudirjeve nalezljivosti. Vandrovec 


Passage 

Zvrst: grafična analiza življenjske poti 
http://hcsoftware.sf.net/passage, brezplačno 

Včasih pride igra, ki ni namenjena temu, da ti ob njej 
naraste adrenalin ali da te ponese v alternativen svet, 
v katerih pozabiš na resničnega. Ravno nasprotno: 
namenjena je temu, da se pomiriš in da pomisliš na 
to, kakšen je tale naš obstoj. Taka je Passage, slaba 
dva megabajta dolg košček kode, poln kvadratkov in 
velikih barvnih zaplat, ki bo zaposleni ali nedomiš- 
ljijski večini povedal toliko kot moderna slikarska 
umetnost. Ob zagonu se pred tabo pojavi le ozek trak 
ločljivosti 600 x 96, nabit z ogromnimi piksli, ki je 
videti kot nekaj, kar bi začetkom izbruhali naliti prog- 
ramerji pri LucasArts. S smernimi pušicami se jameš 
premikati v megleno desno stran ... in hodiš ... ter 


Videti je apn, a možgansko napredni bodo Pre- 
hod vzeli kot nekaj, kar ne potrebuje hude grafike. 
Mimogrede, novi projekt avtorja je Gravitation 
(http://hcsoftware. sourceforge. net/gravitation/). 


hodiš. A medtem ko levji delež prebivalstva čez se- 
kundo poseže po tipki escape, ker jih ne naskoči kup 
razpenjenih zobatcev, razsvetljenci začutijo, da se za 
tem skriva nekaj več. Vztrajajo - in so nagrajeni. Do- 
jamejo namreč, da je hec v raziskovanju okolice in 
odpiranju skrinj, za kar oboje dobivaš točke. Na vand- 
ranju lahko naletiš na družico, ki da bonus na eksplo- 

racijo, a te ovira pri zbiranju zakladov. In nato pride 
miselni preboj. Iz preproste hoje v štiri smeri Passage 
mutira v interaktivno metaforo za življenje, saj se lik 
in okolje s potekom časa grafično subtilno, toda jas- 
no spreminjata, smisel igre pa postanejo izbire. Se 
boš v tem neskončnem kvadrateljcastem svetu pos- 
vetil raziskovanju ali siljenju proti desni, se boš lotil 
zakladov ali hotel videti čim več okolice, ali nekaj 
vmes? Čas je omejen, kajti staraš se ... Passage ti da 
jasno vedeti, da odraslost pomeni to, da nekaj izbe- 
reš, živiš s posledicami tega in ne objokuješ zgrešenih 
poti. Komaj čakam, da zadevo pokažem Vinku Oš- 
laku. sneti 


Democracy 2 

Zvrst: politična simulacija 
www.positech.co.uk/democracy2, 19 EUR 

Prvi Democracy, opisan pred dvema letoma (J153), 
je bil zanimiva simulacija sodobne države, ki je po- 
stregla predvsem z odličnim in intuitivnim vmesni- 
kom v obliki miselnega vzorca. Sedaj imamo pred se- 
boj njeno naslednico, ki gre globlje in dlje. Pred nami 
je še vedno značilno igralno polje, ki ima v sredini naj- 
pomembnejšo postavko (priljubljenost pri volivcih), 
ob strani pa bolj postranske zadeve, denimo blaginjo 
države, hihi. Ob kliku na posamezne dejavnike ali 
ukrepe se samodejno pokaže, s čim je označena kat- 
egorija povezana in na kaj vpliva. Uvedba učenja 
kreacionizma v šole na primer nima ravno blagodej- 
nega vpliva na priljubljenost pri liberalcih. Na delova- 
nje države vplivamo s spremembami zakonodaje, 
nakar si grizemo nohte v pričakovanju, kako nega- 
tivne rezultate bodo imele naše poteze. 


ČINE NIZ 


Na več ikon v vmesniku se da sedaj klikniti za 
sočne podrobnosti. Ko bi realna politika bila taka 
igra ... ah, saj za naše politike nemalokrat je, hihi. 


Ampak v redu, to poznamo že od prej. Dvojka se bolj 
posveti volilcem, ki so sedaj podrobneje opisani in 
lahko pripadajo več ideološkim skupinam. Na ablasti 
smo dobili kabinet, sestavljen iz sedmih ministrov, od 
izkušenj katerih je odvisen naš uspeh. Dajejo nam po- 
litični kapital za uvajanje velikih idej (beri: zgrešenih 
zakonov), lahko pa nam tudi obrnejo hrbet, če se z 
nami ne strinjajo. Pardon, jim mi pokažemo vrata. 

Dostopnosti in vsej opcijam navkljub pa igra še ved- 
no trpi za podobnimi tegobami kot predhodnica. Na 
prvem mestu za kratkoživostjo, saj devet scenarijev 
obdelamo kar hitro. Ko naštudiramo odzive na krize, 
imamo dogajanje dokajšnji kompleksnosti navzlic 
dodobra pod nadzorom. Tu bi še kako prav prišla po- 
drobneje obdelana zunanja politika, saj smo od pre- 
ostanka sveta vse preveč izolirani, zato je tudi izzivov 
manj. Že res, da lahko z modificiranjem dodajamo 
lastne, a to je že bolj za zanesenjake. Razočara tudi 
dinamika volitev, ki so napravljene precej na horuk ... 
in to od avtorjev Kudosa! Če ste se zabavali že z izvir- 
nikom, od tod ne boste odnesli veliko novega. Pa tu- 


Ministri imajo svoje politično prepričanje in se 
ne bodo strinjali s vsako neumnostjo, ki jo ukažete. 


di sicer velja, da bi dvojka potrebovala malo več vse- 
bine (različnih izzivov in spremljajočih dejavnikov), 
če nočejo, da bo serija Democracy ostala na ravni za- 
nimivega učnega pripomočka za mladež. Jo pa v tej 
vlogi toplo priporočam, da ne bodo ljudje spet tečna- 
rili, ko zvišamo obhambni phohačun. Aggressor 


NES Ouest 

Zvrst: pustolovščina 

www.mrt-prodz.com/kcdgames, brezplačno 
Zastonjskim orodjem za za izdelovanje pustolovščin 
gre zahvala, da je kratkih tozvrstnih igric vselej dovolj 
na razpolago. Taki grižljaji bolj teknejo od marsika- 
terega celotnega (in plačljivega) obroka. V 'avantu- 
ricah za prigrizek' so poslanstva ponavadi bolj vsak- 
danježivljenjska in ne vsejunaška ter globalna, poleg 
tega se njihovi avtorji osredotočajo na gostoto, ne na 
obseg. Med take sodi NES Guest, ki ponuja slabo uro 
igralnega časa, naphanega s solidnimi problemi. Ka- 
ke biserne izvirnosti in različnorešljivosti ni, toda 
celosten občutek med reševanjem težave pokvarjene 
konzole je dober. Uganke so všečne, dialogi prisotni 
in opisi zadev takenako. Četudi je starinski LucasFil- 
mov vmesnik z devetimi ukazi nerodnejši od denimo 


Vsi starejši pustolovci, lotite se tele igrice, ki jo 
najdete na natlačenki. Nizka ločljivost vas ne bo 
motila in za kakšno uro boste lepo zaposleni. 


aktualnega enoklikovnega iz Simona 4, me to ni mo- 
tilo in sem presenetljivo užival. Tudi na račun lahkot- 
nosti, pisanosti in nostalgičnih spominov na grafiko 
320 x 200. Oblikovalcu pa zamerim malomarnost: 
ozadja imajo jpegaste cvetke, ki nastanejo zaradi pre- 
velike kompresije. To je zlasti moteče pri celoza- 
slonskem igranju. LordFebo 


Trilby: The Art of Theft 

Zvrst: ploščadna skrivalščina 
www.escapistmagazine.com/content/games/ 
yahtzee/artoftheft, brezplačno 

Gobčni Ben 'Yathzee' Croshaw, zadnje čase znan 


predvsem po svoji animirani kolumni Brez ločil (Zero 
Punctuation v spletni reviji Escapist), je za svoje ve- 
selje izdal serijo pustolovščin o tatiču Trilbyju, čigar 
dogodivščine popišejo zastonjske, AGSaste avanture 
5 Days a Stranger, 6 Days a Sacrifice in 7 Days a 
Sceptic. Četrta igra v nizu, The Art of Theft, je pre- 
skočila žanrski okvir in se ukvarja z akcijskim vidi- 
kom njegovih podvigov. 


PM | i lei 


Kljub akcijski naravi je Yahtzee ustvaril Art of 
Theft kar v AGSju, kar potrjuje odličnost orodja. 


V igri iz stranskega pogleda tiholaziš mimo stražarjev, 
alarmov in varnostnih kamer, pri čemer uporabljaš 
nekaj sposobnosti. Luči razdelijo stopnjo na tri nivoje 
osvetljave: v temnem si neviden zmeraj, v svetlem ni- 
koli, v srednjem pa, če si pritisnjen ob steno. Za ska- 
kanje med nadstropji rabi dežnik, ki je v sili namen- 
jen še naelektritvi stražarjev. Ker to ni v skladu z gos- 
poskim obnašanjem, so tovrstni spodrsljaji in spro- 
žanje alarmov močno omejeni. Zato je poanta v ča- 
kanju na trenutke, ko ti varnostniki kažejo hrbet, na- 
kar se skušaš hitroprstno dokopati do naslednjega 
temnega predela sobe. 


Na videz je neopaznost v temnejših predelih za 
lase privlečena, a omogoča svojevrstno igralnost. 


Na igre iz zlatih časov ne spominja le pikslasta grafi- 
ka, ampak tudi težavnost, zaradi katere bo marsikdo 
izgubil živce. Časovna okna so kratka, reakcije mora- 
jo biti ultra natančne. Potrpežljive bo Umetnost kraje 
nagradila s starim občutkom zadovoljstva, ko napos- 
led le premagaš še tako zafrknjeno postavljeno stop- 
njo, ostali pa se raje ustavite pri takisto starošolnih 
Trilbyjevih avanturah. Posebej zato, ker so vse Beno- 
ve igre zastonj. Retro 


Darkside 

Zvrst: strelska arkada 

www. pieyegames.com, 20 Š 

Poanta je jasna, se pravi, krmiliti vsemirsko ladjico. A 
za razliko od nažigačin vrste leti na desno se tu iz ptič- 
jega pogleda sučeš v orbiti večjega ali manjšega sta- 
tičnega asteroida, okrog katerega kroži manjše ve- 


soljsko kamenje. Jep, tako kot v Super Stardust HD 
za PS3, po katerem se Darkside močno zgleduje. 
Nadzor je enostaven - miška ladjico obrača, desni 
gumb ali WSAD ji dajejo pospešek, levi gumb strelja 
in preslednica sproža omejeno količino bomb, ki očis- 
tijo okolico. Joypad ni podprt. Tvoja naloga je seve- 
da, da pucaš asteroide in s tem nabiraš točke, med- 
tem ko se kamenju pridružijo še strelsko razpoloženi 
alieni. 

V kampanji, ki obsega sto premočrtno razporejenih 
misijic brez vezne štorije, naletiš na štiri vrste udejst- 
vovanja: uničenje sleherne skal(c)e, preživetje na 
čas, preprečevanje, da bi sovražniki ušli z rudo, in 
branjenje stavb. Vedno imaš le eno življenje, toda ko 
misijo opraviš, se napredek shrani. Nakar sta tu 
arkadni modus, kjer imaš tri lajfe in se seliš skozi 
stopnje, dokler ne izgubiš vseh, ter survival, ki te op- 
remi samo z enim žetonom in zdržati moraš, dokler 
gre. Vse to je na voljo v treh težavnostih, medtem ko 
špil rezultate daje na spletno lestvico, ki ti natančno 
pokaže, kako smrdiš. Načina za dva žal ni. 


204$50 


Odličnost iz Super Stardusta HD za PS3 je Dark- 
sidu neznana, toda igra je vseeno solidna pucačina. 


Darkside je tako nalezljiv ravno zaradi nabiranja točk. 
treže z dovolj izziva za okorele šutemapovce. Takega, 
ki ni le refleksno-butalske sorte, saj uletavanje v gne- 
čo kmalu ne obrodi sadov niti na stopnji normal. Tre- 
ba je paziti na strelivo boljših orožij, oceniti, kdaj se 
splača kreniti v napad in kdaj je bolje počakati, ter se 
držati na svetli strani asteroida, kjer bolje vidiš. Drži 
pa, da ni množilnikov (multiplierjev) za točke, ki bi 
natančno pokanje dvignili korak više; da manjka ra- 
zličnih okolij, bolj domišljijskih vesoljčkov ter še- 
fovskih srečanj; in da taktika ne zajema menjavanja 
ali nadgrajevanja orožij, premikanje pa ne vrhunske- 
ga prilagajanja sovražnim vzorcem. Najbolj izbirčni 
zato ne bodo resnično impresionirani in cena je s tega 
vidika malce visoka. A čeprav Darkside ne poseže po 
zvezdah, je simpatična pucačina. Sneti 

Vmesnik nevsiljivo nudi pomembne informacije, 
da niso napoti med igranjem. Tudi to je pomembno. 


Battleships Forever 

Zvrst: akcijska strategija 
www.wyrdysm.com/games.php, brezplačno 

Če ob ugledu slikic Večnih bojnih ladij ne pomislite 
takoj na kultni Warning Forever (J134), pojdite delat 
pokoro z romanjem po kolenih do Brezij. Navkljub 
znanemu videzu pa je BW delo drugega avtorja, ki mu 
je bil Warning le navdih, da je napravil akcijsko ve- 
soljsko strategijo. Srž igre je pedanten sistem postavl- 
janja topniških stolpičev in ščitov na vsemirskih lad- 
jah. Ključ do uspeha je, kam ladjice postavimo in 
kam zrejo, da bodo naluknjale sovražnika ter jo hkrati 
same kar najmanj skupile. Spisek laserjev, plazem- 
skih kanonov in podobne ropotije je ogromen in ker 
ima čisto vsak del plovila samosvoje lastnosti, je po- 
trebne nekaj potrpežljivosti ob njih študiranju. Na 
srečo špil premore peskovniški mačin za mirno mot- 
renje omenjenih značilnosti. Hkrati pa iz zapletenosti 
izvira glavna zamera: vmesnik je malce okoren in ob 
problemih z natančnim ciljanjem in premikanjem je 
moč izgubiti kar nekaj las. Posebej v kampanji, ki 
nam sovražne ladje dobesedno spušča na glavo (tega 
se ne dela, saprabolt nazaj!). 

Ampak okej, igra je zastonj, poleg tega pa živčnost 
delno izgine v množici barvitih eksplozij, s katerimi se 
ne skopari. Priložnostni igralci si jo pretočite že zara- 
di luštnega stiliziranega videza, resnejši pa poprimite 
za izdelovalnik plovil in napravite svojega šefa, ki ste 
si ga tako želeli imeti v Warning Forever. Aggressor 


Ena od luštnih napravic omogoča, da kar sami 
prostoročno narišemo energetski ščit okoli ladje. 


A Tale of Two Kingdoms 

Zvrst: pustolovščina 

www.crystalshard.net, brezplačno 

Zanesenjaki, skriti za imenom Crystal Shard, prese- 
nečajo z nelinearno avanturo. Ker je narejena z zasto- 
njskim orodjem Adventure Game Studio, s katerim je 
ran3njalničar Sektor13 recimo ustvaril The Infinity St- 
ring, se ne more postaviti z najsodobnejšo izvedbo. 
Igranje je klasično, na način pokaži in klikni, besedi- 
lo ni govorjeno. A v relativnem smislu AGSjevih ome- 


Če bi Adventure Game Studia ne bilo, bi bili lju- 
bitelji pustološčin močno prikrajšani. 

jitev je glasba odlična in grafika, kockavost iz leta 
1990 gor ali dol, podrobna ter navdihnjena. Po vmes- 
niku, inventarju, fontu in še marsičem igra dodobra 
spomni na King's Ouest 5. 

Trud avtorjev se najbolj pokaže pri igranju, kjer pred- 
njači zajetno večsmerje. To pomeni, da ni tako malo 
ugank, ki so rešljive na več načinov, in to v različnem 
zaporedju. Občutek svobode nadalje jačajo prijemi, 
kot so kockanje, uročenost (kontrole se obrnejo) in 
veliko postranskih nalog, s katerimi se ni nujno spo- 
prijeti, da dosežeš konec, vplivajo pa na vrsto njega. 
Pravljična fabula o dveh kraljestvih v dokaj podrob- 
nem tolkienovskem svetu ima namreč kar pet kon- 
cev, ki jih vseh ne vidiš kar tako. Z igranjem zbiraš 
točke modrosti ter časti in če jih skozi glavni ter st- 
ranske kveste ne nabereš dovolj, boš uzrl le manj ek- 
skluzivne zaključke. 


€ Poleg neobveznih nalog vsebuje pustolovščina 
še nekaj malih igric, ki le doprinesejo k odličnosti. 


Starodavni besednjak mestoma deluje preveč prisilje- 
no (z očmi sem zavijal pri vsaki uporabi izraza 'me- 
thinks') in v nos gredo umiranja ter slepe ulice, v ka- 
tere ne zatavaš malokrat. Toda avanturica je vseeno 
luštna in lahko skozi vsa spodobna postranska opra- 
vila traja nenavadno dolgo. šavc 


Crayon Physics 

Zvrst: fizikalna pobarvanka 
www.kloonigames.com/blog/games/crayon, 
brezplačno 

Kultni Armadillo Run nas je postavil pred uganko, 
kako žogico spraviti na cilj z omejenimi sredstvi, Ski- 
cirna fizika pa nam v roke da svinčnik, s katerim 
rišemo pravokotnike. Ti se spremenijo v prave fizikal- 
ne objekte, s katermi skušamo žogico prepričati, da 
naj pristane tam desno spodaj. Tako denimo postavi- 
mo most čez prepad in s padajočim kvadrom sunemo 
žogo v zadnjo plat. Rezultat je še malce okoren, ker 
se tisto, kar narišemo, nemalokrat prevede v čisto 
nek iks lik. A nerodnostim navzlic je jasno, da tod leži 
potencial za celo serijo, da ne rečem podžanr iger, na 


€ ob igranju pomisliš na slikarja Bojana, čeravno 
ne moreš izbirati in mešati barv in je vse oglato in 
ti hoče pasti na nogo. 

kar je navsezadnje nakazal že slovenski Line rider (to 
je tisti sankač, na katerem ste zagonili tri dni, ja). 
Crayon Physics obsega okoli ducat ugank, ki te ravno 
prav zrajcajo, da slinast čakaš na Crayon Physics De- 
luxe, ki ima prav tako kot World of Goo priti letos in 
je takenako pobiral nagrade na GDCju. Aggressor 


Knytt Stories 

Zvrst: ploščada 

http://niflas.ni2.se, brezplačno 

Nicklas 'Nifflas' Nygren je Šved, ki je obliko in šarm 
svojih iger razvijal že mnogo pred tem, ko je prodrl s 
ploščadama Within a Deep Forest in Knytt. Obe se 
dogajata v podobno sanjavem, umirjeno mariovskem 
okolju, le da pri prvi vodiš poskakujočo modro žogo, 
v drugi pa drobižkastega Knytta, ki ga ugrabijo 
vesoljci in išče pot domov. 


€ igraš lahko v majčkenem okencu ali razvlečeno 
čez ves zaslon. Trakast svet se akciji lepo poda. 


Aktualni Knytt Stories se od s strani gledanega, min- 
imalističnega koncepta ne oddalji preveč. V glavni 
vlogi je drobcena Juni, ki med raziskovanjem sveta 
odkriva priboljške za nove sposobnosti. Sčasoma 
lahko dlje skoči, odpre dežniček za jadranje po zraku 
ali zazna zverinice ter jih preslepi s hologramom. 
Predvsem pa Knyttov svet zasvoji z lahkotnim plezan- 
jem po navpičnih stenah, kar bomo odsihmal v 
drugih ploščadah prav pogrešali. 

A tehnična izpiljenost je le hvaležno ogrodje. Bistvo 
Zgodb je namreč v tem, da gre za razširljivo zbirko 
stopenj, od katerih je vsaka zaključena celota. Nivoji 
segajo od grižljajev za nekaj deset minut do večurnih, 
kompleksnih labirintov. Dolpotegnjeni igri je priložen 
le en, The Machine, kjer moraš ustaviti zlohotni stroj, 
ki svetu cuza življenjsko moč. Nove zgodbe dobiš z 
namestitvijo razširitvenih paketov. Zaenkrat je Nifflas 
izdal en uradni dodatek s štirimi stopnjami, plus paket 


€ Arhitektura stopenj je kvadratkasta, ozadja pa 
mila in podrobna. Tudi bitja so pravi liliputančki. 


petih, nekoliko drugačnih nivojev izpod prstov zunan- 
jih navdušencev. Špil namreč vsebuje urejevalnik, 
tako da lahko vsakdo sčara lastno stvaritev, jo objavi 
na forumu in že jo občestvo nalaga ter igra. V poplavi 
nadobudnih polpečenosti so Nifflasovi izdelki seveda 
v svoji ligi. Fant pravi, da ustvarjanje iger jemlje kot 
močno izrazno sredstvo, podobno kot skladanje glas- 
be. Poznajo se sledi, ki so jih na njegovem doživljanju 
špilov pustili velikani v slogu Ica, tako da gradi pred- 
vsem na vzpostavljanju odnosa z okolico, s posebnim 
poudarkom na pretanjenem vzdušju. Po širnih, razgi- 
banih planjavah tako povečini marširaš sam, le z av- 
torsko ambientalno glasbo za družbo. Sovražna bitja 
so redka, pa še teh se ogneš na miroljuben način. 


IGROVJE 


Čeprav lahko cmokneš v prepad ali se razbliniš na 
osteh, je ob številnih nadzornih točkah igranje umir- 
jeno in zenovsko kot malokatero. 

Vso to lepoto nam je fant doslej dostavljal zastonj, z 
njegovimi prihodnjimi projekti pa se zna stanje spre- 
meniti. Ploščada Night Game bo verjetno še brezplač- 
na, medtem ko si puzlovščino Skymning (v švedščini 
to pomeni somrak) poleg peceja obeta še WiiWare in 
morda celo Xbox Live Marketplace. Naj bo tako ali 
drugače, topel sprejem bržda ne bo izostal. Navi 


Synaesthete 

Zvrst: muzikalična arkada 
www.synaesthetegame.com, brezplačno 

Domišljija indie avtorjev je včasih ploskajočega obču- 
dovanja vredna. Recimo tista, ki je zaslužna za Sy- 
naesthete, igro, ki po zgledu Tetsuje Mizugučija (Rez, 
Lumines) spaja trance muziko in kiberpunkovsko 
grafično estetiko tipa Darwinia, nakar oboje skom- 
binira z načinom igranja iz Guitar Hera. V izometrič- 
nem pogledu po svetovih iz računalniške notranjosti 
krmilimo človekoliko bitje, ki se spopada z digitalni- 
mi nakazicami. Glavna caka je v tem, kako jih od- 
stranjuje: ko uletijo, čez zaslon stečejo raznobarvne 
ploščice v treh barvah, ki jih pritiskamo v ritmu 
spremljajoče glasbe. Bolj kot smo uspešni, bolj bitje- 
ce strelja in prej se jih znebimo. Če smo ena sama 
računalniška perfektnost, se lahko trudimo pošicati 
vse 'note', sicer se omejimo na enostavnejši del ritma 
ali določene barve. Izziv je v tem, da istočasno krmil- 
imo strička po omejenih arenah in čim bolj pravilno 
stiskamo tipke po ritmu kvalitetnega trensiča, kar 
prispeva k veliki zatopljenosti. 

€ synaesthete je tipičen primer tega, kako znajo 
garažni avtorji vzeti zamisli iz večjih iger in jih sp- 
remeniti v nekaj povsem samosvojega. 


Taka večopravilnost bo za nekatere preveč, a navse- 
zadnje je Synaesthete zastonj. Kljub temu vsebuje ne- 
linearno nanizane skupke nivojev, ki nudijo ure gavi- 
olijevske akcije. Izvirno, izpiljeno, sekaško. sneti 


The Great Tree 

Zvrst: spretnostna arkada 
www.thegreattreegame.com, 20 $ 

Da se nova igra skupine Reflexive bavi z gozdno tem- 
atiko, ne bo presenetilo nikogar, ki je s seznanjen z 
njihovo fejst alternativico Wik: The Fable of Souls 
(glej Joker 143, članek 'E3 ni vse'). Le da tokrat ne 
nadzorujemo po ploščadih skakajočega dolgojezič- 
nega trolčka, marveč frčečo gozdno vilo. 

Milo bitjece šviga po vsem zaslonu, kakor premikaš 
miško, in nabira cvetni prah, da bi z njim ohranilo pri 
življenju sveto drevo. Odlaga ga na zgornji del ekra- 
na, stopnje pa je konec, ko napolni črto. Vmes se mo- 
ra ogibati žuželčji drhali, od bolh do kobilic, vsaki s 
svojim vzorcem premikanja. Mogočnejše nevarnosti 
prežijo iz ozadja, kakršna je žaba, ki izproži jezik. A ju- 
nakinjica se ne zanaša le na hitrost: če zbere dvanajst 
koščkov prahu, lahko sproži eksplozijo, dočim iz na- 


okoli plavajočih modrih kokonov rešuje bitjeca, ki da- 
jejo bonuse. V zameno za osvobojenčke med nivoji 
malce frpjsko nadgrajuje štiri sposobnosti, medtem 
ko prehod na naslednji sklop nivojev razkrije novo 
poglavje žalostne pravljične štorije in prispeva svežo 
sorto kril, ki vili dajo ekstra moči. 


€ Kot kaka hecna knjiga Veliko drevo meša kla- 
sično pravljičnost z newagevskim misticizmom. 
Skoda le, da pripovedni rezultat ni na nivoju. 


Na prvi pogled se zdi, da je The Great Tree letalni od- 
vrtek Wika, za katerega so Reflexive porabili večino 
špil razočara po raznolikosti predstavitve - vila je 
špartansko animirana, sovražnikov je malo vrst, prav 
tako ni kaj dosti ozadij, sploh ker je na vsako zade- 
ganih deset izzivov. Zgodba, predstavljena skozi sta- 
tične slike z monotono žebranim tekstom, je bolj kot 
klasična klasično prežvečena. Največja pomanjklji- 
vost pa je odsotnost spletnih lestvic, saj je točkovanje 
na daljši rok bistvo igre. 

No, Veliko drevo kljub temu poseduje svojevrsten 
šarm. Brzopeto nabiranje prahu namreč botruje vse 
večjim množilnikom, ki izginejo, če se obiraš, tako da 
se sprva preprosto opravilo spremeni v arkado z ne- 
kaj globine. O kombinacijski nadmoči iz vrhunskih st- 
reljačin bi težko govoril, ampak ples vile med golaz- 
nijo postane hipnotičen, medtem ko dve težavnosti iz- 
zoveta tako nedeljske kot okostenele igričarje. Če bi 
le računali kakih pet dolarjev manj ... sneti 


Kudos: Rock Legend 

Zvrst: simulacija 

www.rocklegendgame.com, 19 EUR 

Rock Legend je kvazi nadaljevanje ne preveč nav- 
dušujočega simulatorja življenja Kudos, prežvečene- 
ga med lanskoletnim popisom alternativic. Takrat 
smo se z vmesnikom prebijali skozi vsakodnevne op- 
ravke dvajsetletnika, za Rock Legend pa je pogon 
predelan do te mere, da rabi vodenju par glasbenikov 
na poti do slave. Še vedno gre le za kup zaslonov 
(izbiranje dnevne akcije, avdicija novih članoh, kupo- 

€ To naj bi bil vrhunec igre o glasbeni karieri? 
Brez koncertov v stilu Guitar Hera bolj ne. 


vanje opreme, sprejemanje nastopov, skladanje ko- 
madov) brez kakega pogleda v svet, da bi kot v The 
Movies vživeto spremljali dogajanje z bendom. Ker ni 
grupijev, pa tudi sicer ti iluzija, da imaš svoj rock 
band, ne stopi v glavo, se igranje po nekaj ducat po- 
tezah razblini v dokaj plehko optimiziranje opravil. 
Tako so vabdba inštrumentov, skupinske vaje, nabi- 
ranje inspiracije in špilanje na odru le še del gole enač- 
be, ki ti v nekaj letih prisluži kup denarja, namesto da 
bi z igro izživljal svoje glasbene fantazije. Izkaže se, da 
je v ta namen veliko boljši Guitar Hero in da Rock 
Legend nikakor ne more biti nadomestilo za čakanje 
na Rock Band. Igraj demo, ne kupuj celote. Retro 


TSADYVS 


ČO Ah, devetdeseta in klikanje po gumbih v Gazil- 
lionaire Deluxe. Kljub temu, da Rock Band ni 
tajkun, je igranje le vprašanje optimizacije. 


Vespers 

Zvrst: tekstovna pustolovščina 
www.wurb.com/if/game/2860, brezplačno 
Dandanes, ko smo navajeni na malodane fotorealis- 
tično grafiko, si je težko zamisliti, da smo včasih igrali 
tekstovne avanture, kjer sta za razburjenje skrbela le 
besedilo in naša domišljija. Kill Gandalf! Eden boljših 
sodobnih predstavnikov tega malodane pozabljenega 
žanra (pobral je kar nekaj nagrad na področju 'inter- 
aktivne fikcije') je špil Vespers. Nastal je leta 2005 
kot projekt študenta tretjega letnika biologije in kemi- 

a 
O Eat plunger! Explode seli! Have wild sex with 
various nuns! Eh, nič ne dela. Pa taka domišljija 
avtorjev. 


je Jasona Devlina. Štorija je postavljena v italijanski 
samostan v 15. stoletju, kjer seje smrt huda bolezen, 
na nas pa je, da ugotovimo, kaj se dogaja. Monitor 
izbljuva nekaj teksta, na podlagi katerega s staro- 
modnimi ukazi, kot so 'go west' in 'take coin', zapo- 
vedujemo dejanja. Špil je poln moralnih odločitev, za- 
to obstaja več poti, po katerih pridemo do treh kon- 
cev - dobrega, srednjega in zlobnega. Pri tem dobri ni 
nujno najboljši; celo več, igra aktivno spodbuja tvojo 
temno stran. Za preboj do vsakega potrebujemo vsaj 


imenovano Vespers3D, ki so ji dodali trirazsežno gra- 
fiko, glasbo in govor, vendar je s tem izgubila nekaj 
prvotnega šarma. 

Generacija, ki vse manj bere in si domišlja ter vse bolj 
zgolj abotno sprejema večpredstavne dražljaje, bo v 
Vespers uzrla natanko nič. Tisti, ki jim predstavljanje 
na podlagi črk ne povzroča lobanjskih krvavitev, pa 
bodo izkusili skrivnostno, pretresljivo zgodbo v ne- 
čem, kar bi lahko mirno označili za interaktivno knji- 
go. Šavc 


Hurrican 

Zvrst: strelska arkada 
turrican.gamevoice.de/hurrican site/, brezplačno 

Za tiste, ki vam je ob imenu nekje zadaj začelo zvoni- 
ti - da, Hurrican je predelava Turricana, klasike, ki 
smo jo nažigali desetletje in pol tega. Skupina norih 
Nemcev pri Poke53280 ga je vzela iz starega oklepa, 
ga malce poredila in nabildala ter ga posadila v 
novejše 3D železo (še vedno stisnjeno v dve dimenzi- 
ji). Vendar ključni razlog za pretok na računalo ni 
grafika, temveč gladka animacija in dober nadzor. 


O Bera krepalic je pisana: tu so štirje plazmoplju- 
vi, kup granat in električna roka, pa prislovično sp- 
reminjanje v kroglo. Ampak Samus je bolj seksi. 


Preganjamo se po klasičnih ploščadnih prostranstvih, 
nafilanih z bitjeci, ki nam na smrt zamerijo obstoj in 
jih je treba odstraniti s pisanim spiskom orožij, od 
laserjev do bombic. Špil je kar zaguljen in ne priza- 
naša niti starostam. Škoda le, da so sovražniki nekam 
nezanimivi. Ampak za tehle nič dolarjev je še vedno 
super izkušnja. Z zadnjo verzijo pride tudi izdelovalnik 
stopenj. Aggressor 


Chromadrome 2 

Zvrst: spretnostna arkada 

www.alpha72.com, 20 $ 

V tejle zadevici levo in desno skozi ravne, ovir polne 
nivoje šibamo Kromat, luštkan osnoven delec z risan- 
kastimi veleočesi. Enostavni cilj je priti do konca prog 
in na poti zbrati čim več točk. Ovirajo nas vrzeli, zido- 
vi, ozke ploščadi in podobna navlaka ter mirujoči kro- 
mati, s katerih streljanjem si služimo točke ter si utira- 
mo pot za večjo brzino. Ta je nujna za preskakovanje 
vrzeli, a zna pomeniti padec z dirkališča na tesnih pre- 
delih. Drugače kakor z zaletavanjem ne moremo zavi- 
rati, kasneje pa se igra zaplete z vpeljavo pregrevanja 
dirkača, ki ob preobilici vročine poživini in doživi to- 
talno nadgradnjo strelne moči ter poln pospešek. Ru- 
šilnost si višamo s skakanjem skozi obroče, ves čas 
pa nas skušajo zmesti elementi, ki vrtijo zaslon in 
mestoma celo spreminjajo progo. Nadzor z miško je 
oster in natančen in nikoli ni kriv za neuspeh, vendar 
je stik krogle z voziščem slabo razviden, kar moti zlasti 
pri finomehaničnih manevrih po robovih ploščadi. 

Naj vas barvita in srčkana podoba, vredna Tur- 
bo Angels, ne zavede. Igra je morilsko težka in je 
najbolj vesela, ko ti uniči dan. 


Ob osrednjem modusu arcade, ki postopoma vnaša 
nove elemente, igro pestrijo številni načini, ki jih spr- 
va ni moč izbrati. Žal jih je večina povsem zgrešenih: 
prosto dirkanje po terenu proti robotskemu tekmecu 
s čudnim nadzorom je zmedeno do kraja, način na 
ločenem zaslonu za dva igralca zahteva dve miški in 
ne ponuja nobene prave interakcije med tekmu- 
jočima, dirka na čas pa že na najlažji težavnosti za- 
hteva optimalno vožnjo. Vzdržljivostni način warp, v 
katerem skušamo brez padca na naključno izdelani 
progi doseči svetlobno hitrost, priporočam samo ma- 
zohistom. Smiselna je le akademija s postopnim op- 
ravljanjem izpitov iz novih gradnikov prog, čeprav so 
izpiti zelo različno zateženi. 


Avtor se je potrudil z zunanjostjo. Chromadrome 
2 je naphan z neonskim žarenjem in učinki. 


Največja zamera pak leti na divje nihanje težavnosti 
med nivoji. Enega končamo brez kaplje potu, dočim 
naslednji zahteva zenovsko osredotočenost in mačje 
reflekse. Drsnik hitrosti za znižano težavnost je vedno 
na voljo, a ne opravičuje nemarnega snovanja izzi- 
vov, počasna vožnja pa tudi ni zabavna. 

Z nekaj več uravnotežanja bi bil Chromadrome 2 kul 
tako za zamotenje dece kot za ušvicevanje mojstrov. 
Brzina je sicer fina, lošč sijoč in vsebine je dosti, izziv 
pa vleče k ponovnim poskusom. Toda često gre te- 
žavnost toliko čez meje zagovednega, da bi zajokal še 
Dante. Vandrovec 


Smugglers 3 

Zvrst: vesoljska strategija 
www.smugglers-3.com-http.com, 14 EUR 

Serija Tihotapcev je najbolj znan izdelek nemškega 
espeja Nielsa Bauerja. Razvija jo že kako desetletje in 
v roku leta dni obljublja že četrto različico. Njegov 
moto 'nauči se hitro, usvoji počasi' velja tudi za 
Smugglers 3, kajti tako hitro padeš noter le pri mal- 
okateri tovrstni igri. Ali igri sploh. 

V osnovi gre za potezno strategijo, postavljeno nekam 

v prihodnje vesolje. Na daleč malo diši po legendarni 
Elite, vendar brez akcijskih elementov. Na začetku 
dobimo vsemirsko garo, s katero trgujemo na okrog 
sto lokacijah in si višamo ugled z izpolnjevanjem na- 
log ene od štirih frakcij, ki so kar naprej v vojni druga 
z drugo. S tem hkrati skrbimo za nadgrajevanje ladje, 
kar odpira nove možnosti s težjimi nalogami in te 
urno povleče vase. Najprej trgujemo le s par kosi ce- 
nene robe in se gremo kurirja oziroma patruljnika za 
eno od frakcij, kasneje pa vplivamo na galaktično 
ekonomijo z orjaškimi tovornjačami, odločamo bitke 
in osvajamo planete. Vmes je dosti naključnih dogod- 
kov, ki pestrijo dogajanje: napovedi vojn in premirij, 
brskanje po razbitinah, ekstra nagrade za dobro op- 
ravljeno delo ... 


Prodajnih dobrin je resda le dva ducata, je pa 
zato razširitvenih mest na ladji dovolj. 


Škoda torej, da se lahko špila enako hitro naveličaš. 
Število dogodkov, lokacij, ladij ter dobrin je kar ome- 
jeno in kaj hitro izkusiš vse, kar Smugglers 3 ponuja- 
jo. Bitke so preveč poenostavljene, da bi jih zazna- 
movala resnična globina, grafika in zvok pa sta na 
ravni začetka devetdesetih. Ampak nostalgija tudi ne- 
kaj šteje in cena ni visoka. Yohan 


Dwarf Fortress 

Zvrst: strategija in igranje vlog 

www.bay 12games.com/dwarves, brezplačno 

Kaj dobiš, če povežeš Dungeon Keeper, Stronghold in 
The Settlers ter nastali strategiji dodaš frpjski del iz 
Rogue/Morie/Hacka za vračanje v prej izdelane tem- 
nice z malce drugačne perspektive? Dwarf Fortress! 
Naštete igre stopnico više potiska en sam programer 
- Tarn Adams. Mladi profesor matematike je po sla- 
bem ducatu obskurnih projektov, storjenih v prostem 
času z bratom Zackom, začel igro kopanja rudnikov, 
ki naj bi mu vzela dva meseca. Stvar se je razmahni- 
la, se združila s preteklo frpjko Slaves to Armok in 
postala Tarnov osrednji fantazijski projekt. Avgusta 
2006 je po dveh letih razvoja prišla na dan prva verz- 
ija s polnim naslovom Slaves to Armok: God of Blood 
- Chapter 2: Dwarf Fortress. Rodila se je legenda. 

V Škratovski utrdbi začneš z odpravo sedmih brada- 
čev, ki odidejo iz matične domovine in zakopljejo ro- 
ve novega domovanja. Cilja ni, narediš lahko, kar do- 


OPOZORILO: prikazani slikovni material ne 
odraža (končne) kvalitete izdelka! 


dove in stolpe, rudariš, vrtnariš. Z začetka po settler- 
jevsko postaviš na noge ekonomijo, da so delavci 
preskrbljeni z jedačo in alkoholom. Drevesa padajo, 
les izgoreva v oglje, slednji tali magnetit in železova 
ruda na nakovalu vojno kladivo postane. Sličnih linij 
je veliko in raznovrstnost materialov lahko konkurira 
učbeniku geologije. Sčasoma te napadejo koboldi in 
goblini, tako da industrijo iz pridelovanja kamnitih vr- 
čev preusmeriš v opremljanje vojske in škrate grad- 
benike zaposliš s postavljanjem obzidja in jarkov. ln- 
ženirji navržejo še kopico pasti in mrtvaški ples se 
razvname. 

Ob vsej dobroti je igra še močno sredi razvojnega 
procesa, zato se moraš v trenutno verzijo podati z ob 
strani odprtim Wikijem in ASCll-grafiko zamenjati s 
kako od grafičnih modifikacij. A tudi brez njih je svet 
že sedaj živ in prostor za kreativnost tako navdušujoč, 
da Škrate časti ogromna skupnost. Prigode, ki jih 
opisujejo na forumih in blogih, peljejo scat večino 
špilov težkega kalibra in Tarn je lahko začel pol- 
nočasno delati na igri s prihodkom iz donacij 
privržencev. Kar pomeni, da ne le, da je igra zastonj, 
tako dobra je, da so ljudje masovno pripravljeni pod- 
preti avtorja, čeprav jim ga ni treba. Retro 


Če z Wikija pobereš eno od grafičnih preoblek, 
postane igranje manj kriptično. Vendar za razume- 
vanje vmesnika še vedno potrebuješ ure učenja. 


Fraxy 

Zvrst: strelska arkada 
http://mokeron.hp.infoseek.co. jp/zg/fraxy. main.html, 
brezplačno 


Monstrumi nimajo popolnoma nobenega spoš- 
tovanja do nas. Tale je krotek; hujši te enostavno 
pregazijo in mrmrajoč si v brk oddirjajo v vsemir. 


Fraxy z Battleships Forever druži pozornost, posve- 
čena delom, iz katerih so zgrajena vesoljska plovila, 
ki se preganjajo po zaslonu. Le da tu ne gre za strate- 
gijo, marveč za čisto strelsko norenje, saj upravljamo 
s plovilcem, ki se podi naokoli in dreza velike šefete 
v mehke dele. Poanta je torej, da najdemo šibko 
točko jeklenih monstrumov in jih spremenimo v lito 
železo, preden izginemo v nevihti plazme. Se pa vidi, 
da je igra še precej v konceptni fazi, saj se je neka- 
terim od kiklopskih plovil nemogoče izmakniti, pa tu- 


di načini igranja so omejeni na nepovezano dvoboje- 
vanje z naključnimi nasprotniki. Bistven je tako mo- 
čan izdelovalnik šefov, s katerim si lahko z malo potr- 
pljenja sami usvarjamo izzive. Za tiste, ki imajo radi 
nasprotnike čez dva ekrana. Aggressor 


Mr. Robot 

Zvrst: arkadna pustolovščina in frpjka 
www.moonpod.com, 25 S ali 22 EUR 

O gaspudu Robotu sem slišal marsikako pozitivnost, 
med njimi celo hvalo glede najboljšosti med neodvis- 
nicami. Vendar se ta grafično lepa in na prvi pogled 
obetavna mešanica ploščade, avanture ter frpjke ni 
izkazala za navdušujočo. 


Če se spomnite ancientnih uspešnic tipa Knight 
Lore, ste nad to izometrično slikico noro vzhičeni. 


Pojaviš se v vlogi mehaničnega robota Asimova sre- 
di grdobij na vesoljski ladji, namenjeni na oddaljen 
svet, na kateri se skokodajsa osrednjemu računalniku 
HEL-9000. Poznavalci znanstvene fantastike zdaj že 
strižejo z ušesi, češ, aha, Artur je, Izak je, to zna biti 
zanimivo. In dejansko je štorijica simpatična, pred- 
vsem zaradi naphanosti z inteligentnim humorjem, 
polnim smešnih referenc na ZF-dela ter klišeje. Po tej 
plati Mr. Robotu vsaka čast. 


Luštno, a do takega spektakla boste prišli šele 
po ducatih enoličnih, grinderskih bitkah za EXP. 


Težave se začno pri igranju. Na kratko povedano se 
Asimov v barviti, izometrični, stilistično luštkani 3D 
grafiki sprehaja po ločenih sobanah in s tem spomni 
na legende tipa Knight Lore. Čaka ga veliko tekstov- 
nih pogovorov in dosti puzel s pretikanjem stikal ter 
potiskanjem škatel za iskanje ali grajenje poti naprej. 
A pri slednjem opravilu si že živčen, ker je nadzor pre- 
več poenostavljen celo za tako temeljen dizajn ugank, 
kot ga vsebuje Mr. Robot. Asimov lahko škatle samo 
potiska, kar pomeni, da si morda zafrknil že, če si do- 
ločeno premaknil milimeter preveč. Nepotrebno pon- 
avljanje, čeprav je rešitev vidna na sto metrov, ni pri- 
jetno. Nadalje kri segreva leseno in dosti nenatančno 
skakanje, vsled katerega mimogrede zgrešiš ploščad 

ali padeš v elektrificirano tekočino, medtem ko per- 
spektiva gledanja ni idealna niti za uganke. Ko moraš 
zaradi neljube napake resetirati vso sobo, kar pomeni 
dosti mukotrpnega ubadanja, ti začne špil iti na jetra. 


Okolica je mnogokrat duhamorna in še dobro, da 
dialogi kipijo od vicev na račun znanstvene fantastike. 


No, vsaj toliko časa kot pri izometričnem puzlarjenju, 
čvekarjenju in skakarjenju boš preživel v frpjskih bo- 
jih. Ti nastopijo, ko se priklopiš v računalnik, s čimer 
si nakoplješ na glavo kupke digitalnih prikazni. Boj je 
potezen: Asimov in druščina pomožnih programov 
stoji na eni strani, falotje na drugi, akcije pa izvajaš z 
izbiranjem dejanj iz menijev. Ta plat je še najbolj glo- 
boka in prijetna, saj je nasprotnikov nemalo vrst in 
imajo raznolike spodobnosti, medtem ko se sam uba- 
daš z opremljanjem pomagalnih aplikacij v kibernets- 
kem slogu, od požarnih zidov do virusnih naskokov. 
Za zmage dobivaš izkušnje, s katerimi dobivaš nove 
sposobnosti, in kmalu lahko to počneš tudi z zavez- 
niškimi programi. Drži pa, da kanalje predstavitveno 
niso impresivne in da je v špilu dosti duhamornih bo- 
jev, ki ne zahtevajo niti mrvice taktike, temveč so na- 
menjeni goli tlaki ter napihovanju igralnega časa. 

Ta seže v ducat in več ur, a večino njega ne boš ravno 
užival. Bodisi zaradi grinda, bodisi v temelju lahkih 
puzel, ki so dostikrat težke le zaradi omejenega nad- 
zora, bodisi pustih soban in pogostega manka napot- 
kovi. Vsekakor predraga igra za to, kar nudi. Sneti 


Venture Arctic 

Zvrst: simulacija ekosistema 
www.pocketwatchgames.com/arctic, 30 Š 

Žive barve, dvignjen pogled, grabilen način gibanja 
po karti in oglati kožuščki spomnijo na prvi Black 6 
White, in dejansko si tudi tu v vlogi božanstva. A na- 
mesto pridobivanja vernikov gre za vivapinatasto taj- 
kunščino, po prvencu Venture Africa drugo v nizu. 
Namesto na črni celini naravni red tokrat vzpostavljaš 
na mrzlem severu. V roke dobiš letne čase in naravne 
pojave, igra pa ti enega za drugim servira izzive, ki so 


WALOVI 


V meniju so pod sličicami nanizani zoološki po- 
datki. Še več se jih vrti med nalagalnimi zasloni. 

vedno določena kvota živali. Minevanje mesecev 
narekuje ekološke ritme. Pomlad je čas za parjenje in 
jesen za bolezen, pozimi sipaš sneg, poleti ga tališ. 
Začneš s skromnimi zajčki in končaš pri grenlands- 
kem kitu, vmes pa je še dvajset vrst, od karibujev do 
moškatnega goveda, ork ter postrušnikov. Pri vseh se 
igra močno naslanja na resnična dejstva, tako da vse 
skupaj deluje dokaj življenjsko. Živali imajo merilnike 
za prehranjenost, energijo in zdravje, kar je odvisno 
od razmer in s tem tvojih strateških odločitev. Ko po- 
ginejo, zapustijo določeno količino elementarne mo- 
či. Ta energija nato rabi kot valuta za kupovanje no- 
vih zverinic in uganjanje dejavnosti izven primarnega 
letnega časa. Če se ti zazdi, lahko snežiš tudi poleti in 
mladičke štepaš sredi zime, a to udari po žepu. 


Pisane energijske krogle so zapuščina preminu- 
lih živali. Za večji izziv lahko vklopiš izumiranje, 
globalno segrevanje in podobno. 


Vmesnik je preprost in delujoč, vendar količini mikro- 
upravljanja ni čisto dorasel. Prav bi prišle pregledne 
tabele s stanjem posameznih vrst, plus udobnejše do- 
ločanje številčnosti legel. Ko živad planjave popase, 
je treba poteptano zemljo zrahljati s snežno odejo, to 
pa nato še staliti, da se pokaže sveža trava. Vse to 
počneš z miško in risanje je spočetka luštno, vendar 
pri večjih površinah kriči po razširljivem kurzorju. 


Včasih so po livadah posejane zamrznjene 
čredice. Ko zbereš dovolj sredstev za odklep us- 
treznih vrst, jih oživiš s sončnimi žarki. 


Pet prizorišč prinese precej igranja in s tem časovno 
nekako upraviči visoko ceno, toda kljub dobrim na- 
menom prehitro zapade v rutino. Naloge ne pogleda- 
jo iz razmnoževalnega kalupa, le animalije so druge in 
številke večje. Tudi zaradi tega se namesto bdenja 
nad celotnim ekosistemom kmalu razvadiš in se os- 
redotočiš na potrebe trenutno zahtevane vrste, med- 
tem ko gre pri drugih narava svojo pot. Resnejših 
sankcij resda ni, pravega smisla pa tudi ne. 

Čeprav Venture Arctic za prisrčnim videzom skriva 
veliko, je dostop do pravih globin izmuzljiv bolj, kot bi 
se k taki cenovni postavki podalo. Navi 

Fret Nice 

Zvrst: ploščada 

www.fretnice.com, brezplačno 

Fret Nice. Osemindvajset mega dolg plod švedskih 
avtorjev je skakalščina, v kateri lik nadzoruješ s kitaro 
za Guitar Hero 3. (Ali z ono za GH1 in 2 za playsta- 
tion, če imaš vmesnik.) Nič tipkovnice, nič joypada, 
le kitara, to pa zato, ker skačeš z nje dviganjem po- 
konci, česar ostali igratorji ne zaznajo. Tek je podlo- 
žen držanju prvih dveh ali zadnjih treh knofov na vratu 
kitare, drkanje struma botruje hitrejšemu laufanju, 
medtem ko capinčke odstranjuješ z rifi. Več očes in 
rožičkov kot imajo, zapletenejše kombinacije not je 
treba odigrati, da jih odstraniš. 


| 144 31 o 


Skakati s trzanjem kitare je sprva malo čudno in 
nadzor ni nikoli zares natančen. Ampak je pa reč 
fin eksperiment, ob katerem malo zašvicaš. 


Tako v klasični ploščadni maniri linearno šibaš proti 
desni, poskakuješ, pobiraš note in tamaniš sovragce. 
Nekam osnovnošolska grafika ni noben biser, tako 
kot ne šundrav zvok. Takisto se Fret Nice ne more 
pohvaliti z bleščečim dizajnom nivojev, visokim izzi- 
vom (vsaj ko se navadiš na nenavadne kontrole), 
zapleteno mehaniko in veliko dolžino, saj nivojev ni 
prav dosti. Poleg tega je vidno amatersko kopiranje 
Loco Roca in še nekaj drugih znanih naslovov. A po 
drugi strani stopnje poskrbijo za pehar luštnih prese- 
nečenj, ki razgibajo osnovni igralni pristop, ki je kljub 
nenavdahnjenosti kar soliden, špil pa je navsezadnje 
zastonj. Zaradi njega ravno ne gre kupovati kitare, 
ampak če jo že imaš in radaš ploščadno akcijo, je 
vreden zabrenka. Sneti 


Barkley, Shut Up and Jam!: Gaiden 

Zvrst: frpjka 

www.gamingw.net/forums/index. php?topic-68488.0, 
brezplačno 

Med nesrečni licenčni griš vsekakor spadata tudi pos- 
kusa izkoriščanja slave dveh košarkaških zvezd de- 
vetdesetih: medli niz iger Barkley, Shut Up And Jam! 
in film Space Jam. Toda njun namen je končno raz- 
krit - naredili so ju samo zato, da bi lahko v RPG Mak- 
erju na njuni podlagi nastal domači, toda briljantni 
projekt Barkley, Shut Up And Jaml!: Gaiden. 

Gre za odvrtek v podobi vzhodnjaškega frpja, ki brez 
milosti, a ljubeče parodira svoj žanr. Igra odbito pre- 
pleta mitologiji čezlužnega košarkaškega cirkusa in 
japonskih erpegejk, ko skozi norišnico kameov iz 
obeh teh svetov zabave vodimo trpečega košarkaša 
Charlesa Barkleyja. Ta v postapokaliptični prihod- 
nosti, ko šteje le hitrejši zauber ali močnejši verboten 
jam, beži pred pogromom b-ballerjev in lovi zločinsko 
skupino B.L.O.O.D.M.O.S.E.S.. Drugače rečeno, 
prisotni so mnogi stereotipi zvrsti, toda humorno so 
zvarjeni s svetom NBA-cirkusa. Na vsakem koraku 
nas čaka nov štos, ki redkokdaj delujejo prisiljeno. 

ShonhnatJaaŠ 
Ball Spider? CA sal Spider3 


Borbe so razgibane in zabavne, sestavlja pa jih 
ena odbita poteza za drugo. Ter, jasno, hecni liki. 


Toda igra ni le nadvse smešna, marveč je hkrati ne- 
marno zabaven frp. Štorija se dobro stopnjuje, kli- 
šejski liki so pravšnji, grinda ali naključnih bojev ni, 
tempo dogajanja je izvrsten. Na domala vsakem no- 
vem področju, ki se hitro menjajo, nas pričakuje ne- 
koliko drugačna akcija. Igra zato nikdar ne deluje raz- 
vlečenaa. Dodatna popestritev so neobvezna opravi- 
la, ki vključujejo odbitosti, kot so zmenkarije ali ig- 
ranje posrednika v stavki zlih škratov. 

Boj si zasluži posebno pozornost, saj je zmes klasič- 
nega poteznega mužganja in nadzornih shem iz šport- 
nih iger. Vsak lik ima samosvoje poteze ter napade in 
vidi se, da je šlo v raznolikost bojev dosti truda. Ško- 
da le, da slednje ne pride prav do izraza, saj so borbe 
za veterane mačji kašelj in niti šefi niso noben izziv, 
kaj šele običajni sovragi. Zmoti še ničen razvoj spo- 
sobnosti likov v drugi polovici igre. 

No, tema zamerama navkljub je lahko tale zastonjska 
osemurna epopeja zgled tako komercialnim parodi- 
jam kot ustvarjalcem vzhodnjaških frpjev, ki se spoti- 
kajo pri tempiranju in dizajnu. Vsekakor si zasluži tvo- 
jo pozornost, zlasti če si poznavalec žanra. Met za štiri 
točke! Vandrovec 


Uharles Harkleu 

aeting ali buddy buddy just 'euz ze usedto 
bo frisads. Sha"s changed, Bud Thas aint 
Who golden age ol b-ball anyaote You roto 


Uhan anyone sbovlid knoa has 


Kot se za japonski frp spodobi, Barkley vsebuje 
spektakularne sekvence. (Ironija je čar igre!) 


NAGRADNA IGRIGA 


Ker vemo, da zdaj marsikako od teh zadev neus- 
pešno iščete po torrentih in zaman nabirate koren- 
je za Mulo, vam nudimo priložnost, da si alternati- 
vice priborite v nagradni igri. Sodelovanje je nad- 
vse preprosto: na sneti(ojoker.si pošljite e-pošto s 
temo (subjectom) "Sem alternator karburator vul- 
garizator" in v njej pravilen odgovor na vprašanje: 
Kako se imenuje skupina, ki je naredila odlično 
neodvisnico Aguaria (Joker 174)? Po desetih pivih 
na osebo bomo nanadzorljivo in naključno izžrebali 
kupek dobitnikov, ki bo prejel odklepalne ključke za 
določene naslove. Pa storite to pred 5. junijem. 

Team Group Inc. 


MINI VEDEŽ 


red časom so si je naša preljuba vlada iz- 
mislila, da mora vsakdo, ki ima opravka s 
strupi, pardon, fitofarmacevtskimi sredst- 
vi, pridobiti potrdilo, da je res usposobljen 
za ravnanje z njimi. V ta namen organizi- 
rajo celo posebne tečaje in izdajajo izkaznice, kjer 
črno na belem piše, da imaš potrebna znanja. Pa 
vendar te tam ne naučijo nič kaj posebnega, saj gre 
v resnici za zakamufliran tečaj 
varstva pri delu. A umetnost 
strupljenja je dosti več kot to. 
Zato bomo danes odgovorili na 
nekaj vprašanj, ki bi jih moral 
poznati vsak zastrupljevalec! 


Kateri je najmočnejši strup 
sploh? 

Najbolje, da opravimo s tistim 
vprašanjem, ki verjetno najbolj 
blodi po glavi domačim nind- 
žam. Kljub vsej kemični indus- 
triji, skrivnim laboratorijem in 
strupenim kačam, pajkom ter 
žabam je prvak v strupenosti 
še vedno bakterija - paličica s 
strokovnim imenom clostridium botulinum. Toksin, ki 
ga izloča ta vesela prebivalka mesnih konzerv, je tako 
močan, da bi lahko z dvesto grami pomorili celotno 
človeštvo. Smrtna doza za enega človeka je en 
nanogram (milijardinka grama) na kilogram telesne 
teže. Primerjajmo. Batrahotoksin, ki ga izločajo stru- 
pene žabe v Južni Ameriki in ga domorodci uporabl- 
jajo za strupljenje puščic, je ravno tisočkrat šibkejši. 
Kurare, še ena priljubljena indijanska substanca, pa je 
nadaljnih petnajstkrat bolj švoh. Kaj pa one japonske 
ribe, od katerih umreš, če jih mojster sušija ne pri- 
pravi pravilno? Tam nekje na nivoju kurareja. Na isto 
mesto po strupenosti lahko postavimo najbolj stru- 
peno kačo, avstralskega taipana, katerega strup je 
petdesetkrat močnejši od kraljeve kobre. Le-to pa vsi 
poznate kot eno bolj strupenih živali. In strašljiva črna 
vdova? Smrtna doza je okoli miligrama na kilogram 
telesne teže, torej milijonkrat manj kot pri botulizmu. 
Mimogrede, nikotin ima enako smrtno dozo kot strup 
črne vdove. Kar vlecite tiste strupene palčke. 


Lahko do tega strupa pridem tudi sam? 

Kot se sliši neverjetno, je to čisto mogoče. Posebej če 
živiš v deželi, kjer higiena v mesni industriji ni ravno 
na nivoju. V Sloveniji na srečo ni tako, saj je kontrola 
naših klavnic dokaj vrhunska. Se pa po svetu še ved- 
no najdejo kraji, kjer bi utegnili kupiti konzervo do- 
ručka, nakar bi se slednja po nekaj tednih ali mese- 
cih napihnila ali celo počila. Bombirane konzerve, kot 
jim pravimo strokovnjaki, so znak, da izdelek ni bil 
primerno toplotno obdelan, zato so se v njem zaredili 
klostridiji. Okolje v konzervi je zanje namreč idealno, 


€ Od pika ene same črne vdove ne 
boste umrli. Vseeno pa so posledi- 
ce hudimano resne. 


Vse na svetu ni užitno, vse bolj ugotavlja Ouattro, 
zato se tokrat posveti malo bolj smrtonosni za- 
devi. Starodavna umetnost zastrupljevanja je 
navsezadnje temelj sodobne farmacije. 


saj za razvoj ne smejo imeti zraka 
(pravimo, da so anaerobni), ko pa 
se gostijo na mesu ali pašteti, izlo- 
čajo plin. Ta napihne pločevinko in 
vam tako da očiten znak, da je lah- 
ko obrok v njej vaš zadnji. 


Kako pa določamo strupenost 
raznih substanc? 

Verjetno vam je jasno, da do tistih 
številke, ki sem jih navajal zgoraj, 
niso prišli tako, da bi zastrupljali 
ljudi in ugotavljali, pri kateri dozi jih 
pobere. Ne, človeki smo dosti bolj 
prebrisani, zato smo za tak preiz- 
kus uporabili podgane. Izbira je bi- 
la logična, saj se z zoprnimi glodalci borimo že stolet- 
ja, in nič ne kaže, da bomo vojno dobili. Skratka, le- 
ta 1927 so kot mero za strupenost predlagali enoto, 
ki se ji reče LD50. LD je angleška kratica za smrtno 
dozo, lethal dose, 50 pa pomeni, da je poginila polo- 
vica testnih živali, ki so pojedle to količino strupa. Da- 
nes ima praktično vsak strup že izmerjen svoj LD50, 
zato so se podganoljubci zagnali vik in krik o mučenju 
živali. Tako se je sredi osemdesetih pojavila nova me- 
toda s kratico FDP, pri kateri ugotavljamo le, kdaj 
pričnejo živali kazati znake zastrupitve. Spet drugi 
strokovnjaki pa strupenost preizkušajo na kokošjih 
jajcih ali celo na tkivnih kulturah. Pusiji. 


Ali obstajajo strupi, ki jih ni mogoče odkriti? 
Ne. Res pa je, da je ta odgovor sicer pravilen, a ne naj- 
bolj popoln. Smešno je, da danes, ko v CSlju s svo- 


€ Povejte mi en dober razlog, da bi jedli tole? 
Morda v omaki iz zelenih mušnic? 


jimi vsemogočnimi stroji v trenutku odkrijejo najbolj 
obskurne strupe, še vedno upamo, da bi obstajal ne- 
izsledljiv strup. Če vemo, kateri strup iskati, ga bomo 
zagotovo našli. Obstajajo pa prefinjeni načini skrivan- 
ja strupov. Dokaj enostavno je človeka zastrupiti ta- 
ko, da bo zdravnik smrt pripisal drugim vzrokom. Je 
žrtev srčni bolnik? Postrezite mu z digitalisom. lma 
sladkorno? Prevelik odmerek inzulina je vse, kar pot- 
rebujete. Je morda iz Idrije? Odtegnite mu liter živega 
srebra na dan in nihče se ne bo čudil, ko bo stegnil 
papke. Zdravnik ne bo šel naročat dragih testov, če 
za to nima trdne podlage. Razen če je ubogi stric v 
oporoki vse svoje bogastvo zapustil napačnemu člo- 
veku. Ampak to so že zgodbe za kriminalke. 


€ v Kaliforniji in Novi Mehiki je bila pred časom 
priljubljena najstniška zabava zadevanje z lizan- 
jem krastač. Če bi obliznili tole žabico, bi vas pos- 
lala na potovanje brez povratka. 


Ali z uživanjem majhnih količin strupa res razvi- 
jem odpornost? 

Da in ne. Nekateri strupi so tako močni, da bi tudi ob 
mikroskopskih dozah pustili resne posledice na orga- 
nizmu. Spet drugi nam dovolijo razviti toleranco. V to 
skupino spada večina drog, vključno z nikotinom in 
kofeinom. Vsekakor pa je strupenih snovi v okolju to- 
liko, da se ne morete ubraniti vseh. Poleg tega imamo 
za večino strupov protistrupe. 


Kaj je najbolj strupena stvar, ki je pri roki? 
Oleander. Majhnega otroka lahko ubije že en sam 
prežvečen list. Za odraslega jih potrebujete kakih 
dvajset. Pustite ga pri miru! 

edijski odziv na izid Grand Theft Auta 

4 je bil klasičen. Nepoučen, hujskaški, 

prvožogen. Najprej so začeli lajno o 

nasilnih igricah vrteti tuji mediji, nakar 

so sklede pristavili naši prepisovalčki z 
interneta. Neumnih vesti je bilo kar dosti, od Žurna- 
lovega 'Grand Teht Auta' do Budilke na Radiu Hit, 
kjer so igre pospravili v isto košaro z risankami in 
zaskrbljenim mamicam polagali besede v usta z 
vprašanji "A vi mislite, da nasilne igre škodujejo ot- 
rokom?" Res čudno, kakšni so bili odgovori. Bolj kot 
sem govoril, da starostne oznake ne obstajajo brez 
razloga, manj so me slišali. Kaj šele, da bi me kdo 
kaj vprašal v zvezi z bistvom tematike. Ampak pred- 
njačila je oddaja Svet na Kanalu A, ki se itak razraš- 
ča na račun lažnega senzacionalizma. Objavili so 
dva prispevka (v iskalnik na 24ur.com vpišite bese- 
do 'moralno', da pridete do članka o moralno sporni 
računalniški igirici), ki sta bila tako polna traparij, da 


Če bi si v Svetu nad GTAA takole umila roke, lase 8 stasita vimena ka- 
ka tovrstno brhka novinarka, bi bili bolj polni razumevanja. 


bi lahko z njih razlagami napolnil več strani. Splošna 
tema je kajpak ta, kako GTA4 negativno vpliva na 
mladež in kako poveličuje nasilje (po njihovo ga na- 
grajuje s točkami - smeh), kar je stara lajna, ki jo 
vedno najbolj gonijo tisti, ki se na stvar ne spozna- 
jo. Navedeno je, da lahko pretepaš starejše ljudi, kar 
je izmišljotina. Navedeno je, da voziš pijan, čeprav je 
to zelo slaba ideja, tako kot v resnici. Prikazani so 
prizori seksa - iz neuradnih modifikacij. In tako dal- 
je. Breznica, greznica. Najhuje pa je, da oba prispev- 
ka le bežno omenita, da je GTA4 že vnaprej namen- 
jen le starejšim od 18 let, in niti pod razno ne zmore- 

ta ugotoviti, da je tako z namenom. Ker se mlajši 
osredotočajo na to, DA si lahko v igri nasilen, sta- 
rejši pa na to, ZAKAJ si nasilen. Ter kaj to prinaša. 
Niko Bellic, osrednji lik v igri, pove, kaj, ko ugotovi, 
da ga je njegovo početje stalo človečnosti in da noče 
biti več tak. Če bi vsaj eden od teh novinarskih bum- 
barčkov zadevo preigral, bi to vedel. 

Ugotovitev, da gre za medijsko manipulacijo, je res- 
nična le delno. Prispevka sta res manipulativna, ven- 
dar se od resnične manipulacije ločita v pomembni 
točki. Tisti, ki so ju ustvarili, se namreč na tematiko 
spoznajo tako malo, da niso sposobni prave manipu- 
lacije, ampak le trobezljajo v tri krasne in tipajo v 
mraku. 

Za ilustracijo, za kakšno neumnost gre, naj navedem 
hipotetičen prispevek o novem vojnem filmu. Novi- 
nar, ki gleda samo jutranje risanke in Big Brotherja 
ter o vojnih filmih nima pojma, bi si ogledal uvodnih 
pet minut. Nato bi sestavil tekst, kjer bi film obtožil, 
da propagira nasilje, ker so v 
njem nasilni prozori, ter ga 
podkrepil s kadri iz Platoona, 
Tanke rdeče črte in Reševa- 
nja vojaka Ryana. Naposled 
bi v studio povabil psihologa, 
ki bi mu zastavljal ravno pra- 
va vprašanja, skupaj pa bi 
gladko prezrla, da je film, o 
katerem piše, namenjen od- 
raslim in da je krvav s poan- 
to. Poanto, nasprotno od tis- 
te, ki izstopa na začetku. Kaj 
mislite, kaj bi se zgodilo s ta- 
kim pikzigmarjem? V normal- 
ni državi z normalno medijs- 
ko hišo, ki ima normalnega 
urednika, bi letel iz službe. Pri 
nas? Nikome ništa. 

Uredniku oddaje Svet in nje- 
govim stanovskim kolegom, 
ki se na računalniške in video 
'igrice' spoznajo toliko kot na 
kvantno fiziko, zato polagam 
na srce, naj za spremembo 
naredijo nekaj koristnega, na- 
mesto da širijo cenen strah 
med mamicami in dedki. Če 
hočejo govoriti o nasilnih ig- 
rah, naj odigrajo GTA4 do 
konca in pri tem poslušajo, 
kaj jim hočejo avtorji pove- 
dati. Nato pa naj odgovornim 
politikom zastavijo tale vpra- 
šanja. Prvič, zakaj smo poleg 
Luksemburga, Cipra in Ro- 
munije edina država v Evrop- 
ski uniji, ki niti najmanj ne 
upošteva starostnih oznak. 
Drugič, čemu lahko pri nas 
vsak pokovec kupi GTA ali si 
gre v Kolosej ogledat najbolj 
krvav film. In tretjič, zakaj lahko (na primer) v Big 
Bangu v ljubljanskem BTCju vsakdo do nezavesti špi- 
la GTA4 ter GTA: San Andreas, čeprav imata obe igri 
rating 184. Če te podalpske dušebrižnike tako nepo- 
pisno skrbi, kako bodo ubogi otroci umrli ob gledan- 
ju elektronskega nasilja, zakaj potem ne primejo bika 
za roge, namesto da ga šlatajo po jajcih? 

Res pa je, da to že nevarno diši po poštenem, odgo- 
vornem novinarstvu. Bi lahko celo kdo zaslužil svojo 
plačo. 


Sneti 

Uradna lestvica revije JOKER 
ALPRESS d.o.o., Dunajska 5 
1009 Ljubljana, MUH. JOKER.SI 

NAJBOLJ IGRANE ZADNJEGA ČASA 
I5RA: 


HALF-LIFE 2 EPISODE Z 31 
02. čšu 3: KAHE'S HRATH 72 
93. HORLD OF MARCRAFT ss 
64. ZRYSIS 91 
6T5 PROLOGJE 75 
86. THE SIM5 2 38 
£?, NFS PROSTREET 9 
88. SUPREME COMMANDER 92 
99. PRO EVO SOCCER 2088 75 
io, CMLL OF ODUTI 4 

STRANKE NEJBOLJ UAKAJJ NA 
- 6TA 4 Za PE 
- STARČRAFT Z 


NAGRAJENCA ZREBANJA 

< Jure Pelkič iz ULE 
(igta ena velika 

< Dejan Sajšek iz Grobelnega 
(igra ena nič manjša) 

Kdaj bodo ženske enakopravne 
z moškimi? 
Ko bodo tri naenkrat lahko 
scale v eno školjko. 

NAJBOLJ PRODAJANE IGRE 
PREfEKLEGA MESECA: 


GRANJ THEFT AUTO 4 (P53) 
d2. 6T5 PROLOGVE (F53) 
ASSASSIN'S ČREED (PS3) 
64, THE SIMS 2 DELUŽE (PC) 
5. 6TA VICE CITY (PC) 

66. SOD OF kAR (PSI) 
67. 6TA SAN AMDRERS (PS2) 
d8. CALL. OF DJIY 4 cPS3). 
69. SINS 2 FREE TIME (PC? 
ARMY OF THO (PS3) 


Sponzor naj prodajanih: 

IGROVJE 


a prvi pogled je arkadna dirkačina 

Trackmania nekaj, kar mimogre- 

de zaobvlada vsako dete. Za nad- 

zor nad avtomobilčkom uporabl- 
jaš le štiri knofe (pri čemer onega za žlajf 
pritisneš bore malokrat), in zdi se, da je 
kot ovca, privezana na havbo ferrarija, 
mežikaš v hitrost. Če igranja ne dojameš 
v petih sekundah, je čudno, da zmoreš is- 
točasno dihati in poslušati. Igra ne pozna 
naprednejših arkadnih mehanik v slogu 
Burnouta, Outruna in Wipeouta, dolgih 
driftov, rabe nitra, orožij, vožnje v zavetrju 
za turbo. Pritiskaš plin, drezaš knofa za le- 
vo in desno - to je vse. Občutek je tak, 
kot bi šofiral igračke, izbor vozile pa v 
skladu z najstarejšo dobo iger. Uradne li- 
cence? Ha, ha. To ni Need for Speed z 
nafrfuljenimi jeklenarji, filmsko predsta- 
vitvijo, lišpanjem (kaj šele šraufanjem) 
avtov, pripovedjo, mlekaricami, animaci- 
jami. Manjkajo celo umetnopametni nas- 

protniki, saj si v puščavniškem na- 


NATIONS 
FOREVER 


Trackmania United 

Forever nima obi- 

čajnega dema, mar- 
več je Nadeo igrarskemu 
občinstvu dal kraljevsko darilo. To je nje- 
na zastonjska okleščena verzija TM 
Nations Forever, ki jo najdete na tome- 
sečnem ploščku ali na www.trackma- 
nia.com. V primerjavi s TMUF je revna, 
saj vsebuje le eno okolje, eno vrsto vo- 
zila in 64 prog. A to je še vedno orenk 
kos vsebine, s tem, da se proge vijejo 
po hitrem asfaltu, po katerem drvijo 
zabavne formulice. Omogočena sta ta- 
ko enoigralstvo (s primerjanjem rezul- 
tatov in nabiranjem kolajn vred) kot 
multiplayer, zaradi česar ni čudno, da 
je strežnikov ter igralcev kot peska. 
Res je, da se 40 dolarjev za United For- 
ever po tej krepki joti zdi veliko. A po 
drugi strani dobiš težje izzive, športne 
bolide, terence, tri dodatne moduse ter 
ustvarjalna orodja. Za nameček imaš 
izbiro: plačaš lahko 6 $ za enomesečno 
naročnino ali 25 zelencev za pol leta. 
Lastniki prejšnjih verzij pa morejo re- 
gistracijske ključe spremeniti v Track- 
manijin drobiž. 

Sluvsasi s Anin 
UL 


60 
Trackmania United in Nations Forever podpirata tudi analogni nadzor, 
recimo s ploščkom ali volanom, kjer je moč nastavljati mrtvo cono ter 


občutljivost. Je prijetnejši od digitalnega, saj je treba manj tapkati. 


0;04,98 295 
Da igralna mehanika ni od muh in da je preprostost varljiva, dokazuje to, 
da je zastonjska inačica TM Nations Forever poleg iger Warcraft 3: The 


Frozen Throne, Ouake 3 in Counter-Strike četrti naslov na tekmovanju Elec- 
tronic Sports World Cup, ki se bo odvilo tudi v Sloveniji. 

Posebej fino je klepanje predstavitvenih videov za proge, kjer je moč vs- 
tavljati učinke in si sploh dati kreativnega duška. Datoteko nato izvoziš v avi 
in jo zadegaš na splet, da se čudi mlado ino staro. 


činu vedno sam ali v družbi duhcev, se 
pravi posnetkov voženj. 

V izdelku malega francoskega razvijalca 
Nadeo tako ni praktično ničesar, na kar 
so nas navadile spektakularne dirkalni- 
ce velikih studiev. Zato ne gre nikomur 
zameriti, če bo imel Trackmanio za na- 
zadnjaško, brez vzdušja in širše poante 
ter preveč enostavno. A Bog se skriva v 
podrobnostih. Furanje resda poštekaš 
nemudoma in otroci ter neznalčki lahko 
gasirajo kot nori, za kar na bolj pre- 
prostih progah niti niso kaznovani. Ven- 
dar špil za dobre čase in trohico uspeha 
na kasnejših dirkališčih zahteva dosti 
vložka. En element tega so steze, ki so 
lahko ravno zato, ker igra ni pripeta na 
resnični svet, precej odbite. Veliko jih je 
sicer normalnih, a ne manjka priložnos- 
ti, kjer se namesto po mestnih ulicah in 
uradnih pistah zapodimo po cestah vi- 
soko nad tlemi, frčimo sto metrov v luft, 
pri čemer opisujemo zasuke in rotacije 
v vseh smereh, padamo skozi luknje v 
podlagi ter norimo po stezah, ki opisu- 
jejo polne lupinge. Pod kotom 45 sto- 
pinj. V oblakih. Tovrstne norišnice ne 
pomnim od Stunt Car Racerja izpred 
dvajsetih let. Poleg tega ni nujno, da do 
cilja vodi linearna pot, temveč se lahko 
izgubiš v grozdu sekajočih se steza. 
Drugi del čarobnosti tiči v vožnji odziv- 
nih štirikolesničkov. Res je, da se vola- 
niziranja priučiš takoj, ampak to ne po- 
meni, da je plitko. Ker gare reagirajo 
nemudoma, lahko na končni čas vpliva 
en sam pritiskec tipke, en sam trzaj po- 
zornosti. V ovinku se malce preveč pos- 
taviš na eno stran, kar se zgodi v delčku 
sekunde, in idealna linija gre po zlu. Ali 
na rampo prinoriš za spoznanje pos- 
trani, zaradi česar pristaneš v reki na- 
mesto na cesti. Oziroma letiš skozi pre- 
dor, ves vesel, ker imaš največjo hitrost, 
nakar ravno ta povzroči, da se na kuclju 
odlepiš od tal in butneš v strop. Se pra- 
vi, da moraš brzino zmanjšati - toda ka- 
ko? In kdaj? Prej ali potem? Boš zaviral 
ali spustil plin? Tipko držal ali kratko 
pritiskal? Take zadeve v normalni dir- 
kačini na dolgi rok niso bistvene, v 
Trackmaniji pa je ravno od njih odvisna 
odličnost. Časovna razlika med prvim 
in desetim je lahko na videz minimalna, 
manj kot sekundo, vendar je v okviru 
igralnega sistema orjaška. Odločitve je 
treba sprejemati v stotinkah sekunde in 
biti maksimalno skoncentriran, tako da 
med igranjem zapadeš v neke sorte vz- 
neseno zamaknjenost. Zaradi vsega te- 
ga odsotnost računalniških tekmecev, s 
katerimi bi se drgnil in trkal kot v tipski 


dirkačini, niti ni minus, saj imaš dosti dela sam s sabo 
in z okoljem. Lepa pozornost do igralca je tipka za in- 
stanten reštart, ki te brez zamika postavi na začetek 
ali prejšnji nadzorni točki. Težko je izraziti navdušenje 
nad tem, kako praktična je ta opcija ob vseh tečno za- 
mudnih restartih v konkurenci. 

Če v TM United Forever ne ugledamo zgodbe, to še ne 
pomeni, da igri manjka vsebine. Puščavniku je na- 
menjen niz izzivov, ki šteje nič manj kot 265 raznoli- 
kih prog, zadeganih v štiri moduse: race, platform, 
stunts in puzzle. Race je dirka na čas; smisel platfor- 
ma je doseči cilj tako, da prečkaš čim manj nadzornih 
točk na razvejanih stopnjah, kjer je treba frčati čez 
prepade; v stunts z akrobacijami na poligonih nabiraš 
točke; medtem ko je najbolj izviren način puzzle. Tako 
kot na klasični dirki je treba cilj doseči v odmerjenem 
času, vendar moraš prej v praktičnem urejevalniku iz 
danih kosov ustvariti progo od štarta do cilja. Zabave 
polna skleda, če imaš nekaj ustvarjalne žilice, saj re- 
zultat ni odvisen le od tvoje vozniške spretnosti. Na- 
mečkoma je vsak način razdeljen na pet težavnosti, ki 
nanizajo sedem grafično različnih okolij in prav toliko 
vrst avtov. Dotični se ločijo na formulico, šajtrgo za 
rally, snežni poltovornjak, terenec, ameriški muscle in 
izvedenki športnega bolida. Po lastnostih si niso ena- 
ki: enim bolj odnaša zadek, druge laže prevrneš, tretji 


O:19,11 


O V solo tekmuješ z vnaprej posnetimi ali z neta pobranimi duhci. 
Tele puščice so drugače edini turbo. Moč je odvisna od barve. 


0:56.35 


— Še en element je odsotnost zemljevidka, tako da se je treba proge 
piflati. Igro pa tržijo na trackmania.com, na Steamu in na ploščku. 

so manj odzivni, četrti hit- 
rejši, peti spretneje vozijo iz- 
ven asfalta, šesti so veseli 
driftači. Gotovo bo vsakdo 
naletel na avto, ki mu ne 
paše, vendar je tako zato, 
ker so Nadeo pokrili dosti 
okusov. Nekateri igralci bo- 
do bolj uživali v tehničnem 
driftu, drugi v blazneče hitrih formulicah, tretji v pos- 
kakujočih pickupih. Avto je za vsak izziv določen vna- 
prej, a ne zaradi nesmiselnega ograjevanja, temveč 
zato, da ima vsakdo enake pogoje za vožnjo na rekord 
in zbiranje bronastih, srebrnih ter zlatih odličij, kar je 
poanta Trackmanije. 

To bi bila seveda bolj kisla lastnost, če bi bila TMUF 
omejena na eno računalo. (V tem primeru ni razdel- 
jenega zaslona, temveč izmenjavanje na vročem se- 
dežu za osmerico.) Ampak ni. Lahko jo furaš po lo- 
kalni mreži, prava slast pa se razkrije, ko si povezan v 
internet. Tedaj postaneš del globalne skupnosti, ki 
sega od Evrope prek Amerike do Azije. To ni nič čud- 
nega, saj je United Forever četrta izpeljanka izdelka, 
ki je uletel koncem leta 2003. V tem času je Track- 
mania postala fenomen, ki ga igrajo stotisoči. Z nabi- 
ranjem medalj in piljenjem izidov ob povezavi z os- 
rednjim strežnikom torej tekmuješ z 
maso ljudi, ne le z vnaprej postavl- 
jenimi umetnimi mejniki. Pri tem je 
upoštevan kup posameznih držav in 
njihovih regij. Slovenija je na primer 
razdeljena na Notranjsko, Štajersko, 
Primorsko in tako dalje, s tem, da 
rekorde, kolajne ter spretnostne toč- 
ke primerjaš z igralci znotraj teh re- 
gij, nato držav in končno sveta. Pos- 
redno s tem med sabo tekmujejo 
narodi. Le ne misli, da boš razturil 
mimogrede, saj je nadrkancev dosti 
in za visoke uvrstitve boš garal. Na 
videz to ni problem, saj si lahko 
snameš duhca vožnje kogarkoli in 
tako preštudiraš tehniko. Toda eno 
je gledati, drugo pa peljati. In še ena 
zvijača je prisotna: progo lahko va- 
diš, kolikokrat hočeš, ko želiš obja- 
viti uraden čas, pa moraš pognati lo- 
čeno dirko, plačljivo z navidezno va- 
luto v igri (copper). Ta drobiž prej- 
meš tako za uspehe kot za zagon 
igre vsak dan, tako da ti ga teore- 
tično ne more zmanjkati. Vendar gre 
za psihologijo: ko voziš uradno, pač 
voziš uradno, in če ti spodleti, moraš 
za nov poskus odšteti novce. Neka- 
terim bo sistem šel v nos, a treba je 
priznati, da prav zato rekorde toliko 
bolj spoštuješ. 

Internetna plat se z vsemrežnimi le- 
stvicami ne zaključi, saj zajema še 
dva pomembna vidika. Eden je nor- 
malni multiplayer, ki na eni stezi 


"o m sm 


(<A): 


36 


slih a — m 
z4 
—- <4 
ad si 
ee — 2 e 
pa To - J 
aa. ! m Ke — a. » 


oo» Et a! 
Eo: 
— Urejevalnik prog je sprva videti precej beden, vendar je z delom in 
potrpežljivostjo v njem moč ustvariti takele piste. 


hkrati podpira več kot trideset igralcev. Pridružiti se je 
moč dirkam ali jih gostiti v petih načinih, ki segajo od 
time attacka (tekmovanje za rekord v odrejenem 
času) prek vožnje krogov do akrobacij, pokala (niza 
tekem na različnih stezah) in obračuna dveh moštev. 
Gneča je povsod le navidezna, saj se ne moreš v ni- 
kogar zaleteti, je pa res, da ti trume konkurentov vča- 
sih zastrejo pogled. O spletnem multiju izrekam lepe 
besede, saj na spodobni povezavi leti brez kanca za- 
mika in omogoča urno, neboleče pridruževanje ter 
postavljanje strežnika. Druga plat nalinijstva pa je del- 
jenje vsebine s skupnostjo. Notranji brskalnik nudi 
pregled in dolpoteg vsega mogočega, kar je ljudstvo 
naklamfalo. Ti je zmanjkalo uradnih prog? Ni proble- 
ma, naokoli se valja na stotine doma narejenih. Si sit 
obstoječih kožic in 3D modelov avtomobilov? Frišni 
so le klikot proč. Tako kot modi. Za nič ni treba pla- 
čati resničnega denarja, le navidezni drobiž. Na voljo je 
še kup novic, vadnic za ustvarjanje, forumov ... To pa 
zato, ker Trackmania privzeto vsebuje močne ureje- 
valnike prog, kožic in videa. Vsa tri orodja so sprva 
rahlo neintuitivna, tako kot ves menijski sistem. A z 
nekaj volje ter časa se jih priučiš in odtihmal špil ni le 
dirkačina, temveč z globalno vasjo povezana ustvar- 
jalna aplikacija, kjer zna sestavljanje pist nuditi še več 
užitka kot drvenje. 

Vse kakopak ni rožnato. Podoba je kljub dodelavam, 
ki so jih opravili od prejšnjeletne verzije United, steril- 
na in prazna, saj kljub načeloma lepim učinkom vse 
deluje plastično ter umetno. Enako splošen je zvok. In 
dejstvo je, da bo Trackmania United Forever za do- 
ločene arkadne švigače pretirano enostavna in pre- 
malo napredna. Nekateri bodo celo tako trmasti, da 
igri, ki ni podobna NFSju, ne bodo dali priložnosti. 
Ampak hej, kakor želijo. Njihova izguba, če nočejo 
okusiti izredno zabavnega špila, ki ga lahko igraš ne- 
kaj minut ali ves dan in se ga kljub instantni priučitvi 
trudiš mojstrovati ne dneve, ne tedne, ampak mese- 
ce. Prvi pogled se le redko tako moti. 


TMUF je kul arkada, v kateri je ravno tako Za 
bavno dirkati kot narediti NU O Ura in poSneti video. 
86 rs do v potreba po hitrosti in tehniki 

v enem v odbite proge v dosti 
vsebine v vez s široko skupnostjo v orodja za 


urejanje spodbujajo kreativnost v za nekatere bo 
preveč poenostavljena x sterilna izvedba x 


vsak takoj igra, a mojstruje malok- 

EFA Euro 


mesne inačice EAjevega zastavonošnega no- 
gometa FIFA, ki jih izdajajo ob svetovnih in 
evropskih prvenstvih, so tradicionalno uboge 
jerice, saj nastanejo v kratkem času brez vizije 
in so namenjene zlasti tešenju potreb navadne rulje. 
Ta se ob takih dogodkih pač spomni, da bi bilo kul 
malo brcati ali kaj takega darovati e-navdušencu, kra- 
vatarji pa prevračajo kozolce in si režejo prsne brada- 
vice, da ji ustrežejo. Da je tako, vidimo, če se spom- 
nimo predlanskega 2006 FIFA World Cupa (J154, 
67) in že kar starega UEFA Euro 2004 (J130, 73). 
Nič čudnega ni, da je novi Euro FIFA 08, odeta v bar- 
ve evropskega prvenstva, ki bo junija teklo v Hajder- 
landiji und Milkadorfu. Forumski navdušenci bodo si- 
cer debatirali o spremembicah igralnega sistema, ki 
naj bi akcijo naredile dostopnejšo redneckom. A v ve- 
čini pogledov je tole na zelenici lanska FIFA s prvim 
dotikom, ročno nadzorovanimi podajami, pobudo 
moštev, pojemanjem kondicije in splošnim občutkom 
pri igranju vred. Samo da tu ni klubov, temveč repre- 
zentance, ki so z nekaj izjemami (Nizozemska, Srbija, 
Rusija ...) uradno licencirane. 

Največja špilavska novost je tako imenovani 'kick 
stick', se pravi desna analogna gobica na joypadu ali 
shift -- smerne tipke na klamfa- 
lu, ki jo uporabiš pri prostih 
strelih in enajstmetrovkah. Z le- 
vo gobico, križcem ali normal- 
nimi tipkami nameriš, kamor bi 
rad, da bo okroglo usnje letelo; 
nato desno gobico pomakneš 
nazaj, da nogometaš začne te- 
či, oziroma uporabiš shift in 
puščice; ter naposled izvedeš 
brco s premikom naprej v 
ključnem trenutku, s čimer od- 
rediš silovitost. Možno je še do- 
dajanje vrtenja žoge (spina). 
Novost je kar prijetna in vzduš- 
na, čeprav bistveno večje na- 
tančnosti ne dosežeš. Pravza- 
prav je nekaj časa nasprotno, a 
navsezadnje lahko tisti, ki jim 


€ Videz je kajpak malenkost drugačen kot pri Fifi. Toda kakih pomem- 
bnih sprememb akcije na zelenici UEFA Euro 2008 ne vsebuje. Kot rekši 
v uvodu, to so vmesni izdelki, v katere ne gre zares dosti truda. 


gre učenje novih elementov na 
jetra, uporabljajo stari sistem. 
Najbolj opazna pridobitev je 
kick stick pri izvajanju penalov 
- napeti kazenski streli so kot 
nalašč, da s prijateljem sedeta 
pred monitor ter si data duška. 
Enajstmetrovke so le en način, 
v katerem se je moč udejstvo- 
vati. Med fizle za puščavnika 
spada še urjenje, nakar je tu 
pričakovani turnir treh dolžin 
(kvalifikacije s prijateljskimi 
tekmami in brez, direktno sode- 
lovanje na Euru). Sledi modus 
captain your country, izveden- 
ka be a pro iz Fife, kjer se s še 
tremi soigralci v določeni repre- 
zentanci (vsakega lahko nadzo- 
ruje računalo ali kolega) v kvalifikacijah ter na prven- 
stvu boriš za uspeh svoje ekipe in za status kapetana 
v njej. Tvoj žogobrcar se razvija, problem pa je, da se 
ti umetna pamet ne prilagaja najbolje. Jasno, v Fifi 08 
je imela slične težave. 


€ Prizor veseljačenja naše reprezentance zadnje čase ugledamo samo pri 
zmagah nad Kampučijo in Pakistanom. To je vse, česar smo sposobni. 


Največ pozornosti samotarjev 
bo deležen spodobni modus 
european campaign, kjer izbe- 
reš državo in se lotiš izzivov, 
razmetanih širom Evrope ter še 
nekaterih regij. Kampanja zah- 
teva, da na različne načine (obi- 
čajen, be a pro, penali ...) op- 
raviš s kupom moštev, se pre- 
biješ na avstrijsko-švicarski 
turnir in ga osvojiš. Z uspehi 
dobivaš točke, ki jih porabljaš 
za dobrotice v slogu žog in na- 
lepkic za album. Če je Panini- 
jev, ne vem, a zbirateljska žilica 
naredi svoje. 

Euro 2008 za računala torej ni 
slab žogobrc. Igra se čisto v re- 
du, saj je Fifa z letnico 07 poš- 


€ S penali sem se zabaval skoraj bolj kot s tekmami. Škoda, da EA ni pos- 
krbel za njih spletno verzijo, če že ni mogel urediti vsemrežnega turnirja. 


teno prevetrila stari način in se približala Pro Evu, sa- 
motarju nudi dosti opravkov ter uvaja vzdušne penale. 
Ampak drugih sprememb, kot sta vandranje po izzivih 
v kampanji in kick stick, pravzaprav ni. Lahko bi do- 
dali bolj razgibano jemanje žoge in še marsikaj v igral- 
nem sistemu, ki se na dolgi rok zazdi malce enoličen, 
ter pohitrili zamudne menije. Kljub licenci manjka vz- 
dušja, saj je vse skupaj videti kot Fifa, v kateri gode- 
jo državne himne. Umetna pamet posameznih repre- 
zentanc ne nadzoruje baš samosvoje, saj se manevri 
Luksemburga ne razlikujejo opazno od francoskih. 
Nadalje je tu zanemarjena spletna plat, saj so na liniji 
zgolj navadne rangirane in nerangirane tekme ter klu- 
bi igralcev, v istem grdem vmesniku kot zmeraj. Kje 
so battle of the nations iz inačice za XB360 in PS3, in- 
ternetne lestvice držav, vsemrežni turnirji?! 

To je pač samo del splošne tragedije, ki izvira iz de- 
jstva, da na svojih crysisovskih mašinah za jurje evrov 
gledamo igro, prirejeno playstationu 2. Nič nimam 
proti tej legendarni konzoli, toda naj bo igra primerna 
sistemu, na katerem teče, in mnogi peceji so tako na- 
predni, da je posiljevanje z inferiorno inačico kriminal. 
Lastniki PS3 in xboxa 360 pa so, enako kot pri NHLu, 
deležni nadmočne izvedenke z moderno srčiko, ki 
digitalni fuzbal ponese na naslednji nivo. Da v njej ni 
evropske kampanje, je slaba tolažba. 

Saj bi izrekel grdobije na rovaš izdajatelja, ampak 
vem, da ne bo nič zaleglo. Ostane le upanje, da bodo 
pri Fifi 09 ugledali luč in PC izravnali s konzolami tre- 
nutne generacije, tako kot mu pritiče. 


Je Franci Kek res tak pek, da mora zahrumeti 
Sneti? 


obče v redu fuzbal v kick stick in 
vzdušne enajstmetrovke v dosti 
opravka za puščavnika v razočara- 
joče nalinijstvo x dostikaj ni popravljeno x manko 
turnirskega vzdušja x čemu moramo na PCju gle- 
dati verzijo za PS2?! x 

GEMIJALNO 


Naj vaša igra postane še bolj adrenalinska. 


Logitech" G25 Racing Wheel 
Volan s šest stopenjskim menjalnikom in pedalom za sklopko 
ter sistemom povratnih sunkov z dvema motorjema. 


imon the Sorcerer 4 


ačetni dogodivščini Simona Čarovniškega sta 
izšli v prvi polovici devetdesetih let prejšnjega 
stoletja. To je bilo zlato obdobje zvrsti, ki je 
rodilo same prvovrstne predstavnice, od kate- 
rih so se mnoge za večno zapisale v avanturistične 
anale. Dandanašnji žanr doživlja navidezni preporod, 
vendar je pod številčnostjo bore malo kako- 
vosti. Ne samo, da ni napredka, celo naza- 
dek je. Četrti Simon je dober primer takega 
trenda. 
Avtorji so sicer zavedli neumnosti 3D ek- 
sperimenta v tretjem Simonu in se vrnili v 
klasičen način, a vseeno so naredili brez- 
vezno ter nesmiselno igro, za katero jih je 
lahko sram, da jo prodajajo. Nekatere z 
AGSjem izdelane zastonjkice so namreč na- 
pram temu remek dela. Slab je že prvi vtis. 
Nekaj zaradi obče, nerazložljive neprivlač- 
nosti, nekaj pa zato, ker je takoj dostopnih 
čuda lokacij, po katerih brez kakršnekoli 
potrebe poberemo kup robe. Rezultat tega 
je, da imamo po pol ure igranja v klobuku, 
kjer Simon hrani plen, poldrugi ducat stvari 
brez kakršnegakoli smisla. Ajd, razumem, 
da vzameš očitno rdečo žogo na travniku ali 


€ Calypso je lik od prej, njegova joškata žlahtnica Alix prav 


tako, drugače pa se igra ne opira na predhodnike. 

seks lutko sredi puščave, a večino opreme bi moral 
pobrati šele, ko se pojavi potreba po njej. Pusto- 
lovščina vendarle ni le paberkovalnica predmetov. 
Da je ta zavoženost še večja oziroma bolj opazna, 
poskrbi tudi vmesnik. Pa ne zavoljo nerodnosti ali 
nepotrebne zakompliciranosti, marveč zaradi popre- 


CO Na vsakem zaslonu je sicer veliko 'vročih točk', a koristi 
od večine ni. Kar je za pobrati, kurzor že takoj pokaže. 


proščenosti. En gumb je za Simo- 
na dovolj, saj se kurzor nad vzem- 
ljivimi predmeti spremeni v rokico, 
nad preostalimi pa v uč. To pome- 
ni, da uletiš na lokacijo ali v bajto, 
kjer je vrsta raznoterih splošnih re- 
či, selektivni kazalec pa nam pove, 
da utrgajmo regratovo lučko, za 
katero sicer ne vemo, kaj bi z njo, 
ampak bo zagotovo slej ko prej 
prišla prav. Skratka, tak pristop je 
čezlesen in beden, občutek pa 
skrajno vtirjen. Nekaj logike bi le 
moralo biti, saj ima troganje prave- 
ga bolšjaka s sabo za posledico le 
jalovo preizkušanje vseh sort kom- 
binacij, na katere coprnjak odgo- 
varja tako generično, da bi mu tis- 


PT 50 LIKO See 


to njegovo klafeto najraje v rit porinil. Avtorji namreč 
pri puzlah niso pokazali nikakršne naprednosti in 
raznolikosti. Vse je rešljivo na en sam način in če kak 
igralec misli, da bi se dalo nekaj urediti tudi drugače, 
je neumen. Tako recimo nucamo posodo z vodo, da 
vanjo zadegamo magnetno iglo, ki bo rabila kot 
kompas. Četudi imamo pod kapo vedro in lonec, re- 
ka z nizkim bregom pa je za vogalom, to ne bo delo- 
valo, zato moramo nekje šunjačko ukrasti mačkino 
skodelo z vodo. In sličnih situacij je še mnogo. 
Pretirano težavna igra to ni, zakaj poleg tipke, ki os- 
vetli vse vroče točke, imamo še beležko z zapiski in 
tremi stopnjami namigov. Vsekakor pa je dol- 
gočasna, povečini z zelo elementarnimi problemi in 
rešitvami, ter precej dolga, a samo na račun z lopa- 
to nametanih predmetov in orehov. Od stare slave je 
ostalo bore malo. Dobro se spominjam, da je bil iz- 
virnik smešen še in še, ta pa samo posiljeno duhoviči 
brez kakršnekoli domiselnosti. Poznavanje prejšnjih 
delov seveda ni obvezno, saj je navezav manj, kot bi 
jih pričakoval. Nekaj starih znancov vseeno sreča- 
mo, denimo Močvirkota in čarodeja Calypsa, to pa je 
tudi vse. Zlobca Sordida to pot sploh ni. Za nameček 
je pravljična dežela, v kateri najdemo televizorje in 
kalkulatorje, neposrečena. Tako kot celoten izdelek. 
Ne priporočam! 


sreča starega znanca, a 
snidenje je duhamorno. 


Paradox 


C Pri razvoju je sodeloval tudi Mike Woodruffe, ustano- 
vitelj Adventure Softa in oče Simona the Sorcererja. 


Fini novi popusti za naročnike! 


S RE Pn 


PRVO LETO .... 20% 
DRUGO LETO .... 
TRETJE LETO .... 


OD PETEGA LETA NAPREJ .... 


25% 


PRYO LETO .... 15% 
pRVGO igro .... 20 
TRETJE LETO .... 
OD PETEGA LETA NAPREJ .... 


35% 


Omenjeni popusti februarja samodejno stopijo v veljavo za vse obstoječe naročnike. 
Kdor se odjavi, bonus (zgubi. 

ni 


THE SETTLERS: "— "ao 


THE EASTERN 
REALM 


bisoft rad kuje železo, dokler je 
U:: Pri graditeljsko-upravi- 

teljski seriji naduspešnih Nase- 
ljenčkov ni nič drugače. Tako smo 
komaj pol leta po izidu njihovega 
šestega nadeljevanja, The Settlers: 
Rise of an Empire (J171, 73), dobili 


O scenariji delujejo bolj zrelo in z novimi prijemi. Primer je ta 
klasična obrambna podnaloga, kar smo v originalu pogrešali. 


dodatek te očalom prijazne strategije. Prav naslov 
The Eastern Realm odraža največjo novost: novo in 
samostojno polovično kampanjo, ki poteka nekje na 
domišlijskem Jutrovem in katere osmero scenarijev 
vsebuje številne podnaloge. 

Zaplet je precej banalen: obskurna vzhodnjakarska 
boginja viha nos nad našo prisotnostjo v jugovzhod- 
nih deželah, ki smo jih osvojili v originalu, zato zgan- 
ja direndaj na trgovski poti v terorizirano mogulsko 
ruljevino Hidun (hindu?), od koder ni več nobene ka- 
ravane, ne glasu. Ker to ni povšeči niti tamkajšnjim 
prebivalčkom, se nam kot edina nova junakinja pri- 
druži lokalna princesa Saraja, ki zmore poceniti 


Stoj strip. Na 

CO Puščave je več kot na pretek in rodovit- 
nega zelenila malo. Pa še to je del leta 
neuporabno brez vode v bližini. 


stroške trgovanja in izsiliti harač pri za- 
veznikih. 

Poleg nove, po kariju dišeče kampanje in 
fukabilne superženske je vredno omeniti 
klimo, ki poleg nove flore (palme, mang- 
rove, gobe) in favne (ježevci, mungi, tig- 
ri) odraža monsunske značilnosti. Izmen- 
jujoča sušna in mokra obdobja otežujejo 
pridelavo dobrin, kar so uravnotežili z no- 
vima objektoma. To sta vodnjak, kjer 
hranimo vodo za požgano žito, in avtoma- 
tizirana trgovska postojanka, kjer lahko 
kompenziramo splesnele pletenine. Vrnil 
se je poklic geologa, ki pa tokrat ne odkriva novih ru- 
dišč, marveč za goli keš znova napolni obstoječa in 
poskrbi za zvrhane vodne luknje. Novost je tudi grad- 
nja okrasnih objektov, kar godi čutu za estetiko igral- 
ca in settlerjev. Prenovili so nalinijskost, dodali nekaj 
samostojnih in medmrežnih scenarijev ter poglancali 
nekaj starih grehov. Tako je moč igranje dva- in 
štirikratno pohitriti, kar pride prav, saj nabiranje do- 
brin ni ravno bliskovito. 

Kljub vsemu pa je novosti premalo in predvsem 
kampanja bi morala biti daljša, da bi dodatek upra- 
vičil svojo ceno. Yohan 


Ubisoft 25 EUR 


pkojzaljaveni 


THE SIMS 2: 
KITGHEN 8% BATH 
INTERIOR DESIGN STUFF 


edem razširitev in pet dodatkov kasneje prihaja 
S šesti od slednjih, torej nov kup(ček) pohištva, 

tapet, oblek in frizur brez dodatne interaktivne 
vrednosti. Kot si že navajen, se na tem mestu spo- 
taknem ob pločnik in vržem vsebino kosila na beton, 
z nastalo pico pa pomažem EA ter njihov zaslužkar- 
ski odnos, s katerim kazijo odlično osnovno igro in 
nadpovprečno dobre prave razširitve. Tokrat je stan- 
je doseglo novo dno, od katerega bolj v globino zeva 
le še praznični zduvz. Moderni set kuhinjskih apara- 
tov in kopalniške galanterije je že lep in uporaben, a 
kaj, ko dobiš vsega skupaj dvajset ubogih predme- 
tov. In čeprav prišteješ tistih nekaj tapet, ki jih nare- 
di študent na praksi v enem popoldnevu, je vse sku- 
paj odločno preveč borno celo za petaka, kaj šele za 
trikrat toliko. Edino pravilno bi bilo, če bi Kitchen 6 
Bath Stuff dali na voljo zastonj, s čimer bi recimo na- 
gradili kupce, ki imajo vseh osem denarja vrednih 
originalov in so zanje plačali dvesto evrov. Daj teh 15 
EUR raje za kako dobro neodvisnico. Retro 
Electronic Arts 15 EUR 


€ Nova kuhinjska linija v vsej svoji modernosti. 
Na voljo še v rumeni in oranžni ter lesu. 


Stripaj na www.cockta.si 


zgrabi za miško 8 tipkalo in si na PCju ogleda četverico iger, ki so najprej 
prišle na konzole ter šele sedaj na računala. 


na 


C2RO 


jubitelji teh ali onih konzol se na forumih in 
ob pivu dostikrat zapletajo v tako imeno- 
vane svete vojne, kjer vsak poveličuje svoj 
sistem ter daje v nič rivalske. Včasih pre- 
piri zavijejo v (straniščno) humorne vode, 
drugič se razvijejo v konstruktivne debate, tretjič pa 
zapojejo korobači, izleti v Banovce in Martini Krpani. 
Tako je - saj poznate komad Mali bogovi ... 
A kolikorkoli se pripadniki te ali one drkalice že mlati- 
jo, ne morejo se niti približati sovraštvu, ki do konzo- 
lašev vlada med številnimi oroženelimi častilci PCja. 
Kakor nor že je tak odnos, zlepa noče leči k zasluže- 
nemu počitku, posebej ne v Sloveniji, utrdbi osebne- 
ga računala. (Ker se da na njem igrice laže piratizirat, 
f'shol) In nič ne kaže, da bi se situacija kaj izboljšala, 
navzlic našemu pridiganju, da ni toliko važen sistem 
kot igra. Nasprotno, masaker se šele dobro razvne- 
ma, saj v korak z očitno prirojeno antipatičnostjo 
stopa še zavist. Včasih so jo bolj čutili konzolaši, zdaj, 
ko so se hardversko napredni igralniki odlično proda- 
jajo in se z dostopom do interneta, priklopom zunan- 
jih naprav ter sukanjem multimedijskih vsebin levijo v 
abake, pa je vrsta za fovšijo na pecejaših. Vse po- 
gosteje se namreč dogaja, da igre najprej uletijo na 
konzole in šele nato, z zamudo par tednov ali mese- 
cev, na računalnik. Razlogov je več, med njimi imata 
gotovo mesti gusarstvo in praviloma boljša prodaja 
akcijsko naravnanih špilov na konzolah. A tako pač je 
in gotovi smo lahko, da bo enako tudi v prihodnje. 
Ker smo temeljiti, sem se spravil ogledat štiri trenut- 
no aktualne predelave za PC in gruntal, ali obstajajo 
bistvene razlike glede na že opisane izdelke s konzol. 
Ugotovitve najdete v nadaljevanju, v prostorsko in 


vsebinsko kar najbolj gospodarni, a 
hkrati ne telegrafsko okrnjeni obliki. 
Če se zdaj sprašujete, kam se je iz- 
gubila sekljaška arkada Devil May 
Cry 4 za PC (opis inačice za XB360: 
Joker 176, 86), vedite, da jo je Cap- 
com prestavil na junij. V zameno za 
potrpežljivost napovedujejo podpo- 
ro DirectXu 10, priklop na Games 
for Windows Live za primerjanje re- 
kordov, ekstra težek način 'legen- 
dary dark knight' z ogromno sovra- 
gi na zaslonu, turbo modus in spre- 
membo nekaterih stopenj ter posta- 
vitev nasprotnikov. 


Assassin's Creed 


Joker 173, 72; playstation 3 

S šestimi milijoni prodanih izvodov 
je Ašašin najuspešnejša izvirna ig- 
rarska franšiza lanskega leta. Števil- 
ni so komaj strpeli, da na PC prispe 
tako imenovani Director's Cut, za ka- 
terega so obljubili večje število misij 
in s tem boljšo razgibanost. Kako je 
s tem? 

Najprej moram znova izraziti navdu- 
šenje nad določenimi elementi. Igra, 
ki se godi leta 1191, je postavljena 
v tri velika bližnjevzhodna mesta - 
Jeruzalem, Damask in Akro - ter 
razdrapano območje med njimi. Nas- 


e Plezanje je kot Gali Pac-Mana — držiš smer in Altair gre. Čez 
to niti ne zabavljam, bi si pa želel več težjih stavb. 


€ Vsako prestrezanje nasprotnikovega zamaha z mečem spremlja 
animacija junaka, ki deli rane. Različnih zmanjka močno prehitro. 


maj 2008 


€ Čudovito življenjska animacija Altairja in opotekajočih se nasprotnikov 
klecne pod veliko monotonostjo spopadov. Na koncu si vsega krepko sit. 


topamo v vlogi morilca Altairja, člana skrivne bratov- 
ščine pod vodstvom starca z gore, in se v svoji beli 
meniški opravi počutimo zares slaboritno. Deloma 
zaradi splošne atmosfere ... deloma zaradi odprtega 
sveta, v katerem lahko kadarkoli gremo kamorkoli ... 
in deloma zaradi alpinistično-baletnega plezanja po 
številnih zgradbah. Ko dosežemo vrh mošeje in se 
med skovikanjem ujed razgle- 
damo po mestu pod sabo, do- 
živimo zen trenutek, kakršnih v 
igrah boleče primanjkuje. V 
spregi z odlično zgodbo, ki spr- 
va oholemu Altairju znalsko 
pristriže krila in vplete prosto- 
zidarje, hajduke, templjarje, sa- 
racenske viteze ter znanstveno- 
fantastični element, se Assa- 
ssin nekaj časa resnično zdi kot 
najboljša igra vseh časov. 

Žal pa je (kot, ironično, uči što- 
rija, ki se med drugim naslanja 
na Alamut) to le privid. Svet po 


€ Da ti ni treba plezati z visokih stavb, se lahko poženeš s takih opeč- 
natih vršacev in pristaneš v senu. Buče, je pa učinkovito in brzopeto. 


kakih dvajsetih urah, kolikor porabiš za špil, ostane 
pohvalno izviren in grafično čudovit. Toda vanj je za- 
degan izredno ponavljajoč se, smešno enostaven ig- 
ralni model. V vseh treh mestih je treba odstraniti za- 
ukazane ljudi, kar storimo daleč bolj na konanovski 
kot na tiho ašašinski način. Pot do ključne naloge si 
utremo z opravljanjem boleče preprostih ubojev, 
bežanj in zasliševanj, ki le redko predstavljajo kanec 
inteligentne ali igralne ovire. Misije so vedno enakih 
vrst in jih zmerom damo skozi na enako ajnfoh način. 
Primer: če moramo nekomu prisluškovati, sedemo na 
klop in ga vzamemo na muho. To je to. Nikoli nam ni 
treba opraviti vseh, ampak le del celotnega nabora, 
nakar se lahko lotimo tarče ali nadaljujemo z izpol- 

IGROVJE 


njevanjem kvestkov, ki prinese- 
jo bore malo uporabnih nagrad. 
Plezanje kljub vzdušnosti zahte- 
va samo tiščanje tipk, pri čemer 
se le redko kam zataknemo, 
medtem ko je sabljanje mačji 
kašelj zaradi vedno enakih, bu- 
tastih nasprotnikov ter močne- 
ga prestrezanja udarcev, za ka- 
terega imamo na pretek časa. 
Ko na docela, ampak res doce- 
la isto vižo pokoljemo pol ba- 
taljona lutkastih soldatov, gre 
po zlu skoraj vse navdušenje 
nad krvavostjo in kinematogra- 
fičnimi prizori. Najbolj smešen je 
špil proti koncu, ko nam za ve- 
liki finale servira kup bitk s hor- 
dami vitezov, kar uniči še zadnji kosem privida, da 
smo nindža, ne švarci. In za nameček ugotovimo, da 
je Assassinov svet dosti bolj omejen in manj po- 
droben kot na primer Grand Theft Autov. Peskovnik 
mu je mogoče reči le načeloma, saj ne moremo v 
mestih izven ponujenih nalog početi skoraj ničesar 
razen tumpastega plezanja in otroško lahkotnega te- 


€ Konj je edino sredstvo za 
premagovanje zajetnih razdalj 
med mesti. Spočetka je nav- 
dušenje nad to skalnato pokra- 
jino veliko, sploh ko v daljavi 
uzreš stražarske postojanke in 
stolpe za plezanje. Toda kma- 
lu pride streznitev. 


pežkanja, še manj raznolikosti 
pa nudi vmesno področje. Sto- 
tero zastavic, ki je brez povoda 
in smisla razmetanih naokoli, je 
bolj posmeh dobremu dizajnu. 
AC/PC jo vsebinsko na srečo 
odnese malček bolje od konzol- 
nega. V vmesnem času so av- 
torji vdelali štiri dodatne sorte 
misij, kar njih skupno število zveča na devet. Izzivčki 
s PS3 in xboxa 360 so dopolnjeni (ali na nekaterih 
mestih zamenjani) s pobijanjem lokostrelcev na stre- 
hah, časovno omejenim dirjanjem po napuščih, raz- 
suvanjem stojnic in varovanjem informatorja. Sliši se 
kot orenk nabreknjena vsebina, a ni čisto tako. Loko- 
strelce je itak dobro odstranjevati, tako da ne storiš 
ničesar presenetljivo novega, dirka po strehah je izpe- 
ljanka obstoječega konzolnega izziva, medtem ko sta 
najedanje trgovcem in simulacija varuške enako pro- 
stodušna kot ostale zaposlitve. Po drugi strani pa je 
res, da je količina stranskih nalog, se pravi kvestov, 
ki so na voljo predanim igralcem, zdaj večja, kar je 
igra krvavo potrebovala. 


www. mimovrste, com 
www.nakupi.net 
www.rotan.si 


www. enaa.com 
www.solo.si 
www,chiptrade.si 


IGROVJE 


Druga prednost PC-verziona pred konzolnim je podo- 
ba. V 1600 in 1900 je Assassin videti neverjeten, zlas- 
ti če ga poženeš s podporo DirectXu 10. Tedaj so 
okoljski učinki še lepši, z mehkejšo svetlobo in več 
podrobnostmi, za razliko od marsikakega špila pa 
Creed pod DX10 ne teče nič slabše od izvedenke za 
DX9. Vsekakor je stilistično že tako sapo jemajoča 
podoba še spektakularnejša od one s PS3 in xboxa 
360. Vedeti pa je treba, da za igro v kakršnikoli ločlji- 
vosti potrebuješ orenk mašino, saj se AC brez dvoje- 
drnega procesorja niti pognal ne bo. Za ilustracijo: šti- 
rijedrnik core 2 extreme pri 2,66 GHz je v navezi z ge- 
forcem 8800 GTX in 4 GB rama v 1680 x 1050 pod 
DX10 zmogel ravno trideset sličic na sekundo. Pa ni- 
so bili vključeni čisto vsi efekti. 


O stražarji med vrati ti zlepa ne pustijo vstopiti, zato imaš izbiro: bo- 
disi jih pobiješ, bodisi odskačeš po tramovih nad njihovimi glavami. 


Lani je bilo veliko govora tudi o kvazi prelomnem nad- 
zoru v AC, kar se je nato izkazalo za kup nakladanja. 
Namesto gumba za tek je tu knof za noge, ki se na us- 
treznem mestu spremeni v povelje za skok; isto velja 
za roke in za glavo. Ampak na- 
posled shema deluje enako kot v 
drugih špilih, samo da ima fensi 
šmensi ikonice in da zahteva 
manj dela, kar je kul za tiste, ki se 
lomijo že pri hkratnem pritisku 
dveh knofov. Nadzor na računal- 
niku izrablja miško in tipkovnico 
(moč je uporabiti tudi joypad) in 
je povsem normalen ter dobro 
opravi svoje delo. V nasprotju s 
ploščkasto omogoča lažje sukan- 
je kamere, a hkrati zahteva nekaj 
več dela s tipkami WASD za pre- 
mikanje, saj analogni nadzor na- 
domesti digitalno tapkanje. Sam 
sem raje uporabil joypad, a daleč 


podganica problematična. Vse 
funkcije delujejo ko šus, tako da 
denimo prestrezanje udarcev pri 
mečevanju ni niti kanec težje ali 
kompleksnejše. 

Zaradi dodatne vsebine (ki sicer 
ne opravičuje novega preigra- 
vanja na peceju, če si že obrnil 
konzolno verzijo, a obogati revno 
obloženi skelet špila) in še boljše 
podobe kot na televizorju (če 
imaš silno računalo) Assassinu 
za PC dodeljujem dve piki več kot 
izvirnemu za playstation in xbox. 
Bistvene razlike ali napredka pa 
žal ni - še vedno gre za časti- 
hlepen izdelek, ki so ga izdali pre- 
hitro. PC-OCENA: 


Turok 


Joker 177, 67; playstation 3 

Glede na to, da je Turok za PC v primerjavi z 
verzijama za playstation 3 in xbox 360 zamu- 
dil skoraj tri mesece, sem od avtorjev Propa- 
ganda Games pričakoval napredek. In na 
srečo sem ga nekaj tudi dobil! 

Najslabše jo odnese podoba. Ločljivost na 
računalu je višja, ampak grafika v tejle inačici 
je v nekaj pogledih grša kot na playstationu 3. 
Teksture delujejo bolj grobe in manj je post- 
procesirnih učinkov, ki na konzoli ustvarijo 
boljše džungelsko vzdušje. Ne da je izvedenka 
za pece grda, ampak ona za PS3 je lepša. To 


zlasti čudi glede na dejstvo, da špil zasede krepka dva 


devedeja in na disku požre 15 GB. 


Je pa igranje po drugi strani igranje prijetnejše. Turok 
že na PS3 in xboxu 360 ni bil zanič, saj smo po pra- 


€ Prvi vstop tiranozavra na sceno ti da vedeti, kakšna stenica si pro- 
od tega, da bi bila klamfalo in ti taki zverini. Hvala Bogu za asteroid in vesoljske ravnice. 


€ Tihi lok je značilno Turokovo orožje, zato ni umanjkal kljub veliki 
mutaciji stare licence. 


€ Če se dino prebije do tebe in te naskoči, ni konec. Tedaj 
potegneš na plano nož in si v OTEju izdelaš novo mošnjo. 


€ Krvoločni plazilci so dosti bolj gibčni od tebe, tako da 
pozabi na strafarske piruete. Miška je zato lepo darilo. 


gozdnem planetu v okviru 
Halovega recepta (dvojno 
vihtenje orožij, samodej- 
no obnavljanje energije, 
sličen občutek) soldates- 
ko 6 dinozavre klali dokaj 
radostno. Lok ostaja mo- 
gočno in tiho orožje, sov- 
ragi se tepejo med sabo 
in ti se odločaš, kdaj boš 
vskočil, uboji z nožem so 
krvavo brutalni, atmosfe- 
ra je kul. Žal so Propa- 
ganda Games na drkalici 
potek deseturne igre za- 
morili s slabo razpostav- 
ljenimi checkpointi, ki so 
po smrti od tebe zahtevali vnovično opravljanje veli- 
kih kosov špila in so bile eden glavnih povodov za do- 
kaj nizko oceno. Toda inačica za PC premore olmajti 
guick save, se pravi instantno shranjevanje pozicije, 
ki odpravi večino težav z nepremišljeno zadeganimi 
nadaljevalnimi točkami. Za nameček je z miško laže 
in prijetneje slediti gibčnim dinozavrom in tudi cena je 
nižja od izvirnika za konzolo. Škoda pa, da niso urih- 
tali dokaj zanikrne umetne pameti, razvlečenih bojev, 
v katerih te ogrožajo predolgi valovi sovražnikov, in 
še nekaj drugih napak. 

Kar se multiplayerja tiče, je enak kot na konzoli in ne 
povzroča težav z lagom. Po spletu in lokalni mreži 
podpira kup bojevalnih načinov za šestnajst klavcev 
in co-op za štiri sodelujoče v treh ločenih misijah 
(kampanje v sodelovalnem modusu ni moč opravlja- 
ti). Luštno je, da v MPju štrene mešajo dinozavri kot 
naključen dejavnik. Težava pa je, da na netu Turoka 
za PC vsaj zaenkrat špila malo ljudi. 

Če bi lahko izbiral med različnimi verzijami Turoka, bi 
se odločil za pecejevo. Podoba je kanec grša, toda 
hitro snemanje položaja je mana z neba, ki porihta 
slabe odločitve avtorjev. Le na višji težavnosti bi ga 
igral kot na konzoli, saj je izziv zaradi miške in kvik- 
sejva načeloma manjši. PC-OCENA: 


Rainbow Six Vegas 2 


Joker 177, 77; playstation 3 

Vegas 2 za PC je najprej zamudil, nakar se je takoj po 
izidu osramotil s hroščem, ki je na disk ob vsakem 
sesutju igre zapisal gigabajt nepotrebnih podatkov. 
Ubisoft je hitro poskrbel za zaplato, a kiselkast prio- 
kus je ostal. Posebej, ker so šele z njo dodali podporo 
glasovni komunikaciji in ker je igra tudi po patchu 
daleč od imunosti na sesuvanje. 

Za razliko od Turoka, kjer so avtorji pogršali grafiko 
in dodali hitro shranjevanje položaja, s čimer so spre- 
menili način igranja, je akcijska taktična streljanka 
Rainbow Six Vegas 2 na računalu igralno in videzno 

€ Toplotni pregled okolice (zgoraj desno) s prika- 
zanimi sovražniki je privilegij, ki ti ni dostopen ne- 
nehno. Na voljo je le občasno. 


PIPE La; 


€ Ko kolega na ukaz odpreta duri, je dobro biti pri- 
pravljen. Dovolj sta krogla ali dve in fertik maša. 
Sotrpina pa lahko pozdraviš. 


€ Za pripadnike posebnih enot nič pretežko. Obrnjeni na glavo st- 
reljajo sovrage, igrajo šah in driskajo, ne da bi se ponečedili. 


€ Večino igre preždiš stisnjen ob kak objekt, ki te ščiti pred sov- 
ražnimi rafali. Nato pomoliš nos ven, streljaš in se skriješ nazaj. 


kopija inačice za PS3 in xbox 360. Enaka je grafika, 
enak je zvok, enake so misije, enak je vmesnik, ena- 
ko je igranje, enaka je umetna pamet, enaki so sovra- 
gi, enaki so modusi v multiplayerju, enak je dodatni 
način terrorist hunt, enako je nabiranje izkušenj 

A.C.E.S. tako v eno- kot večigralstvu, v zameno za 
katere v slogu Call of Duty 4 odklepaš dobrote. Prak- 
tično vse, kar sem napisal v opisu za PS3 v prejšnjem 
Jokerju, velja tudi za računalniško predelavo. Seveda 
pa to pomeni, da ni dodatnih in popravljenih elemen- 


IGROVJE 


ga vez z igralnikom je pripetost na Games for Win- 
dows Live, po katerem se odvijajo večigralski načini 
in beležijo spletne lestvice. Ker za slednje zadostuje že 
zastonjsko srebrno članstvo, se ne sekirajte, če nima- 
te zlatotičnega. Multiplayer je namreč dolgočasen in 


tov. Še vedno manjka ločevanje dvo- 
možnega podpornega moštva; ni kvik- 
sejva, ki bi prišel prav ob včasih tečno 
razporejenih nadaljevalnih točkah (če- 
prav problem niti slučajno ni tak kot pri 
Turoku in bi F5 špil bržda vrgel iz rav- 
notežja); ni poškodbenega modela. Kaj 
šele, da bi avtorji razrešili krovne ha- 
keljce, kot so spopadi, ki močno spom- 
nijo na enico in ne vsebujejo posebno 
svežih elementov; ne ravno vzdušna 
okolica, ki bi lahko bila mariborska na- 
mesto lasvegaška; ter manko resnega 
taktičnega izziva, saj je večji poudarek 
na razpošiljanju svinca. Drugače špila 
mulčki ne bi kupovali in bi Ubisoftove 
kravatarje fršlok. 

Vegas 2 na peceju torej ostaja solidna 
taktična streljačina, ki se igra dobro, a 
ne vsebuje kakih posebnih sprememb 
recepta. Plus točka glede na konzolno 
verzijo je nadzor z miško 8 tipkalom, ki 
omogoča hitrejše reagiranje in manj 
zapletov pri razporejanju ter poveljeva- 
nju. Minus pa so hrošči, zlasti v umetni 
pameti kameradov, ki znata kar obstati 
na mestu in te prisiliti, 
da greš jovo na novo 
od zadnjega check- 
pointa. Naj bo ocena 
torej enaka, vsaj dok- 
ler Ubi na Vegasovo 
uniformo ne našije še 
nekaj zaplatic. 
PC-OCENA: 


The Club 


Joker 175, 77; 
playstation 3 

Glede na to, da Klub že 
na konzolah ni doživel 
posebnega uspeha, je 
utopično pričakovati, 
da bo na pecejih bolje. 
Sploh ker gre za čis- 
tokrvno 3D strelsko 
arkado, v kateri je smi- 
sel iz tretje perspektive 
dirjati po stopnjah in 
nabirati točke. Mehani- 
ka, ki sem jo natančno 
razložil v konzolnem 
opisu, temelji na tvor- 
jenju verig s strelja- 
njem nasprotnikov in 
tarč v okolici, bistvo pa 
je štepanje rekordov s 


koli nezdružljivo se to že sliši. 


tvorjenjem čim daljših točkovnih ve- 
rig. Se pravi, jako in nadvse primer- 
na zadeva za staromodne, okorele 
arkadne strelce, ki imajo nekaj pri- 
jaznega posluha za novotarije. Kakor- 

€ Bistvo The Cluba so točke in množilniki (multiplierji). Sovražni- 
ki, kot sta vandala pred tabo, in tarče, kot je ona zadaj, ti prina- 
šajo pike, med šicem ene in naslednje tarče pa ne sme miniti ... 


Taryti $cem 2% 000 


106 695 

6... predolgo, sicer se množilnik zmanjša in se naposled izte- 
če. Umetnost je v tem, da hitro napreduješ po stopnji in čim na- 
tančneje streljaš, pri čemer šteje vrstni red odstranjenega. 


€ Morda se kdo čudi oceni, ki je višja od Vegasa 2, Assassina 
in Turoka, vendar je Klub zanimiva in dobro načrtovana arkada, 
ki je brezzvezna le na prvi pogled. Res škoda, da so nivoji tako 
brezizrazni in mnogokrat po nepotrebnem tečno blodnjaški. 


generičen, saj komaj povoha izvirno mehaniko tvor- 
jenja točkovnih verig. Ampak kdo ga šmirgla - poan- 
ta Kluba je v zbiranju enoigralskih rekordov in primer- 
janju s svetovno skupnostjo, kar je solidno uživantsko 
opravilo. Zlasti na računalu, kjer je grafika lepša, tvoj 
lik pa zaradi miške bolj okreten in natančnejši, kar 


Verzija za PC takoj na začetku izda konzolno poreklo, 
saj Bizarre Creations niso prilagodili vmesnika, ki ne 
glede na to, ali imaš priključen plošček za XB360, vz- 
traja pri gumbih z njega. Grdo in nepremišljeno. Dru- 


dogajanje pohitri ter ga naredi še privlačnejšega. Re- 
kordi s plejštacjona in šatulje iks bodo padali kot za 
stavo, ampak finta je itak v tekmovanju z drugimi pe- 
cejaši. Vsemi tremi, ki so špil kupili. PC-OCENA: 


PROGRAMJE 


Vista po letu 


ihče ni nezmotljiv. Tudi Microsoft ne. A 
glasovi skeptikov še nikoli niso bili tako 
glasni kot sedaj, ko se Vista sooča s te- 
žavnim prebojem do kištic uporabnikov. 
Razni samooklicani analitiki in znalci na 
ves glas tulijo, da je Microsoft oslabljen in zrel za 
odstrel ter da je napočilo obdobje Googla 8 Appla. 
Pogumne trditve glede na MSjev pričakovani letošnji 
dohodek, ki se giblje okrog 68 milijard dolarjev! Na 
drugi strani imamo Ballmerja in druščino, ki zatrju- 
jejo, da je vse v najlepšem redu in da Razgled zase- 
da prestol najbolje prodajanega operacijskega sis- 
tema v zgodovini računalništva. 
Komu verjeti? Resnica je odvisno od tega, kateri ob- 
raz ti pokaže cipa Statistika. Vista se je zares prodala 
v največji nakladi doslej, a predvsem na račun rasti 
skupnega števila računalnikov. Če na prodajne rezul- 
tate gledamo odstotkovno, si je XPje v prvem letu pri- 
voščil večji delež uporabnikov. In naposled je realnost 
taka, da je Razgled naletel na zagrizen odpor z vseh 
strani. Domači uporabniki ne vidijo pravega razloga 
za prehod s povsem zadovoljivih Ikspejev, igričarje je 
opevani DirectX 10 upravičeno pustil hladne, pisar- 
niška srenja pa je kot vedno čakala na prvi servisni 
popravek. 


WindowS 


CO sirm padec cen je Visto naredil bolj privlačno. 
Se vedno pa nam ni jasna poanta inačice Ultimate, 
ki je v enem letu dobila cele štiri priboljške. 


Izid dotičnega se je zgodil 18. marca. Poslovneži, ki 
predstavljajo kako polovico odjemalcev, bodo zdaj 
sistemu končno namenili pravo pozornost. Tu pa so 
še mnogi, ki so Razgled preizkusili in se zaradi mlač- 
nega vtisa vrnili na XPje, a mu bodo sedaj ponudili 
drugo priložnost. Poglejmo zatorej, ali je SP1 Visto za- 
vihtel na pravo pot ali pa njeno ime dokončno zapisal 
na seznam mimosunkov. 

Prvi uradni veleskupek obližev oziroma Service 
Pack 1 Razgledu vdahne novega življenja. Luni 
znova poprime za vajeti sistema in grunta, ko- 
liko je dozorel v začetnem letu obstoja. 


Malha dobrot 


Kojci je treba povedati, da od servisnega paketa ne 
gre pričakovati čudežev. Ime navsezadnje označuje 
komplet popravkov, ne celovite prenove sistema. 
Vista z SP1 je na prvi, drugi in n-ti otip še vedno tipič- 
no razgledovska, zato se ne nadejajte radikalno dru- 
gačne izkušnje. 
To pa ne pomeni, da SP1 ni naphan. Uradna doku- 
mentacija vsebuje več kot dvajset strani obližev, vro- 
čih zaplat, prilagoditev in žužkostrelov. Bržda najvaž- 
nejša je vključitev nekaj ducatov tako imenovanih 
'hotfixov', ki se za razliko od 'updatov' ne nameščajo 
samodejno skozi servis Windows Update. 
Gre za specifične popravke, na- 
menjene določenim kombinaci- 
jam strojne ter programske 
opreme, brez katerih je delo še 
vedno mogoče. Vest o njiho- 
vem obstoju je zakopana glo- 
boko v prašnih kotičkih Micro- 
softovega spletišča, kar pome- 
ni, da jih velik delež uporabni- 
kov nima nameščenih. Škoda, 
saj hotfixi Visto v mnogih pri- 
merih naredijo mnogo bolj 
uporabno. Lep primer so teža- 
ve določenih Nvidijinih čipovij z 
večjimi količinami pomnilnika 
ali slaba deseterica vročične- 
žev, ki se tiče iger in trirazsežne 
grafike. Špili brez njih v dolo- 
čenih primerih delujejo do 30 % 
počasneje! SP1 vključuje vse doslej iz- 
dane hotfixe, kar Razgled naredi bolj odrasel in pred- 
vidljiv. 
Druga opazna sprememba se tiče datotečnih opera- 
cij. Kot ste lastniki Viste opazili, je sistem počasen pri 
delu z datotekami. Kopiranje filetov, premeščanje 
map in inštalacija programov trajajo celo večnost, 
včasih enkrat dlje kot v starih Oknih. Razlog tiči v 
drugačnem pristopu k tem osnovnim funkcijam - 
Vista za razliko od drugih sodobnih Winsov pri da- 
totečnem rokovnjačenju ne uporablja medpomnjenja. 
Microsoft je odločitev upravičeval z obskurnimi teža- 
vami v specifičnih mrežnih situacijah, a je na koncu 
moral priznati, da je Razgledov pristop pač inferioren. 

CO Razkoščevalnik diska je v SP1 potihoma prido- 
bil na funkcionalnosti in sedaj omogoča izbiro tarč- 
nega pogona. Ni edini tako nadgrajeni nucnik. 


V SPI so zato zapekli drugačen, XPju soroden paket 
datotečnih operacij, ki je v povprečju za četrtino hit- 
rejši od dosedanjega. Hkrati so pohitrili sporočilno 
okence za izračun potrebnega časa. Končni rezultat je 
opazen skok odzivnosti. 

In preostalnik? Brez zatekanja k dolgočasnemu našte- 
vanju ga ne morem popisati, saj je sprememb res ve- 
liko. Lastniki notesnikov bodo veseli podatka, da se 
jih veliko tiče prav prenosnih računalnikov. Microsoft- 
ovci so pohitrili prehajanje iz spanja in hibernacije ter 
vanju, odpravili par nadležnih tosortnih hroščev, iz- 
boljšali podporo za zunanje zaslone, z nekaj subtilni- 
mi prijemi malenkost povečali trajanje baterije ... Hk- 
rati so se posvetili varnosti in zraven pričakovanih 
mašil za obstoječe luknje izboljšali diskovni šifrirnik 

O Ocena zmogljivosti hardvera (Windows Experi- 
ence Index) je eden od sprva obetavnih Vistinih 
fičrov, ki niso izkoristili potenciala. 

CO Frajerski Flip3D je ena izmed bolj opevanih in hkrati najmanj uporabnih 
funkcij Viste. Za postavljanje pred neračunalničarji in tehnološko zaostali- 
mi znanci je kul, za rabo pak ne. OS X ima take učinke bolj izkoriščene. 


BitLocker, zunanjim izdelovalcem antivirusnikov pa 
omogočili boljše sodelovanje s sistemom. Kar se no- 
vih funkcij tiče, najbolj izstopa celovita podpora stan- 
dardu EFI oziroma Extensible Firmware Interface (ve- 
dite, da je ta na voljo izključno v 64-bitni različici sis- 
temal). Gre za Intelov projekt, katerega namen je za- 
menjati prastare biose z mnogo zmogljivejšim ter pri- 
jaznejšim vmesnikom med železnino in operacijskim 
sistemom. EFI tačas uporablja le Apple, toda z urad- 
no podporo v Visti se zanj ogrevajo vsi izdelovalci 
matičnih plošč. 

Nadalje je tu uradna podpora za standard DirectX 
10.1. Kot veste, gre za AMDjevo pogruntavščino, ki 
malenkost dopolnjuje osnovni DX10. Standard pre- 
bavljajo le radeoni serije 3000 in ker bo tako tudi os- 
talo, je podpora programerjev omejena. Zato je bolj 
zanimiva vdelava datotečnega sistema exFAT. Po- 
daljšek osnovnega FAT32 je v prvi meri namenjen 
pogonom flash in odpravlja arhaične omejitve pred- 
hodnika, se pravi štirigigabajtno velikost datotek ter 
nezmožnost rokovanja z več kot tisoč fajli v eni mapi. 
No, malo je verjetno, da se bo exFAT širše prijel, po- 
sebej ker vse več nemicrosoftovih operacijskih siste- 
mov dobiva podporo za NTFS, s čemer dotični posta- 
ja privzeti standard. 


Vista v praksi, drugič 


Servisni paket je na voljo skozi več kanalov. Večina 
ga bo dobila samodejno, skozi storitev Windows Up- 
date. Ta pot je s stališča uporabnika najbolj priporoč- 
ljiva, ker sistem avtomatično bere pravo vrsto datote- 
ke. Več težav utegnete imeti, če se odločite za dol- 
snem samostojne verzije SP1. Uspelo mi je zaslediti 
vsaj štiri inačice, in sicer osnovno s podporo za pet je- 
zikov, njeno 64-bitno verzijo ter še dve izvedenki 


po-- 

Service Packa z jezikovnimi 
paketi za nestandardne šp- 
rahe. Uporabniki slovens- 
kega Razgleda boste kako- 
pak potrebovali slednjo 
verzijo, ki v 32-bitni obliki 
zaseda nad 540 megabaj- 
tov, v 64-bitni pa še nekaj 
več. Na koncu je tu še inte- 
grirana izvedba, kjer je SP1 
zapečen na osnovni na- 
mestitveni plošček. Takšno 
boste dobili vsi kupci novih 
računalnikov s priloženim 
Razgledom. 

Namestitev servisne zapla- 
te ni noben bavbav. Posto- 
pek je povsem samodejen 
in od uporabnika zahteva le 
dvoklik datoteke ter strin- 
janje s pogoji uporabe. Vse 
skupaj traja od dobre pol urice navzgor, odvisno od 
nastlanosti sistema in splošne poskočnosti računala. 
Sam pri nadgradnji nisem naletel na težave, pa sem 
SP1 doslej nameščal kakih sedemkrat, in to na različ- 
ne strojne konfiguracije. LorduFebotu se je po drugi 
strani zalomilo z jeziki in se mu SP1 sploh ni hotel na- 
mestiti, čeprav uporablja angleško Visto. Najbrž zato, 
ker za vsakdanje delo uporablja lokalne svahilijske 
nastavitve. Čisto gladko ni skozi prišel niti Sneti, ker 
se ni držal osnovnega priporočila pri nameščanju ta- 
ko obsežnih popravkov: če je mogoče, zaplato aplici- 
rajte na sveže nameščen operacijski sistem. A pod čr- 
to postopek ni grozljiv in če posedujete količkaj so- 
doben mlinček, ste lahko brez skrbi. 

Prvi vtis po uspešni namestitvi bo bržkone vse prej 
kot pozitiven, zlasti če ste reden uporabnik Razgleda. 
Sistem bo deloval počasneje in programi, ki so se 
prej zaganjali v nekaj skundah, bodo mleli in mleli. A 
brez panike, to je normalno. SP1 namreč pobriše Vis- 
tine priučene uporabniške profile in resetira tehnolo- 
giji SuperFetch ter ReadyBoost (kaj počneta dotična, 
prečitajte v člankih iz Jokerjev 162 in 165 oziroma na 
stranki 3602 ter 3801). Okna se vas bodo v roku dne- 
va ali dveh spet navadila in sistem bo enako naspidi- 
ran kot prej. 

Nasploh moram reči, da je Razgled s stališča hitrosti 
in uporabnosti v prvem letu obstoja napredoval. Kot 
smo napovedovali v prvotnem opisu, so gonilniki do- 
zoreli, Microsoft je polikal gubice ter nepravilnosti, 
boljša je železnina. Rezultat je jasno viden v priloženih 
grafih, kjer sem primerjal Okna XP s Servisno zapla- 
to 2, izvirno Visto z nameščenimi samodejnimi pop- 
ravki, Razgled SP1 ter za piko na i še 64-bitno Visto 
SP1. Ikspeji so v splošnem še vedno najhitrejši, toda 
razlika je tako malenkostna, da je med delom ne bos- 
te opazili. Posebej impresiven je napredek na področ- 


ju igrarstva. Kjer sem v izvirnih meritvah opazil velika 
razhajanja, se je razpon zdaj skrčil na vsega par sličic 
na sekundo. 

Posebej pa sem navdušen nad 64-bitno Visto. Pred 
letom dni sem zapisal, da 64-bitnost še ni zrela za do- 
mačo uporabo in da jo vsled združljivostnih težav pot- 
rebujete le avanturisti. Situacija je zdaj drugačna. Šo- 
ferji in programi so toliko napredovali, da razlik med 
32-bitno in 64-bitno inačico ni, tako s hitrostnega kot 
praktičnega vidika. Gonilniki za obe verziji izhajajo 
sočasno, stvaritelji težavnih aplikacij (antivirusniki in 
ostali programi, ki hočejo neposreden dostop do sis- 
tema) pa so se privadili novim razmeram in odpravili 
združljivostne težave. Zato le izkoristite smešno nizke 
cene pomnilnika, kupite 4 GB rama in uživajte v 64- 
bitnem sistemu, ki ga izkorišča v celoti. 


Novi začetek 


S Service Packom 1 je odpor do Viste deležen še ene- 
ga udarca. Medtem ko je sistem ob izidu v primerjavi 
s (preveč? :)) solidnimi Windows XP imel konkretne 
maluse, jih SP1 temeljito iztrebi. Izdelek tudi z nameš- 
čenim servisnim paketom ni perfekten in se v zgodo- 
vino ne bo zapisal kot najboljši Microsoftov sistem. A 
vztrajanje na šest let stari tehnologiji prav tako nima 
smisla, če imate moderen hardver. Ugotovitve iz pr- 
votnega opisa še vedno držijo: Vista je prikupna, pri- 
ročna in uporabniku prijazna, odslej pa še hitrejša, 
stabilnejša in zrelo netežavna. Ponovim naj mantro, ki 
jo mrmram vseskozi: 2 GB pomnilnika sta za Razgled 
udoben minimum, vendar ob teh cenah rama ni ra- 
zloga, da si za okoli 80 evrov ne bi privoščili štirih gi- 
gazlogov, presedlali na 64-bitno verzijo in uživali, kot 
se zagre. 

Razgledu je v prid tudi, da je Microsoft pred meseci 
oklestil cene. Izpeljanka Home Premium po novem 
košta slabih sto evrakov, kar je manj kot Win XP Pro- 
fessional (ta pride okoli 130 EUR)! Celo Ultimate, ki 
je ob izidu stal vrtoglavih 500 bruseljčanov, sedaj ce- 
nijo na vsega 177. 

Leparif ni lemif 


"Res?", pravi Navi z enim podplatom v zraku in drugim na 


hecni beli deski. Ker jo vse boli, bo že nekaj na tem. 

eprav smo ljudje po telesnih 
sposobnostih daleč za mnogimi 
beštijami, nas to načeloma ne 
moti preveč. Fizično švohotnost 
znamo namreč nadomestiti z po- 
močjo uma - za fizikaljenje smo vpregali 
živali, nato stroje in robote. Toda hkrati smo 
sami vse bolj posedali, da so lahko naši mož- 
gani napletali nove podvige. Tako so današ- 
nje službe povečini sedeče, šolanje traja in 
traja ter celo v prostem času mnogi najraje 
mirujejo. Navzlic zanemarjanju gibal pa še 
lep čas ne bomo mogli odvreči dejstva, da 
smo snovna bitja, domujoča v telesih. Ki jim 
ob neuporabi ne preostane drugega, kot da 
zakrnijo in zarjavijo, kar je ob vse daljši živl- 
jenjski dobi poseben problem. Antični rek 'z- 
drav duh v zdravem telesu' ni iz trte izvit. 
Ker ni veliko možnosti, da bi se vrnili na stara 
pota in dneve preživljali med lovom na merjasce, je 
treba v svetu predrugačenih vrednot najti kompromis. 
Marsikdo sicer najde čas ter voljo za prizadevno špor- 
tanje in si za to zasluži poseben aplavz. A dosti več je 
takih, ki se gibljejo premalo, čeprav se najbrž vsi za- 
vedamo pomembnosti telesne aktivnosti. Hja, ko se 

(0 Zahodnjaška deska zdrži 150 kilogra- 
mov, japonska nekaj manj. Bojda pa sta 
enaki in je vzrok v zakonskih omejitvah. 


privlečemo s tlake v službi ali šoli, neredko nimamo 
ne moči, ne motivacije, da bi krake pretegnili še ka- 
ko drugače kot na kavču. 

Wii je na tem področju kot predstavnik novodobne 
pasme zabave že sam po sebi naredil veliko. Izvirna 
ploščkovna naveza je igralčeve ude zapregla kot no- 
bena druga in pokazala, 
da lahko fašeš tudi Nin- 
tendovo ramo in zapest- 
je, ne samo palca. Nad- 
zor sicer ni popoln in 
predvsem zunanji razvi- 
jalci večkrat ne vedo, 
kaj bi z njim počeli. Je 
pa začrtal pomembne 
nove smernice in prido- 
bil kopico igrars- 
kih novincev. Nin- 
tendov dnevnos- 
obni konjič pa se 
nikakor še ni upe- 
hal, saj je pravkar 
naredil nov kra- 
val. S kaotičnega 
vihtenja kontro- 

6 wii Fit začne pri temeljih in telovadca ne nažene takoj na najtežje va- 
je. Pri učenju zelo koristita ljubezniva trenerja, ki gibe izvajata pred 


zrcalom. Pri tem ves čas nadzoruješ potovanje svojega težišča. 


lerjev je naredil korak naprej in ga za- 
pregel v jarem prave telovadbe. 

Wii Fit je namreč prav to: ni le fitne- 
saška igra, ampak zaokrožen telo- 
vadni sistem, saj špil pride v komple- 
tu z zelo posebnim kontrolerjem. Re- 
če se mu wii balance board. To je sla- 
be tri kilograme težka bela deska, ki 
komaj čaka, da stopiš nanjo in prič- 
neš uganjati vragolije. Zazna jih z na- 
tančnimi tipali pritiska. Onegaj je bil 
po napovedi na lanskem E3 zelo pri- 
čakovan in reklame bučne, zato je šel 
za med. Nekaj dni od izida so čez- 
mejne štacune krasili le še promocij- 
ski plakati, o Wii Fitu in celo konzo- 
lah pa ne duha, ne sluha. Naročeno 
imamo, so z nasmehom govorili spet 
in spet, najsi je zaman spraševala 
mama s hčerkico ali trop najstnikov. Čeprav je bil pri 
nas naval manjši, so lepo pošiljko dobili tudi sloven- 
ski Big Bangi in jo tržijo po enaki ceni - slabih 90 
evrov - kot v tujini. Vse opcijske dodatke, od telo- 
vadne podloge (zelo priporočljivo, če nimaš rad ogu- 
ljenih telesnih štrlin) do torbic za shranjevanje in zaš- 
čitnih ovitkov za daljinca, je treba dokupiti. Deska si- 
cer deluje na štiri AA-baterije, ki so priložene in naj bi 
zadostovale za šestdeset ur igranja. 


O V wiijevih strojnih nastavitvah je treba označiti 
eno od metrično osveščenih evropskih držav. V 


nasprotnem primeru bolščiš v palce in funte na- 
mesto domačnih centimetrov ter kilogramov. 

Čarobna vaga 


Devetdeset evrov za osnovni komplet se ne sliši ma- 
lo, ampak v prid Wii Fitu govori kar nekaj pomemb- 
nih plusov, ki razložijo besno razprodanost. Prvi je 
vsekakor to, da ljudje radi investiramo v telovadne 
pripomočke, saj v njih vidimo motivacijo in pomaga- 
lo, malo pa tudi tešimo slabo vest. Drugi je neizpod- 
bitna kvaliteta izdelave ter zamisli, ki daleč presega 
razne abrockete in ostale čudeže iz televizijske proda- 
je, tržene po podobni ceni. Tako igri kot hardveru se 
pozna, da je nad njima bdel Šigeru Mijamoto. Tretjič, 
dve mesečni karti za fitnes gor ali dol, izdelek je na- 
menjen tistim, ki se tja sami od sebe ne bi odpravili. 
Taki začetniki potrebujejo zložno uvajanje in cenijo 
zasebnost ter priročnost, kar za začetek in premikanje 
psiholoških meja čisto zadostuje. Ne da se dovolj po- 
udariti, kako važno je, da ljudje nove navade zares 
sprejmejo v svoje življenje, ne da jih po nekaj dneh 
vse mine. In to je veliko laže, če te iz dnevne vabi pri- 
jazna pručka, po kateri se lahko 
brez zadrege zviraš v gatah in 
razmršenih las, kopalnica s tu- 
šem pa je le korak stran. 

In četrtič, na obzorju se zarisuje 
nemalo novih špilov, ki bodo za- 
devo podpirali. Smučarščina We 
Ski ima iziti kmalu, načrte z la- 
stno fitnesaško igro je obeloda- 
nil EA Sports, tu bo boks in ce- 
lo nekaj navijaškega izpod okrilja THOja. Za povrh je 
deska očarala strice pri Sguare Enixu in Ubisoftu. 
Slednji je izdal pomenljivo prikolico, kjer nastopata 
ponoreli zaj(d)ec in wii deska. Igrovje za prisrčni ploh 
se torej ne bo ustavilo pri Wii Fitu, čeprav je že ta do- 
volj dober razlog za nakup. 


...., 


6 Joga ima nabor benignih, a učinkovitih po- 
ložajev. Spremljati je treba navodila za dihanje, ki 
so zvočna in v obliki razširjajočega se kroga. 


Prvi stik s ploščo je tehtanje, kjer označiš približno 
težo svojih cunj. Najbolj točno je, če si brez njih (ne, 
packi, ne bom vam limala slikice). A čeprav balance 
board izgleda kot tehtnica in to vlogo v okviru špila 
dobro opravlja, bi ji poleg možnosti vaganja z doma- 
čimi ljubljenčki v naročju lahko pridali še par bon- 
bončkov. Prav bi prišel digitalni prikaz teže, 

saj je le na voljo le analogna skala s 
kazalcem. Takisto ni merjenja v real- 

nem času, saj vsaka meritev traja 

nekaj sekund, šele nato program iz- 

vrže rezultat in izračuna tvoj indeks te- 

lesne mase, BMI - body mass index (ma- 

sa v kilogramih, deljeno s kvadratom višine 

v metrih). Skratka, cifra pove stanje tvoje 
prehranjenosti, normalno razmerje je med 
18,5 in 25. 

Da Wii Fit oceni tvojo telesno pripravljenost in 
ti prilepi fitnesaško starost, sledita testka rav- 
novesja. Višja kot je starost od tvoje dejanske, 
bolj okorel si in obratno. Zveni podobno Brain 

6 čezmejni trgovci so se 
domislili opcijske zavaro- 
valnine in za prgišče evrov 
nudijo razširjeno garancijo. 
Če desko polomiš, kar je 
glede na čvrsto zgradbo precej neverjetno, ti jo 
brezplačno zamenjajo z drugo. 


Trainingu z DSa, ne? In res ni daleč stran, saj je tudi 
tu srž v vsakodnevnih zmenkih s testom, vadbo, gra- 
fi napredka ter žigosanjem koledarja. Sodobna stroka 
veli, da je za vsakdanježe prava mera 
strnjene pol ure aktivnosti na dan, in 
Wii Fit je v celoti načrtovan okrog te 
magične meje. Vsaka aktivna minuta 
polni prašička, kar zlagoma odklepa 
nove dejavnosti. Ko dosežeš dnevno 
kvoto tridesetih minut, špil to vznese- 
no proslavi. Če se odločiš vztrajati, pa 
vmes opozarja na počitek, lokanje vo- 
de in celo zračenje prostora. 


Od ogrevanja do 
tuširanja 

Ker ljudje nimamo radi pridiganja, Wii 
Fit ubere takten pristop. Obenem pa 
se zaveda, kako velikega pomena sta 
zunanji nadzor in spodbuda, zato telo- 
vadiš v družbi prijetnega 

vaditelja. 


načuje modra lučka. 


6 Pred delo- 
vanjem je treba ploščo z wii- 
jem sinhronizirati, podobno kot daljinec. 
Da je vse v stilu, uspešno sparitev tudi tu oz- 


Na izbiro sta dva, moški in ženska. Oba imata iden- 
tične, profesionalno posnete vrstice, ki jih kljub ne- 
gibnim obrazom izuščata naravno in prepričljivo. Vsa- 
ko vajo najprej prikažeta in glede na morebitne težave 
pomagata tudi med vadbo, kar je za pravilno izvaja- 
nje neprecenljivo. Pa še menjavaš ju lahko in oprezaš 
za naključnimi spremembami frizure, kar ojača moti- 
vacijo. 


6 Trebušnjaki so ena od treh bildaških vaj, v ka- 
terih se lahko tekmovalno pomeriš s svojim trener- 
jem. Prve dni ga zlahka namudriš, kasneje je pe- 
sem nekoliko drugačna. 


Vadbeni program ima štiri sklope: jogo, vaje za miši- 
ce, aerobno miganje in spretnostne podigre. Razpore- 
jeni so premišljeno in če slediš danemu zaporedju, se 
z jogo raztegneš, kvihtanje mišic je tisto pravo švica- 
nje, mini igre z druščino pa so nagradni posladek ob 
koncu. Kar se joge tiče, je vdelanih petnajst položajev 
oziroma asan, kot jim pravijo znalci. Nobenega daja- 
nja nog za vrat ni in vse je super razloženo, tako da 
hitro posrka tudi popolne začetnike. A ne mislite, da 
so bojevnik, kobra, drevo, palma in ostalo zvijanje na 
deski sami sebi namen, kajti ob pravilnem izvajanju, 


6 Med boksom slediš prikazani koreografiji korakov in udarcev. 
Gre za edino podigro, ki poleg dile in daljinca uporabi tudi nun- 
čak. Na koncu si daš duška in vrečo razmlatiš na prafaktorje. 


kar vključuje tako dihanje kot ravnotežje in sklad- 
nost gibov, sta učinek ter napredek opazna. Gracio- 
znost je ocenjena s točkami, širše pa tudi z zvez- 
dicami in nazivom, ki sega od kavčnega krom- 
pirja prek amaterja do mojstra, odvisno od dis- 
cipline. 
Podoben ocenjevalni sistem je vpleten v 
ostale aktivnosti. Pri mišičnih vajah po- 
leg ravnovesja dostikrat šteje sila, s 
katero pritiskaš na podlago, s čimer 
igra beleži število ponovitev. Take 
so sklece, počepi, trebušnjaki in po- 
doben klasični repertoar, ki z vklju- 
čitvijo deske in daljinca dobro izpade. 
Če se pridno vračaš, odkleneš težje 
načine z več ponovitvami, ki znajo bi- 
ti resen preizkus vzdržljivosti in volje. 
In ko si že čisto hin, te za vogalom na- 

6 Pri tem testu moraš težo pre- 
našati z ene noge na drugo in se 


skoči prikupna aerobika. Če ob tej besedi dobiš iz- 
puščaje, misleč, da gre za babjo vadbo, so predsodki 
neutemeljeni. V ritmičnem korakanju po pručki, bok- 
sanju in vrtenju bokov med sukanjem hula hop 
obročev lahko uživa vsak, manj posrečen se zdi le tek 
na mestu po zali otoški okolici. Za tega ne uporabljaš 
deske, saj po njej ne smeš skakati ali premočno udar- 
jati, temveč Wii Fit tvoj ritem preračunava na podlagi 
gibanja wiimota, ki ga imaš v roki ali v žepu. 

Bonbonček, primeren tudi za družno udejstvovanje, 
so spretnostne podigre, kjer je bistvena dobra kontro- 
la ravnotežja. Zvezdi sta smučanje in bordanje, kjer z 


6 Podatke o teži in napredku lahko shrani do osem 
ljudi, masivnost miijevega telesa pa odraža upo- 
rabnikovo težo. Sramežljivi lahko profil zaščitijo s 
štirimestno kodo. 


nagibi telesa prav realistično voziš slalom. Kul so tu- 
di smučarski skoki, usmerjanje mehurčka po reki in 
ostala garda. Skupno je igra naphana z blizu petdese- 
timi aktivnostmi, kjer se nekaj najde za vsakogar. De- 
javnosti je dovolj, da lahko kolobariš in se ne nave- 
ličaš prehitro. Če si kak dan zaželiš obdelati vse, pa 
to vzame krepko čez uro. 

A čeprav je telovadba simpatična, je na nekaj slabo- 
sti treba računati. Akcijo prekinja veliko trenerskega 


- mi 


ustaliti v modrih poljih. Ultimativni izziv je kot pirh skrit na strani, kjer izbiraš med 
sklopi aktivnosti. Klikniti je treba na deskico, ki maha iz ozadja. 


pojasnjevanja, zato moraš pogosto pritiskati na potr- 
ditveni gumb A na wiiljincu. Ker ti med vadbo ravno 
ni do oklepanja daljinca, je veliko preprijemanja in 
odlaganja, kar zna motiti ritem. Za silo se lahko znaj- 
deš tako, da paličko položiš na tla in gumbe drezaš z 
nožnim prstom. Le potacati je ne smeš, prav tako jo 
je priporočljivo odeti v silikonsko oblačilce. Druga 
razmisleka vredna reč je obilica prostora, ki ga tako 
razgibavanje zahteva. Le malokatera dnevna, kaj šele 
otroška soba ali kabinet, je tako velika in pospravlje- 
na, da bo šlo brez premikanja pohištva in prilagajanja 
lege dile med tokom igre. Neškodljive, prostorsko 
varčne stoje je namreč komaj kaj, saj pogosto delaš 
razkorake, legaš, mahaš in visoko dvigaš roke (pozor 
na viseče lestence!). Prav tako 
je treba igrator položiti na rav- 
no, trdo podlago, tako da debe- 
le preproge odpadejo. 


——— cam 


Sam svoj fitnes mojster 


Wii Fit ni edini sistem za domači fitnes, je pa prvi, ki 
se tvojemu telesu res aktivno posveti. Nintendova po- 
gruntavščina se od telovadnih devedejev in nenazad- 
nje od EyeToya Kinetic s PS2, kjer telovadiš ob po- 
moči kamerice, loči ravno na rovaš konkretne pov- 
ratne informacije. Ne gre za mrtvo tehtnico, saj so ti- 
pala za pritisk organska in z mijamotovsko genial- 
nostjo vpeta v vadbo. Pravo razsvetljenje je recimo 
ocenjevanje telesne drže. Sistem te namreč dostikrat 
opozori, če preveč teže prenašaš na 
eno ali drugo nogo oziroma naprej 
ali nazaj, tako da se tega kmalu 
začneš zavedati. Marsikdo svoje 
sključenosti niti opazi ne in zaveda- 
nje težave je danes, ko vse več časa 
preživimo zveriženi za mizo, velike- 
ga pomena. Tudi ostala telovadba 
močno poudarja postopno, učinko- 
vito grajenje temeljev in iskanje sti- 
ka s svojim telesom, tako da se res 
trudiš in vaj ne izvajaš površno. Po 
drugi strani sta EyeToy Kinetic in 
Combat bolj eksplozivna in nestrp- 


6 Koračna aerobika pride v treh okusih, na dilo pa 
stopaš v ritmu glasbe. Zlasti simpatično je, da s 
tabo vadijo tudi tvoji miijasti prijatelji. 


6 Ni naključje, da bo ena prvih novih iger za dilo 
prav We Ski oziroma Family Ski. Ravnovesna des- 
ka je za navidezno dričanje po snegu kot naročena. 


6 Ko se nagibaš in skušaš z glavo odbijati nogometne žoge, je treba 
paziti na leteče superge in ostalo neželeno nesnago. 


nejša, prikazovanje gibov pa nima takega zenovske- 
ga občutka. Zadihanosti pri razmetavanju udov je pri 
njiju več, saj kakega pretiranega brcanja, boksanja in 
izmikanja Wii Fit ne zahteva. Še ena lastnost, ki jo Ki- 
netic nudi, Wii Fit pa ne, je večmesečni trenažni pro- 
gram z vnaprej določenimi kombinacijami vaj. Na 
wiiju je vse prepuščeno tvoji lastni presoji in volji. A 
kakorkoli obrneš, je na beli plošči občutek prijetnejši. 
Namesto težav z osvetlitvijo in mulasto kamero se 
bratiš z dobro izdelano, zaupanja vredno pritiklino, pri 
kateri nagonsko veš, kaj početi. Uvajanje je prijaznej- 
še in motivacija za vsakodnevno miganje večja. 


6 Mijamotovo nagradno vprašanje: koliko ur Wii 
Fita je potrebnih, da pokuriš kalorije iz te škatlice? 


Pomembno je tudi, da se igra zaveda svojih omejitev 
in ti priljudno vbija v glavo, da se stik s telesom ne 
začne in ne konča pred televizorjem. V ta namen te 
spodbuja, da se spraviš ven in se lotiš še kakega dru- 
gega športa. V koledarček, ki beleži tvoje vaje, BMI in 
gih aktivnosti in čas, preživet ob njih. 

Wii Fit ti sam iz manj estetskih delov telesa sicer ne 
bo pobral vse tolšče ali ti dal terminatorskih mišic. Bo 
pa vzgojil tvojega duha, da se bo naučil poslušati te- 
lo in ceniti boljše počutje, ki pride v paketu z miga- 
njem. Vsak začetek je težak, a če je prva stopnička 
tako nizka kot wiijeva deska, bo marsikomu uspelo. 

ikomur ne gre zameriti, če se mu zdijo vragoli- 
je brkatega italijanskega vodovodarja in nje- 
gove druščine vsaj nevredne resnega igralca, 
če ne že kar sprevrženo infantilne. A po drugi 
strani ne gre nobenega dolžiti, če v tej otroški (ne ot- 
ročji!) enostavnosti najde tolažeč pobeg pred vsakda- 
njikom - in če se ne more upreti vrhunskemu dizajnu, 
ki se skriva za vrtčevsko masko. 
Mario Kart Wii je le še eden v vrsti tovrstnih naslovov. 
Na površini gre za slaboumno, pootročeno kartovsko 
bedarijo, kakršne se špilavec, ki da kaj nase (recimo 
že zjutraj tuniko s simboli iz Baldur's Gate), ne bi do- 
taknil niti s palico, kaj šele z daljinskim upravljalni- 
kom. Po progicah iz Cukrlanda v kartih in na moto- 


€ sestavni del mnogih pist so bližnjice, ki nudijo prednost. Vendar 
vanje ni tako lahko zaviti, čeprav natanko veš, kje so. 


ciklih živžavasto drvijo Mario, Luigi, Bowser, Peach, 
Daisy, Yoshi in druga klasična zalega iz Osake. Pri 
tem cvilkasto vriskajo in mencajo z dudicami v uste- 
cih, v ovinkih driftajo, da so v Tokiu ljubosumni, in iz- 
koriščajo dobrotice, ki jih pobirajo iz 


4 


ta 
Y 


Y 
Y 


škatel. Popolna slika igrice za 
otročke. In res je to nekaj neš- 
kodljivega, nekrvavega in sim- 
patičnega, kar lahko brez strahu 
ponudiš rosnemu potomstvu. 
Ali punci, ženi, očaku, teticam iz 
soseščine in sploh vsej neuki ru- 
lji. Ni tako preprosto kot Wii 
Sports, ampak vožnje se priučiš 
v nekaj minutah, čeprav imaš 
dve levi roki in kopita namesto 
prstov. En gumb je pospešek in 
drugi uporaba predmeta (itak 
lahko imaš naenkrat le enega), 
za usmerjanje je zadolžena gobi- 
ca na nunčaku ali nagibanje wiiljinca, karti in moto- 
cikli lahko driftajo sami ... Če nastane težava, pa anal- 
fabet v roke prime volanček, ki spremlja špil in v ka- 
terega namestiš daljinca. Na spletu je vedno dovolj 
začetnikov, takisto pa je zelencem prirejen prvi pokal 


Juuj, Baby Peach z dudico in kravice na kmečki pro- 
gi! S to igro vaše dete ne bo postalo krvoločna spaka! 


od treh v enoigralstvu, v kate- 
rem se nasprotniki dobesedno 
trudijo, da bi ostali za teboj. 

Vendar se pod enostavno, ne- 
mudoma priučljivo mehaniko 
igranja in sladkorčkastim vide- 
zom skriva dosti. Bolj kot igraš, 
bolj se kopičijo elementi, ki 
omogočajo večjo hitrost in bolj- 
še čase. Najprej ugotoviš, da s 
trzajem wiiljinca takoj po skoku dobiš pospešek, tako 
kot si ga deležen, če nekaj časa voziš v zavetrju neko- 
ga pred sabo. Potem s samodejnega preideš na ročno 
odnašanje zadka, ki omogoča dve vrsti turba - kraj- 
šega modrega in daljšega rdečega, odvisno od tega, 
koliko časa si v driftu. Dalje pridejo na vrsto subtil- 
nosti analognega nadzora, ki omogoča držanje linije 
namesto žokanja digitalnega križca iz starih časov. 
Sledi bistra raba powerupov, ki jih je cel kup, od go- 
bic za pospeševanje prek avtomatično vodenih želvjih 
oklepov za sesuvanje tekmecev do bomb, neranlji- 
vosti, zaslon packajočih prikazni in tablet, ki te spre- 
menijo v tacajoč kombajn. Kasneje ugotoviš, da lah- 
ko mnoge priboljške vlačiš za sabo kot ščit, kar do- 
prinese k strategiji, nakar izgrutaš, da na prvem mes- 
tu ne dobivaš enakih bonusov, kot če si peti ali zad- 
nji. Nezanemarljive so tudi razlike med vozili, ki so sa- 
mosvoja glede na hitrost, pospešek, težo, mini turbo, 
drift in še kaj (liki na to ne vplivajo), ter med karti in 
motorji. Prvi so sposobni turba druge stopnje, drugi 


Ko dojameš, da je vodilno mesto pri pobiranju bonusov vedno deležno 
le najbolj švohotnih dobrot, medtem ko lahko že drugi recimo dobi red 
shell, se ti začno v glavi obračati zlobna kolesca. Tedaj postane eden od 
delov taktike cincanje med vodstvom, kjer tvegaš močne napade iz ozad- 
ja, ostajanjem v gužvasti sredini in lokavim zaostajanjem. 

pičijo hitreje z vzpenjanjem na zadnje kolo, a so tedaj 
teže nadzorljivi. 

Najbolj pa pridejo do izraza proge, ki zadovoljijo tako 
šeprtljavce kot mojstre. Dvaintrideset jih je, šestnajst 
iz doslej izdanih Mario Kartov, od SNESa prek GBAja 
in N64 do gamecuba ter DSa, in ravno toliko novih. 
Starejše, na primer Mario Circuit 3 s super nintenda, 
Sherbet Land z nintenda 64 in Peach Beach iz Double 
Dasha za kocko, so oko odpirajoče izvrstne ter pok- 
lon pretekli genialnosti. Glede na izvirnike so pravilo- 
ma širše, saj Kart Wii podpira dvanajst namesto os- 
mih dirkačev iznenada, vendar jih to kvečjemu pood- 
liči. Novejše steze pa so zapletenejše in daljše. Vse po 
vrsti so polne zavojev za driftanje, prepadov, lukenj in 
ramp za skoke s pospeškom, kar zahteva vse boljše 
poznavanje in še zdaleč ne le brezglavega turbakanja. 
Na sodobnejših se pot rada razcepi, zlasti pa jih pest- 
rijo naključni elementi, kot so izbruhi lave, hecna bit- 


Škoda, da v naboru prog 
manjka izvrstni Tick Tock Clock 
z DSa, čeprav je res, da je cve- 
tober vobče odličen. 


ja, ki se lotevajo dirkačev, in 
drveči avtomobili. No, srž vseh 
je, kako bleščeče so speljane in 
kako premišljeno je razpostav- 
ljen vsak piksel zidov, stopnic, 
ograj ter ramp, kako adrenalin 
raste in pada skozi zdaj enos- 
tavne, zdaj zapletene dele, kako 
se vrstijo široke ravnice in ozka 
grla, kako je v enem trenutku 
pomembna tehnika, v drugem 
pogum in v tretjem refleksi. Ne- 
domišljijske, kopiraj/prilepi pro- 
ge iz mnogih 'resnejših' dirkačin se lahko skrijejo, 
medtem ko si Burnout Paradise zaskrbljeno ogleduje, 
kaj je žrtvoval s selitvijo v svobodni, a dosti manj po- 
drobni ter načrtovani svet. 

Z vsem tem Mario Kart Wii postane ena najbolj raz- 
gibanih in raznolikih arkadnih dirkačin zadnjega časa, 
če ne na splošno. Nima gangstrske maske, okinčanih 
prasic in jeklenih štirikolesnikov z neonskimi spinerji. 
Nasprotno, videti je kot risanka v nedeljo zjutraj. A po 
številu prijemov, ki jih lahko uporabiš za zmago ali 
rekord, se uvršča v ospredje. Ravno to je tisto, zaradi 
česar ga poleg otrok, zelenčkov in mariovskih tradi- 
cionalistov nažigajo tudi hardcoraši. 

Špil seveda ni perfekten. Ključni del enoigralstva je na 
moč običajen niz treh vedno hitrejših pokalov (50, 
100 in 150 kubikov), vsak je sestavljen iz osmih ena- 


"Prokleta banda!!!", se dere Sneti iz 
ozadja. Ampak z nasmeškom. 

CO Pisana grafika in cmokavost vsaj utoneta v 
pozabo, ko te kdo sklati iz skoka. Bejž, prasc! 


kih skupkov štirih dirk. Nobene 
zgodbe ni med njimi, ničesar količkaj 
naprednega ali presenetljivega, in 
počutiš se, kot da imaš pred sabo 
SNES. To je razumljivo pri dirkačini, 
kot je recimo Trackmania, ob vsej 
bogatosti Mariovega sveta pa je 
manko te plati v Kartu navadna le- 
noba. Deležen si samo odklepabilno- 
sti v obliki dodatnih vozilc, likov in 
zrcalnih prog. Sam lahko poleg os- 
vajanja pokalov voziš na čas in se z 
računalnikom meriš v načinu battle v 
moštvih s krajo zlatnikov ter balonov 
v desetih zaprtih arenah (petih novih, 
petih starih). Umetna pamet je pov- 
sod dinamična in vse bolj sposobna, 
toda proti koncu je s pripetostjo na elastiko in spo- 
sobnostjo ustaviti te tik pred cil- 
jem že prav zoprna. 

Multiplayer je omogočen na eni 
konzoli in po internetu. Če je 
pred enim wiijem druščina dveh 
do štirih ljudi, se lahko udejst- 
vuje v battlu (baloni / zlatniki) 
in dirkanju, oboje sami ali v 
družbi z računalniškimi capinč- 
ki. Furanje po internetu, ki se 
ga lahko lotiš sam ali s še enim 
kolegom z istega wiija (v tem 
primeru je zaslon razdeljen po 
horizontali, gladkost grafike pa 
pade) je brez laga in v eni dirki 


podpira do dvanajst nak- 
ljučno povezanih oseb ali s 
prijateljskimi kodami odob- 
renih frendov. Zajema dir- 
kanje proti naključnežem 
ali zaporedja štirih tekem s 
prijatelji, način battle, dolpobi- 
ranje duhcev, borbo za nalinijs- 
ki številčni rating ter kanal s 
statistikami in tekmovanji. Ven- 
dar je ob odsotnosti glasovnega 
čveka večigralstvo pusto in brez 
višjih možnosti, kot bi bila dir- 
kanje brez powerupov ter način 
battle vsak zase. Zaradi wiijevih 
strojnih omejitev tega ne bomo 
videli v popravku. 

In naposled bodo zavzeti igralci 
prejšnjih delov videli, da kljub 
motorjem, rampam, dizajnu prog 
in zmanjšanemu pomenu tehni- 


O DK's Snowboard Cross je lep primer dinamike stez: ozka grla, ši- 
roke ravnice, kjer je veliko 'najboljših' poti, in naključni elementi. 


ke snaking (nitro po ravnem po zaslugi stalnega drift- 
anja) ni prelomnih novosti v slogu dvojnih posadk iz 
Double Dasha. MKW je v končni fazi, kakorkoli ga 
obrneš, klasičen Mario Kart. Hkrati bodo zadevo do- 
kaj hitro naštudirali in vozili svojo dirko brez napak, 
saj popiljena mehanika ni ravno zahtevna, pri tem pa 
ugotovili, da je vodstvo dostikrat obsojeno na propad 
zaradi smole. Manj sposobni in sotekmeci imajo nam- 
reč zmeraj vsaj solidno možnost, da te zafrknejo, saj 
je med dobrotami, ki jih pobiraš, dosti gumbov za re- 
set, ki hipoma spremenijo vrstni red ter omogočijo 
preboj zaostajajočim. Si recimo v ozadju, potem se po 
zaslugi naključno danega bonusa spremeniš v veler- 
aketo, ki te postavi med vodilno peterico, nakar pred 
ciljno ravnino pobereš neranljivost x turbo v enem in 
dirko garal, pa zgrize volan v franže. Naslednjič vlogi 
zamenjata - ali pa tudi ne. Vse ni odvisno od sreče, a 
zdi se, da Kart Wii v streženju casual občinstvu in v 
besnem trudu, da bi nihče preveč ne zaostal, prema- 
lo upošteva čisto znanje. 
Toda pozitivne plati, zlasti orjaška zabavnost, primer- 
nost za ljudi vseh starosti in izkušenosti ter privlačnost 
vrste 'samo še enega, potem neham!', v veliki meri 
odtehtajo nepripravljenost avtorjev na večje spre- 
membe ter bes ob porazu v gneči debilčkov, ker 
se te je držala smola. Saj je res, da z gnusom 
odvržeš kontroler, ko te tik pred ciljem ustavi 
neubranljiva bomba iz ozadja, nakar te še vsi 
zahrbtno povozijo, in želiš si, da bi bilo znan- 
je bolj nagrajeno. A kmalu se jezi- 
ca razkadi in spet si na progi, rezl- 
jajoč stotinke z rekordov, primer- 
jajoč se s svetovno skupnostjo, 
uživajoč v vrhunskem dizajnu. 
Itak - kako bi sploh lahko bil dl- 
je časa jezen na te Nintendove, 
ne!, na te NAŠE ljubke zverinice? 

Če je kdo mislil, da je zloben Wipeout s svojimi izstrelki, naj se hitro 
zbudi in sladostrastno povoha tele hlape čiste hudobije ... 


KONZOLEC 


staljena navada je postala, da se igralci nav- 
dušujemo nad pogonskimi motorji v razno- 
raznih streljankah. Zakaj se torej ne bi poklo- 
nili srčku, ki poganja nogometno simulacijo? 
Recimo temule, ki je temelj naslednjegeneracijske 
Fife 07, Fife 08 ter Eura 2008. Na kratko rečeno gre 
za dosti realistično stvaritev, ki posreduje napredno 
grafiko (natančni frisi, prešvicani fuzbalerji, valujoči 
dresi, čudoviti štadioni), bogato animacijo nogometa- 
šev, življenjsko fiziko okroglega usnja, upoštevanje 
mnogih statistik žogobrcarjev in kompleksen nadzor. 
Čeprav začetniki nimajo težav, beleženje stikov teles 
in odskakovanja žoge nudi dosti globine za mojstre, 
sploh ko primislimo zvijače, prvi dotik in možnost roč- 
nega odmerjanja smeri ter moči podaj. 
Občudovanje pogona ni naključje, saj na njem temelji 
bistvo solidnosti Eura 2008 za tahudi sobni konzoli. 
Namesto klubov iz Fife se kajpak merijo reprezen- 
tance, pri čemer ni treba dvakrat reči, da špil vsebu- 
je popolno licenco tako za prizorišča kot za večino 
nacionalnih moštev in igralcev s stare celine. Kljub 
temu, da manjka otvoritvenih ceremonij, medijev, 
navijaških izpadov, terorističnih nagic in podobnih za- 
čimbic, je vzdušje na nivoju. V njem pa se kot v vlažni 
zemlji bohoti srček, ki daje tako pristen občutek, da 
igraš fuzbal. Vse, kar je veljalo za Fifo 08 (J171, 81), 
velja za Euro 2008, s tem, da so dodali nekaj manjših 
popravkov in vdelali jerbas praznovalnih gibov, v ka- 
tere s pritiskanjem gumbov prisiliš tistega, ki je zadel. 
Tudi Euro je igra pazljive obrambe in premišljenih na- 
padov, poudarka na sposobnostih nogometašev, tak- 
tike ter strategije, pomešane z zajemalko sreče. 
Lepo je videti, da je nabor možnosti kar bogat, zlasti 
če upoštevamo tradicionalno revščino iger, ki obele- 
žujejo nogometna prvenstva. Tistim, ki 
imajo konzolo povezano v splet in se me- 
rijo s svetovno skupnostjo, so na razpola- 
go navadne spletne tekme in lige, poleg 
tega pa še način battle of the nations. Tu 
si izbereš državo, ki jo boš predstavljal na 
liniji, nakar z njo v pokalnem tekmovanju 
šestnajstih naključno povezanih nabiraš 
točke, ki se zlivajo na skupno razpredelni- 
co. Ta bo trajala do 30. junija, nato se bo 
začela nova runda. Šibkejša kot je država, 
ki si jo izbral, več točk dobiš za zmago, 
hakeljc pa je v tem, da je borba stalna in 
jo lahko nadaljuješ kadarkoli ter da moreš 
izbrati drugo državo od tiste, ki si jo do- 
ločil ob izdelavi profila. Le manj pik bo do- 
bila na razpredelnici, če boš z Nemčijo raz- 
sul Albanijo, kot če bo obratno. Zanimivo 
je, da točke v boj narodov prispevajo še 

drugi načini, če si povezan z EAjevim strežnikom. 
Ampak vedeti je treba, da Slovenija nima pogojev, da 
bi se uvrstila kamorkoli, saj je ne izbira nihče. 

Če si bolj osamljene sorte, te takisto čaka v redu na- 
bor modusov. Logično je, da so na voljo posamezne 


6 Čeprav Euro 2008 za xbox 360 ter playstation 3 nosi enako ime kot iz- 
vedenka za PC in PS2, je to drugačna igra - naprednejša in bolj realistična. 
A ne skrbite, igrajo jo lahko tudi začetniki, saj je pomoči nemalo. 


Sneti v fantazijskem svetu ponovi nogo- 
metno pravljico s preloma tisočletja. 


xbox 360 / xbox 360 /PS3 Electronic Arts 


Electronic Arts 


tekme in ves turnir s kvalifikacijami vred, ki pa je ob 
lana dolga serija situacij iz penenih tekem, poveza- 
nih z letošnjim evropskim prvenstvom v Avstriji 6 
Švici, recimo ko Italija med kvalifikacijami v 55. mi- 
nuti zaostaja za Francijo 3 : 1. Za zmage in izpolnje- 
vanje dodatnih ciljev prejemaš točke, s katerimi od- 
klepaš nadaljnje izzive. Kul je, da so pripisana histo- 
rična pojasnila situacij. No, steber samotarskega udej- 
stvovanja bo večini pomenil modus captain your 
country, kjer si izbereš obstoječega nogometaša iz 
določene reprezentance ali ustvariš novega, nakar se 
podaš na pot kvalifikacij in prvenstva. Gre za karier- 
no verzijo načina be a pro iz Fife 08, saj se tvoj no- 
gometaš razvija, s čimer je ukinjena ena od zamer na 
rovaš slednje igre, kjer si v 'be a pro' igral samo po- 
samezne tekme. Dodaten bonbonček je, da se za ka- 
petanski položaj, ki omogoči spreminjanje taktike in 
menjavanje igralcev, poteguješ s tremi drugimi izbra- 
nimi športniki, ki jih nadzorujejo bodisi živi sotrpini, 
bodisi konzola. Lepo je videti, da se umetna pamet v 
tem modusu dokaj spretno prilagaja tvoji poziciji. 
Toda ahilova peta Eura 2008 je ravno tam, kjer je 
njegova najmočnejša točka: v pogonu. Ta ni nič več 
kot res malenkost povijačena verzija iz Fife 08, s tem, 
da mnogočesa niso popravili, od včasih invalidnega 
ročnega preklapljanja med igralci prek slabe pregled- 
nosti v kazenskem prostoru ob kotih do dejstva, da 
različne države, tako kot klubi v Fifi, ne igrajo ravno 
samosvoje. Nadalje manjka taktičnih 
izbir, saj še vedno izbiraš med ubožnima 
dvema obrambnima in dvema napadalni- 
ma taktikama, medtem ko na netu ne 
moreš izbirati na lastno pest izdelanih 
formacij in shranjevati ter nalagati nas- 
tavitev. Je pa v nerangirane tekme zade- 
gana spletna akcija štiri na štiri, ki je Fi- 
fo 08 dosegla z zaplato. 

Daleč od tega, da bi bil UEFA Euro 2008 
slab fuzbal - njegov motor je hud, zunan- 
jost seka, nabor načinov je presenetljivo 
kul. Toda ravno zato, ker je srčika tako 
zapletena, je prostora za izboljšave dosti, 
Electronic Arts pa zaradi kratkega roka 
izdelave zanje niso imeli časa. Solidno, 
torej, in vredno nakupa, če nimaš Fife 08 
ali si navdušenec nad reprezentancami. 
Le ne pričakuj Fife 09. 


C če je vzdušje v inačici za računala kilave sorte, je tu kar spodobno. Frisi in 
stasi igralcev so daleč podrobnejši, bogati komentar je obogaten z reprezen- 
tančnim čvekom, ugledamo znane selektorje, spektakel pri vstopu je večji ... 


6 Boljšost tele izvedenke pred ono za PC in PS2 ni le v šminki, marveč tudi v 
umetni pameti. Seveda bi se jo dalo izpiliti, vendar konzola igra bolj razgi- 
bano. Zlasti pa je razlika vidna v modusu be a pro, khm, captain your country. 

omaj sem se v članku Svet- 

loba na koncu cevi v Joker- 

ju 176 poveselil nad rene- 

sanso tračničnih streljačin, 
že je zvrst dobila novega predstav- 
nika. Ki celo ni narejen za wii. Gre 
za nadaljevanje stare, v okviru žan- 
ra čislane serije Time Crisis, ki je 
nastala leta 1995. Okrasila je vsak 
sobni playstation in se s slavo okin- 
čala tudi zato, ker jo vedno sprem- 
ljajo lastne plastične pištole, imeno- 
vane g-con ('gun controller'). Plos- 
kanja z ušesi vredno? Niti slučajno. 


Z uspešnim udejstvovanjem odkleneš lepo malho 
skrivnosti, a osnova, zlasti 3D modus, ostaja apn. 


Glede Time Crisis 4 moram najprej oznaniti, da mi ne 
gre v nos zaostalost na tračnice pripetih nažigačin, 
kjer premikanje kontrolira igra, ti moraš le pokati. V 
napadu usmiljenja nisem jezen niti na manko količkaj 
stimulativne zgodbe v štirici. Fabulica spremlja tri fan- 
tazijske moderne soldate, ki se ukvarjajo s teroristično 
nevarnostjo, a bi bila njena vsebina trapasta celo v fil- 
mu Uweja Bolla. In prezrem še klišejski zvok, obupen 
govor ter revno grafiko, ki je po vsem razen po 
ločljivosti in nekaj učinkih taka, kot bi tekla na PS2. 
Do nje sem prizanesljiv zato, ker je čista, brez motečih 
elementov in riše velik badabum. 

A naj me strjela v mhko, če TC4 odpustim slabotno 
akcijo. Igraš tako kot v prejšnjih delih: gledaš av- 
tomatično premikanje izbranega lika in z merjenjem g- 
cona po zaslonu pokaš falote. Na izbiro imaš enaka 
orožja kot v trojki - pištolo, brzostrelko, šotganko in 
metalec granat. Kot v starih časih serije levji delež 
sovražnikov tvorijo soldati različnih barv, ki naznanja- 
jo njihovo obnašanje, občasno pa se je treba baviti s 
krvoločnimi tehno žužki, ki v rojih navalijo nadte. Po- 
kanje navadnih sovragov in par zadovoljivih šefov 
sicer ni neuživantsko in brez globine. Vrača se namreč 
skrivanje za objekti, značilno za Time Crisise. S 
stiskom gumba na strelski poziciji počepneš v zaklon, 
s čimer se ogneš kroglam in hkrati nabiješ orožje, 
nakar kukaš ven, streljaš se spet umikaš ... Da ne bi 
oponašal želve, na vsakem takem kraju teče ura, ki ti 
ob izteku vzame eno od življenj. Akcijo razgiba še ob- 
časen izlet iz hladnih hodnikov ter sterilnih sob mo- 
dernih zgradb v helikopter, od koder spreminjaš v 
prah in pepel tovornjake in zrakomlate. Vse to je kar v 

Privzeto igra zahteva držanje g- 
cona z obema rokama, saj za skriva- 
nje rabiš knofa na prednjem držalu. 


redu. A obenem so vzorci premikanja in 
streljanja nasprotnikov predvidljivi, ne- 
življenjski ter brez izziva. Tega so avtorji 
priskrbeli v obliki bliskovitih izstrelkov, 
ki te na vnaprej določenih mestih rukne- 
jo tako hitro, da nimaš priložnosti odziva 
in se jih moraš napiflati. Zoprnija tega 
prijema lepo ponazori verz Iztoka Mla- 
karja: "Eno je igra, an drugo je mona." 


MODA 
slu 


Pištole ni nujno uporabiti, saj lah- 
ko ti ali kolega igrata s ploščkom. 
Toda nadzor je tedaj precej beden. 


Kratki arkadni način s tremi nivoji, ki 
traja kakih 45 minut in čigar poanta 
sta ponavljanje za rekord ter akcija na 
višjih zahtevnostih, dopolnjuje modus, 
ki oponaša prave 3D streljačine. Tu 
imaš svobodo premikanja z analogni- 
ma paličicama na g-conu, ostali gum- 
bi rabijo skakanju in menjavi orožij, 
streljaš pa z merjenjem v zaslon ter 
stiskanjem petelina. Občutek je he- 
cen, a se navadiš. Večja težava je, da 
so ti nivoji dolgočasni, razvlečeni, pol- 
ni enoličnih nalog, rutinskega odstran- 
jevanja neumnih, stalno enakih sovražnikov, nepre- 
mišljeno postavljenih nadaljevalnih točk in posiljevan- 
ja z zanič platformskimi elementi. 

Svoj del krivde za precejšnjo neprivlačnost obeh 

Ne sa- 
mo, da je g-con 
| obupne barve. Ker 

j ima model PS3 s 40 
UE? GB diska le dvoje USB- 

vrat, je treba za hkratni 
priklop senzorskih očes in dveh g- 

conov dokupiti USB-razdelilnik. 

H 
načinov nosi pištola, ki jo dobiš poleg — 4 
igre. (Brez nje je ne prodajajo.) G- 
con 3 resda prispeva vzdušje in ob- ane 
navlja občutke iz starih igralniških dni. To- 
da hkrati je neestetske oblike in grozne oranžne barve, 
izdelan je iz cenene plastike, kar je najbolj opazno pri 
trdem, nevzdušnem petelinu, ter ima neudobni, ostri 
paličici, s katerih palca zlahka zdrsneta. Nadalje ima 
težave s kalibracijo. Za njo sta zadolženi IR-očesci, ki 
ju postaviš na ali pred televizor, a ne glede na to, kako 
pazljivo pištolo kalibriraš, nažiganje čez čas ni več 
natančno. Ker merka na zaslonu v arkadnem načinu 
ni, je to res zoprno. In naposled je izdelek ožičen, kar 
je ob brerepno usmerjenem PS3 čisto trapasto. 
Ne rečem, da Time Crisis 4 ne bo sedel kakemu obo- 
ževalcu starodavnega pokanja in tistim, ki jim je vsee- 
no, kako je špil sestavljen, dokler lahko stiskajo pete- 
lina. In kul je, da če igrata dva naenkrat, 
vsak ubira svojo pot skozi stopnjo. Toda 
napake preveč vpijejo v nebo, da bi mo- 
gel zadevo priporočiti komurkoli z nekaj 
standardov. Skrivalna mehanika v ar- 
kadnem modusu je izžeta in opazno za- 
ostaja za nadzorom množice v Umbrella 
Chronicles; težavnost temelji na nepra- 
vičnih zoprnijah; g-con je neposrečen; 
'pravi' 3D način je obup; ni cepitev poti; 
ni internetnega igranja; ni spletnih lest- 
vic; cena pa znaša oko izdirajočih 80 
evrov. Svetloba na koncu cevi je v pri- 
meru TC4 naenkrat zelo, zelo oddaljena. 


Mehanika skrivanja je slična kakemu Rainbow Six Vegas 2. 
Vendar igranje ni le predpotopno, ampak nezabavno. 


mahedra skozi neugodno sta- 
rošolsko odstranjevalo teroristov. 


Namco Bandai 


KONZOLEC 


€ Lap danci so bili eden povodov za zgražanje splošnih medijev (glej kolum- 
no ob lestvini), toda ženskam se ne vidi ne nipelnov, ne razpokulje. 


an Houser, podpredsednik ustvarjalnega odd- 

elka pri Rockstar Games in njihov soustano- 

vitelj, je že med klepanjem Vice Cityja jasno 

rekel: "Najpomembnejša osebnost v Grand 
Theft Autih je mesto, ne glavni lik, saj je raziskovan- 
je mesta tisto, kar si igralec najbolj zapomni." Iro- 
nično je torej, da se je za štirico, ki jo je tri leta dela- 
lo več kot tisoč ljudi in za katero so porabili rekord- 
nih sto milijonov dolarjev, Dan tako potrudil z zgod- 
bo ter glavno osebo. To je Niko Bellic, tridesetletni 
Srb, ki v približno današnjem času z ladjo prispe v 
Liberty City, metropolo po zgledu New Yorka. Zdi se, 
da ga je tja privabil debelušni žlahtnik Roman, ki mu 
v pismih naklada o lahkem denarju in še lažjih žens- 
kah, pršečih iz ameriškega sna. Toda Niko ima za 
bregom nekaj drugega. Preganja ga namreč zlodelo 
iz bosanske vojne, katere veteran je, in njegov motiv 
nista niti $, niti češpljevi drevoredi. Niko je na kves- 
tu maščevanja in Bog se usmili tistega, ki mu prečka 
pot. Jer Bog prašta, a Niko i Dirti Heri nikad! 


Nema patnje oko priče 

Fabula in mimohod likov sta eno od dveh pod- 
ročij, kjer je Grand Theft Auto 4 najbolj napredo- 
val. Oboje se je od GTA3 prek Vice Cityja do 
San Andreasa vse bolj uveljavljalo, toda šti- 
rica je presežek. Razkrije se povest, na- 
bita z živalskim nasiljem in dejanji, ki 
izvirajo iz najbolj temeljnih čustev - je- 

ze, zavisti, poželenja. Seveda na ra- 
diu in TV-postajah ne manjka iro- 
ničnega humorja, ki smeši ameriš- 
ko družbo. Vendar pa se na poti, 
polni obratov, zgodi nekaj nena- 
vadnega, tako za GTA kot za 
interaktivno zabavo. V anima- 

cijah, ustvarjenih s pogons- 
kim motorjem, namreč pri- 
de do življenjskih dogod- 
kov, odpuščanj in romanti- 
ke, dočim Niko doživi dvo- 

plastno metamorfozo. Po 


eni strani tone v drek nebrzdanega čefurizma, mrm- 
rajoč si "Jebeno isto" in pomneč stari rek 'Gde ne- 
volja ruča, tu i tuga večera'. Po drugi pa se kmalu 
zave, da ga bo vse to klanje stalo človečnosti. In to 
tudi pove. 
Pri tem, kakšen človek bo izpadel v naših in svojih 
očeh, mu na več mestih pomagamo sami. Rockstar 
North se je sicer ustil z moralnimi izbirami, ki naj bi 
blazno vplivale na igranje, a treba je reči, da so v tem 
smislu nakladali. Če na vnaprej določenih mestih, ki 
jih ni ravno veliko, nekoga ubiješ ali ga pustiš živeti, 
to (razen čisto na koncu, ko sta na voljo različna fina- 
la) ne vodi k samosvojemu odvijanju igre in nima res 
občutnih posledic. Je pa res, da si lahko vedno raz- 
ložiš, zakaj si se v Nikovi koži odločil tako ali drugače. 
Ko Niko nekoga fenta, še ni nujno zlobec, in ne do- 
bričina, če stori drugače. Dasiravno bi se dalo tu sto- 
riti več, je lepo doživeti migljaj v smer odraslega igra- 
nja, ki ni presekano na pravljično črno in belo. 


Spočetka ni čisto jasno, ali je Niko res Srb. A ko bratrancu v toku igre 
reče "Zdravo, burazeru!", dvom splahni. Itak se najprej sklofa z Albanci. 


€ Lovljenja bežečih je nemalo. V strelskem boju pa je zaradi nenaprednih 
barab jemanje zaklona dosti manj dinamično kot v GOW ter Uncharted. 


Če je Niko kar človeški, je spremljevalna druščina 
bolj karikirana. Naletimo na stereotipne modele, od 
šefov cose nostre prek zapitih ruskih podzemnikov 
do izzivalnih nastavljačic. Kar pa ne pomeni, da niso 
simpatični - nasprotno, vsak drugi je tak, da ti osta- 
ne v spominu. Med bolj markantne sodi že sanjavi, 
gobezdavi, impulzivni Roman, ki je pravo nasprotje 
preciznega, hladnokrvnega in redkobesednega Nika. 
Tu je Little Jacob, zapohani rasta, pri katerem se ro- 
laš zaradi njegovega svetovnega jamajškega nagla- 
sa. Pa Brucie Kibbutz, s steroidi nafilani ljubitelj av- 
tov, ki ga je zabavno opazovati, kako zanika toplovo- 
darska nagnenja. Ali, če smo resnejši, surovi, vodko 
goltajoči 'poslovnež' Mikhail ... dvojica zamorskih 
prekupčevalcev, ki se spre, ti pa se moraš postaviti 
na eno stran ... skrivnostni Mož v črnem ... Svoje tre- 
nutke imajo tudi ženske, a kot je za Rockstar v na- 
vadi, so tolkiensko neprepričljive in namenjene te- 
mu, da odzvanjajo pokvarjenost tega sveta. 

€ sama bogatija. Ne po naključju: GTA4 je stal dobrih sto milijonov $. Doslej 
je bil rekorder Shenmue z 70 milijoni, Too Human pa se približuje 90. 


Ena redkih zamer, ki jih lahko naslovim na zgod- 
bovno plat GTA4, je to, da niso bili sposobni najeti 
pravega Srba, temveč nekoga, ki je toliko Balkanec, 
kot sem jaz Mongol. Čeprav ima prepričljiv obraz, je 
boleče poslušati njegovo občasno mrcvarjenje srbš- 
čine. Enako kot slišati, da ga celo žlahta kliče Belik, 
čeprav bi moral biti Belič. Tudi drugače sta srbskost 
S ruskost precej kilavi. Toda na koncu ne moreš ver- 
jeti, kakšnemu plesu legendarnih ksihtov, izjav in do- 
godkov si prisostvoval. Vsebina je napeta, smešna, 


€ Tako kot ni priporočljivo stati pred drvečim avtom, ni kul voziti pi- 
jan. Policisti so za tabo nemudoma in nasploh se samo zaletavaš. 


pretresljiva in prispodobna, iz Nika, ostalih ljudi, fa- 
bule ter humornega kritiziranja ZDA pa nastane pravi 
igričarski (anti)kriminalni ep. Kar je Boter za filme, je 
odslej GTA4 za špile. 


Brojne svade 


Druga bistvena odlika štirice je njen svet. Prejšnji deli 
serije so izvedbeno le blede sence novinke na PS3 in 
xboxu 360, ki obilno porabi novo strojno moč ter 
Rockstarov pogon RAGE. Sveži Liberty City definira- 
jo gost promet, mravljišče samosvojih pešcev, dih je- 
majoče menjavanje dneva in noči, spreminjajoče se 
vremenske razmere. To je metropola s številnimi sa- 
mosvojimi predeli in stavbami, po katerih svobodno 
blodiš. Predvsem pa vidiš brez števila detajlov. Ob- 
cestne luči, ki se otipljivo rušijo po zaslugi fizikalne- 
ga pogona Euphoria ... Nika, ki zaradi taiste fizike 
leti skozi sprednjo šipo, če se zaleti s preveliko hit- 
rostjo, in povožene pešce, ki po luftu opisujejo pirue- 
te ... nočnolučkasto obzorje stolpnic, ki ga božajo 
plameni iz dimnikov rafinerije ... taksiste, ki se med 
vpitjem oklepajo vrat ukradenega avtomobila ... ve- 
ter, ki nosi listje ... naključne spopade, pretepe in 
aretacije, ki se godijo brez tvojega sprožanja ... Po- 
zornost, posvečena podrobnostim, se kar cedi z zas- 

lona in nič nenavadnega ni, če se samo voziš nao- 
koli, občudujoč to virtualnost, ki meso postaja. 
Vpetost še dvigne socialna mreža, ki jo pleteš po 
svojem mobilnem telefonu. V toku igre te dosti ljudi 
kliče z informacijami za misije, dosti pa jih hoče tu- 
di, da jih obrajtaš, nakar postanejo tvoji prijatelji in ti 
pomagajo. Če se recimo dosti družiš z Little Jaco- 
bom, farboviti Jamajčan postane tvoj premični dos- 
tavljalec orožja. Z ruljo, katere številke imaš v mobi- 
diku, se lahko odpraviš na bowling, biljard ali pika- 
do, se ga nalokaš in se skušaš nato 
med opotekanjem spraviti domov, 
greš na striptizete ... Tudi nekaj 
cenzuriranega seksa je, predvsem s 
tistimi ženskami, ki jih srečaš na iz- 
mišljeni spletni strani za zmenke. 
Lahko pa si kratko malo plačaš laj- 
dro in adijo mare. 

Seveda ne izostanejo stara in nova 
opravila. Kot nekdaj lahko loviš 
capine (zdaj z naprednejšim iskan- 
jem skozi računalnik v kifeljskem 
avtu), si taksist, voziš čolne, piloti- 
raš helikopterje, se preoblačiš, v ki- 
berkafeju brskaš po GTAjevem sp- 
letu. Na poti do magičnega stood- 
stotnega končanja ti nadalje stojijo 
zbiranje vozil, streljanje golobov, 
dirkanje in kaskaderski podvigi. No, 
določenim ne bo všeč, da manjka 
dosti reči iz San Andreasa in prej- 
šnjih delov, kot so letala, gra- 
fitiranje, frizer, borbe za četrti, 
vožnja modelčkov in frpjsko bil- 
danje statistik. 

Sta pa zato dodelana temeljna el- 
ementa igranja: streljanje in vož- 


GRUPAK 


Spletni multiplayer v GTA4 za serijo ni novost, je pa 
prvi na sobnih konzolah. Je obilen, saj vsebuje pet- 
najst modusov, podpira 16 ruljekov ter združuje 
dirk in strel. Na sporedu so egoistične in timske 
variante deathmatcha, dirkanja, ubijanja tarč, boje- 
vanja za dele mesta ter lova med lopovi in žandarji, 
pa co-op načini, kjer spremljaš kriminalca od 


letališča do brloga, napadaš območje in podtikaš 
eksploziv. Poanta vseh načinov je zmagovanje, sko- 
zi katerega nabiraš denar, ki ti določa rang. Več- 
igralstva na eni konzoli ali po lokalni mreži ni. 

Nabor je torej bogat in početja obilo. A nepuščav- 


O Jeseni pride na xbox 360 z Xbox Liva dodana vsebina, medtem ko se bodo 
lastniki verzije za PS3 zanjo obrisali pod nosom. Menim, da tako deljenje ni kul. 


nja. Rešetanje je manj zmedeno, saj so Rockstar 
North skopirali pogled iznad ramen pri merjenju ter 
skrivanje v zaklon iz Gears of War. Stiskanje ob zido- 
ve, avtomobile in stebre, od koder gledaš ven, naži- 
gaš in se skrivaš nazaj, je osvežitev, ki boje naredi 
bolj obvladljive. Orožij ne manjka - pištole, uziji, pol- 
avtomatska krepela večjega kalibra, snajperke, ba- 
zuka. Vdelan je tudi tepež s pestmi ali hladnimi orožji, 
a je kljub par naprednostim okoren in zatikajoč se. 
Na drugi strani je šofiranje opazno zahtevnejše in da- 
je igranju poseben občutek. Nič več ni moč rutinsko 
drveti po avenijah, se zaletavati v tri krasne in odsot- 
no jemati ovinkov, saj je fizika bolj neodpustljiva. Mi- 
mogrede se zavrtiš ali kam treščiš in ni treba dosti, 
da je avto na strehi oziroma da se vname. Sprva se 
zdijo vozila, ki se zibljejo kot zofe, smešna - posebej 
motocikli so nestabilni kot cena bencina. A ko se 
navadiš, bolj poglobljeno in manj rutinsko vožnjo 
ceniš kot pomemben del izkušnje. Zlasti vsled dejst- 
va, da je vozni park modernejši od onih v prejšnjih 
GTAJjih, kopije korvet ter viperjev pa so dostopne re- 
lativno urno. 


CO Posebna edicija za okrog sto evrov vsebuje špil, 
slikovno bukvico, nekaj CDjev z muziko, obesek za 
ključe in mafijsko potova 


ništvu dosti manjka. Pridruževanje je naključno: iz- 
bereš le splošni modus, nakar te igra sama dodeli 
skupini. Največ, kar lahko storiš, je, da vnaprej pov- 
abiš prijatelje. Opcije določa gospodar, se pravi tis- 
ti, ki se prvi znajde v novi skupini. Vse skupaj je 
kaotično in sitno, če ti paše točno določena vrsta 
udejstvovanja. GTA race ima recimo odličen podna- 
čin cannonball run, ki pa ga ne boš videl, če nisi 
gospodar ali če ga kdo ne izbere po naključju. Tak- 
isto je na obeh konzolah dosti odklapljanj s strež- 
nikov in debilov, ki živijo samo zato, da delajo štalo. 
Multiplayer je zabaven in naphan, toda vmesnik je 
nepopoln, naključnosti in zmede pa je preveč, da bi 
ga lahko jemal povsem resno. 


€ Na spletu se vnemajo prave vojne okrog tega, kakšne so grafične posebnosti 
verzij za XB360 in PS3. Bistvenih razlik ni, picajzlaš pa lahko do nezavesti. 


Iznimna vešalica 


Tak je torej Liberty City, krvavi peskovnik, v katerem 
si skušaš kot Niko Bellic izrezbariti življenjsko nišo. 
Navzlic obstranskim zaposlitvam srž ostajajo misije za 
raznotere osebe, s katerimi napreduješ po rdeči niti. V 
tradiciji odprtega sveta jih je ponavadi na izbiro več, 
če ti ni do tega, da bi jih opravljal, pa se lotiš neob- 
veznih dejavnosti. Bistvenih odprav je okrog devetde- 
set, kar zadostuje za trideset ur (lov za stoodstotni ra- 
ting zlahka vzame enkrat toliko), in sledi- 
jo običajnemu receptu vozi 4 streljaj. Po- 
sebej za nekoga, ki prejšnjih GTAjev ni 
zasleduješ, loviš, moriš iz zasede in avta, 
ugrabljaš, voziš na zmenke, bombardiraš, 
spremljaš, braniš. Lepa količina kvestov 
je čistih zmag, na primer norišnica pri ro- 
pu banke, ki se po spektaklu kosa z naj- 
boljšimi akcijskimi filmi. 

Vsled prenovljenega nažiganja in vožnje je 
osrednje početje bolj žmohtno in napeto 
kot prej, z manj težavami in spodletki po 
krivdi igre. Zelo pohvalno je, da avtorji ni- 
so pretiravali pri dolžini misij, saj so te (z 
nekaj izjemami) obvladljive in ne tako 
dolgovezne kot v San Andreasu. Povrhu 
so izvolili vdelati ponoven štart naloge. Če 
umreš ali te aretirajo, na mobilca dobiš SMS, s kate- 
rim poženeš misijo, ne da bi se ti bilo treba iz bolniš- 
nice ali zapora furati do sprožilnika. Tako ali tako je 
prevažanje po mestu pohitreno - naokoli tekaš ali se 
voziš sam, pri čemer ti pomaga GPS, moreš pa iti na 
vlak ali sesti v taksti, ki te za nekaj cekina instantno 
prepelje na želeno destinacijo. 


Sanduk kobnih prokletstva 


Vendar so prav misije področje, kjer se začne od- 
ličnost privida krušiti. Drži, da raznovrstnosti nače- 
loma ne manjka, toda kaj si lahko po več sto nalo- 
gah iz devetih GTAjev še izmislijo? Ne dosti, in za ti- 
stega, ki je dal skozi večino ali vse prejšnje dele, bo 
ponavljanje očitno. Saj ne, da ne uživaš, le malce ru- 
tinsko je v tem primeru vse skupaj. 

Oboji, stari mački in novinci, bodo nadalje naleteli na 
težave pri streljanju. Jemanje kritja je kul, a v mar- 
sičem drugem igre niso popravili. Umetna pamet je 
slično nesposobna kot prej, saj kanalje vnovič spo- 
minjajo na lutke in jih sesipaš v trumah. Najraje sto- 
jijo na mestu, se v mehanično rednih presledkih pri- 
kazujejo izza ovir ali begajo naokoli. Rockstar North 
so želeli to nadomestiti s sovražniki, ki se brez konca 
pojavljajo od nikoder, a je bila to slaba odločitev. 

Prištejem naj nezanesljivo menjavanje tarč z desno 
gobico. Drži, da rešetanje ne more biti enako napred- 
no kot pri špilih, ki se nanj povsem osredotočajo. 
Vendar pa tvori tako velik del skupne izkušnje, da bi 
ga morali še popiliti. 

Pripombam ne uide niti vožnja. Občutek je odličen, 
toda skoraj vse zasledovalne dirke, ki jih ni malo, so 
vnovič skriptane. Izredno glupo je enako kot leta 
2001 prisostvovati, kako tolovaj pred tabo vozi kot 
nor, ko si mu blizu, če si daleč, pa te čaka. Nadalje 


CO V stilu multiplayerja je luknjasta tudi stran http://social- 
club.rockstargames.com, ki beleži dosežke skupnosti in spod- 
buja tekmovalnost za 100 % rating. 


imajo policisti nov sistem odkrivanja, ki temelji na 
krogu, v katerem patruljirajo in ki je viden na mini 
zemljevidu. A ni jim moč pripisati učinkovit(ejš)ih ru- 
tin prestrezanja in do njih ne čutiš takega straho- 
spoštovanja kot v starih časih. Tudi zato, ker ti je brž 
dostopna vsa orožarna in imaš na treh četrtinah špi- 
la toliko gotovine, da ne veš, kam bi z njo. 

In nato so tu zoprnije, kot 
so nekam okorni Niko, 
nestabilno število sličic 
na sekundo ter slabše ra- 
dijske postaje kot v VC in 
SA. Luštno je, da o svojih 
lopovstvih slišiš pri po- 
ročilih. Toda izbor koma- 
dov je manj popolna od- 
slikava časa kot prej in 
zen trenutkov iz Miamija 
tu ni, radio Vladivostok z 
Ruslano gor ali dol. 

Po daljšem igranju je ta- 
ko očitno, da pod novo 
grafiko ne bije enako 
sve že srce. Najbolj tedaj, 
ko ugotoviš, da restart 
misije z mobilnika ne oh- 

ČO Ocene 10 in 100 za GTA4 v tujezlatnih medijih padajo, kot bi bili opisovalci 
za šankom v krčmi. A čeprav nisi nepravično zajeban, je treba biti malo realen. 


rani oklepa, orožja in streliva. In da so naloge sicer 
manj zatežene kot v Andreasu, a da še vedno nima- 
jo nadzornih točk. Ker ni malo takih, kjer se moraš 
deset minut voziti po mestu do cilja, besno streljati in 
se potem spet voziti, pri čemer lahko gre zaradi di- 
namike sveta vedno kaj narobe ali te igra posili z las- 
tnimi sitnostmi, se GTA4 ustavi na polovici starih fru- 
stracij. Za nekatere bo to dovolj, za druge preveč. 


Smaknuče jeftinoče 


A zavedati se je treba, da tako častihlepen navidezni 
svet ne more biti popoln. Res je, da igra vsebuje po- 
manjkljivosti, nad katerimi ni mogoče kar zamahniti 
z roko. Toda pelin se porazgubi v toplem občutku, da 
si prisostvoval nečemu ambicioznejšemu, komplet- 
nejšemu, vzdušnejšemu in enostavno boljšemu od 
večine špilov katerekoli zvrsti. Vožnja je igra zase; 
streljanje je kljub zanikrni umetni pameti in nekam 
enolični zasnovi napeto; multiplayer je v redu in še 
prispeva k tako ali tako veliki dolžini, zaradi česar 
prejmeš dosti za svoj denar; količina opravil, ki te 
čaka, je velika in solidno izbrana; zgodba in liki se- 
kajo. Liberty City pa ni le široko, temveč izredno po- 
drobno prizorišče, ki ga dobesedno razganja od 
spektakla, atmosfere in prijetnih detajlov. Zaradi te- 
ga se moreš bolj kot kadarkoli v zgodovini iger poto- 
piti v navidezni svet. 

Najboljše pa je, da ima Grand Theft Auto 4 sporočilo. 
Sporočilo, ki se glasi: igre pospešeno odraščajo. 


Ne kupuje se sloboda na vašaru. 
to zdaj dobro ve. 


Niko 
[xbox 360 Rockstar / Take-Two 


e Dva predela mesta od treh sta spočetka zaprta (izgovor: teroristična nevar- 
nost). Če hočeš instantnih šest zvezdic, ukradi čoln in se zapelji do njiju. 

Igralna konzola 
Sony PSP Base Slim 


- Tekken 5 
- God of War 
- Gran Turismo 4 

- Viking: Battle for Asgard - Ratcheta.Clank: Size Matters 


Igra Grand Theft Auto IV 4 
konzola Sony Playstation 3 (40 GB) 

VEDNO NEKAJ NOVEGA 


KONZOLEC 


BUZZ: THE POP OUIZ 


he Pop Guiz je šesti v vrsti sproščujočih družab- 
T nih kvizov za PS2, ki se je začela pred dvema 

letoma in pol z Buzz: The Music Ouizom. Za ra- 
zliko od splošnega muzikaličnega znanja testira poz- 
navanje popa (s poudarkom na evropskih izvajalcih) 
in treba je reči, da je vprašanj obilo. Osnova je pre- 
poznavanje komadov, izvajalcev, albumov in raznih 
podrobnosti na podlagi glasbenih izsečkov. Kategori- 
je so tako stare kot nove, se pravi, da zreš spote, loviš 
kategorije na video steni in se boriš, kdo bo dobil več 
točk v odmerjenem času. Privzeti igrator je buzzer, 
pomeri pa se lahko največ osem igralcev, če imaš 
dva kompleta. Risankasta izvedba je zopet na nivoju, 
z barvitim odrom, smešnimi liki, navijanjem publike 
in gobčnim voditeljem. 


WHICH ALL-TIME GR 
ALBUM CALLID SIM? 


če kljub tradiciji serije ne veste, kakšen Buzz 
sploh je, ga preizkusite na http://ukchampionof- 
thehousehold. buzzthegame.com/home..php. 


Po nekaj prijetnih večernih uricah smo si bili v družbi 
enaki, da je zadeva simpatična, in smo se v spopadu 
znanja, intuicije ter dobrote sirote kar zabavali. A vi- 
deli smo tudi, da Pop Ouiz ni brez težav. Kategorije v 
običajni igri so vedno enake in fiksno določene (ob- 
staja možnost prirejanja, vendar je to potem drug 
modus), med njimi pa je vsaj ena resno zgrešena. To 
je 'pass the bomb', kjer pravilen odgovor poda naprej 
bombo, ki jo po določenem času raznese. Ker ni moč 
vedeti, kdaj jo bo, je to zoprn element naključnosti. 
Prav tako nažira način, kjer se z metanjem pit sprav- 
ljaš ob življenja. Ker muha hitro preskakuje med ig- 
ralci, se brž zgodi, da ukineš napačnega. In hecna je 
težavnost 'pop genius', ki je za nekoga, ki se ni rodil 
tedaj, ko so uspeli Westlife, lažja od običajne. 

No, špilu najbolj zamerim, da na pop gleda tako ozko. 
To je žlahtna glasbena zvrst, polna legend, ampak 
Pop Ouiz je zadovoljen, da začne v devetdesetih in se 
osredotoči na boy bande ter babje r'n'b grupe. Michae- 
la Jacksona, kralja popa, pa od nikoder. Smeti 
Sony 30 EUR playstation 2 


N: 


ole je predelava zastonjske flashevske igre za 
T PC, legendarne N: The Way of the Ninja (www. 

thewayoftheninja.org). Gre za 2D ploščadno ar- 
kado, ki jo gledamo od strani in v kateri ima veliko vl- 
ogo pri premikanju (ter umiranju) fizikalni model. 
Znajdemo se v kožici črne figurice, ki mora v 90 se- 
kundah doseči ključ in pobegniti. Čeravno je ninja 
gibčen in zmore teči, skakati in se odbijati od sten ter 
drseti po njih, je daleč od brezskrbnosti, saj ga na poti 
skozi tristo soban ovirajo mine, laserji, rakete, robot- 
eji in teta fizika. Čas si podaljšuje z nabiranjem zlat- 


O Urejevalnik soban je tako izpiljen, da je nekomu 
uspelo avtentično poustvariti temnice iz prve Zelde. 
Celo pošastki se enako gibljejo. 


nikov, vendar je prava ovira smrt. Ta pride hitro, saj 
prosti padci s prevelikih višin pomenijo spektakula- 
ren krepot. Zato jih je treba blažiti z odrivi od sten ali 
tako, da pod kotom pristaneš na hribu. Spočetka ni 
težav, vendar N4 kmalu postane ostudno težak, saj 
ubijalskih elementov mrgoli. 

Največji razliki glede na izvirnik sta podpora HD-gra- 
fiki in večigralstvo. Glede prve avtorji niso pretiravali 
in čar še vedno leži v retro videzu, le da je ta manj 
kockav. Multiplayer, ki omogoča več tekmovalnih 
načinov do štirim igralcem skozi Xbox Live ali na eni 
konzoli, pa je izpeljan skoraj perfektno. V slednjem 
primeru lahko druščina s skupnimi močmi rešuje 
enoigralske misije ali se loti nekaj deset izzivov, nare- 
jenih posebej v ta namen. Naloge lahko izdeluješ ce- 
lo sam v zglednem urejevalniku in jih deliš s prijatelji. 
Senco na nepuščavništvo meče le zmeda, saj ekran 
postane nekam majhen za vragolije štirih nindž. 

NA, ki ga kupiš na Xbox Live Arcade, je 
na prvi pogled grafično ter barvno pod- 
hranjen špilček, v katerem povrhu vodiš 
palčkasto lutko. A igra prevzame s teko- 
čim, fizikalno naravnim dogajanjem in je 
prava stvar za ljubitelje kakovostnih, tež- 
kih ploščad. Raveer 


Metanet 10 EUR xbox 360 


SINGSTAR 
SUMMER PARTY 


Shots), Rihanno (Marela), Sugababes (Red Dress) in 
vinohišno Amy (Tears Dry on their Own); kerlci bi 
med šlatanjem za rit pritegnili z Blur (Girls 6 Boys) ter 
Kaiser Chefs (I Predict a Riot); prfokse pa bi raznežili 
Toto (Hold the Line), Lou Bega (Mambo No. 5), 
David Bowie (Let's Dance) ter, Chesney Hawkes (1 
am the One and Only). Ves seznam najdete na sing- 
star.com, igralnih novosti pa itak ni - star vmesnik, 
stari načini, stara tehnologija. 

Pod črto kvaliteta pesmi z brado opazno prevladuje 
nad izbiro novejših, tako z glasbeniškega kot pevske- 
ga stališča. Gotovo pa to ni Singstar, ki bi v slogu 
Rock Ballands resneje preizkusil tvoj pevski talent. 
Bolj pivskega. Sneti 
Sony 


25 EUR playstation 2 


ROCKETMEN: AXIS OF EVIL 


ocketmen, ki ga prodajajo na Xbox Live Arcade 
B in Playstation Store, bi moral biti uspeh. Gre za 

starošolsko nažigačino, ki se dogaja v vesolju, 
predstavljena je v senčeni grafiki in ima frpjske ele- 
mente, povrhu pa je udejanjena po Wizkidovem 
namiznem strateškem špilu. Toda kruta realnost te 
udari že po kaki uri od treh, kolikor porabiš, da igro 
končaš (od tega gre pol ure za sekvence). Vnovično 
igranje na težji stopnji? Ne, hvala, tega bi se branil še 
Tantal. 
Torej, Rocketmen je pucačina z dvogobično nadzorno 
shemo iz Robotrona in s pridihom frpja. Nastopiš v 
vlogi uporniškega junaka, ki vleti med sprti strani in 


€ Vsa krepela, razen pištole, imajo časovno omejen obstoj, kar 


araočna serija Singstar doživlja 
K: in padce, ampak na sploš- 

no se je drži vtis upehanosti. Po Singstarju za 
PS3, ki je navdušil le delno (glej Joker 174), je tu Su- 
mmer Party, kompilacija tridesetih komadov, zbranih 
z vseh vetrov, katerih edina povezovalna tema je ta, 
da bi jih uspešno žgali na kakem maturancu. Nalite 
srednješolke bi se drle na Girls Aloud (Call the 


IZI nos a 
VA 01370 (mimika (oli 0114079 


CO Glasbeni okus kajpak ne spada v glavo običaj- 
nega konzumenta Singstarov, saj ob takihle grozo- 
tah mimogrede fašeš skorbut in lijavico. 


rahlo doda k taktiki. 


ga pred začetkom igranja ustvariš na lastno pest. Do- 
ločiš mu raso, poklic in lastnosti, kar pa ni pomemb- 
no le za estetiko, temveč botruje začetnemu bonusu. 
Frpjski prijemi se tu ne nehajo, saj nadgrajuješ vsako 
orožje posebej in lik. Spočetka je dobro, če nadgradiš 
hitrost, saj izmikanje povečuje množilnik izkušenj ter 
elementov. Bistvo je kajpak streljanje barabinčkov, 
vmes pa je treba prestavljati stikala, kar otežujeta 
nerodno postavljanje in knofodrk. Pri tem ne poma- 
gata niti nenatančno zaznavanje trkov, niti kamera, ki 
rada zakrije prejšnje prostore, naphane z dobrotami. 
Zato zgrešiš sekundarne naloge ali zavoziš vso misi- 
jo, ko ne uspeš pravočasno odpreti vrat ali rešiti za- 
pornika. Nerodnost doseže višek v sodelovalnem na- 
činu, kjer počasnejše ali zataknjene igralce špil enos- 
tavno povozi. 

Vizualno in štorijalno je Axis of Evil na nivoju, sek- 
vence so izdelane v obliki humornih stripov, kjer se 
akterji pogovarjajo v oblačkih. Težava pa je igranje, 
ki je površno udejanjeno in zoprno. Če te zanima svet 
Rocketmen, boš imel več od dolpotega animirane se- 
rije na uradni strani. Raveer 


Capcom 10 $ PS3 / xbox 360 

OI EINEN SIVE DESETA 


KONZOLEC 


PRETAKANJE VIDEA SPOJAPREK 
KONZOLE NA DNE VNOSOBNITEVE 


Digitalizirani Raveer se naveliča tradicional- 
nosti in se prepusti stisnjenemu toku. Ta ga s 
PCja prek konzole naplavi na velik zaslon. 


eje v elektronski zabavi se brišejo in 

polje vpliva so razširile tudi konzole. 

Navsezadnje je logično, da šatulja, ki 

stoji ob teveju, rabi še čemu drugemu 

kot zgolj drkanju igric. PS2 je denimo 
predvajal filmske DVDje, prvi xbox z mod čipom in, 
khm, navdušenskim softverom pa v marsikaterem 
domu še zdaj rabi kot čitalo diviksov. 


9 Novodobna konzola je odličen način za lahkot- 
no kazanje počitniških fotografij prijateljem ali 


je najlaže uporabiti Windows 
Media Player 11, bodisi v Visti, 
bodisi v XPjih. Ta deluje dobro 
tako z xboxom 360 kot s PS3. 
Alternativne aplikacije so Tver- 
sity (http://tversity.com), Win- 
amp Remote (www.winamp. 
com) in Nero MediaHome (www. 
nero.com). Vse tri delujejo so- 
lidno in imajo kako dobro last- 
nost, ki je konkurenca nima. Ne- 
rova rešitev zna kodirati televiz- 
ijski signal, a ima nepregledno 
knjižnico. Winamp Remote (prej 
Orb) ne zna pošiljati slik, ume 
pa k filmskim datotekam dodati 
podnapise. Ti morajo biti imeno- 


žlahti. Drenjanje za računalniškim malim je nepraktično, sukanje s vani enako kot film in bivati v is- 
ploščka s fotkami v DVD-komponenti zaradi analognega, nizkoločlji- tem imeniku. Tversity si zasluži 
vostnega priključka ne pritiče sodobni tehnologiji. Netežavno preta- omembo, saj je univerzalen st- 


kanje s PCja in prikazovanje na velikem HDTVju pa je čista zmaga. 


režnik, ki omogoča deljenje slik, 
glasbe in filmov tako skozi UPnP 


predstavitev podatkov na internetu ter omogočata 
pretok ali shrambo datotek vsem napravam, ki so ob- 
darjene s spletnim brskalnikom. Mednje recimo spa- 
dajo mobilni telefoni, PSP, ipodi in wii. 

Če imaš možnost in bi xbox 360 raje videl v obliki po- 
daljška Media Center (MC Extender), v zavihku Media 
v Windows Media Player 11 izberi Media Center. Po 
nekaj izbirah se ti bo na zaslonu prikazala osemmest- 
na cifra (a le, če bo konzola našla PC!). Zapomni si jo, 
kajti brez nje ne moreš spariti parazita in gostitelja. Če 
imaš nameščen Transcode360, ne bo težav z noben- 
im formatom, saj bo prekodirnik poskrbel za pretvor- 
bo izvirne vsebine v WMV. Vedi pa, da je Media Cen- 
ter mogoč samo z Visto Ultimate ali Visto Home Pre- 
mium. 


PC kot strežnik 


Strežniški računalnik mora biti seveda povezan v lo- 
kalno omrežje. V ta namen je priporočljivo imeti us- 
merjevalnik (router). Obstaja tudi varianta, da konzo- 
lo povežeš s križnim UTP-kablom z mrežno kartico ali 


Playstation 3 in xbox 360 sta naredila še korak nap-  / DLNA kot po standardih XHTML (Extensible Hyper-  brezični način ad-hoc, vendar sta to partizanski rešit- 
rej. Gre namreč za napravi, ki prikazujeta filmske, sli- Text Markup Language) ter RSS (Really Simple Syn- vi. Drugače je tako, da načeloma po wi-fiju muzika, 
kovne in zvočne datoteke brez dodatnih posegov. Na-  dication). XHTML in RSS spadata med standarde za fotografije in filmi v standardni ločljivosti delujejo brez 


jnovejši nadgraditvi sta tako XB360 kot 
PS3 dodala podporo kodirnikom iz 
družine MPEGA part 2, katerih najvid- 
nejša predstavnika sta komercialno us- 
merjeni divx in njegov odprtokodni bra- 
tranec xvid. Ne le to: tovrstne filete zna- 
ta pretvarjati tako s fizičnega medija kot 
na daljavo, s pretakanjem (streamin- 
gom) z računalnika. 


Neogibna teorija 


'Streaming' pomeni skupek protokolov 
za prenos zvoka in slike po mrežni pove- 
zavi. Računalnik kot strežnik, ki odje- 
malnim napravam deli slike, glasbo in 
video. Med take komponente že lep čas 
sodijo tudi konzole nove generacije. Za 
to sta zaslužna ohlapni univerzalni stan- 
dard DLNA (Digital Living Network Al- 
liance) in njegov podstandard UPnP A/V 


težav, dočim je za visoko ločljivost pravi- 
loma nujen kabel. Mimogrede, pošiljanje 
podatkov pretirano ne obremenjuje pom- 
nilnika ali procesorskega časa, tako da je 
lahko PC še vedno v rabi. 

Nato zaženeš Windows Media Player 11 in 
izbereš Library / Media Sharing in obklju- 
kaš opcijo Share My Media To. Če nimaš 
vsebin v knjižnici, jih dodaj z Add to Lib- 
rary. Tam ročno dodaš mape in počakaš, 
da nastane baza podatkov berljivega ma- 


teriala (slike, glasba, video). Vedi le, da 
WMP ne spozna filmov, stisnjenih s stan- 
dardom H.246, ki imajo končnico mp4. 
To je to in bi moralo delovati. 

Če ne, uredi požarni zid, kjer moraš do- 
voliti UPnP. To stori v Oknih in v vmes- 
niku usmerjevalnika, če ga poseduješ. V 
okenski požarni zid se bo samo od sebe 
dodalo UPnP-ogrodje, ki posluša na vratih 
2869 TCP in 1900 UDP. Dodatno se bo 


(Universal Plug And Play Audio/Video). € Seznam avtoriziranih naprav. Imensko so poimenovani le Microsoftovi odprlo zaporedje vrat UDP za WMP11 Me- 
Kar se tiče programske plati streaminga, izdelki. Ostali (PS3, nokia N800 ...) so neki neznanci. 


dia Share, in sicer od 10280 do 10284. Za 

Če prej sam urediš vsebino po mapah, lahko znatno pohitriš nalagan- 
je na odjemalčevi strani. Seveda potem do vsebin ne smeš dostopati z 


rubriko 'All', temveč z navigacijo do želene mape. 


playstation 3 priporočam še ročen vnos sledečih vrat 
v požarni zid: 5004 in 5005 UDP, 2177 TCP in UDP 
ter 554 TCP. Dobro je tudi WMP11 Media Share zag- 
nati kot strežniško storitev, tako da ni vedno treba 
ročno goniti predvajalnika. Navodila za to in splošna 
pomoč so v mn3njalniškem konzolcu. 

Na PS3 pa pod omrežnimi nastavitvami omogoči Me- 
dia Server Connection. Pod želeno rubriko se bo po- 
javila oknasta ikonca; izberi jo in razkril se bo knjiž- 
nično urejen seznam. Na xboxu 360 je vse skupaj še 
bolj preprosto. 


Direktno z medija 


A kakor je streaming s PCja praktičen, dostikrat ni iz- 
vedljiv. V tem primeru lahko vsebine poganjaš nepos- 
redno s konzol. PS3 zna sukati filme z zapečenih de- 
vedejev in USB-ključev ter zunanjih USB-diskov, for- 
matiranih na FAT32. Komot se da uporabiti še foto- 
aparat, mobilnik ali ipod. Se pa boste nemara spraše- 
vali, zakaj kak xvid ne deluje. Sony je za playstation 
3 uspel pridobiti certifikat, ki zagotavlja predvajanje 
vsebin, kodiranih po standardu, ki ga določa podjetje 
DivX, medtem ko zna biti odprtokodni xvid kanec 
drugačen. Če je datoteka v navzkrižju s standardom 
divx5, tak film na PS3 ne bo delal. Če več stvari ne 
dela, je dobro preveriti ločljivost videa in zapis glas- 
be. Ločljivost videa mora biti deljiva z 16, glasba v 
obliki mp3 pa mora biti stisnjena s stalnim podatkov- 
nim tokom (constant bitrate) vrednosti, ki je deljiva z 
32. Lahko je tudi v nestisnjeni obliki PCM, čemur po 
domače rečemo wav. Seveda pa zna ta oblika pove- 
čati velikost filma. Zgornjo mejo velikosti filmov, sh- 
ranjenih na USB-ključ ali DVD, pri obeh konzolah od- 

reja omejitev datotečnega sis- 
tema FAT32. Ta zmore nam- 
reč hraniti le datoteke, ki ne 
presegajo velikosti štirih giga- 
bajtov. Na obe konzoli pa lah- 
ko pretakaš mnogo daljše fil- 
me. Za razliko od xboxa play- 
station omogoča shranitev pre- 
točenega materiala na trdi disk 
in pozna podnapise XSUB. To 
je še ena od tehnologij, ki jih je 
razvilo podjetje DivX, in nudi 
pripenjanje osmih različnih 
podnapisov v sam divx-konte- 
jner. Tradicionalni podnapisi 
(srt) pa ne delajo na nobeni 
konzoli. 

Za ogled filma s podnapisi je 
treba film bodisi prekodirati, 
bodisi ga pretakati z Winamp Remotom ali Transco- 
de360. Poudariti je treba, da xbox 360 ni občutljiv na 
podvrsto filma MPEG4. Predvaja malodane vse xvide, 
divxe in obskurne, fotoaparatom lastne formate. Edi- 
no, česar ne zna, je odkodiranje glasbe, stisnjene v 
dolby digital AC-3, če ta spremlja divx. 


Fuzija podnapisov 

Podnapisi so težava, kajti direktno jih ne podpira no- 
bena konzola, ne glede na obliko. Če film streamamo 
z Winamp Remotom ali Transcode360, problema ni. 
Če ga gledamo kako drugače ali s fizičnega medija, 
pa podnapisov ne bo. Rešitev? V film jih zapečemo 
neposredno. To sicer zahteva nekaj dela, časa in zna- 
nja, a se splača, sploh pri animejih. 

Vse potrebno, torej kodirnik xvid, program VirtualDub 
in fiker vobsub, najdeš na natlačenki ali v Googlu. Po- 
trebuješ le še film in podnapise s končnico srt ali sub. 
Po uspešnem razpakiranju aplikacije VirtualDub se 
lotimo namestitve filtra vobsub. Ta bo poskrbel za 
prikaz podnapisov ob vnovičnem kodiranju filma. Pri 
inštalaciji moramo paziti, da izberemo vtičnike, in si- 
cer VobSub for VirtualDub in TextSub for VirtualDub 
and Avisynth. Potem nas namestitveni program vpra- 
ša po mestu prej odpakiranega VirtualDuba. Zdaj 
zaženemo VirtualDub. S File -> Open Video File na- 
ložimo film in z vnosom ctrl 4 F včitamo filter za pod- 
napise. V novoodprtem oknu s klikom na gumb Add 
odpremo meni, kjer poiščemo TextSub 2.23. Sledi 
nalaganje podnapisov. Pred nastavitvijo kodirnika je 
treba vključiti še eno malenkost: Full Processing 
Mode v zavihku Video. Zdaj je vse pripravljeno, da s 
ctrl -- P prikličemo nastavitve stiskalnika. Tu izbere- 
mo Xvid MPEG4 Codec. Pod Configure spremenimo 
profil v Simple L3, ki zadostuje za take potrebe. Ko se 
s potrditvenimi kliki vrnemo v osnovno okno, za za- 
četek prešifriranja stisnemo F7. 


playstation 3 xbox 360 
slike | JPEG, TIFF, JPEG, TIFF, 
BMP, GIF, PNG BMP, GIF, PNG 


glasba | MP3, MP4 (AAC), WMA (7, 8, 9, Pro- 
WAV, WMA (7, 8, 9) [| fessional, Lossless), 
MP, ostalo skozi 
odkodirnik Direct- 
Show na strežniku 


WMV (7,8, 9, 
Imaget, Image2), 


video. | MP4 (H.264), 
MPEG1, MPEG2, 


AVI (MJPEG), DIVX, 
XVID, WMV (VC-1) 


MPEG1, MPEG2, AVI 
(DIVX, XVID), MP4 
(H.264), MOV (H.264) 


POŠLJI KODO VSEBINE N 

Brezskrbno nakupovanje: 
brez članstva v SMS-klubu! 
Pošljite SMS z 

ustrezno kodo na 19 


ki 


vle 


o 

[ARTS 
mede? 


The Egyptians 
žanr: strategija 
koda: I EGYPT 


Sonic 2: Dash 
žanr: arkadna 
koda: I SDASH 


Championship 
Manager 08 
Žanr: strategija 
koda: I CHAMO8 


Midnight Darts 
žanr: športna 


Pro Moto Racing 
žanr: dirkanje 
koda: I PROMR 


Diamond Twister 
žanr: miselna 
koda: I DTWISTER 


K: človek pričakuje od igranja do- 


ubojita orožja, pošastne pošasti, 
napredovanje lika in še kaj. Kaj človek 
pričakuje od igre, pod katero se pod- 
pišejo Sguare Enix? Emo usmerjenega 
glavnega junaka, podporno druščino z 
vseh vetrov, vsakič spremenjen borilni 
sistem, glomazen fantazijski svet in še 
kaj. Z eno samo izjemo je Svet, ki se 
konča s teboj, vse našteto. In še kaj zra- 
ven. Tudi zato je kar malce presenetlji- 
vo, da je zadevščina nastala pri Jupitru, 
avtorjih ne najbolj posrečenih Kingdom 
Hearts. 


Prve priponke, do katerih se doko- 
pljete, so ustrezno švohotne. A evolucija 
je huda stvar in mali košček pleha se 
lahko razvije v uporabno orožje. 


Je torej TWEWY klasična tretjeosebna 
sprehajalno-pretepaška frpjka z obilo 
čvekalnimi vložki? Ne. Avtorji so teme- 
ljito prevetrili vso stereotipno šaro, ki jo 
pričakujemo od tovrstnih iger, in brž- 
kone postavili nove standarde za zvrst. 
Dogajanje je postavljeno v resnični svet 
sodobne Japonske, natančneje v Šibu- 
jo, enega od družabnih in modnih cen- 
trov sodobnega Tokia. Tu srečamo Ne- 
kuja, tipično zamorjenega najstnika, ki 
sovraži ves svet in si želi, da bi ga pu- 
stili pri miru. Ampak Neku se znajde na 
vseh spominov, v roki pa stiska črno 
priponko s stilizirano lobanjo. Še več: 
priponka mu omogoča branje misli mi- 
moidočih. Prav tako ga preseneti spo- 
ročilo na mobilnem telefonu, ki mu da- 
je uro časa, da opravi zadano nalogo, 
ali pa bo izbrisan s sveta. Kmalu mu 
postane jasno, da je mrtev, in edina 
možnost, da se vrne v svet živih, je pre- 
živeti teden dni Igre ter v njej zmagati. 
Da bi to dosegel, mora skleniti zavezo z 
enim od igralcev, nakar morata vsak 
dan skupaj opraviti nalogo, ki jo po mo- 


bilniku sporočajo Kosci, nadzorniki 
igre. Med njimi domnevno teče bitka za 
prevlado, zato tokratna igra postavlja 
na kocko dosti več - nemara celo ob- 
stoj resničnega sveta ... 

Šibujsko podzemlje ni poseljeno samo z 
igralci in Kosci. V tem duhovnem svetu 
domujejo pošasti, ki slišijo na ime Šum 
(Noise) in katerih edino poslanstvo je 
pogostiti se na igralcih. Proti njih upo- 
rabljamo priponke, ki niso le modni do- 
datki, temveč orožja, kanali, ki sprosti- 
jo igralčeve psihične sposobnosti za bri- 
sanje šuma. Vendar pa Šum obstaja na 
dveh ravneh, zato morata partnerja so- 
delovati. V praksi to pomeni, da med 
bojem nadzorujemo oba lika hkrati. Ne- 
ku s praskanjem po zaslončku sprošča 
energijo priponk, medtem ko po zgor- 
njem zaslonu s križcem vodimo njego- 
vega sotrpina. Če bojevalca uspešno 
sinhroniziramo, odklenemo specialko, 
ki v maniri dobrih starih limit breakov 
ali overdrivov povzroči posebej veliko 
škodo. Da je boj zares skupen, pa po- 
skrbi ena življenjska črta za oba igralca. 


004,25 


Igra zvesto beleži čas in uspešnost 
vašega bojevanja, vključno s specialka- 
mi in kombinacijami. Vse to vpliva na 
dobrote, ki jih dobite po bitki. 


Sistem se sprva zdi zamotan in neroden, 
vendar ti po uri ali dveh preide v kri, 
zlasti ko se naučiš izkoriščati premore, 
da se energija priponk znova napolni, 
ali se osredotočiš na svetlobni plošček. 
Ta potuje med partnerjema in tistemu, 
ki si ga lasti, napad ojača tja do petkrat. 
Sprva ima Neku prostora za dve pri- 
ponki, sčasoma pa jih lahko nosi tudi 
šest. Nove priponke je moč kupiti v tr- 
govinah ali pa jih prejmeš od premaga- 
nih Šumov. Trgovanje je nasploh eden 
od stebrov igre. Šibuji vladajo blagovne 
znamke in cunjice, ki jih lahko nabaviš 
za vsakim vogalom, vedno pripadajo 
eni od njih. Poleg očitnih bonusov za 
statistike ima vsako oblačilo skrit bo- 
nus, ki vam ga lahko prodajalec razkrije 
ali pa ne. V skladu z modnimi trendi 
moč vaših priponk na različnih lokaci- 
jah pada ali narašča. Še več, trende 


DEPO 
ME 


Da je igra potrošniško usmerjena, 
dokazujejo številne trgovine. Mimogre- 
de, vse blagovne znamke so povezane z 
znamenji kitajskega horoskopa. 


lahko spreminjate s tem, kaj nosite in s 
katerimi priponkami se borite, in ne le 
enkrat je prav to vaše opravilo. 

Priponke so porok za odličnost The 
World Ends With You. Z rabo jim raste 
moč, nekatere se lahko razvijejo v pov- 
sem nove priponke. Tiste, ki jih nosite, 
bodo izkušenjske točke nabirale celo 
tedaj, ko igre sploh ne igrate. Spet dru- 
ge hočejo, da omogočite brezžično po- 
vezavo, iščete druge igralce in trgujete z 
njimi oziroma se lotite mini igre bojeva- 
nja priponk. Namerno je moč znižati 
svojo izkustveno stopnjo, da Šumi za- 
nesljiveje bljuvajo denar ali priponke, 
jih premagujete na različnih težavnost- 
nih stopnjah (za vsako od štirih vam 
vržejo kaj drugega) ali pa se zabavate z 
nepomembnimi, toda zabavnimi kvesti 
za super hrano ali kose oblačilca. Ko 
igro po kakih dvajsetih urah končate, 
kar je za drkamožni naslov kar spošto- 
vanja vredno, lahko preigrate vsako po- 


Vsak od vaših partnerjev ima samo- 
svoj način bojevanja. Osebno mi je naj- 
bolj pri srcu Joshua, ki je najbolj skriv- 
nosten model v vsej igri. 


maj 2008 


glavje posebej s katerimkoli od partner- 
jev in se spravite na najtežje Šurme, ozi- 
roma si odklenete skrivna poročila, ki 
dosti bolj razkrijejo ozadje zgodbe. 

Ta je, kot vam je verjetno že jasno, naj- 
močnejša plat igre. Temu ustrezno je 
nisem dosti omenjal, ravno zato, ker je 
hudo bolje, če jo odkrijete sami. Ome- 
niti velja le, da ni osredotočena na gro- 
zo, ki preti svetu, ampak je prekleto 
osebna. Govori namreč o fantu, mejah 
njegovega sveta in prijateljih, ki jih iz- 
gublja ali pridobi. O svetu, ki se konča 
in prične z njim. 91 Guattro 


Sguare Enix DS 


SPACE IMPAGT: 
KAPPA BASE 


lede vsebine tega špila za servis N- 
Gage 2.0 ni treba filozofirati. Gre 


za od zgoraj gledano, proti gor- 
njemu robu zaslona letečo 2D vesoljsko 
arkado, kjer z ladjico streljaš gruče teh- 
noloških sovragov. Šutemap, skratka. 
Deset misij na dveh težavnostih sp- 
remlja mini zgodbica z animejskimi sli- 
čicami likov in nekaj teksta, v kateri jez- 
norit mladenič rešuje sestro pred zlobci. 
Iz tega sledi, da je poudarek na akciji. 


€ Pri vmesnih šefih se vse skupaj še 
premika, ob koncih pa igra klecne. 


Ta bi lahko bila načeloma kar v redu. 
Avtomatično ali ročno streljanje, valovi 
rutinskih sovražnikov in šefi niso nič 
posebnega, vendar sproti nabiraš de- 
nar, s katerim kupuješ 
nove, različno močne, 
gibčne in velike ladje ter 
orožja zanje. Tako lahko 
sestaviš nemalo konfi- 
guracij in preizkušaš no- 
ve pristope, česar v tej 
zvrsti ne vidiš pogosto. 
Idejno kul je tudi meha- 
nika, kjer se z robovi 
plovila dotikaš sovraž- 
nih izstrelkov in tako 
polniš specialno krepel- 
ce. A vse se konča pri 


hormonikaš 2008 


izvedbi. Bogata 2D gra- 
fika je na pogled čudo- 
vita, vendar ji ni kos niti 
N95. Ko se na zaslonu 
znajde dosti kanalj in iz- 
strelkov ali velik šef, se 
začne dogajanje pra- 
viloma moteče zatikati. 
Med tem štekanjem, ki 
je ravno dovolj pogosto, 
da pokvari celotno iz- 
kušnjo, je skoraj nemo- 
goče spretno premikati 
ladjico, in ker se Space 
Impact spogleduje s šutemapi vrste bul- 
let hell, je vse skupaj prav neokusno. 
Moteča so tudi z raznoterimi objekti na- 
bita ozadja, kjer dostikrat komaj razlo- 
čiš svoje frčalo, kaj šele nepremične ele- 
mente, ki čakajo, da ti zavdajo. 
Enoigralstvo sicer dopolnjujejo štirje ni- 
voji, na katerih nabiraš točke in se nato 
prek Arene primerjaš s skupnostjo. To- 
da poudarjanje grafike na račun igranja 
je butasta poteza, ki iz Impacta naredi- 
jo nepriporočljiv nakup. 55 Sneti 
Nokia N-Gage 2.0 


FLATOUT: HEAD ON 


elegrafsko: FlatOut je zaletovalna 
T dirkalnica, v kateri (rito)pičimo po 

vseh sortah krožnih stez, rušimo 
napotne in obpotne objekte ter lupimo 
pleh sebi in mimoidočim. Z dobrimi uvr- 
stitvami služimo novce, ki jih porablja- 
mo za nadgrajevanje oziroma za naku- 
pe novih dirkalnikov. Posebnost izdelka 
je, da pri trku v drevo ali bajto voznika 
boleče odkatapultira skozi vetrobran. 
Okoli tega elementa je zgrajen drugi del 
udejstvovanj, v katerih s pravilnim zale- 
tom izstreljujemo voznika v višino in v 
daljino, z njim zbijamo keglje, ciljamo 
gol ... Za več informacij si prečitajte 
opis FlatOuta 2 v Jokerju 157 ali na st- 
ranki (id 3233), kajti različica za PSP s 
podnaslovom Head On je enaka oni za 
PC in PS2 iz avgusta 2006, ki je dobila 
72. Vožnja na ročni drkalici je super, le 
občutek hitrosti je slabši, kar je zaradi 
ločljivosti zaslončka nujno. Tapravo 
večigralstvo omogoča povezavo štirih 
igralcev, bodisi v razredu (vsak potre- 
buje lasten UMD), bodisi po spletu, a 
meni v slednjem načinu nikoli ni uspelo 
dobiti nobenega sotekmovalca. Obstaja 


6 Tele izmetovalne discipline so, tako kot v izvir- 
niku, zabavne le na kratki rok. 


CO Finski programerji bi se lahko potrudili in dali v 
PSP-verzijo vsaj kakšno noviteto. A se niso. 


pa še varianta za osmerico, ki se izme- 
njuje za enim PSPjem. 

Ocenjevanje takega naslova je nehva- 
ležno. Po eni plati je špil stoodstotna 
predelava skoraj dve leti stare igre, ki 
dandanes košta 15 evrov, brez enega 
piša svežine. Po drugi strani pa svaka 
čast programerjem in PSPju, da je stvar 
izpadla enako dobra po videzu, v nad- 
zoru in v fiziki. Še udarni spremljevalni 
komadi so vključeni. Tale rdeča cifra na 
koncu zato ni merodajna za vse prime- 
re. Če FlatOuta doslej še niste igrali in 
vam ta zvrst sede, priporočam brez od- 
lašanja! 69 LordFebo 


Bugbear / Empire PSP 


APOLLO JUSTICE: 
AGE ATTORNEY 


a razliko od trojke, ki smo jo v Ev- 
Z: čakali kot pes kosti, je četrti 

del Capcomove odvetniške sage 
med nas pricapljal dokaj kmalu, slabe 
tri mesece po čezlužnem izidu (a vsee- 
no leto dni za Japonsko). Toda čeprav 
smo bili do novega protagonista skep- 
tični, so bili strahovi odveč. Ne glede na 


00 Phoenixova posvojenka Trucy je 
tako popolna kopija Maye, da človek 
kar čaka, kdaj bo pričela kanalizirati 
duhove. 


to, da je Apollo Justice novopečen od- 
vetniček s še bolj neumno frizuro, zade- 
va ostaja pripoved o Phoenixu Wrightu. 
Slednji je namreč Apollova prva stran- 
ka, kaj kmalu pa preraste v njegovega 
mentorja in nadomestnega očeta. Raz- 
kriti več zgodbe bi bil greh, saj je ravno 
odkrivanje skrivnosti, v katero so zaple- 
teni tako Apollo kot Phoenix in njegova 
posvojenka Trucy (ki postane Apollov 
privesek, kot je bila Maya Phoenixu), 


DRKAMOŽ 


največji čar igre. In tisto, kar te žene, da 
se ubadaš s primeri. Piscem pri Capco- 
mu se lahko zares globoko priklonimo. 
Po drugi strani pa ne moremo biti tako 
navdušeni nad igralno mehaniko. Če 
nam je prva igra iz serije v dodatnem, 
posebej za DS spisanem primeru naka- 
zala, kaj vse je moč početi na dvoza- 
slonskem kebru, tega v štirici ni ravno 
dosti. Dobro, spremembe so. Tako mo- 
remo predmete spet obračati naokoli in 
na njih iskati dokaze, parkrat uporabi- 
mo prah za odkrivanje prstnih odtisov 
in celo napravo, s katero lahko beremo 
zaprta pisma. Vendar so ti trenutki vse 
preredki. Nadalje Gumshoeja zamenja 
vaša pomočnica iz petega primera eni- 
ce, Emma Skye, navdušenka nad to- 
vrstnimi napravicami. Ne manjka niti 
filmčkov in animacij. Še posebej ene se 
boste tako nagledali, da jo boste zaso- 
vražili. 


€ Kdor je od Klavierja Gavina priča- 
koval enako brezkompromisne spopa- 
de kot od njegovih predhodnikov, se 
je bridko uštel. 


Srž igre kajpak ostajajo letanje z lokaci- 
je na lokacijo, pregovarjanje z bizarnimi 
osebki in borbe v sodni dvorani, kjer 
vas čaka nov nasprotnik, tožilec Klavier 
Gavin. Fante je v prvi vrsti rokerska su- 
perzvezda in je v tej vlogi jako preprič- 
ljiv - žal pa za tožilskim pultom proti Mi- 
lesu Edgeworthu, Franziski in Godotu 
prav zbledi. Roker brez karizme, čudna 
kombinacija. Še več, na trenutke ima 
človek občutek, da je Gavin Apollov 
pes vodnik, saj ga včasih za nos odvle- 
če do pravega dokaza ali celo sam op- 
ravi delo obrambe. Kdor je vajen brez- 
kompromisnih Phoenixov, se bo ob Ga- 
vinovi pojavi le kislo nasmehnil. Edina 
prava novost, ki jo špil ponudi, je Apo- 
llova zapestnica, s katero ugotovimo, 
kdaj kak osebek sadi buče. Z njo odkri- 
vamo živčne trzaje na zasliševani osebi 
in, ko jo ujamemo na laži, obrnemo po- 
tek procesa. 

Po teh ostrih besedah bi marsikdo po- 
mislil, da Apollo ni vreden denarja. Da- 
leč od tega. Duša igre, torej zgodba, je 
dovolj vrhunska, da bo potegnila vsake- 
ga ljubitelja interaktivnega romana, pa 
tudi dolžina ne zaostaja za predhodnica- 
mi. Ne nazadnje dobimo odgovore na 
nekaj pomembnih vprašanj, čeprav ne 
na najpomembnejšega: kje sta Maya in 
Pearl? Če mi tega kmalu ne povedo, naj 
se gredo solit! 79 Guattro 
Capcom 


DS 


lo enostavno, gre pripisati dejstvu, 

da gre za predelavo tri leta stare- 
ga frpja za game boy advance. Zaradi 
tega so sicer barvita ozadja, po katerih 
se sprehaja junak Ein s svojo babjo 
druščino, nekam enolična in meglena. 
Je pa res, da je slog udaren in redko vi- 
den, ves tekst je (povprečno) govorjen 
in muzika je raznolika. Z razgibanostjo 
preseneti tudi štorija, ki je polna nordij- 
ske mitologije, animejskih likov, dobre- 
ga razvoja oseb, filozofskih razglabljanj, 
romantike in humorja. 


D a je igranje Obljubljene dežele ze- 


IOverSskiH 
is Ready... 


V sistem precej avtomatiziranega in plitkega bo- 
ja so vpeti tudi ekstra močni udarci, overskilli. 


A pripoved je tista, ki najbolj vleče, saj 
je igranje plitko in ponavljajoče se. Pre- 
mikanja na lastno pest ni, saj na statič- 
nih zaslonih le pritiskaš gumbe glede na 
to, kam bi rad šel ali kaj bi želel storiti. 
V premikalnem načinu lik prisiliš, da 
samodejno odide v eno od predlaganih 
smeri, v ogledovalnem pa v zameno za 
akcijske točke, ki jih dobivaš v spopa- 
dih, stikaš po kotičkih, pregleduješ skri- 
nje in podobno. Mestoma o uspehu od- 
ločajo mini igrice s pritiskanjem zauka- 
zanih gumbov (GTE), dodatek glede na 
inačico za GBA pa so zmenkarijice. Ker 
je Ein tako fejst, njegove vilinske sp- 
remljevalke pa tako potreb ... khm, 
simpatične. 

Ko srečaš sovražnike, ki so takisto izri- 
sani v risankastem slogu, pride do boja. 
Vedno imaš možnost, da pobegneš, a to 
je le odlašanje neogibnega. Riviera na- 
mreč ne pozna naključnih spopadov, 
temveč je vsak načrtovan in postavljen 
na linearno premico, ki te za rokico vo- 
di od začetka do konca trideseturne iz- 


Pozabiti je treba celo na svobodno pohajanje po 
tako omejenih zaslonih. 


kušnje. Kar odmisli van- 
dranje po svetu in razis- 
kovanje skrivnosti. Prav 
tako ne upaj, da boš na- 
letel na dodelan, kom- 
pleksen boj. Pred spo- 
padom izbereš tri like in 
jih urediš v eno od pred- 
nastavljenih formacij, 
nakar določiš predmete, 
ki bi jih rad imel s sabo. 
To obsega tako orožja 
kot oklepe, napitke in 
drugo pozitivno šaro. 
Osebe v bistvu nimajo ničesar stalno na 
sebi ali v roki, temveč vse uporabljajo 
sproti, odvisno od svojih spretnosti. Z 
določenim krepelom bo Ein udaril, ena 
priležnica ga bo vrgla, druga pa ga bo 
uporabila za zdravljenje. 
In to je vsa globina boja, 
ki je v vseh drugih pog- 
ledih domala avtomati- 
čen, od tega, da ne mo- 
reš izbirati niti ciljev na- 
pada, do dejstva, da lev- 
ji delež izkušenj (višanje 
statistik je kajpak samo- 
dejno) pride iz vadbenih 
srečanj, ki jih sprožaš 
kadarkoli skozi meni. 
Riviera je sicer samos- 
voja frpjska izkušnja, ki 
preseneti z zunanjostjo 
in fabulo. Vendar je igralno tako plitva 
in lahka, da spominja na slikanico, v 
kateri moraš slučajno pritiskati gumbe. 
Še najbolj primerno za začetnike v žan- 
Tu. Sneti 


505 Games PSP 


je poskusijo prodreti na PCju in to 

pot je sprva ubrala tudi litovska 
skupina Ivolgames. Ker pa je otroška 
frpika Falling Stars za abake in PS2 os- 
tala prezrta, so za novo odskočno de- 
sko izbrali PSP. 
Fantazijskemu svetu se niso izneverili, 
toda zvrst igre je čisto druga. Postavijo 
te v vlogo navpičnega žarka svetlobe, ki 
ga po trirazsežnih prizoriščih vodiš z 
drsnikom ali smernimi tipkami. Žarek 
kot magnet privlači kroglo in v vsaki od 
štiridesetih sob jo je treba spraviti do iz- 
hoda. Snop luči lahko 
širiš in ožaš. Tako urav- 
navaš njegovo privlač- 
nost in s tem energijo, ki 
jo mora ob stiku prene- 
sti obla. Tu pridejo do iz- 
raza različni materiali, 
kajti žoga je lahko ko- 
vinska, lesena ali stekle- 
na. Zadnji se pri pre- 
močnem žarku skurita, 
medtem ko je jeklena 
najbolj odporna in jo 
lahko pripraviš celo do 


N euveljavljeni razvijalci najpogoste- 


Tu moraš čez polja v pravilnem zaporedju. Ko je 
potrebna natančnost, brez kovine težko shajaš. 


skakanja. Toda obenem v vodi hitro 
zarjavi, medtem ko se lesenka elegant- 
no pozibava na gladini. 

Nivoji so poligon bazenčkov, škripcev, 
brezen, ploščadi in podobnih ovir, kar 
ploščado odlično spari z miselnico. Ža- 
rek se igra s svetlobnimi tipali in ogle- 
dali, dočim krogla aktivira stikala. Ne- 
kaj je škripcev in ugank s simboli, spet 
drugje vso koncentracijo vložiš v pazlji- 
vo vodenje po ozkih brveh in mimo pa- 
sti. Temelja sta natančen nadzor in na- 
črtovanje, je pa kljub kompleksnosti 
vdelanih dovolj varnostnih mehaniz- 
mov, da se ne moreš zaplezati. V sploš- 


Na voljo je tudi nekaj kart za več- 
igralstvo, čeprav bo večina bržda os- 
tala pri samotniški kampanji. 


nem težavnost ni prehuda, vendar nekaj 
vražjih prog in obskurnih puzel ne manj- 
ka. Če frnikola zgrmi v prepad ali druga- 
če premine, iz zaloge vzameš novo. Do- 
bivaš jih z zbiranjem draguljev, postav- 
ljenih na strateška mesta. Pot do konca 
je načeloma ena sama, čeprav se tu in 
tam razveseliš nenadejane bližnjice, kar 
spodbuja ustvarjalno razmišljanje. Vmes- 
nega shranjevanja ni in sprijazniti se je 
treba s kopico nalagalnih zaslonov. 

Zgodba pri vsem tem sploh ne bi bila 
potrebna, ampak so vseeno napletli ne- 
kaj tako razuzdano domišljijskega, da je 


Barvitejše grajske sobane pridejo na vrsto šele 
proti koncu igre, kar je škoda. 


glede na tihotnost in samoto nivojev kar 
hecno. No, podajanje je le provizorično, 
tako da nanjo hitro pozabiš. 

Bledeče sence niso naslov, ki bi osvajal 
s prevzemanjem čutov, saj je okolje do- 
kaj monotono. A če zmoreš pogledati 
nad sterilni minimalizem, najdeš osve- 
žujoč nišni izdelek, ki zna natelovaditi 
tako um kot prste. 78 Navi 


Ivolgames PSP 


stal Skull za razliko od velike večine 

mobidičnih iger ni nič kaj lahka, saj 
je treba gumbe pritiskati jako natančno. 
Zadeva je od strani gledana ploščadna 
arkada v slogu Prince of Persia, le da z 
ločenima pristopoma. Glavnino neka- 
jurne izkušnje (zaradi ponavljanja!) daš 
skozi kot pustolovec Indiana. Tod se 
zložno premikaš levo in desno, se z bi- 
čem oprijemaš označenih vročih točk, s 
čimer prečiš prepade in se dvigaš ter 
spuščaš do platform, in mahaš po člo- 
veških neprijateljčkih. Dotični ti zavdajo 
z bombami, strelicami in 
sekirami. Enako velja za 
nevarnosti iz okolja, od 
škorpijonov prek osti, ki 
se v rednih presledkih 
pojavljajo iz tal, do niha- 
jočih krogel s špicami. 
Vse se dogaja počasi, 
tako da imaš ponavadi 
dosti časa za premislek. 
Ampak to ne pomeni, 


[ss The Kingdom of the Cry- 


Če se ob tejle sliki spomniš na Pit- 
fall, si uradno star kozel. 


da ti bo namera uspela, 
kajti bolj kot se bliža ko- 
nec, raje te špil ubije, če 
si postavljen en sam 
piksel napačno. Na sre- 
čo nadzorne točke niso 
preveč vsaksebi, igra pa 
ne teži z omejenimi živ- 
ljenji. 

Checkpointi so vrata, 
skozi katera Indy stopi 
in preda nadzor kolegu 
Muttu. Pogled je tu enak, 

s strani, le da tip samo- 
dejno teče, na nas pa je, 
da skačemo in se valja- 
mo med naraščajočimi 
hazardi. Lahko tudi po- 
spešujemo ali stojimo, 
vendar nas avtomatično 
premikanje zaslona ne 
sme prehiteti. Ko pobe- 
remo ključ na koncu ni- 
vojčka, nas čaka še pot 


nazaj. V levem kotu vidite zemljevid, ki je uporaben kot 
Indiana Jones sploh ni mehka cura v kupleraju. Povem iz lastnih izkušenj! 


slaba igra in višja težav- 

nost od običajne mobidične je kvečje- 
mu osvežujoča prednost. Razen za šep- 
trljavce, ki bi radi le nekaj drkali na mo- 
biju - takim špil močno odsvetujem. 
Tudi vsebine niti ne manjka, saj je po- 
leg štorijice vdelano opravljanje odkle- 


Levo je Indiana, desno je Indijanec, 
ki proži puščice, zgoraj pa bombaš. Vi- 
llage People žur se lahko začne. 


njenih nivojev, kjer pobiramo kovance 
in z njimi odklepamo filmske dobrotice. 
Škoda pa, da znajo biti smrti nepravič- 
ne, da so platformski izzivi ubrani na is- 
to vižo in da manjka tako šefov kot raz- 
nolikejše okolice. Java, pač. 70 Sneti 
THO java 


kako začeti opis tako brezizrazne 

igre, kot je tole. Gre za prvoosebno 
streljačino, pri razvoju katere so očitno 
sodelovali samo ljudje, ki imajo več čr- 
nega za nohtom kot originalnosti v gla- 
vi. Klišejska zgodba nas postavi v telo 
Jacoba Granta, posebnega agenta, ki 
vladi pomaga testirati Matrici podoben 
bojni simulator. Rutinsko testiranje se 
hitro sprevrže v tekanje po hodnikih, st- 
reljanje hudobcev te hekanje vrat in av- 
tomatskih topov, ker je prišlo do vdora 
teroristov. Ojej! 
Okolje je skozi vso igro praktično ena- 
ko in kaj hitro se izgubimo. Na voljo je 
sicer 3D zemljevid, ki pa je zaradi čud- 
nega delovanja na bolj kompleksnih ni- 


S edim pred ekranom in razmišljam, 

vojih praktično neuporaben. Nadzor ob- 
sega kar pet načinov, pri čemer je naj- 
bolj praktičen tisti, kjer se premikaš z 
gumbi in z drsnikom obračaš pogled. 
Možnost zaklepa muhe na sovražnika 
docela poenostavi borbo, sploh v kom- 
binaciji z vizirjem, ki omogoča gledanje 
skozi virtualne zidove. Lock-on, premi- 
kanje vstran, da se izognemo sovražne- 
mu ognju, in držanje gumba za strel - to 
je rutina, ki se ponavlja skozi ves špil. V 
multiplayerju za osmerico po spletu ali 
ad hocu smo zato sprva popolnoma ne- 
bogljeni, saj tam te funkcije enostavno 
ni. Zato je večina bojev sestavljena iz 
paničnega streljanja in upanja, da bo 
nasprotnik prej podlegel kot mi. 

Z uporabo nadgrajevalnih točk poveču- 
jemo statistike orožij in oklepa, vendar 
igra umetno omejuje nivo nadgradnje. 
Tako večino časa skačemo naokrog s 
kupom točk in čakamo na dovoljenje za 
zvišanje statistik. Bedno in nesmiselno. 
Nasprotniki se začnejo s temnimi stra- 
žarji, tem se pridružijo rdeče in nato 
modre rakovice, ki jim sledijo rdečkasti 
stražarji. Vtis malo popravijo bolje obli- 
kovani šefi, toda grenak priokus ostaja 
zaradi streljanja vedno istih sodov, za- 
bojev ter nasprotnikov. Občasno she- 
kamo kak avtomatski top, ki zlobneže 
pospravi namesto nas. Hekanje, s kate- 
rim odpremo tudi večino vrat za napre- 
dovanje, je sestavljeno iz buljenja v dve 
vrstici dvomestnih številk, od katerih se 
ena ponovi v obeh vrsticah. Moramo jo 
najti v omejenem času, kar nekje pri 
dvajsetih vratih že hudo najeda. 

Coded Arms: Contagion je bleda naži- 
gačina z nezanimivo zgodbo, rutinsko 
akcijo, ki jo prekinjajo enolična iskanja 
cifer, ter dolgimi nalaganji. Ni grozno 
slaba, ne boste pa zamudili absolutno 
ničesar, če jo preskočite. 50 Smrk 
Konami PSP 


Po vsem duhamornem pojanju po 
vedno enakih hodnikih in streljanju v 
vedno iste tarče so te šefovske beštije 
edina prava poživitev akcije. Prema- 
lo, Konami, premalo ... 


Kup 
nagrad 
zate! 

Joe Abercrombie: 
LAST ARGUMENT 
OF KINGS 


ihče z vsaj dvema gramoma mož- 
ganov ne more oporekati dejstvu, 


da je fantazija polna šodra. A vse 
ni črno kot sauronovsko obzorje: neka- 
teri sveži avtorji namreč dajejo na plano 
razburljiva, tehnično podkovana dela, ki 
širijo tradicijo starih mojstrov. Tak je 
Joe Abercrombie s svojo temačno, low 
fantasy serijo The First Law, katere tretji 
del je izšel pred kratkim. (Prejšnja, The 
Blade Itself in Before They are Hanged, 
smo obeležili v Jokerjih 159 in 167.) 


Namen Last Argument of Kings, po na- 
povedih zaključne knjige niza, kar pa 
glede na iztek nikakor ni zagotovljeno, 
je prirediti veličasten finale zgodbi o iz- 
mišljeni deželi, ki se naslanja na sred- 
njeveško resničnost. Sprte strani zlahka 
prepoznaš v imenih, kot je Angland, to- 
da situacija je kljub viteškemu času 
odraz današnjika. Kruti neprijatelj vseh 
so namreč trikrat žgani, habala gov- 
oreči južnjaki, ki se ukvarjajo z nesveto 
magijo in ki končno primarširajo pred 
duri prestolnice svetlolascev. Ker je vo- 
jska zapletena v bojevanje na severu, je 
situacija kočljiva, junakov pa malo. V 
Abercrombiejevem značilnem slogu si 
liki, od pokvečenega inkvizitorja prek 
barbara, ki v smrtni nevarnosti pade v 
krvav bes, do srdite, cinične amazonke, 
ne dajo kaj dosti opraviti z moralo, 
temveč se stisnjenih zob borijo za živ- 
ljenje, pri čemer jim herojska dela us- 
pejo bolj po naključju. Prav prijetno je 
spremljati življenjske osebe, pri katerih 
nikoli ne veš, ali bodo na naslednji 
strani še žive, saj so v Martinovem slo- 
gu vse po vrsti pogrešljive. 

Malce razvlečeni kvest s plehkim kon- 
cem, ki je zaznamoval drugi del, je zdaj 
preteklost. Avtor prestavi v četrto, po- 
hodi plin in po filmsko navije količino 
konkretnih prizorov. Akcija ne poneha, 
toliko zahrbtnosti, krvi in raznoraznih 
ostudnosti pa v seriji še ni bilo. Tudi 


širše je Zadnji prepir kraljev eno bolj na- 
zornih fantazijskih del. Je pa res, da se 
počutiš že kar malo zasičenega in da v 
plesu krvavih tepežkanj, urokov ter ru- 
šečih se zgradb knjiga za spoznanje iz- 
gubi osredotočenost na razvoj oseb. 
Nekatere doživijo prijetno pozornost, a 
pri številnih se zdi, kot bi bilo glede njih 
že vse povedano in je zdaj bistvo to, da 
se gremo raztur. Tudi ozadna štorija bi 
lahko bila malo bolj izvirna, saj zapade 
v preveč klišejev. 

No, kljub temu je Last Argument več 
kot soliden tretji del in kobajagi sklep 
ene najboljših modernih fantazijskih 
serij. Če ne zahtevaš povsem originalne 
fabule in ti pašejo huda akcija, izvirne 
osebe, ciničen humor, presenetljivo do- 
gajanje ter nazornost prizorov, je nika- 
kor ne spreglej! Le z enico začni, dru- 
gače boš preveč izgubljen. Sneti 


Ildefonso Falcones: 
MORSKA KATEDRALA 


erjetno ni obiskovalca Barcelone, 
V: se ne bi pofočkal ob Gaudijevo 

zapuščino s Sagrado Familio na 
čelu. Ta odbiti božji hram gradijo že 
celih 126 let in ga še lep čas ne mislijo 
zaključiti. A kar so Parizu ušpičile knjige 
Dana Browna, zna za katalonsko presto- 
lnico narediti prvenec lldefonsa Falco- 
nesa. Marsikdo si bo po prebrani Morski 
katedrali zaželel razširiti obvezen tur- 
istični repertoar in vtakniti nos v sred- 
njeveško četrt La Ribera, kjer je v štiri- 
najstem stoletju zrasla manj razvpita 
cerkev Santa Maria del Mar. Da so za 
gradnjo potrebovali pičlih štiriinpetdeset 
let, je svojevrstna posebnost. Slovenski 
prevod dela je sicer izšel v zbirki Krimi, 
a naj vas to ne zavede. Katedrala je 
namreč zgodovinski roman, kjer se ju- 
naki ne preganjajo za starodavnimi zak- 
ladi, ampak za napeto branje zadostuje 
že njihovo prebijanje iz dneva v dan. V 
tistem času je Katalonija svoj vpliv suv- 
ereno širila po Sredozemlju, življenje pa 
je serviralo vso privlačno grobost sred- 
njeveštva. Knjiga spremlja ero Arnaua 


Estanyola, ki se rodi tlačanu Bernatu. 
Fevdalčeva krutost ju požene iskat 
srečo v mesto, vendar jima tudi to ni 
preveč naklonjeno. Fantič sicer zraste v 
prijetnega, sposobnega človeka, a nje- 
gova usoda je muhasta in ga večkrat 
pahne na kolena. Trenja med sloji se 
najhuje bijejo na plečih najšibkejših, ta- 
ko da Arnau dozoreva med izgubljan- 
jem ljubih reči in ljudi. Jemljejo mu jih 
lakota, nemiri, kuga, predvsem pa zav- 
ist in zloba. Medtem pa v ozadju tiho in 
vztrajno raste nova cerkev, ki je v raz- 
burkanih časih često edina tolažba. Ar- 
nau je s svojo mrežo ljudi namreč le tir- 
nica, po kateri se zgodba brez obotavl- 
janja in objokovanja vali naprej. Pou- 
darjanje štorije se tako odraža tudi v 
slabši razdelanosti likov, s pobratimom 
Joanom, Mavrom Sahatom in ženskami 
Arnauovega življenja na čelu. Falcones 
se zadovolji s približnimi orisi značajev, 
ki jih razvija bodisi malenkostno, bodisi 
nespretno. Rad tudi navali s faktografs- 
kim podajanjem zgodovinskega ozadja, 
ki je bralcu prej v breme kot v korist. 
Ampak na dobrih petsto straneh se to 
izgubi, tako da prevlada veselje ob ja- 
hanju na valovih dobre zgodbe, ki dra- 
mi čustva in širi obzorja. Navi 


Trudi Canavan: 
AGE OF THE FIVE 


rilogija The Black Magician je bila 
T.«< preboj, ki je gostoval v čr- 

kožerju v J155. Trudi Canavan se 
s svojo drugo trilogijo, Age of the Five, 
odpelje v drug svet, tematika pa ostane 
podobna. Vnovič jašemo po srednje- 
veško-fantazijskih planjavah, kjer na- 
vadnežem kraljujejo ljudje s čarobnimi 
močmi. Tudi tu je osrednji lik mladenka 
s coprniškimi darovi in prikupnim zna- 
čajem, ki kar kliče po preizkušnjah. A 
namesto drgnjenja klopi v čarovniški 
šoli se Auraya nemudoma zavihti viso- 
ko, saj je izvoljena med Bele. Ti vrhovni 
svečeniki so tako državniki kot dušni 
pastirji, podložni petim bogovom. Prva 
knjiga, Priestess of the White, spremlja 
dogodke okrog Aurayinega ustoličenja 
in vojne, ki vzplamti s sosedskimi Pen- 
tadrijci. Diabolični duh okrog slednjih 
se v nadaljevalnem Last of the Wilds 
razkadi, saj nam je skozi vzporedno ju- 
nakinjo Reivan dano pokukati v njihovo 
kulturo. Reivan je skromna, tiha miška 
brez čarobnih sposobnosti, vendar to 
nadoknadi s preudarnostjo in bistrostjo. 
Odlike ji prinesejo mesto svetovalke 
najvišjim, ki se imenujejo Glasovi. Štre- 
ne meša skrivnostna druščina neumrlji- 
vih Divjih, plus vseskozi razburkano do- 
gajanje okrog Tkalcev sanj, ki imajo 
izredne zdraviteljske sposobnosti, a so 
zaradi stoletnih soglasij v nemilosti. Za 
popolno sliko je treba omeniti še leteč- 
neže in povodnjake, čeprav se ljudstvi 
zdita premalo razdelani. 


IRUDI 
 CANAVAN 


UasverbEWIdE 


Da je bolj pestro, pisateljica junakinje 
rada zapleta v razmerja s karizmatični- 
mi moškimi liki. A čeprav te eskapade 
niso tako sterilne kot v Čarovniku, ni- 
majo dovolj čara, konfliktnosti in prist- 
nosti, da bi docela prepričale. Enako je 
z odnosi in dogajanjem nasploh. Velik 
del značajev je nepretresljivo enodi- 
menzionalnih, tako da na razburljive sp- 
letke ni računati. Je pa glede na prejšnji 
niz konkretneje izkoriščeno branje mis- 
li, ki ima malce naivno, a vseeno po- 
membno vlogo v štoriji. Strani polni 
obilje telepatske komunikacije, podob- 
ne našim instantnim sporočilnikom, 


ino —ia EO 
Po o dMadajaje -»$ 
ZANAVAN, 


kai, 


olje fije ečods 


a ad sika 


možne so sanjske seanse in še kaj bi se 
našlo. Branje je tudi zaradi kratkih pog- 
lavij tekoče, vendar to niso knjige, ki bi 
jemale dih in budile čustva. No, bolj kot 
se zgodba v zadnjem delu, Voice of the 
Gods, preveša h koncu, intenzivnejša 
je, le zastor nekam prehitro pade. 

Kar se tiče nadaljnjega pisanja, je bilo 
že od začetka znano, da Canavanova s 
Črnim veščem še ni opravila. Zdaj, ko 
je Vek petih končan, se je vrnila v Kyra- 
lio, kjer snuje nadaljevalno trilogijo 
Traitor Spy, piše pa tudi prolog The Ma- 
gician's Apprentice. Nove bukvice bo- 
do začele kapljati konec leta. Navi 

IRON MAN 


azst nisem Tony Stark!", reče sredi filma prestra- 
J« znanstvenik, hiteč opravičevat dejstvo, da 

mu fuzijskega reaktorja velikosti manjše hiše ni 
uspelo spraviti v žepno škatlico. Kdo pa je potem 
Tony Stark? Nadpametni wunderkind, ki kot otročaj 
ni sanjaril o hitrih avtekih, temveč je napravil svoje- 
ga. Samovšečen, pretirano samozavesten in samo- 
voljen genialec, ki mu ni treba misliti, da je uspešen - 
on je "pojem" uspeha. Oh, in seveda je Tony Stark 
natanko tisti, ki mu je uspelo napraviti žepni fuzijski 
reaktor - z zarjavelimi kleščami in pod spraskano 
lupo. Resno poškodovanemu. V jami nekje v afganis- 
tanskih gorah. Kot izdelovalec orožja je naletel na ra- 
hel problem: tarče so udarile nazaj. Pristane v ujet- 
ništvu, kjer je pred dilemo: ali za teroriste izdela 
orožje ali pa bo napravljen v kebap. Vrže se na delo, 
toda po enem tednu v delavnici ne stoji raketa, tem- 
več Tony, oblečen v kovinskega monstruma, ki zradi- 
ra vse pred seboj. No, boj se tu šele začne. Fante 
namreč stakne ugovor vesti, ko sprevidi, da veliko 
njegovega orožja konča v rokah zlobnih teroristov 
(vsi v en glas: ja duuuh!), zato se on tega ne gre več 
in bo odslej pacifistični dobrotnik. Razen ko je treba 
poravnavati račune. Takrat odene izpopolnjeno verz- 
ijo oklepa in počne eksplozivne neizrekljivosti, našim 
očem na čast. 


CE Železneža so leta 1963 pri Marvelu iztuhtali le- 
gendarni Jack Kirhy, Stan Lee in kompanija. Tony- 
ja Starka so naredili po vzoru izumitelja Howarda 
Hughesa (Leonardo v Aviatorju). 


Iron Man brez ovinkarjenja igra na karte otroške nav- 
dušenosti nad izumiteljstvom in počenimi znanstveni- 
ki, ki mimogrede izumljajo čudeže in se pri tem zaba- 
vajo. Film je obrtniško posneta vizualna smetana vse 
mogoče robotske in računalniške tehnike, ki bo nav- 
dušence spravila v delirij. Tony Stark ni klasični stri- 
povski superjunak, ki bi mogel z rokami prekucniti 
nebotičnik, marveč še kako človeška pojava, ki mu 
pač uspe, ker je lep in pameten. Nezavedno nam je 
zato bliže; nemara ne on, njegov oklep, ki ga spre- 
meni v enega takega rahlo gejevskega transformerja, 

pa gotovo in bi se z njim malce igrali tudi sami, hihi. 
Vse lepo in prav, če s tem ne bi bil opisal že večine 
tega, zaradi česar se film splača videti. Na začetku še 
daje slutiti, da bomo priča cinični kritiki moderne re- 
alnosti, vendar kaj kmalu sprevidimo, da je treba izk- 
lopiti veliko večino sivih celic in se prepustiti toku, saj 


O Pepper Potts je sicer živordečelaska, ampak 
Gwyneth izgleda imenitno. Plitvi vlogi navkljub. 


je štorija na ravni risank za nedeljsko dopoldne, pre- 
pričljivost pa tudi. To je kokičasta zabava, ne drama 
v slogu Hulka. Robert Downey Jr. kot Tony in Jeff 
Bridges sta odlična, medtem ko Terrence Howard 
statira in Gwyneth Paltrow bolj špila voščeno lutko. 
A zameram navkljub sem uspel ostati zbran celi dve 
uri, kolikor film traja, čeprav akcijske sekvence sploh 
ne zasedajo večine časa. Dogajanje je namreč, če 
smo pred tem s kijem orenk udarili po svojem centru 
za razmišljanje, zelo simpatično in gledljivo. Ali pa 
sem preveč mahnjen na robote? Aggressor 

Vsi meni podobni lahko Železnega moža zrete že od 
30. aprila. 


TENAGIOUS D IN 
THE PICK OF DESTINY 


red ogledom tega filma je bilo moje poznavanje 
Pp... Tenacious D (Jack Black - uni iz King 

Konga - in barbapapasti Kyle Gass) precej 
omejeno. Nekje v spominu so se mi valjali Jackovi 
skeči z MTVjevih filmskih nagrad leta 2002 in zabav- 
na flash animacija s pesmijo 'Love her Gently'. A sem 
bil vseeno precej skeptičen, saj mi Blackova prejšnja 
komedija Nacho Libre zdela za en kurc. Sreča torej za 
DVD-izdajo Tenacious D, sicer bi mi ta odbiti rocker- 
ski musical pobegnil pod radarjem. In hvala človeku, 
ki se mu je zdelo, da bi mi film znal biti všeč. 


O Troy Gentile je že v Nacho Libre igral mladega 
Jacka Blacka in ko ga vidiš v prvi sceni nažigati po 
kitari, ti je jasno, zakaj. Tako fris kot tresenje 
bauha ima naštudirana v nulo. 


CO Dio je že prej sodeloval z duetom, ki se pojavi 
tudi v njegovem videospotu za pesem Push. 


Od samega začetka, ko se namesto THXa pojavi lo- 
go THC, je bil na mojem frisu prisoten nasmešek. 
Njegova širina se je sicer skozi film spreminjala, ven- 
dar ni izginil do konca prizora, ki sledi odjavni špici. 
Zgodba je sicer le nadgrajena verzija malo znane 
HBOJjeve serije s 'presenetljivim' imenom Tenacious 
D, katere šest delov so predvajali od 1997 do 2000. 
Spremljamo zgodbo mladega JBja (Jack Black), ne- 
razumljenega rockerja v verni družini. Ko mu jih oče 
(Meat Loaf) 'napoje v sobi", se s plakata oglasi sam 
Ronnie James Dio in mu prerokuje, da bo v Holly- 
woodu srečal jing za svoj jang ter ustanovil najboljši 
band vseh časov. S prgiščem dolarjev v žepu se JB 
tako odpravi iz rodnega mesta Kickapoo svoji usodi 
nasproti. S kitaristom KGjem (Kyle Gass), ki ga nauči 
nastopati pred množico, združita moči in postaneta 
Tenacious D, njuna avantura pa ju odpelje v rock'n' 
roll muzej, kjer morata ukrasti iz Satanovega zoba 
narejeno trzalico. Z njeno magično močjo naj bi pos- 
tala največji band na svetu, kar pomeni zaodrje, pol- 
no najlepših deklet. In seveda plačano najemnino za 
stanovanje, ker KGjeva mama in ata ne pošiljata več 
čekov. Klasičen rockerski srečen konec, torej. 


C s trzalico modela postaneta super rockerja, ki 
"odpihneta možgane" publiki, navlažita natakarice 
in razturita nastop. V sanjah, lol. 


Poleg Jacka Blacka in Kyla Gassa se pojavi še kup 
znanih obrazov: Tim Robbins (ta je Blacka vpeljal v 
svet filma) kot zmešani klošar, Ben Stiller kot skriv- 
nostni prodajalec, ki fantoma pove za trzalico, in za- 
maskiran Jackov prijatelj Dave Grohl (Nirvana, Foo 
Fighters) v vlogi Satanusa. Khm, Satana ... Ko v miks 
dodamo še Kubrickovo Peklensko pomarančo, Guitar 
Hero in Bob Marley extra crispy, dobimo osvežujoč 
koktejl neumnosti, všečne glasbe ter preproste zgod- 
be. Resda proti koncu malo popusti, a vseeno gre za 
dober film za nedeljsko popoldne, sploh če ste pristaši 
herbalnih sprostitvenih metod. Pa tudi če niste, boste 
uživali v tej mešanici straniščnega humorja in odličnih 
rockerskih glasbenih vložkov. Ne da je to najboljša 
komedija vseh časov, je pa dobra zabava, spominja- 
joča na Grandma's Boyja, ki ne komplicira in ne pos- 
kuša biti nekaj več kot je. Največji band na svetu je tu, 
da nas zabava - in zabaval me je. Smrk 


JAPANKA 


Animejska zbornica 


V animejih nastopa cela vrsta odbitih učiteljev. LilDragon skuša vnesti red v 
šolniško zmedo in ugotoviti, kakšni tipi prfoksov šolajo risankasti podmladek. 


akaj otakuji v animejih ponavadi opazimo 
le učence, učiteljev, ki imajo toliko pojav- 
nih oblik, pa ne? Dejansko so vsi po svo- 
je nenavadni in kar odpišete lahko upan- 
je, da jih boste srečali v svojih učilnicah. 
Enako velja za Japonce - razen za tiste njihove šole, 
kjer učitelji prihajajo k pouku našemljeni v like iz ani- 
mejev in iger. Ah, ta raj na drugem koncu sveta ... 


Superučitelji in vesoljci 

V animeju se lahko na primer zgodi, da ima učitelj 
povezave z mafijskimi tolpami, kar pomeni, da z njim 
ni pametno zobati češenj. Ali kateregakoli sadja. Po 
drugi strani pa so ti učitelji ponavadi tako navdušeni 
nad svojim razredom, da bi zanj naredili vse. Najbolj 
znan primerek te sorte je Eikiči Onizuka iz animeja 


G.T.O.. Eikiči je bivši član tolpe, ki zaradi nerazume - 


vajočih šolmoštrov ni nikoli končal šolanja, je pa 
sklenil, da bo nekega dne postal tak predavatelj, ki bo 
svoje učence razumel in jih podpiral. Ko nastopi 
službo, faše najbolj problematičen razred na šoli in 
sodelavci ga sovražijo. Ampak tip najde piško, ki mu 
je všeč, in skupni jezik s težavnimi otroci. Če bi raje 


zrli žensko varianto Eikičija, poglejte Gokusen, med - 


tem ko za kaj bolj nadnaravnega priporočam Džigoku 
sensei Nube. 


O Tale bi tudi verjetno lahko razorožila kateregakoli 
še tako huliganskega dijaka. Vsaj hladnih krepelc. 


Ker vemo, da so animeji sposobni nerealnih scenari- 
jev, pridemo do takega, kjer se nerodna polvesoljka 
izdaja za učiteljico in se zaplete z nevsakdanjim 
učencem. Mizuho Kazami iz Onegai Teacher se sfr- 
tajčka do te mere, da se z 18-letnikom, ki se izdaja za 


15-letnika, celo poroči. Bejba ima obenem najpo - 
membnejši lastnosti animejskih učiteljic: dober 'ka - 


rakter' in seksapil. Če vas pritegnejo take značilnosti, 
si Onegai Teacher le poglejte. Gre za nagajivo ro- 


mantiko, polno nehote kočlji - 
vih situacij in zapletov. 


Mejni primerki 
Druga največja skupina učitel- 
jev v animejih je tista, v kateri 
pristanejo tako ali drugače ne- 
uravnoteženi ljudje, od depre- 
sivcev prek kolerikov do spre- 
vržencev. Gotovo boste veseli, 
da niso resnični. Mnogi pred- 
stavniki te skupine so po svoje 
slavni, začnem pa lahko s tre- 
nutno najbolj modnim, Nozo- 
mujem lItošikijem iz dvesezons- 
kega animeja Sajonara zecu- 
bou sensei. Poba je kronično 
depresiven in zaradi izrazite čr- 
nogledosti v življenju vidi le 
obup in nesrečo. V najgloblji 
obup ga lahko pahne karkoli, 
pogosto se zateka k neuspešnim samomorom. Glede 
na to, da ima v razredu nenavadna dekleta, ga ni 
težko razumeti, čeprav se eno od njih - nepoboljšljiva 
optimistka - na vse načine trudi, da bi ga prepričalo 
o lepotah življenja. Po drugi strani pa obstajajo uči- 
telji, ki so preveč dobre volje. In hkrati perverzni. Go- 
tovo vam bo takoj jasno, da je najbolj značilen pred- 
stavnik te skupine Kame sennin Muten Roši iz Drag- 
on Balla. Stari ata, ki živi z želvo, nikoli ne zamudi pri- 
ložnosti, da bi kaki punci pokukal pod krilo. Seveda 
jih pri tem vedno faše. 


Mladoletni geniji 


Če ste si vedno želeli biti med delovnimi nadarjenci, 
ki po hitrem postopku opravijo s šolanjem in si še 
pred polnoletnostjo prislužijo diplomo - premislite. 
Taki v animejih namreč postanejo učitelji. Ojej! Za 
kateder lahko denimo pride Rebecca iz Pani Poni 
Dash!, ki je pri enajstih srednješolska učiteljica, ven- 
dar v neprijetnih situacijah postane navadna smrkljica, 
ki tuli in se skriva za zavesami. Njena najstniška neu- 
ravnovešenost se kaže tudi v pikrih pripombah. 
Vseeno ji nekako uspe najti posluh učencev, ki se je, 
logično, nekoliko bojijo. Če bi raje poskusili s fantom, 
pa naj pokažem na Negija iz Mahou sensei Negimal, 
ki je vedno obkrožen z dekleti. 


Učiteljice biologije 

In na koncu pride verjetno najbolj obsežna skupina 
animejskih prfoks (čeprav vključuje tudi učitelje). 
Tistih, ki nosijo prekratka ali vsaj preozka krila, pre- 


C Če bi vas učila takale, bi šla 
matematiko večini slovenskih di- 
jakov nedvomno dosti bolje od 
rok. Se kaki dijakinji. 


ozke bluze s preglobokimi dekolteji in 
nezgrešljivo rdečico na licih (moški 
imajo pa očala in nor nasmeh). Tiste, 
ki padejo najmanj v kočljivo situacijo 
s kakim dekletom, najpogosteje pa 
se spečajo s kakim fantom. Bodisi z 
učencem, bodisi s kolegom učite- 
ljem. Govorim kajpak o fetišu vroče 
učiteljice, ki ga gojijo animeji in man - 
ge. Najti je brez števila situacij, od 
suženjskih do ukazovalnih, vse mo - 
goče spolne orientacije in fetiše, na 
okusne in neokusne načine. Če ste za 
slednje, lahko začnete pri trdoerotični 
bibliji Bible Black, če bi kaj malo bolj 
nedolžnega, pa bo pravšnji četrti 
OAV prav tako klasičnega Golden 
Boya. Glede Bible Black vsebinska 
pojasnila verjetno niso potrebna, pre- 
pričani pa ste lahko, da se vsi naučijo 
kaj novega. Tudi vi se boste. 


C Če bi bila Mizuho vaša učiteljica in hkrati vaša 
punca, bi se testov verjetno začeli veseliti. 

dkar pomnim, sem imel težave z odločanjem. 
Ne da bi ne vedel, kaj hočem, ali kaj moram 
storiti, da do tega pridem. Le strah me je bilo. 
Strah posledic za tiste okrog mene, za tiste, ki 
sem jih imel najraje. 
Ob prehodu iz srednje šole na faks vse do zadnjega ni- 
sem vedel, kje bom pristal. Želel sem si študirati novi- 
narstvo ali morda celo angleščino, a sem na koncu pris- 
tal na pravu. Pravnik ali zdravnik, je rekla mama, in ker 
pogleda na kri nisem prenesel, sem se odločil za pravo. 
Študij sem zaključil, čeravno z veliko muko. Preveč pifla- 
rije, bi rekli današnji mladci. 
Čeprav sta me vzgajala starša, vneta kristjana, sem se 
pri devetnajstih letih odrekel veri. Goreče sem prepriče- 
val ljudi v nesmisel vere, trdil, da če Bog obstaja, nisem 
navdušen nad njegovim delom, ter ga izzival, naj že en- 
krat stori nekaj uporabnega in mi pomaga. 
Naslednji dan mi je nekdo pod vrata potisnil snažno, iz- 
redno staro kuverto, ki jo je pri kraju že načel zob časa. 
Ko sem jo odprl, sem v zraku začutil blag vonj po vanili- 
ji, v dlan pa mi je padel droben kovanec. V kuverti je bi- 
lo še kratko sporočilo. "Ko boš v dvomih," se je glasilo. 
Heh, najbrž kak najbližji prijatelj, ki sem mu nedavno za- 
upal svoje težave. Duhovito, sem si mislil, sedaj lahko za 
vsako odločitev mečem kovanec. In sem ga. 


k k k 


Najprej le za tiste večje. Tako sem se odločil, da si bom 
kupil starega golfa in ne twinga. Kupec taistega twinga je 
imel čez slab mesec hudo prometno nesrečo, v kateri je 
umrl. Zavrnil sem povabilo prijatelja, da bi šel skočit s 
padalom, zato ga je spremljalo dekle. Padalo se ni odpr- 
lo. Na pogrebu sem mu stal ob strani, vendar sem čutil, 
da mi zameri. Rad bi videl, da bi bil v krsti jaz. 

Najbolj me je begalo, da sem ob vsaki odločitvi, ki sem 
jo sprejel z metom kovanca, v sebi začutil močno, nepo- 
jasnljivo bolečino. Bila je kratka, a čutil sem, kot bi se ob 
njej trgala moja duša. A tako je bilo le pri prvih metih. Pri 
dvajsetem, tridesetem nisem čutil ničesar bolečega več - 
nasprotno, postajal sem vesel, srečen. Čez kak mesec 
sem bil z meti kovanca tako rekoč zasvojen. 

Istočasno pa so se s prihodom kovanca v mojem življen- 
ju pojavile zanimive zanimivo nadležne izkušnje. Posebej 
ko sem bil jezen ali žalosten, so se mi v glavi odigrali do- 
godki, ki bi se lahko zgodili. Prvič sem to doživel, ko sva 
se razšla s punco. Že kaka dva tedna pozneje sem jo 
videl v objemu nekega bogataševega sina. Zdela se je 
srečna. Skupaj bosta še kaki dve leti, potem pa jo bo v 
ognju divjega spora močno pretepel; za ves teden bo 
pristala v komi. 

Nekateri so me zabavali, drugi navdajali z grozo. Vendar 
nisem preverjal, če se kaj dejansko izpolni. 

Kmalu sem začel kovanec metati za povsem vsakdanje 
odločitve. Ker je kovanec tako velel, sem za zajtrk jedel 

borovničev jogurt. Zraven kosila sem pil 
union. Lase sem si pobarval na črno. Kupil 
sem si moder pulover. In vse odločitve so se 
kasneje izkazale za pravilne. Samozavest se 
mi je popravila, prvič v življenju sem bil 
srečen. Prijavil sem se na televizijski kviz in z 
metanjem kovanca pravilno odgovoril na vsa 
vprašanja. Z izkupičkom sem nabavil delnice 
novega podjetja in v petih letih potrojil svoj 
denar. Zdaj, pri petintridesetih, sem ena na- 
jprepoznavnejših oseb v svetu financ. Nekaj 
pravilnih naložb me je izstrelilo med bogataše. 
A vendar v sebi čutim, da mi nekaj manjka. 
Kriza srednjih let, se zasmejem. Kljub temu da 
se mi zdi misel smešna, si želim izkusiti vse, 
kar sem zamudil. Adrenalin ob mladostniških 
norijah. Iskanje dekleta, ki bo nekoč moja že- 
na. Divje zabave do jutra. 

Tako stojim pred vrati manjše trgovinice. Ob 
pozni uri je ulica prazna. Vem, da si tega že- 
lim, a se vseeno ne morem odločiti. Ne brez 
potrditve. Sežem v žep in izvlečem majhno 
kovinsko ploščico. Od dne, ko sem jo prvič 
videl, ni zapustila moje bližine. Frenem jo v 
zrak, kjer se, kakor že tolikokrat, zavrti. Na 
vrhu krivulje se zlovešče zalesketa. Mesečina, 
pomislim. Že trenutek zatem se zasmejim 
svoji naivnosti. Mesečine v tem prekletem 
mestu sploh ni, saj je okolica razsvetljena z 
neonskimi znaki, ki vabijo nove stranke v fri- 
zerske salone, trgovine in javne hiše. 
Prestrežem kovanec in se ozrem za virom 
svetlobe. Čez ulico je na dovoz zapeljal avto, 
iz njega pa stopil mož srednjih let. Odšel bo v 
svojo hišo in se v postelji pridružil ženi, pre- 
pričan, da njegova otroka spita. V nasprotju s 
tem sin pod odejo, vrženo čez monitor, da se 
ne bi izdal, igra World of Warcraft, zaradi 
česar bo naslednjega dne zamudil v šolo in 
kasneje pogrnil tretji letnik. Še nepolnoletna 
hči pa se je že pred dvema urama izmuznila 
iz hiše na zmenek s svojim novim fantom, 
motoristom, ki je deset let starejši od nje. 
Naslednjega jutra bodo očeta zbudili policisti. 
Njegova hčerka je umrla v prometni nesreči. 
Zdrznem se. Samo domišljija, nič več, se pre- 
pričujem. Pogledam v roko. Cifra. Vlom bom 
moral preložiti. 


Zbudim se. Skuham si jutranjo kavo, cifra, 
brez mleka. Preletim časopis. Na cesti sta 
umrla motorist in komaj sedemnajstletna so- 
potnica. Naključje, si rečem. Ob odhodu v 


službo preverim vsebino žepov: ključi mojega audija, 
denarnica in ... Kovanca ni. Zbegan se ozrem. Še 
trenutek prej bi prisegel, da sem v žepu čutil njegovo ko- 
maj opazno težo. Preiščem stanovanje. Pokličem, da me 
danes ne bo v službo. Kovanca do štirih popoldne ne na- 
jdem. 

Sesedem se na kavč, nemočen in zbegan. V glavi slišim 
glasove, ki mi napovedujejo vse prej kot lepo prihodnost. 
Izgubim nadzor nad sabo, zdrsnem v sladko pozabo ne- 
zavedanja. Zbudim se v popolni temi. Še neonski znaki 
so danes očitno ostali ugasnjeni. Odsotnost kovanca me 
žene v norost; da si zbistrim glavo, se odločim za kratek 
sprehod. Enostavno moram storiti nekaj, da si dokažem, 
da lahko živim navadno življenje brez prekletega kovan- 
ca. Storiti nekaj, kar bo odgnalo te misli. Blodim po mes- 
tu, zdi se mi, da poti ne izbiram sam. 

Stojim pred hišo, v katero je prejšnji večer vstopil moški. 
Sežem v žep in si ogledam seznam. Vlom odpade, seks 
v troje prav tako - Maje ni v mestu, skozi njo pa poznam 
večino prijateljic. Sledi razbijanje izložb, že prečrtano. 
Pogled se mi pomudi ob četrti možnosti. Prav, si mislim. 
Še enkrat sežem v žep in izvlečem kovanec. Ne tistega, 
ki me vodi po pravih odločitvah že več kot petnajst let, 
temveč cenen nadomestek, ki sem ga sklenil uporabljati, 
dokler ne najdem pravega. Vržem ga v zrak. Tokrat se ne 
zalesketa, kakor se je vedno poprej. Ne zaslišim zlatega 
žvenketa. 

Prestrežem ga in pogledam navzgor obrnjeno stran. Grb. 
Stopim skozi vhodna vrata. Najdem pot do kuhinje in iz 
predala vzamem največji nož. Po stopnicah se neslišno 
povzpnem v prvo nadstropje. Mož in žena spita, oba še z 
neposušenimi solzami na obrazu. Stopim do moževe 
strani. V dvomih sem, vendar me to ne ustavi. Z ele- 
gantnim gibom mu prerežem vrat - zdi se, da proti svoji 
volji. Žena se zbudi. Sprva se ne zaveda, kaj se je zgodi- 
lo. Na obraz ji kapne par kapelj slane rdečice. Prižge luč 
in ko se ji oči navadijo na močno svetlobo, histerično za- 
vrešči. Za nekaj sekund se najina pogleda stakneta: nje- 
ne oči so polne solz in očitanja, moje izžarevajo blaznost. 
Ne ostane živa. 

Čez nekaj minut sem doma. Slabo mi je. Sperem kri z 
rok in iz oblek. Teža krivde pritisne na možgane. Glaso- 
vi v glavi potihnejo, kot bi opravili svoje delo. 

Čez komaj dve uri pozvoni pri vratih. Nejevoljen se dvig- 
nem in jih odprem. Znajdem se na tleh, z rokami, že uk- 
lenjenimi za hrbtom. Kot klofuta me trešči spoznanje. 
Potem nastopi tema. 

Znova se zavem. Oblečen sem v jopič, ki mi roke pri- 
žema k telesu. Ležim na tleh v oblazinjeni sobi. Poskusim 
se premakniti, vendar nimam kontrole nad udi. Iz mojih 
ust prihajajo besede, a se ne zavedam, da govorim. Moj 
glas je glas tujca, do mojih ušes pa se vedno znova vra- 
čajo besede: "Pa saj je bil grb ... grb je bil ..." 


Divined 

Počasi se bliža čas počitnic in do- 
pustov, ko se bomo odtrgali od 
računalnikov in konzol ter se 
odpravili na morje ali v gore. Kjer 
bomo nato posegli po prenosnikih 
in ročnih drkalicah. Seveda pa 
vam zopet priporočamo papirna- 
to alternativo v obliki dobri starih 
bukvic. V ta namen tokratna na- 
gradka nudi pravljičnih pet 
izvodov zajetnega zgodovinskega 
romana Morska katedrala, prven- 
ca katalonskega pisca Ildefonsa 
Falconesa, ki si beliče sicer služi 
kot odvetnik. Večkrat nagrajeno 
delo opisuje gradnjo barcelonske 
katedrale v 14. stoletju skozi 
zgodbo Arnaua 

Estanyola, nosača kamenja, ki ga 
kralj zaradi herojskih dejanj v bit- 
ki povzdigne v barona. Toda 


Raznorazne konzolne špilčiče bodo dohili: 


Rešitev je bila DRKALO! 

Sicer pa smo scali kri, kot se za de- 
cembrski plaz iger spodobi. (Če bi že 
tedaj vedeli, kako bo lani, bi se že takrat 
na 2007 pripravljali z meditacijo in na- 
biranjem tolšče.) (Saj smo se. Pred- 
vsem glede tolšče. -Case) Naslovov je 
bilo v reviji toliko, da so okupirale st- 
rani, namenjene postru, in kljub temu 
skoraj poteptale ostale članke. Ampak 
zasluženo, saj ni šlo za stampedo šodra, 
temveč za vrsto solidnih, da ne rečemo 
odličnih naslovov. Nemalo jih je dobilo 
oceno nad 80: žogobrcarski Pro Evo 


smrekomor 2004 

obenem ga prisili, da si za ženo 
vzame devo, za katero mu srce 
ne bije kaj prida. Če se vam je za- 
hotelo čitavskega udejstvovanja, 
poiščite primeren kamen, vanj 
vklešite dobljeno geslo in ga z 
golobom pošljite do nas. Ali pa 
izpolnite priloženo dopisnico, bo 
manj dela. Veseli bomo tudi 
odgovorov, ki bodo prispeli po 5. 
juniju, toda za žreb jih ne bomo 
upoštevali. Ja, neizprosni smo. 


1. Če bi v Kataloniji želeli najti 
katedralo iz knjige, bi morali nav- 
ijače Barcelone pobarati, kje je: 
r) Lloret de Mar? 

z) Santa Maria del Mar? 

g) kaj ti mar, jaz navijam za Real! 


2. Vlogo v knjigi ima inkvizicija. V 
kateri red si se moral včlaniti, če 
si se jim hotel res zameriti? 

0) red dominikancev 

u) red frančiškanov 

i) red templjarjev 


3. Poleti običajno sežemo po 

Soccer 4 (88), vesoljščina Ne- 
xus: The Jupiter Incident (87), 
Perzijski princ, ki se je bojeval s 
samim seboj (87), pa zadnja v 
seriji Tribes (Vengeance, 82), 
8. ki je ravno po tem naslovu za- 

čela spuščati dušo in je danes 

ni več videti brez reflektorja, bo pa ne- 
mara vstala v spletni verziji, imenovani 
Fallen Empire: Legions na portalu In- 
stantAction.com. Tudi za odtenek slab- 
ših, a še vedno igralnih zadev je bilo do- 
volj - ja tudi igre pod 80 "so" vredne 
pozornosti. Brez ugovarjanja! Zabi- 
jalščina FlatOut (79) in malo manj zabi- 
jalščina NFS Underground 2 (78), st- 
rategija Axis 6 Allies (76), rešetalščina 
MoH: Pacific Assault (76), novodobna 
izvedba Piratov (79) ... Škoda, da je ra- 
zočaral kvazi Halo-killer Killzone (60), 


Decembrski mesec dvatisoččetrtega s 
trenutnim druži dejstvo, da je medije zopet 
pičilo poročati o 'spornih računalniških 
igricah'. Do tega ponavadi pride, ko gre 
ves sposoben kader na dopust in zmanjka 
terorističnih napadov. Tedaj je bil na ta- 
peti prozoren poskus provokacije s simu- 


lahkotnejšem branju. Takih knjig 
se je med ljudstvom prijelo ime: 
b) obalne 

d) plažne 

g) FKKjevske 


4. Pred dvema številkama 
smo pisali o e-knjigah. Po 
imenu sodeč bi lahko z 
novim Amazonovim one- 
gajem kindle na taborjenju: 
a) netili ogenj 

I) zabijali šotorske kline 

k) pobijali komarje in osta- 
lo mrčesno zalego 


5. Na Rožniku vsako leto 
podelijo nagrado za na- 
jboljši slovenski roman, ki 
je izšel v prejšnjem letu. 
Katero bajeslovno bitje ji je 
posodilo ime? 

m) kresnik 

k) vedomec 

f) sojenica 


6. Kdo od Jokerjevih piscev štorij 
se lahko pohvali z nominacijo za 


katerega nadaljevanje imamo jeseni 
uzreti na PS3. 

A vse omenjeno je zbledelo ob dejstvu, 
da je ves JCT za nekaj dni izklopil in- 
ternet, televizijo, sorodnike, prijatelje, 
znance in sonce, da je lahko v miru pre- 
igral naslov, ki si je izboril rekordnih 
šest strani opisa in rekordno oceno. Če 
ne veste, o kateri govorimo, pojdite kle- 
čat na koruzo. Da, to je bil mesec, ko je 
udaril Half-Life 2. In dejansko smo, kot 
omenjeno, zaradi zadrževanja blata in 
hranjenja tedaj vodili polživljenje. Osta- 
lo, vključno z Epizodami in lanskim The 
Orange Boxom, je le nadaljevanje te iz- 
redne vizije, ki so si jo zastavili pri Ven- 
tilih. Ne, igra ni bila popolna, ampak tu- 
di s takim približkom smo jako zado- 
voljni. 

Ostali prispevki so se dotikali praktične 


KVIZNIK 


zgoraj omenjeno nagrado? 
a) Ouattro 

i) Stric Bedanc 

o) Kontejnerus 


(dala LI 


Mladinska knjiga 
Hiša dobrih zgodb 

Ustrelite Kramber ... erm, Kennedyja 


lacijo streljanja na ameriškega predsednika 
Johna F. Kennedyja. Špilič JFK Reloaded 
škotskega podjetja Traffic naj bi 'odprl javnosti 
oči', da je Oswald dejansko lahko zadel s take 
razdalje. Kar je na ravni trditve, da se lahko z 
igro naučite streljati s pravo puško. Oh, ravno 
za osrednje medije. 


uporabnosti mlinčkov in napravic. Sne- 
tež je pripravil še enega v vrsti konzol- 
nih odgovarjalnikov, tokrat o povez- 
ljivosti s PS2. Ogledali smo si Windows 
Media Center Edition 2005, ki vam 
čarunalo spremeni v medijsko napravo 
za na polveliki zaslon. Pokukali smo na 
prvo slovensko spletno muzikalno tr- 
govinico Zabavaj.se, ki je imela zanič 
vmesnik že v štartu, kar jo je tudi kmalu 
spravilo v prerani grob, in preštudirali 
elektronske verzije enciklopedij. Še en 
čisto nepomemben podatek: tisti me- 
sec je prišel Nintendov DS. Luniju se je 
pa smejalo, ker je dobil v pest dvojico 
geforcev v načinu SLI in ga je še ves 
mesec trgalo. Jasno, če ju je pa dobil 
zastonj, kdo vraga bo za tisto plačeval? 
Kot vedno: če vas popade nostalgija, 
vse naštete članke najdete na stranki. 

CRTIČ PELUKS 


LEP NISI, PAMETEN TUDI NE, NIMAŠ ZA KRUH, NOBENA TE 
NE MARA JN ŽIVLJENJE GRE MIMo TEBE, KER S] POLEG VSEGA 


ZDAJLE TI BoM POVEDAL, 
KAKSNA JE SITVACIJA, 

ČE IMAŠ KRIZO SREDNJIH 
LET, Povpi K FRIZERJU 
IN S! DA) NAPRAVITI 


OH, NE! VSE To JE RES! 
UBosl JAZ! 


KAV TI JEZIKAŠ, MALČEK? 
SAJ TEBI GoVoRIM, NE 


Do . s a a s pa 9 a MAJ 2008 

Storitav podpira Mobitni in Simobil. Uporatinik se s poskanim sporočilom strinja s pogoji objavljenimi na - MW 
zelen o O NE A NE AL. J180 na 6400 ? J3IS7 na s4a00 — Ula 1292 na 5409 |J186 na 6400 


Odkriti... MEVEUNO,dižimo obljube! 


paket 
Orto 


zli BREZPLAČNO 
KLIČETE MED VIKENDI! 


Vodafone live! | - Vodafone live! 


Nokia 5310 Sony eRIcssoN K770I 


AOO0E izk A?VE 

40 €' k; 40 €' 
hiter dostop do glasbe preko ij » vgrajen digitalni fotoaparat 
posebnih tipk — (3,2 milijona točk] s samodejnim 
vgrajena digitalni fotoaparat s] - ostrenjem in bliskavico 
(2 milijona točk] in videokamera - Bluetooth 
Bluetooth" ME — mp3 zvonjenja 
priložena 2GB pomnilniška Zora priložena 255MB pomnilniška 
kartica, stereo slušalke Nr — kartica 

